
Simuliakrai eina pirma 


Simuliakras niekada nėra tai, kas slepia tiesą - tai tiesa slepia, 
kad jo nėra. 
Simuliakras yra tikra. Ekležiactas 


Anksčiau būtume galėję kaip pačią gražiausią alegoriją si- 
muliacijai pasitelkti Borgėso pasaką apie vienos imperijos 
kartografus, sudariusius smulkų žemėlapį, kuris be galo tiks- 
liai atkartojo teritoriją (tačiau žlungant imperijai palengva iro 
ir virto skutais, kurių vieną kitą dar buvo galima aptikti šen 
bei ten dykynėse - šios suirusios abstrakcijos metafizinis 
grožis bylojo apie imperijos masto puikybę ir puvo kaip sti- 
pena vėl virsdamas dirvos dulkėmis, maždaug kaip antri- 
ninkas laikui bėgant galop susilieja su tikrove), - tačiau dabar 
ši pasaka mums jau praeitis, skleidžianti vos pastebimą ant- 
rojo laipsnio simuliakrų! žavesį. 1 

Siandien abstrahuojamasi nebe žemėlapiu, antrininku, 
veidrodžiu arba sąvoka. Simuliuojama nebe viena ar kita 
teritorija, referencinė būtis, substancija. Dabar pasitelkus 
modelius generuojama tikrovė, neturinti nei kilmės, nei rea- 
lybės: tai hipertikrovė ė, Teritorija nebeina pirma žemėlapio i ir 
negyvuoja ilgiau už jį. Nuo šiol žemėlapis eina pirma terito- 
rijos — simuliakrai eina pirma - jis gimdo ją ir, prisimenant 
Borgėso pasaką, šiandien būtent teritorijos skutai palengva 
pūva skersai išilgai viso žemėlapio. Tikrovės, o ne žemėlapio 
liekanos išnyra šen bei ten dykumoje, kurią palieka po savęs 
ne imperija, o mes patys. Tai tikrovės dykuma. 


! Žr. J. Baudrillard, L'ėchange symboligue et la mort, „L'ordre des simulacres“, 
Paris: Gallimard, 1975. 

Tiesą sakant, Borgėso pasakos neįmanoma pritaikyti net 
atvirkštiniu pavidalu. Nebent Imperijos alegoriją. Nes būtent 
su tuo pačiu imperializmu šiandienos simuliuotojai stengiasi 
tapatinti tikrovę, visą tikrovę, pasitelkdami savuosius simu- 
Tiacijos modelius, Bet nebėra nei žemėlapio, nei teritorijos. Kai 
kas išnyko: savaiminė skirtybė tarp pirmojo ir antrosios, 
suteikdavusi abstrakcijai žavesio. Nes būtent skirtybė teikia 
žemėlapiui poetiškumo, o teritorijai —- žavesio, magijos — 
sąvokai ir žavumo - tikrovei. Ši reprezentacijos įsivaizduo- 
jamybė, pasiekianti kulminaciją ir kartu nugrimztanti į pra- 
garmę kartografams sumanius beprotišką idealios atitikties 
žemėlapio projektą, išnyksta simuliacijoje, kuri veikia atomų 
ir genų, bet anaiptol nebe spekuliatyvių svarstymų lygmenyje. 
Dingsta bet kokia metafizika. Nebėra būties ir regimybių, 
tikrovės ir jos sąvokos veidrodžio. Nebėra vaizdinės atitikties; 
simuliacija vyksta genetinėje plotmėje. Tikrovė gaminama —- 
ir gali būti begalę kartų atgaminta — iš miniatiūrinių ląstelių, 
iš matricų ir atminties.hankų, iš valdymo modelių. Jai nebe- 
reikia būti racionaliai, nes ji nebeprilygsta kokiai nors - idea- 
liai arba negatyviai - instancijai. Dabar ji sudaryta vien iš 
operacijų. Tiesą sakant, joje nebėra nieko tikroviško, nes jos 
nebegobia jokia vaizduotės sfera. “ , kurią kom- 
binacinių modelių radiacinė sintezė produkuoja beorėje hi- 
pererdvėje. 

“"Pėreidama į erdvę, kuri nebepalenkiama nei tikrovei, nei 
tiesai, simuliacijos era pirmiausia panaikina bet kokį referen- 
tiškumą — dar blogiau, ji dirbtinai prikelia jį ženklų sistemų 
pavidalu, o ženklai - už prasmę tąsesnė medžiaga, nes tin- 
kama visoms lygybių sistemoms, visoms binarinėms priešy- 
bėms, visai kombinacinei algebrai. Tai jau ne imitacija, ne 
susidvejinimas ir net ne parodija. Dabar tikrovės ženklai 
atstoja tikrovę, kitaip sakant, bet kokį realų procesą atgraso 
jo operacionalus antrininkas, metastabili, programuojama, 
nepriekaištingai veikianti mašina, tiekianti visus tikrovės 

ženklus ir į uždarą grandinę sujungianti visas jos peripetijas. 
Tikrovė niekada nebeturės progos rastis - štai kokią gyvybinę 
funkciją atlieka modelis sistemoje, kurią valdo mirtis, arba, 
tikriau, nesavalaikis prisikėlimas, nebepaliekantis jokios ga- 
limybės pačiam mirties įvykiui. Nuo šiol hipertikrovė apsau- 
gota nuo įsivaizduojamybės ir nuo vienokio ar kitokio tik- 
rovės-vaizduotės skyrimo, joje yra vietos tik orbitiniam ratu 
sugrįžtančių modelių pasikartojimui ir simuliuojamam skir- 
tybių generavimui. 


Dieviškas vaizdų nereferentiškumas 


Disimuliuoti — reiškia apsimesti, kad neturi to, ką turi. Si- 
muliuoti — reiškia apsimesti, kad turi tai, ko neturi. Vienu 
atveju nurodoma į esatį, kitu - į nesatį. Bet dalykas yra sudė- 
tingesnis, nes simuliacija nėra apsimetinėjimas: „Tas, kas 
apsimeta sergąs, gali paprasčiausiai gulti į lovą ir tikinti esąs 
ligonis. Tas, kas simuliuoja ligą, išryškina savyje kai kuriuos 
jos simptomus.“ (Littrė.) Taigi apsimetimas, arba disimu- 
liacija, nepažeidžia realybės principo: skirtumas visuomet 
aiškus, jis tik slepiamas. O simuliacija suabejoja skirtumu tarp 
„tikro“ ir „netikro“, tarp „realaus“ ir „įsivaizduojamo“. Ar 
simuliuotojas serga, - juk jo simptomai „tikri“? Objektyviai 
jo negalima laikyti nei ligoniu, nei sveiku. Psichologija ir me- 
dicina bejėgės, susidūrusios su nuo šiol nebesuvokiama ligos 
tiesa. Jeigu įmanoma „pagaminti“ kokį nori simptomą, jeigu 
jo nebegalima laikyti gamtos faktu, tai kiekviena liga trak- 
tuotina kaip simuliuojama ir susimuliuota, ir tada medicina 
praranda prasmę, nes ji moka gydyti vien „tikras“ ligas, nusta- 
čiusi jų objektyvias priežastis. Psichosomatikos plėtotė neaiš- 
kiais keliais nuveda prie ligos principo paribių. Psichoanalizė 
savo ruožtu organinį simptomą perkelia į pasąmonės sferą: 

būtent čia jis laikomas „tikru“, tikresniu nei anas - tačiau kodėl 
simuliacija turėtų sustoti pasąmonės prieangyje? Argi pasą- 
monės „veikla“ negali būti „pagaminta“ kaip ir kiekvienas 
klasikinės medicinos simptomas? Sapnai jau gaminami. 

Žinoma, psichiatras tikina, kad „kiekviena mentalinio su- 
svetimėjimo forma turi savitą simptomų eiliškumo tvarką, 
kuri nežinoma simuliuotojui, ir tai neleidžia psichiatrui apsi- 
gauti.“ Šitaip (pasakyta 1865-aisiais) bet kokia kaina sten- 
giamasi išsaugoti tiesos principą ir išvengti klausimų, kuriuos 
kelia simuliacija — ar tiesa, referencija, objektyvi priežastis 
nebeegzistuoja? Bet ką gali padaryti medicina su tuo, kas 
plūduriuoja šiapus arba anapus ligos, šiapus arba anapus 
sveikatos, su ligos susidvejinimu diskurse, kuris nebėra nei 
teisingas, nei klaidingas? Ką gali padaryti psichoanalizė su 
pasąmonės diskurso dublikatu - simuliacijos diskursu, kurio 
nebebus įmanoma demaskuoti, nes ir jis nebėra klaidingas?* 

Ką kariuomenė daro su simuliantais? Paprastai juos de- 
maskuoja ir baudžia vadovaudamasi aiškiu identifikavimo 
principu. Šiandien ji gali atleisti nuo tarnybos labai gerą 
simuliuotoją, kuris, jos manymu, visiškai lygiavertis homo- 
seksualistui, širdininkui ar „tikram“ bepročiui. Net kariškių 
psichologija nebesiekia dekartiškojo aiškumo ir nesiryžta 
skirti netikra nuo tikra, „pagamintą“ simptomą nuo auten- 
tiško. „Jeigu jis taip gerai vaidina beprotį, vadinasi, jis toks 
yra.“ Ir jie neklysta: šiuo požiūriu visi bepročiai simuliuoja, o 
tas skirtumo tarp jų nebuvimas yra pats pražūtingiausias. 
Būtent prieš jį nukreiptos visos kategorijos, kuriomis gink- 
lavosi klasikinės epochos protas. Bet šiandien jis vėl jas pra- 
noksta nugramzdindamas tiesos principą. 

Nuo pamėgtųjų simuliacijos barų — medicinos ir kariuo- 
menės - problema mus sugrąžina prie religijos ir prie dievybės 


* Ir kurio nepadeda išspręsti transfero samprata. Būtent dėl šių dviejų dis- 
kursų susipynimo psichoanalizei nėra galo. 

simuliakro: „Aš užgyniau bet kokį simuliakrą šventyklose, 
nes negalima atvaizduoti dievybės, kuri suteikia gamtai gy- 
vastį.“ O juk iš tiesų galima. Tačiau kuo dievybė pavirsta, 
įkūnyta daugybėje ikonų, multiplikuojama simuliakrų? Ar ji 
tebėra aukščiausioji instancija, tik įsikūnijusi atvaizduose 
tartum kokia vizuali teologija? Ar tiesiog ji dingsta simu- 
liakruose, kurie vieni patys skleidžia savo spindesį ir žavesį, 
o vizualioji ikonų mašinerija pakeičia gryną ir protu suvo- 
kiamą Dievo idėją? Štai ko bijojo ikonoklastai, o jų pradėtas 
tūkstantmetis ginčas tebeverda ir mūsų dienomis.? Jie nujautė, 
kad simuliakrai bus tokie visagaliai, jog sugebės ištrinti Dievą 
iš Žmonių sąmonės, leis sušmėžuoti destruktyviai, naiki- 
nančiai tiesai: esą Dievo iš esmės niekada ir nebuvo, egzistavo 
tik jo simuliakras, ir net Dievas esą visada buvo tik savo paties 
simuliakras - štai kodėl jie su tokiu įsiūčiu naikino atvaizdus. 
Jeigu jie būtų įtikėję, kad simuliakrai tiktai pridengia ar slepia 
platoniškąją Dievo idėją, nebūtų buvę už ką juos naikinti. Su 
iškreiptos tiesos idėja galima [su]gyventi. Tačiau į metafizinę 
neviltį juos gramzdino mintis, kad atvaizdai visiškai nieko 
neslepia, ir kad iš esmės tai ne originalaus modelio atvaizdai, 
o idealūs simuliakrai, amžinai spinduliuojantys savo žavesį. 
Vadinasi, bet kokia kaina reikia užkirsti kelią šiai dieviškojo 
referento mirčiai. 

Dabar aišku, kad atvaizdų niekinimu ir neigimu kaltinami 
ikonoklastai įžvelgė tikrąją jų vertę, priešingai negu ikono- 
latrai, laikę juos tik atspindžiais ir tenkinęsi už jų numanomo 
Dievo garbinimu. Tačiau galima teigti ir priešingai, esą iko- 
nolatrai buvo pačios šiuolaikiškiausios dvasios, nebijojo nau- 
jovių, ir apsimesdami, kad Dievą galima pamatyti atvaizdų 
veidrodyje, jau vaidino jo mirtį ir išnykimą jo reprezentacijų 
epifanijoje (galbūt jie žinojo, kad tos reprezentacijos nieko 
nebeatvaizduoja, kad tai - tik grynas žaidimas, o kartu - kad 


3 Žr. M. Perniola, Icėnes, Visions, Simulacres, p. 39. 

būtent čia vyksta didysis žaidimas - tuo pat metu suvokdami, 
kaip pavojinga demaskuoti atvaizdus, nes šie disimuliuoja tai, 
jog už jų nieko nėra). 

Šitaip elgėsi jėzuitai, grindę savo politiką virtualiu Dievo 
išnykimu ir pasaulietiškai, vaizdingai manipuliavę sąmo- 
nėmis; taigi palaipsniui Dievas ištirpsta valdžios epifanijoje, 
ateina galas transcendencijai, kuri nuo šiol pasitelkiama tik 


-—n 


kaip alibi visiškai laisvai. įtakų ir ženklų strategijai. Už at- 
vaizdų baroko slepiasi pilkasis politikos kardinolas. 

Tad lošimo užstatas visuomet buvo žudanti galia, slypinti 
atvaizduose - tikrovės žudikuose, numarinusiuose savo mo- 
delį, kaip kad bizantiškosios ikonos galėjo nužudyti dieviškąją 
tapatybę. Šiai pragaištingai galiai priešinga yra dialektiška 
reprezentacijų galia, regima ir protu suvokiama Tikrovės 
mediacija. Visas Vakarų tikėjimas ir nuoširdumas įsitraukę į 
šias reprezentavimo lažybas: ženklas gali nurodyti į prasmės 
gelmes, ženklas gali būti iškeistas į prasmę, ir šių mainų ga- 
rantas yra, žinoma, Dievas. O kas, jeigu patį Dievą galima 
simuliuoti, tai yra redukuoti į jo tikėjimo ženklus? Tada visa 
sistema pakimba ore ir pati tampa gigantišku simuliakru — 
ne irealybe, o tiesiog simuliakru, niekados nebeiškeičiamu į 
tikrovę, tik į save patį nepertraukiamoje grandinėje, netu- 
rinčioje nei referencijos, nei cirkumferencijos*. 

Kaip tik tuo simuliacija yra priešinga reprezentacijai. Pas- 
taroji teigia ženklo ir tikrovės lygiavertiškumą (tai pamatinė 
aksioma, net jeigu šis lygiavertiškumas yra utopija). Simu- 
liacija, priešingai, laiko lygiavertiškumo principą utopija, 
radikaliai neigia ženklą kaip vertę, žvelgia į ženklą kaip į reversiją 
ir įžvelgia jame mirties nuosprendį bet kokiai referencijai. 
Reprezentacija bando susiurbti į save simuliaciją aiškindama 


* Cirkumferencija - judėjimas ratu (apskritimu). Tekste paliekamas terminas, 
kurį autorius originale pasirinko dėl rimo su terminu „referencija“. (Čia ir 
toliau žvaigždute žymimos vertėjo pastabos.) 

ją kaip netikrą, klaidinančią reprezentaciją, o simuliacija ap- 
gaubia visą reprezentacijos statinį, tarytum šis pats būtų 
simuliakras. 

Atvaizdo stadijos būtų tokios: 

e atspindi giliąją realybę 

* ją slepia ir iškreipia 

e slepia jos nebuvimą 

» neturi jokio ryšio su bet kokia realybe: tai grynas savęs 
paties simuliakras. 

Pirmuoju atveju atvaizdas yra geroji regimybė - reprezen- 
tuoja kaip sakramentas. Antruoju atveju jis yra blogoji regi- 
mybė — kaip kerai. Trečiuoju atveju jis vaidina, kad yra re- 
gimybė - kaip raganių burtai. Ketvirtuoju jis priklauso ne 
regimybės, o simuliacijos sąrangai. 

Perėjimas nuo ką nors disimuliuojančių ženklų prie ženklų, 
kurie disimuliuoja, kad už jų nieko nėra, yra lemtingas po- 
sūkis. Pirmieji būdingi tiesos ir paslapties teologijai (kuriai 
dar priklauso ir ideologijos sąvoka). Antrieji atveria simu- 
liakrų ir simuliacijos erą, kurioje nebėra Dievo, atpažįstančio 
saviškius, nebėra Paskutinio Teismo, atskirsiančio klaidinga 
nuo teisinga, tikrovę nuo jos dirbtinio prisikėlimo, nes viskas 
jau mirę ir prisikėlę iš anksto. 

Kai tikrovė nebėra tai, kas buvo, nostalgija įgyja tikrąją 
prasmę. Gausėja kilmės mitų ir realybės ženklų perteklius. 
Gausėja tiesos, antrinio objektyvumo ir autentiškumo. Tik- 
rumo, išgyventos patirties eskalavimas, figūratyvumo prisi- 
kėlimas ten, kur išnyko objektas ir substancija. Patrakusi 
tikrovės ir referentiškumo gamyba, lygiagreti materialiosios 
gamybos patrakimui ir kartu ją lenkianti: tokia simuliacija 
iškyla mus dominančioje stadijoje — tikrovės, neotikrovės ir 
hipertikrovės strategija, visokeriopai dubliuojanti atgrasinimo 
strategiją. 

Ramzis, arba prisikėlimas 
rožinėmis spalvomis 


Etnologija paradoksaliai vos nemirė vieną 1971-ųjų dieną, kai 
Filipinų vyriausybė nusprendė grąžinti į pirmykštį būvį, atstu 
nuo kolonistų, turistų ir etnologų, keletą tuzinų tasadžių 
genties čiabuvių, ką tik atrastų džiunglių glūdumoje, kur jie 
pragyveno penkis šimtus metų nesusidurdami su kitais žmo- 
nių giminės atstovais. Tai buvo padaryta patarus patiems 
antropologams, kurie matė, kaip menkiausias kontaktas ardo 
čiabuvių bendruomenę tarsi mumiją grynas oras. 

Kad gyvuotų etnologija, turi žūti jos objektas, kuris mir- 
damas keršija už tai, kad buvo „atrastas“ ir savo mirtimi meta 
iššūkį mokslui, norinčiam jį sučiuopti. 

Turbūt kiekvienas mokslas pasmerktas balansuoti ant para- 
doksalios briaunos, kai suvokiamas pamažu išgaruoja jo ob- 
jektas ir, jau išnykęs, pasmerkia r mokslą negailestingai re- 
versijai. Jis kaip Orfėjas visuomet atsisuka per anksti, ir jo 
objektas kaip Euridikė vėl nugrimzta į pragarą. 

Nuo šio pragariško paradokso ir norėjo apsisaugoti etno- 
logai, apjuosdami tasadžių gentį neliestų miškų kordonu. 
Niekas jų nebepalies: [iškasenų] telkinys uždaromas kaip 
kokia šachta. Mokslas netenka brangaus turto, bet objektas 
bus išsaugotas, — prarastas mokslui, tačiau nepraradęs savo 
„nekaltybės“. Tai jokia auka (mokslas niekuomet nesiaukoja, 
jis tik žudo), tiesiog simuliuojamas savo objekto paaukojimas, 
kad būtų išgelbėtas realybės principas. Natūralioje aplinkoje 
užšaldyti tasadžiai mokslui pasitarnaus kaip tobulas alibi, 
kaip amžina garantija. Čia prasideda antietnologija, kuri nie- 
kada nebeužsibaigs ir kurią skirtingai liudija Jaulinas, Cas- 
taneda arba Clastres. Kad ir kaip ten būtų, mokslo evoliucijos 
logika yra tokia, kad mokslas vis labiau tolsta nuo savo ob- 
jekto, kol galės visiškai be jo apsieiti: kuo toliau, tuo fantas- 
tiškesnė jo autonomija — jis virsta gryna savo forma. 

Šitaip sugrąžinti į getą indėnai, uždaryti stikliniame ne- 
paliesto miško karste, vėl tampa modeliu simuliuoti visus 
įsivaizduojamus indėnus prieš įsiveržiant etnologijai. Šioji lei- 
džia sau prabangą įsikūnyti anapus savęs pačios, „laukinėje“ 
tų indėnų, kuriuos ji visiškai iš naujo atrado, realybėje — 
laukinių, kurie turi būti dėkingi etnologijai už tai, kad jie vis 
dar tebėra laukiniai: koks posūkis, kaip triumfuoja mokslas, 
turėjęs, atrodytų, juos sunaikinti! 

Žinoma, tie laukiniai gyvi numirę: mirtinai užšaldyti, krio- 
genizuoti, sterilizuoti, apsaugoti, jie tapo referentiniais simu- 
liakrais, o pats mokslas - gryna simuliacija. Tas pats atsitiko 
Creusot, muziejuje „po atviru dangum“, kur buvo muzieji- 
fikuoti, kaip savo epochos „istoriniai“ liudytojai, ištisi dar- 
bininkų kvartalai, metalo apdirbimo gamyklų rajonai, ištisa 
kultūra, vyrai, moterys, vaikai, su savo gestais, kalbėsena ir 
papročiais, gyvi, bet suakmenėję kaip momentinėje nuotrau- 
koje. Nuo šiol muziejus, nebeturintis geometriškai apibrėžtos 
vietos, plyti visur tarsi koks gyvenimo matmuo. Taip ir etno- 
logija nebeapibrėžiama kaip objektyvus mokslas, o, atsikra- 
čiusi savo objekto, imasi bet kokių gyvybės formų ir virsta 
nematoma, tarsi koks visur esantis ketvirtasis - simuliakrų — 
matmuo. Mes visi esame tasadžiai, indėnai, kurie vėl tapo tuo, 
kuo buvo, t.y. kuo juos pavertė etnologija - indėnais-simu- 
liakrais, galiausiai paskelbusiais universalią etnologijos tiesą. 

Mes visi esame bandomieji triušiai, kuriuos po mirusių 
skirtybių ir jų prisikėlimo ženklu savo pamėkliška šviesa 
nutvieskė etnologija, arba antietnologija, esanti vien gryna 
triumfuojančios etnologijos forma. Būtume be galo naivūs 
ieškodami etnologijos tarp laukinių arba kur nors trečiajame 
pasaulyje - ji yra čia, visur, metropolijose, tarp baltųjų, visiškai 
inventorizuotame ir ištirtame, o paskui dirbtinai prikeltame 
tikrovės pavidalu pasaulyje, kuriame klesti simuliacija, tiesa 
virsta haliucinacija, šantažuojama tikrovė, nužudoma ir iste- 
riškai (istoriškai) vėl tyrinėjama kiekviena simbolinė forma - 

pirmomis aukomis tapo, noblesse oblige, laukiniai, bet ilgai- 
niui - ir visos Vakarų visuomenės. 

Tačiau kartu etnologija duoda mums paskutinę ir vienintelę 
pamoką atskleisdama paslaptį, kuri ją žudo (ir kurią laukiniai 
žino geriau negu jinai): mirusieji keršija. 

Mokslinio objekto įkalinimas tolygus bepročių arba miru- 
siųjų įkalinimui. Kaip visa visuomenė nepagydomai suserga 
žvelgdama į beprotybės veidrodį, taip mokslui telieka mirti 
nuo užkrato, kurį skleidžia mirštantis objektas - apverstas jo 
veidrodis. Iš pažiūros mokslas valdo objektą, tačiau būtent 
pastarasis persmelkia mokslą iki pat gelmių nesąmoningos 
reversijos būdu, į negyvą, ratu judantį užklausimą teatsiliep- 
damas negyvais, ratu judančiais atsakymais. 

Niekas nesikeičia, jeigu visuomenė sudaužo beprotybės 
veidrodį (panaikina prieglaudas, suteikia žodį pamišėliams 
ir t.t.), ir niekas nesikeičia, jeigu mokslas, atrodytų, sudaužo 
savo objektyvumo veidrodį (pasinaikindamas objekto akivaiz- 
doje, kaip Castanedos atveju, ir pan.) ir pripažįsta skirtybes. 
Įkalinimą pakeičia paskiras, pasklidas, nepaslankus mecha- 
nizmas. Žlungant klasikinei etnologijos institucijai, šioji išlieka 
antietnologijos pavidalu, užsibrėžusi visur vėl įdiegti fiktyvią 
skirtybę, laukinių fikciją, kad nuslėptų faktą, jog būtent šis, 
mūsų pasaulis savaip vėl virto laukiniu, nusiaubtas skirtybės 
ir mirties. | 

Štai, prasimetus originalo išsaugojimu, buvo uždrausta 
lankytis Lascaux olose, tačiau čia pat, už penkių šimtų metrų, 
išrausta tiksli jų kopija, kad visi, kas nori, galėtų jas apžiūrėti 
(pažvelgiame pro akutę į autentišką olą, paskui aplankome 
atkurtą visumą). Visai gali būti, kad originalių olų atminimas 
įspaudžiamas ateities kartų protuose, tačiau dabar nebėra 
jokio skirtumo: susidvejinimo pakanka, kad tiek vienos, tiek 
kitos virstų dirbtinėmis. 

Neseniai mokslas ir technika buvo mobilizuoti, siekiant 
išgelbėti Ramzio II mumiją, keletą dešimtmečių dūlėjusią 

muziejaus fonduose. Vakarus apėmė panika pagalvojus, kad 
nesugebės išgelbėti to, ką simbolinė sfera, paslėpusi nuo akių 
ir dienos šviesos, įstengė išsaugoti keturiasdešimt amžių. 
Ramzis mums nieko nereiškia, neįkainojama yra tik mumija, 
nes ji garantuoja, kad kaupimas turi prasmę. Visa mūsų lini- 
jiškumo ir kaupimo kultūra žlunga, jeigu mes negalime san- 
dėliuoti praeities atvirame ore. Štai kodėl faraonai turi būti 
ištraukti iš jų kapų, mumijos - iš jų tylos. Štai kodėl reikia 
juos ekshumuoti ir atiduoti jiems karinę pagarbą. Į juos kėsi- 
nasi ne tik kirminai, bet ir mokslas. Tik pasislėpę nuo žmonių 
akių jie galėjo tūkstantmečius stabdyti puvimo procesą, o tai 
reiškė, kad jie valdo visą mainų su mirtimi ciklą. O mes tega- 
lime pasitelkę mokslą stengtis, kad būtų atitaisyta mumijoms 
padaryta žala, tai yra atstatyta matoma tvarka, nors balzama- 
wvimas buvo mitinis veiksmas, kuriuo siekta nemirtingumą 
įsuteikti paslėptam matmeniui. 

Mums reikalinga regima praeitis, regima tąsa, regimas 
kilmės mitas, kuris sutvirtintų mūsų tikėjimą savo tikslais. 
Kadangi gilumoje mes niekada jais netikėjome. Kodėl mumijai 
'buvo surengtas istorinis sutikimas Orly oro uoste? Kadangi 
Ramzis buvo didis despotas ir karvedys? Žinoma. Bet ypač 
todėl, kad mūsų kultūra, bandydama pasiglemžti šią pragai- 
Šusią galybę, svajoja apie tvarką, kuri neturėjo su ja nieko 
bendro ir kurią ji sunaikino ekshumuodama kaip savo pačios 
praeitį. 

Ramzis mus žavi tuo, kuo Renesanso laikų krikščionis 
žavėjo Amerikos indėnai, tos (žmogiškos?) būtybės, niekados 
nepažinusios Kristaus žodžio. Taigi pradžioje būta akimirkos, 
kai kolonizatorius stulbino ir kvaitino pati galimybė išvengti 
universalaus Evangelijos įstatymo. Atsakas į tai galėjo būti 
dvejopas: arba pripažinti, kad Įstatymas nėra universalus, 
arba išnaikinti indėnus ir taip pašalinti įkalčius. Dažniausiai 
pasitenkinta juos apkrikštyti ar net paprasčiausiai atrasti - to 
pakako, kad jie pamažu išnyktų. 

Taigi pakako Ramzį ekshumuoti ir muziejifikuoti, kad jis 
būtų sunaikintas. Nes mumijų nesupūdo kirminai: jos miršta 
transplantavus jas iš stabilios simbolinės sferos, valdančios 
puvimą ir mirtį, į istorijos, mokslo ir muziejaus sferą, mūsų 
sferą, kuri nebevaldo nieko, kuri temoka pasmerkti tai, kas 
ėjo pirma jos, puvimui ir mirčiai, o paskui bandyti prikelti 
pasitelkus mokslą. Civilizacija, neturinti paslapčių, pragaiš- 
tingai smurtauja prieš bet kokias paslaptis, išliedama visos 
civilizacijos neapykantą savo pačios pamatams. 

Kaip etnologija dedasi atsisakanti savo objekto, kad labiau 
įsitvirtintų gryna forma, taip ir demuziejifikacija tėra dar viena 
dirbtinumo spiralės įvija. To patvirtinimas - Saint-Michel de 
Cuxa vienuolynas, kurį nepaisant didelių išlaidų ketinama 
pargabenti iš Niujorko Cloisters ir vėl įkurdinti „pirmapradėje 
vietoje“. Ir visi turi džiaugsmingai pritarti tokiai restitucijai 
(kaip ir „eksperimentinei kampanijai atsikovoti šaligatvius“ 
Eliziejaus laukuose). Jeigu kapitelių eksportavimas iš tikrųjų 
buvo arbitralus aktas, jeigu Niujorko Cloisters tikrai yra dirb- 
tinė įvairiausių kultūrų mozaika (atitinkanti kapitalistinio 
vertės centralizavimo logiką), tai dar dirbtinesnis atrodo jų 
gabenimas atgal, ten, iš kur jie kilę: tai totalus simuliakras, 
sudarantis su „realybe“ uždarą ratą. 

Geriau būtų buvę vienuolyną palikti Niujorke, simuliuotoje 
aplinkoje, kuri bent nieko neklaidintų. Jo pargabenimas tėra 
dar viena gudrybė, bandymas elgtis, tartum nieko nebūtų 
įvykę, ir noras pasiduoti retrospektyviai haliucinacijai. 

Štai amerikiečiai giriasi, esą indėnų jau yra tiek pat, kiek jų 
buvo prieš juos nukariaujant. Viskas nušluojama ir prade- 
dama iš naujo. Jie net giriasi pasieksią daugiau - indėnų būsią 
daugiau nei anais laikais. Taip bus įrodytas civilizacijos prana- 
šumas: ji pagamins daugiau indėnų, negu šie patys įstengė 
pagaminti. (Likimo patyčia - tokia perprodukcija yra dar 
vienas būdas juos sunaikinti, nes indėnų, kaip ir bet kurioje 
kitoje gentinėje kultūroje, grupės narių skaičius yra ribojamas 

ir priešinamasi kiekvienam „nevaldomam“ jo augimo protrū- 
kiui - prisiminkime išių genties atvejį.) 

Taigi, kad ir kur būtume, mes gyvename visatoje, keistai 
panašioje į originalą - dalykus čia dubliuoja jų pačių scena- 
rijus. Tačiau antrininko buvimas nereiškia, kaip kad sako 
tradicija, jog jų mirtis neišvengiama - jie jau apvalyti nuo savo 
mirties, labiau negu nuo savo gyvasties; plačiau šypsantys, 
autentiškesni savo modelio šviesoje, kaip veidas, kuriuo pasi- 
tinka laidotuvių biuro tarnautojas. 


Hipertikrovė ir įsivaizduojamybė 


Disneilendas yra tobulas modelis, kuriame susipina visų 
laipsnių simuliakrai. Pirmiausia iliuzijų ir fantazmų žaismas: 
piratai, kino teatras Frontiėre, Future World ir t.t. Laikoma, 
kad šis vaizduotės pasaulis yra renginio sėkmės laidas. Tačiau 
minias, be abejo, pirmiausia sutraukia socialinis mikrokos- 
mas, religinis, miniatiūrizuotas mėgavimasis realia Amerika, 
jos vargais ir džiaugsmais. Statote mašiną išorėje, atstovite 
eilę viduje, liekate vienui vienas išėjęs pro duris. Vienintelė 
fantasmagorija šiame įsivaizduojamame pasaulyje yra mei- 
lumas ir šiluma, kuria alsuoja minia, bei pakankama ir kartu 
perteklinė niekučių gausa, skirta žadinti lankytojų jausmams. 
Totalus kontrastas su absoliučia automobilių stovėjimo aikš- 
telės — tikra koncentracijos stovykla - vienatve. Tikriau, vidu- 
je - ištisa niekučių galerija magnetizuoja ir nukreipia minios 
srautus, 0 išorėje — vienatvė, nukreipta į vienintelį niekutį — 
automobilį. Nepaprastas sutapimas (nors, žinoma, čia kalti 
šią visatą veikiantys apžavai): šį užšaldytą vaikišką pasaulį 
sugalvojo ir sukūrė Žmogus, šiandien irgi jau kriogenizuotas, 
Waltas Disney'us, kurį nuo prisikėlimo skiria 180 termometro 
padalų. 

Taigi Disneilende visur, net individų ir minios morfologi- 
joje, galima įžvelgti objektyvų Amerikos profilį. Čia miniatiū- 
romis ir komiksais aukštinamos visos jos vertybės. Nuramdytos 
ir išbalzamuotos. Štai kodėl įmanoma atlikti ideologinę Dis- 
neilendo analizę (puikiai su tuo susidorojo L. Marinas knygoje 
Utopigues, jeux d'espaces): tai amerikietiško gyvenimo būdo 
santrauka, amerikietiškų vertybių panegirika, idealizuota prieš- 
taringos realybės transpozicija. Savaime suprantama. Tačiau 
už šito slypi kas kita, šis „ideologinis“ sietas pridengia trečiojo 
laipsnio simuliaciją: Disneilendas egzistuoja tam, kad nuslėptų, 
jog pati „realioji“ šalis, visa Amerika, yra Disneilendas (šiek 
tiek panašiai kaip kalėjimai egzistuoja tam, kad nuslėptų, jog, 
visas sociumas savo banalia visa apimančia esamybe yra kali- 
nimo institucija). Disneilendas pateikiamas kaip įsivaizduo- 
jamybė norint įtikinti, kad visa kita yra tikra, nors, tarkim, koks 
nors Los Andželas ir visa jį supanti Amerika jau nebėra realūs, 
o priklauso hipertikrovės ir simuliacijos sferai. Siekiama nebe 
klaidingai reprezentuoti tikrovę (tai buvo ideologijos paskirtis), 
o nuslėpti, kad tikrovė nebėra tikrovė, kitaip tariant, išgelbėti 
patį realybės principą. 

Disneilendo įsivaizduojamybė nėra nei tikra, nei klaidinga, 
tai atgrasinimo mašina, išvesta į sceną tam, kad priešais ją 
būtų atgaivinta tikrovės fikcija. Štai kodėl ta įsivaizduojamybė 
tokia debiliška, štai iš kur toks infantilus jos nuosmukis. Ji 
vadina save vaikų pasauliu, nes nori įtikinti, esą suaugę gy- 
vena kitame, „realiame“ pasaulyje, ir nuslėpti, kad tikrojo 
vaikiškumo esama visur ir kad būtent pačių suaugusiųjų 
nesubrendimas gena juos čia lankytis, vaidinti vaikus, sten- 
giantis šia fantazija užgožti savo tikrąjį infantiliškumą. 

Beje, yra ne tik Disneilendas, bet ir Burtų Kaimas, Stebuklų 
Kalnas, Jūrų Pasaulis - Los Andželą iš visų pusių supa savo- 
tiškos vaizduotės jėgainės, tikroviškumu, tikrovės energija 
maitinančios miestą, iš kurio teliko nepaliaujamo, nerealaus 
judėjimo tinklas — štai ir visa paslaptis, - neapsakomų mastų 

miestą be erdvės, be matmenų. Šiam miestui, neišsiverčiančiam 
be paprastų ir atominių elektrinių, be kino studijų, virtusiam 
galop vienu milžinišku scenarijumi ir begaliniu travellingu, 
reikia ir šios senos įsivaizduojamybės - kaip simpatinės nervų 
sistemos, nuaustos iš vaikystės signalų ir netikrų fantazmų. 
Disneilendas - tai įsivaizduojamybės atgaivinimo erdvė, pa- 
naši į kitur ir net čia esančias atliekų perdirbimo gamyklas. 
Šiandien antrinis atliekų perdirbimo ciklas yra visur privalo- 
mas, ojuk sapnai, fantazmai, istorinė, pasakinė, legendinė vaikų 
ir suaugusiųjų vaizduotės sfera yra atlieka, pirmoji didelė hi- 
perrealios civilizacijos toksiška atmata. Disneilendas yra šios 
naujos funkcijos prototipas mentaliniame lygmenyje. Tos pačios 
rūšies yra visi tie seksualinio, psichinio, somatinio perdirbimo 
institutai, kurių knibždėte knibžda Kalifornijoje. Žmonės nebe- 
žiūri vienas į kitą, tačiau tam yra institutai. Jie nebeliečia vienas 
kito, tačiau tam yra kontaktinė terapija. Jie nebevaikšto, tačiau 
bėgioja ristele ir t.t. Visur kas nors perdirbama - prarasti suge- 
bėjimai, prarastas kūnas, prarastas socialumas arba prarastas 
skonio pojūtis. Vėl atrandamas skurdas, askezė, laukinis natū- 
ralumas, kurio nebėra: štai jums natūralus maistas, sveikas 
maistas, joga. Pasitvirtina, tik antrinėje plotmėje, Marshallo Sah- 
linso mintis, kad skurdą sukelia ne gamta, o rinkos ekonomika: 
būtent čia, sofistikuotuose pergalę švenčiančios rinkos ekono- 
mikos paribiuose vėl atsiranda skurdas / ženklas, skurdas/'si- 
muliakras, simuliuojamas atsilikusiųjų elgesys (nepamirštant 
ir marksistinių tezių), kuris, prisidengęs ekologija, energetine 
krize ir kapitalo kritika, ezoterine aureole vainikuoja egzote- 
rinės kultūros triumfą. Tačiau gali būti, kad sistemos, kurios 
atpažinimo ženklai bus šis savotiškas nutukimas arba nejįtikė- 
tinas keisčiausių teorijų bei praktikų sambūvis, atliepiantis ne- 
įtikėtinai prabangos, dangaus ir pinigų sąjungai, neįtikėtinai 
prabangiam gyvenimo sumaterialėjimui, retai pasitaikantiems 
prieštaravimams, - tokios rūšies sistemos laukia precedento ne- 
turinti mentalinė katastrofa, mentalumo implozija ir involiucija. 

Politinis užkeikimas 


Watergate'as*. Tas pats Disneilendo scenarijus (vaizduotės 
efektas, nuslepiantis, kad nebėra realybės nei šiapus, nei 
anapus dirbtinai nubrėžto perimetro): čia turime skandalo 
efektą, nuslepiantį, kad nėra jokio skirtumo tarp faktų ir jų 
demaskavimo (tiek CŽV, tiek Washington Post žurnalistai 
naudoja tuos pačius metodus). Tas pats veiksmas, kuriuo 
siekiama skandalu atgaivinti moralinį ir politinį principą, o 
vaizduotės sfera - skęstantį realybės principą. 

Demaskuojant skandalą visuomet pagerbiamas įstatymas. 
O Watergate'o atveju ypač sėkmingai įdiegta mintis, jog Wa- 
tergate'as buvo skandalas — šia prasme tai būta tiesiog ne- 
girdėto masto sąmonės užnuodijimo operacijos. Pasauliui 
įšvirkšta dar viena didelė politinės moralės dozė. Galėtume 
pritarti Bourdieu teiginiui „Kiekvienam jėgų santykiui bū- 
dinga tai, kad jis slepia save patį ir visą savo galią įgauna tik 
todėl, kad tai daro“, suvokdami jį taip: nemoralus, skrupulų 
nepripažįstantis kapitalas gali veikti tik moralinės super- 
struktūros priedangoje, ir kiekvienas, atgaivinantis šitą vie- 
šąją moralę (piktindamasis, demaskuodamas ir t.t.), neno- 
romis pasitarnauja kapitalo tvarkai. Kaip Washington Post 
Žurnalistai. 

Bet ir tai tėra dar viena ideologinė formulė, nes ją išsaky- 
damas Bourdieu „jėgų santykį“ laiko tiesa, būdinga kapita- 
lizmo viešpatavimui, ir demaskuoja patį tą santykį kaip skan- 
dalą - kitaip sakant, Bourdieu pozicija tokia pat deterministinė 
ir moralizuojanti, kaip ir Washington Post žurnalistų. Jis irgi 


* Taip vadinamas JAV įvykęs politinis skandalas. Vašingtone, Watergate 
demokratų partija 1972 metais buvo įrengusi rinkimų kampanijos biurą, 
Respublikonų naudai jis buvo apiplėštas. Prezidentas Nixonas ilgai neigė, 
kad Baltieji rūmai ir jis pats buvo susiję su šiuo nusikaltimu. Tačiau pre- 
zidento bendradarbių prisipažinimas bei pokalbių įrašai įtikino, kad jis 
melavo, ir pagreitino jo atsistatydinimą 1974 metais. 

imasi kuopti, atkuria moralinę, tiesos tvarką, skatinančią 
tikrąjį simbolinį socialinės tvarkos smurtą, gerokai pranoks- 
tantį visus jėgos santykius, kurie moralinei bei politinei žmo- 
nių sąmonei tėra laki ir nereikšminga konfigūracija. 

„Kapitalas iš mūsų tereikalauja, kad laikytume jį racionaliu 
arba kovotume su juo racionalybės vardan, laikytume jį mo- 
raliu arba kovotume su juo moralės vardan. Nes tai viena ir 
tas pat, o galima tai persakyti ir kitaip: kadaise stengdavomės 
disimuliuoti skandalą - šiandien stengiamės nuslėpti, kad tai 
nėra skandalas. 

Reikia žūtbūt pasakyti: Watergate'tas nėra skandalas, nes kaip 
tik tai visi stengiasi nuslėpti, šia disimuliacija maskuodami, 
kad moralė darosi vis reiklesnė, kad stiprėja moralinė panika 
priartėjant prie pirminės kapitalo scenos: momentalus jo žiau- 
rumas, nesuvokiamas nuožmumas, fundamentalus amoralu- 
mas — būtent tai yra skandalinga, nepriimtina sistemai, pa- 
grįstai moralės ir ekonomikos lygiavertiškumu, kuris, pra- 
dedant Švietimo epochos teorija, baigiant komunizmu, yra 
kairuoliškos minties aksioma. Kapitalui visiškai nusispjauti į 
jam priskiriamą sutarties idėją — tai pabaisiškas projektas be 
principų, ir nieko daugiau. Tiesiog „šviesuoliška“ mintis 
bando jį kontroliuoti primesdama jam tam tikras taisykles. Ir 
tas priekaištų lietus, kuris šiandien pakeitė revoliucinę mintį, 
iš esmės taip pat kaltina kapitalą nesilaikant žaidimo taisyklių. 
„Valdžia nėra teisinga, jos teisingumas - tai klasinis teisin- 
gumas, kapitalas mus eksploatuoja ir t.t.“ - tarytum kapitalas 
būtų sudaręs sutartį su visuomene, kurią valdo. Kairė atkiša 
kapitalui lygiavertiškumo veidrodį, tikėdamasi, kad jis užsi- 
kabins, kad įsitrauks į šią socialinės sutarties fantasmagoriją 
ir imsis vykdyti įsipareigojimus visai visuomenei (o tada 
nebereikia revoliucijos: pakanka, kad kapitalas sutiktų su 
racionalia mainų formule). 

Pats kapitalas niekada nebuvo sudaręs sutarties su šia 
visuomene, kurioje jis viešpatauja. Kapitalas - tai raganystė 

socialinio saito viduje, tai iššūkis visuomenei, ir į jį turime ati- 
tinkamai atsiliepti. Tai nėra skandalas, kurį turėtume demas- 
kuoti vadovaudamiesi moraliniu ar ekonominiu racionalumu, 


ww -— 


dėsniu. 


Negatyvumas spirale - Mobius* 


Taigi Watergate'as tebuvo spąstai, kuriuos sistema paspendė 
savo priešininkams - skandalo simuliacija atgaivinimo tiks- 
lais. Filme ją įkūnijo personažas „Didžioji gerklė“, kuris buvo 
apibūdintas kaip Respublikonų pilkasis kardinolas, mani- 
puliuojantis kairiaisiais žurnalistais, kad atsikratytų Nixo- 
no, - o kodėl ne? Galimos bet kokios hipotezės, bet ši tikrai 
nereikalinga: pati kairė nejučiomis puikiai atlieka dešinės 
darbą. Beje, būtų naivu čia įžvelgti suvedžiotą švarią sąžinę. 
Nes dešinė irgi nejučiomis atlieka kairės darbą. Į visas 
manipuliavimo hipotezes galima pažvelgti tiek iš vienos, 
tiek iš kitos pusės, ir taip be pabaigos. Nes manipuliacija 
yra banguojantis priežastingumas, kuriame pozityvumas ir 
negatyvumas gimdo ir užlieja vienas kitą, kuriame nebėra 
nei aktyvaus, nei pasyvaus prado. Tik arbitraliai sustabdžius 
šį sūkuriuojantį priežastingumą galima išgelbėti politinės 
realybės principą. Tik /simuliuojant ribotą, konvencionalų 
akiratį, kuriame veiksmo ar įvykio prielaidos ir padariniai 
yra numatomi, „galima išsaugoti politikos įtikėtinumą (ir, 
žinoma, „objektyvią“ analizę, kovą ir t.t.). Tačiau įsivaiz- 
duokime, kad visas nesvarbu kokio veiksmo ar įvykio ciklas 
patalpintas sistemoje, kurioje nebėra linijinio tęstinumo ir 


* Turimas omeny A.F. M6bius - XIX amžiaus vokiečių matematikas, astro- 
nomas, sukonstravęs vienpusio paviršiaus pavyzdį (vad. Mobiuso lapą). 

dialektinio poliariškumo, lauke, kurį sudarkė simuliacija - tada 
ciklo pabaigoje išgaruoja bet kokia determinacija, baigiasi 
bet koks aktas, prieš tai visus apdalijęs nauda ir išsibarstęs 
pats į visas puses. 

Bombos susprogdinimas kur nors Italijoje - ar tai būtų 
kairiųjų ekstremistų darbas, ar dešiniųjų provokacija, o gal 
centristų inscenizacija, kuria siekiama diskredituoti teroristus 
ir paramstyti savo susvyravusią valdžią, ar net visuomenės 
saugumo šantažas pagal policijos scenarijų? Teisingi yra visi 
atsakymai, ir šio svaiginančio interpretacijų verpeto nesu- 
tramdo nei įrodymų paieška, nei objektyvūs faktai. Nes mes 
paklūstame simuliacijos logikai, nebeturinčiai nieko bendro 
su faktų logika ir argumentų kalba. Simuliacijai būdinga tai, 
kad modelis, visi modeliai eina pirma mažiausio fakto - iš pra- 
džių yra modeliai, jų cirkuliacija orbita visai kaip bombos su- 
kuria aplink įvykį tikrą magnetinį lauką. Faktai nebeturi tra- 
jektorijos, jie gimsta modelių sankirtoje, vieną vienintelį faktą 
gali pagimdyti visi modeliai iš karto. Modelis užbėga į priekį, 
eina pirma fakto, tarp jų įvyksta trumpas sujungimas, nebe- 
galima atskirti, kur vienas, o kur kitas (nebėra prasminio ato- 
trūkio, dialektinės poliarizacijos, negatyvaus įsielektrinimo, 
antagonistinių polių implozijos) - štai kodėl kiekvieną kartą 
įmanomos visos, net pačios prieštaringiausios interpretacijos — 
visos jos teisingos ta prasme, kad jų tiesos, atsiradusios pagal 
modelių paveikslą, keičia viena kitą visuotiniame cikle. 

Komunistai užsipuola socialistų partiją, tarsi norėtų suar- 
dyti kairiųjų sąjungos vienybę. Jie skelbia mintį, esą tokią 
rezistenciją žadina radikalesni politiniai reikalavimai. Tiesą 
sakant, jie taip elgiasi, nes nenorį valdžios. Tačiau ar jie 
nenori jos susiklosčius aplinkybėms, kurios nepalankios 
visiems kairiesiems arba jiems, kol jie priklauso Kairiųjų 
Sąjungai, — ar jie jos nebenori apskritai? Berlinguerio pareiš- 
kimas „Nereikia bijoti, kad komunistai paims valdžią Ita- 
lijoje“ reiškia: 

e kad nėra dėl ko baimintis, nes atėję į valdžią komunistai 
nieko nepakeis jos fundamentaliame kapitalistiniame me- 
chanizme; 

e kad nėra jokio pavojaus, jog jie kada nors ateis į valdžią 
(nes jie to nenori) - ojeigu taip atsitiks, tai jie imsis valdyti 
tik pagal įgaliojimą; 

e kad, tiesą sakant, valdžia, tikroji valdžia nebeegzistuoja, 
tad nebėra jokio pavojaus, jog kas nors ją paims ar perims; 

e bet reiškia ir tai, kad: Aš, Berlingueris, nebijau išvysti ko- 
munistus prie Italijos valdžios vairo, - šitai gali pasirodyti 
savaime aišku, bet ne viskas taip paprasta, nes 

e tai gali reikšti priešingą dalyką (čia nereikia jokios psicho- 
analizės): aš bijau išvysti komunistus prie valdžios vairo 
(ir esama svarių priežasčių, kurias pripažįsta net komu- 
nistas). 

Teisinga yra ir viena, ir kita, ir trečia. Štai kokia paslaptis 
gaubia šį diskursą, kuris nebėra vien dviprasmis, - kaip gali 
atsitikti su politiniais diskursais, — jis išreiškia apibrėžtos 
pozicijos valdžios atžvilgiu, apibrėžtos diskursyvinės I laiky- 
senos š negalimybę. Ir tokia logika nėra būdinga tik vienai ar 
Kitai partijai. Ji persmelkia visus — nori jie to ar nenori — 
diskursus. 

Kas įveiks šią painiavą? Gordijaus mazgą buvo galima bent 
jau perkirsti. O perkirpus pusiau Mobiuso lapą atsiranda 
papildoma spiralė, tačiau paviršiai ir toliau lieka reversiški 
(mūsų atveju tai tolydus hipotezių reversiškumas). Ar tai 
simuliacijos pragaras, kuriame viešpatauja nebe kančia, o 
subtilus, pragaištingas, nesučiuopiamas prasmės iškraipy- 
mas*, kai net Burgoso nuteistuosius galima laikyti Franco 
dovana Vakarų demokratijai, kuri apsidžiaugė proga atgai- 
vinti savo pačios susvyravusio humanizmo pamatus, tačiau 


* Nebūtinai prasmė įvaroma į neviltį - dažnai improvizuojama prasme, ne- 
prasme, keletu vienalaikių ir viena kitą panaikinančių prasmių. 

sykiu konsolidavo Franco režimą, savo pasipiktinimo kupi- 
nais protestais paskatindama plačiuosius Ispanijos sluoks- 
nius suglausti pečius prieš užsienio intervenciją? Kur slypi 
viso to tiesa, kai tokie suokalbiai nuostabiai susimezga net 
be jų autorių žinios? 

Sistema ir kraštutinė jos alternatyva susijungia kaip dvi 
kreivo veidrodžio kraštinės, „nuodėminga“ kreive išlinksta 
įmagnetinta, cirkuliarizuota politinė erdvė, kurioje dešinė 
virsta kaire ir atvirkščiai, tarsi blogasis komutacijos genijus 
viešpatauja iškraipymas, visa sistema, kapitalo begalybė persi- 
lenkė ir užklojo savo pačios paviršių, ji nebesuskaičiuojama. 
Ir ar ne tas pat atsitinka su geismu ir libido erdve? Susijungia 
geismas ir vertė, geismas ir kapitalas. Susijungia geismas ir 
įstatymas, mėgavimasis - įstatymo transformacijos galutinė 
stotelė (štai kodėl jo taip dosniai patiekiama šiandienos me- 
niu): tik kapitalas mėgaujasi, kalbėjo Lyotard'as prieš ateinant 
į galvą minčiai, jog dabar mes mėgaujamės kapitalu. Pribloš- 
kiantis geismo nepastovumas Deleuzo tekstuose, mįslingas 
virsmas, kai „savaime revoliucingas ir lyg netyčia norintis to, 
ko nori“ geismas ima geisti būti slopinamas ir persmelkia 
paranojines bei fašistines sistemas? Klastingas iškraipymas, 
šią geismo revoliuciją atvedantis prie to paties pamatinio 
dviprasmiškumo, kurį atveria ir kita, istorinė, revoliucija. 

Visų referenciniai diskursai susipina cirkuliarinėje, mobinėje 
prievartoje. Seksas ir darbas dar ne taip seniai buvo nesu- 
taikomai priešingi terminai, o šiandien jie abu ištirpsta tos 
pačios paklausos bangoje. Kitados diskursas apie istoriją 
stiprybės semdavosi tūžmingai prieštaraudamas diskursui 
apie prigimtį, geismo diskursas — priešpriešindamas save 
valdžios diskursui, o šiandien jie keičiasi savo signifikantais 
ir scenarijais. 

Pernelyg ilgai truktų pereiti per visą negatyvaus operacio- 
nalumo spektrą, išvardyti visus atgrasinimo scenarijus, kurie, 
kaip tas Watergate'as, merdintį principą bando atgaivinti 

pasitelkdami susimuliuotą skandalą, fantazmą, žmogžudystę, 
taigi negatyvumą ir krizę naudodami kaip kokį gydymo hor- 
monais kursą. Tikrovė visuomet grindžiama įsivaizduojamy- 
be, tiesa - skandalu, įstatymas - jo pažeidimu, darbas - strei- 
ku, sistema - jos krize ir kapitalas - revoliucija, o kitais atvejais 
(prisiminkime tasadžius) etnologija — atimant iš jos objektą, 
jau nekalbant apie: 

e teatro grindimą antiteatru, 

e meno -antimenu, 

+ pedagogikos - antipedagogika, 

e psichiatrijos — antipsichiatrija ir t.t. 

Visa pavirsta savo priešingybe, kad tik išliktų „apvalytu“ 
pavidalu. Visos valdžios, visos institucijos apie save kalba nei- 
gimo terminais, bandydamos mirties simuliacija išvengti savo 
tikrosios agonijos. Valdžia gali suvaidinti savo pačios smur- 
tinę mirtį, kad tik atrastų egzistencijos ir teisėtumo prošvaistę. 
Imkime Amerikos prezidentus: Kennedžiai mirė, nes juose dar 
slypėjo politinis matmuo. O kitiems —- Johnsonui, Nixonui, 
Fordui - teliko marionetiniai pasikėsinimai ir simuliuoti nu- 
žudymai. Bet jiems ir tokia išgalvotos grėsmės aura buvo 
reikalinga, kad galėtų nuslėpti, jog jie tėra valdžios iškam- 
šos. Anksčiau karalius turėdavo mirti (Dievas taip pat), ir čia 
slypėjo jo galia. Šiandien jis iš visų jėgų dedasi mirštąs, kad 
išsaugotų valdžios malonę. Tačiau ji jau prarasta. 

Atšviežinti kraują savo mirtimi, pradėti ciklą iš naujo pasi- 
telkus krizės, negatyvumo ir antivaldžios veidrodį - štai koks 
sprendimas (alibi) lieka kiekvienai valdžiai, kiekvienai insti- 
tucijai, siekiančiai nutraukti ydingąjį — savo neatsakomybės 
ir pamatinio nebuvimo, savo dėjū-vu ir savo kadaise jau pa- 
tirtos mirties — ratą. 

Kaip neįmanoma aptikti absoliutaus tikroviškumo lygmens, 
taip neįmanoma išvesti į sceną ir iliuzijos. Iliuzija nebėra 
galima, nes nebegalima pati tikrovė. Čia susiduriame su po- 
litine parodijos, hipersimuliacijos arba agresyvios simuliacijos 
problema. 

Pavyzdžiui: įdomu, ar represinio aparato reakcija į simu- 
liuotą ginkluotą apiplėšimą nebūtų brutalesnė nei tikro api- 
plėšimo atveju? Juk pastarasis tik griauna nusistovėjusią 
tvarką, pažeidžia nuosavybės teisę, o pirmasis kėsinasi į patį 
realybės principą. Pažeidimas, pavartota prievarta nėra toks 
sunkus nusikaltimas, nes jie kvestionuoja tik tikroviškumo 
padalijimą. Simuliacija yra daug pavojingesnė, nes visuomet 
leidžia daryti prielaidą, kad ne tik tai, ką ji simuliuoja, bet ir 
pati tvarka bei įstatymas galbūt tėra simuliacija. 

Tačiau kaip išmatuoti grėsmės laipsnį? Kaip dėtis darant 
nusikaltimą ir kaip po to tai įrodyti? Simuliuokite vagystę 
didelėje parduotuvėje: o kaip įtikinsite apsaugos darbuotojus, 
kad nusikaltimas simuliuojamas? Nėra jokio „objektyvaus“ 
skirtumo: tie patys gestai, tie patys ženklai, kaip ir tikros 
vagystės atveju; tiesą sakant, tie ženklai egzistuoja patys sau. 
Pagal nustatytą tvarką - tai visuomet tikrovės ženklai. 

Organizuokite netikrą ginkluotą apiplėšimą. Pasitikrinkite, 
ar jūsų ginklai niekam nepadarys žalos, paimkite patį pati- 
kimiausią įkaitą, kad žmogaus gyvybė jokiu būdu neatsidurtų 
pavojuje (kitaip virš jūsų pakibs įstatymo kardas). Pareika- 
laukite išpirkos ir pasistenkite, kad kiltų kuo didesnis triukš- 
mas - žodžiu, būkite kuo arčiau „tiesos“, kad galėtumėte 
patikrinti aparato reakciją į tobulą simuliakrą. Tačiau nieko 
nesužinosite: išgalvotų ženklų tinklas neatskiriamai susipins 
su realiais elementais (policininkas, jus pamatęs, tikrai šaus; 
kuris nors banko klientas neteks sąmonės ir mirs nuo širdies 
priepuolio; jums iš tikrųjų sumokės jums nereikalingą išpirką), 

žodžiu, jūs patys to nenorėdami akimirksniu atsidursite tikro- 
viškumo sferoje, kurios viena funkcijų yra kaip tik praryti bet 
kokį simuliacijos bandymą, suvesti viską į tam tikrą tikroviš- 
kumą - taip veikia pati nustatytoji tvarka, dar prieš įsijungiant 
institucijoms ir teisingumui. 

Simuliacijos proceso įžvalgos negalimybę lemia tvarka, 
matanti ir suvokianti vien tikroviškumą, nes niekur kitur 
ji negali funkcionuoti. Nusikaltimo simuliacija (nustačius 
tokį faktą) bus baudžiama švelniau (nes ji neturi „pada- 
rinių“) arba vertinama kaip teisingumo sistemos įžeidimas 
(sakykime, „be reikalo“ buvo sukeltos ant kojų policijos 
pajėgos), tačiau ji niekada nesusilauks bausmės kaip simuliacija, 
nes ši visiškai nelygiavertė tikroviškumui, taigi ir represijos 
prieš ją neįmanomos. Valdžia nepajėgi priimti simuliacijos 
iššūkio. Argi galima bausti už dorybės simuliaciją? O juk 
pati savaime ji yra toks pat rimtas nusižengimas kaip ir 
nusikaltimo simuliacija. Parodija sulygina paklusimą ir pa- 
žeidimą, o tai yra pats sunkiausias nusikaltimas, nes taip 
anuliuojamas skirtumas, kuriuo grindžiamas įstatymas. Nusta- 
tytoji tvarka nieko negali padaryti, nes įstatymas yra ant- 
rojo laipsnio simuliakras, o simuliacija - trečiojo, anapus 
tikro ir netikro, anapus lygiavertiškumo, anapus racionalių 
perskyrų, kuriomis vadovaujasi kiekviena visuomenė ir 
kiekviena valdžia. Būtent ten, trūkstant tikroviškumo, reikia 
įvesti tvarką. 

Štai kodėl tvarka visuomet renkasi tikroviškumą. Kilus 
abejonėms, ji visuomet teikia pirmenybę šiai hipotezei (pa- 
vyzdžiui, kariuomenėje simuliantas mieliau laikomas tikru 
bepročiu). Tačiau tai vis sunkiau daryti, nes jeigu dėl mus 
supančios tikrovės inercijos praktiškai neįmanoma įžvelgti 
simuliacijos proceso, tai teisinga yra ir priešinga (tokia rever- 
sija būdinga simuliacijos mechanizmui, toks apvertimas grin- 
džia ir valdžios bejėgiškumą): nuo šiol neįmanoma įžvelgti 
tikrovės proceso, negalima ir įrodyti, kad tikrovė egzistuoja. 

Taigi nuo šiol visi ginkluoti apiplėšimai, visi lėktuvų nu- 
varymai tam tikra prasme yra simuliacija, nes iš anksto žinoma 
jų dekodavimo ir ritualinio orkestravimo žiniasklaidoje eiga, 
iš anksto nuspėjamas jų surežisavimas bei galimi padariniai. 
Nes jie funkcionuoja kaip visetas ženklų, atsidėjusių pasi- 
kartojimo ritualui ir visiškai nusigręžusių nuo savo „realaus“ 
tikslo. Tačiau dėl to jų agresyvumas nesumažėja. Priešingai, 
virtę hiperrealiais įvykiais, nebeturintys nei apibrėžto turinio, 
nei aiškių tikslų, lūžtantys kaip spinduliai vienas kito prizmėje 
(kaip ir vadinamieji istoriniai įvykiai: streikai, demonstracijos, 
krizės ir kt.?), jie nebeleidžia savęs kontroliuoti tvarkai, kuriai 
pavaldi tik tikrovė ir racionalybė, priežastys ir tikslai, refe- 
rentinei tvarkai, kuri gali primesti savo viešpatavimą tik 
referentiškumui, valdžiai, kuri gali viešpatauti tam tikrame 
apibrėžtame pasaulyje, tačiau nieko negali padaryti šiam 
neapibrėžtam simuliacijos atsikartojimui, šiam nesvariam 
ūkui, kuris nebepaklūsta realios gravitacijos dėsniui ir ku- 
riame pati valdžia baigia subyrėti virsdama valdžios simu- 
liacija (nebesusijusia su savo tikslais bei uždaviniais ir atsi- 
dėjusia valdžios efektams ir masinei simuliacijai). 

Nuo tokio atsiribojimo valdžia gali gintis vieninteliu gink- 
lu, vienintele strategija — iš naujo skiepyti visur tikrovišku- 
mą ir referentiškumą, įtikinti mus, kad sociumas yra realus, 
ekonomika - dalykas rimtas, o gamyba - tikslinga. Dėl to val- 
džia teikia pirmenybę krizės diskursui, tačiau nepamiršta — 
kodėl ne? — ir kalbėjimo apie geismą. Kraštutinis valdžios 
šūkis galėtų skambėti taip: „Jūsų geismai yra realybė!“, nes 


* Energetinė krizė, ekologinė situacija - visa, kartu paėmus, yra katastrofų 
filmas, to paties stiliaus (ir tiek pat vertas), kaip ir tie, kurie šiandien pavertė 
Holivudą tikra aukso kasykla. Beprasmiškas ir varginantis darbas būtų 
interpretuoti juos kaip „objektyvios“ socialinės krizės ar net „objektyvaus“ 
katastrofos fantazmo atspindį. Reikėtų sakyti visai priešingai: šiuolaikiniame 
diskurse pats sociumas organizuojamas pagal katastrofinio filmo scenarijų. (Plg. 
M. Makarius, La stratėgie de la catastrophe, p. 115.) 

nereferentiniame pasaulyje net realybės ir geismo principų 
painiojimas nėra toks pavojingas, kaip hiperrealybė, kuri yra 
užkrečiama. Reikia neprarasti principų, ir tada valdžia visuo- 
met teisi. | 

“ Ohiperrealybė ir simuliacija atgrasina nuo bet kokio prin- 
cipo, bet kokio tikslo ir atgręžia prieš pačią valdžią jos tiek 
laiko vykdytą atgrasinimo politiką. Juk galų gale būtent kapi- 
talas pirmasis per visą savo gyvavimą mito iš bet kokio refe- 
rentiškumo, bet kokios žmogiškosios siekiamybės destruk- 
tūrizavimo, būtent jis sutrupino visas idealiąsias perskyras 
tarp tikro ir netikro, tarp gėrio ir blogio ir jų vieton iškėlė 
radikalų lygiavertiškumo ir mainų įstatymą - geležinį savo 
galios įstatymą. Kapitalas pirmasis ėmėsi atgrasinimo, abstra- 
havimo, ryšių nukirtimo, teritorinių ribų ištrynimo, nuvieti- 
nimo bei pan., išpuoselėjęs realybę, realybės principą, jis buvo 
pirmasis, kuris juos likvidavo išnaikindamas bet kokią var- 
tojimo vertę, bet kokį realų (gamybos ir turtų) lygiavertiškumą 
taip, kad mes juste juntame užstatų nerealumą ir manipu- 
liacijos visagalybę. Na o šiandien ta pati logika dar aršiau 
atsigręžia prieš jį. Ir bandydamas įveikti šią katastrofinę spi- 
ralę paskutiniu realybės blyksniu, kuriuo pasiremia paskutinis 
valdžios blyksnis, jis tik gausina jos ženklus ir spartina simu- 
liacijos Žaismą. 

Kol istorijos eigoje grėsmę kėlė tikrovė, valdžia Žaidė atgra- 
sinimą ir iją, visus prieštaravimus suskaldydama 
lygiaverčių ženklų gamyba. Šiandien grėsmę jai kelia simu- 
liacija (pavojus.piadingti ženklų žaismo sūkuryje), ir valdžia 
vaidina tikroviškumą, vaidina krizę, pergamindama išgal- 
votus socialinius, „ekonominius, politinius u uždavinius. Jai tai 
gyvybės ar mirties klausimas. Tačiau į jau per vėlu. 


Štai kodėl mūsų laikais taip isteriškai puolama produkuoti 
ir reprodukuoti tikrovę. Jau seniai prarado tikrąją prasmę 

politinės ekonomijos belleė ėpogue klestėjusi verčių ir prekių 
gamyba. Kad ir kokią visuomenę paimtume, tebesitęsianti 
gamyba ir perteklinis produkavimas tereiškia, jog ji stengiasi 
prikelti tikrovę, slystančią jai iš rankų. Štai kodėl šiandien 
hiperrealia virsta pati „materialioji“ gamyba. Ji išsaugo visus 
tradicinės gamybos bruožus, visus diskursus, tačiau tai tėra 
redukuota anos gamybos sklaida (šitaip hiperrealistai sukuria 
haliucinaciją, panašią į tikrovę, tik praradusią visą prasmę ir 
žavesį, visą reprezentavimo gylį ir energiją). Taigi simuliacijos 
hiperrealizmą visur perteikia haliucinuojantis tikrovės pa- 
našumas į pačią save. 

Valdžia taip pat jau seniai tegamina panašumo į save ženk- 
lus. Ir kartu suklesti kitas valdžios pavidalas - kolektyvinė 
valdžios ženklų paklausa - tai šventa sąjunga, atsinaujinanti 
valdžios išnykimo akivaizdoje. Į ją stoja daugiau ar mažiau 
visi, baimindamiesi politinio žlugimo. Ir valdžios žaidimas 
galų gale virsta tiesiog kritine valdžios obsesija - įkyria jos 
mirties, jos išlikimo idėja išnykimo akivaizdoje. Kai ji visiškai 
išnyks, logiška būtų manyti, jog mus sups visuotinė valdžios 
haliucinacija - kur tik pažvelgsi, jau ryškėja šio vaiduoklio 
kontūrai, spinduliuojantys potraukį jo atsikratyti (niekas 
nebenori valdžios, kiekvienas stengiasi ją įpiršti kitam) ir 
sykiu nostalgišką baimę jį prarasti. Tokia valdžios neturinčių 
visuomenių melancholija jau kartą leido atsirasti fašizmui, 
įšvirkštusiam per didelę galingo referento dozę visuomenei, 
niekaip negalinčiai nusikratyti gedulo. 


„Silpstant politikos sferai, prezidentas vis labiau panėšėja į 
pirmykščių visuomenių vadovą, kuris yra valdžios iškamša 
(Clastres). 

Visi paskesni prezidentai apmokėjo ir iki šiol apmoka Ken- 
nedžio nužudymą, tarsi ne kas kitas, o jie būtų jį pašalinę - 
nors tai gal ir neatitinka faktų, tačiau yra tiesa fantazmų 

plotmėje. Reikia, kad šį praradimą, šį suokalbį jie atpirktų savo 
simuliuojamu nužudymu. Nes pastarasis tik toks ir tegali būti. 
Pasikėsinimai į prezidentus Johnsoną ir Fordą nepavyko, ir 
kyla mintis, jog jie gal ir nebuvo surežisuoti, tačiau bent jau 
susimuliuoti. Kennedžiai mirė, nes jie kai ką įkūnijo: politiką, 
politinę substanciją; tuo tarpu naujieji prezidentai tėra tos 
substancijos karikatūra ir marionetinis apvalkalas - įdomu 
tai, jog ir Johnsonas, ir Fordas, ir Nixonas iš fizionomijos 
panašūs į beždžiones, valdžios beždžiones. 

Mirtis niekada nėra absoliutus kriterijus, bet šiuo atveju ji 
reikšminga: era tų, kurie mirė iš tikrųjų kaip tik todėl, kad 
juose glūdėjo mitinis matmuo, implikuojantis mirtį (ne iš 
romantinių paskatų, o paklūstant pamatiniam reversijos ir 
mainų principui) - Jameso Deano, Marilyn Monroe ir Ken- 
nedžių era jau praėjo. Dabar stojo Žmogžudystės, pagrįstos 
simuliacija, visuotinai paplitusios simuliacijos estetikos, nu- 
žudymo-alibi era - alegoriškas mirties prisikėlimas įvyksta 
tik tam, kad sankcionuotų valdžios institucijas, kurios be šito 
nebeturėtų nei substancijos, nei autonomiškos realybės. 


Surežisuoti pasikėsinimai į prezidentų gyvybę pirštu pri- 
kišamai parodo, kam Vakarams reikalinga negatyvybė: po- 
litinė opozicija, „kairieji“, kritinis diskursas ir t.t. yra simu- 
liacinis kaltas, padedantis valdžiai išsiveržti iš ydingo rato, 
kuriame ją įkalino jos neegzistencija, jos pamatinė neatsa- 
komybė, jos „plūduriavimas“. Valdžia plūduriuoja kaip va- 
liutos kursas, kaip kalbos okeanas, kaip teorijų fluktuacija. 
Tik kritika ir negatyvybė dar sekretuoja valdžios realumo 
fantomą. Jeigu jos dėl vienos ar kitos priežasties išseks, val- 
džiai nebeliks nieko kita, kaip juos dirbtinai prikelti, sužadinti 
jų haliucinaciją. 

Štai kodėl Ispanijoje vykdomos egzekucijos tebestimuliuoja 
Vakarų liberaliąją demokratiją, agonijos konvulsijų tampomą 

demokratinių vertybių sistemą. Šviežias kraujas - tačiau ar 
ilgam jo užteks? Visos valdžios nesulaikomai degraduoja, ir 
šį procesą spartina ne tiek „revoliucinės jėgos“ (dažnai būna 
net priešingai), kiek pati sistema, užgriūvanti savo struktūras 
prievartos banga, kuri anuliuoja bet kokią substanciją ir bet 
kokį tikslingumą. Negalima priešintis šiam procesui, negalima 
stoti į kovą su sistema ir stengtis ją sunaikinti, nes šioji, kuri 
gaišta nustojusi savo mirties, iš mūsų tik to ir telaukia, kad 
mes jai grąžintume mirtį, kad mes ją prikeltume savo neigimu. 
Galas revoliucinėms praxis, galas dialektikai. Įdomu tai, jog 
Nixonui, kuris, regis, net nenusipelnė mirties nuo paties 
menkiausio, atsitiktinai pasitaikiusio nestabilios psichikos 
asmens rankos (o tai, kad prezidentai krinta nuo nestabilios 
psichikos asmenų rankos - kas turbūt yra tiesa, - nepakeičia 
nieko istorijoje: įnirtingi kairiųjų bandymai atskleisti po tuo 
slypintį dešiniųjų sąmokslą tuščiai drebina orą, nes visais 
laikais mirtį valdžiai atnešdavo ar pražūtį jai pranašaudavo, 
ar pan. ne kas kitas, kaip pamišėliai, bepročiai arba neurotikai, 
atliekantys ne mažiau fundamentalią funkciją negu prezi- 
dentai), vis dėlto buvo įvykdyta ritualinė mirties bausmė 
pasitelkus Watergate'o bylą. Watergate'as — tai dar vienas 
valdžios ritualinio nužudymo mechanizmas (šiuo atžvilgiu 
Amerikos prezidento institucija labiau už europietiškąją dir- 
gina nervus: ją lydinti prievarta ir likimo vingiai būdingi 
pirmykščių bendruomenių valdžiai, laukinių ritualams). Ta- 
čiau apkalta — tai ne žmogžudystė: ji vykdoma konstituciniu 
keliu. Nepaisant to, Nixonui pavyko pasiekti tikslą, apie kurį 
svajoja kiekviena valdžia: būti traktuojamam gana rimtai, kelti 
vienai ar kitai grupei grėsmę, gana mirtiną, kad vieną dieną 
būtų nušalintas, apkaltintas ir likviduotas. Fordas nebeturi 
netgi tos galimybės: jam, jau mirusios valdžios simuliakrui, 
telieka apsistatyti ženklais, signalizuojančiais smurtinę mirtį 
ir reversiją — tiesą sakant, jo bejėgiškumas suteikia jam imu- 
nitetą, ir tai jį siutina. 

Priešingai negu pirmykštės apeigos, kuriose numatyta ofi- 
ciali ir pasiaukojanti karaliaus mirtis (karalius ar genties vadas 
yra niekas, jei nėra pasiaukojimo pažado), modernioji politinė 
vaizduotė vis labiau linksta kuo ilgiau atidėlioti, nuslėpti 
galimą valstybės galvos mirtį. Nuo revoliucijų ir charizma- 
tinių lyderių laikų ši obsesija ypač sustiprėjo: ir Hitleris, ir 
Franco, ir Mao, neturėdami „teisėtų“ įpėdinių, tiesioginių 
valdžios perėmėjų, buvo priversti pergyventi save pačius — 
liaudies mitas niekaip nenori patikėti, kad jie mirė. Taip jau 
darė faraonai: vienas kitą keičiantys faraonai įkūnydavo tą 
patį asmenį. 

Viskas vyksta taip, tarytum Mao ar Franco būtų mirę jau po 
keletą kartų, ir juos būtų pakeitę jų dubleriai. Politine prasme 
ne taip jau svarbu, ar šalies galva tas pats, ar kitas asmuo - 
nuo to niekas per daug nesikeičia, jei tik jie panašūs. Šiaip ar 
taip, jau seniai kiekvienas - nesvarbu, koks - valstybės vadovas 
tėra savęs paties simuliakras ir tik todel jis gali ir įstengia valdyti. 
Niekam neateitų į galvą leistis valdomam realaus asmens, 
niekam nekiltų mintis jam save pašvęsti. Ištikimybė visuomet 
prisiekiama jo antrininkui, jam pačiam jau mirus. Šiuo mitu 
tiesiog perteikiamas primygtinis ir sykiu apgaulę slepiantis 
reikalavimas pasiaukojančio karaliaus mirties. 


Taigi mes vėl atsiduriame ten, kur pradėjome: nė viena iš 
mūsų visuomenių nemoka gedėti tikrovės, valdžios, paties 
socialumo, kuris irgi prarandamas. To vengdami, bandome 
dirbtinai vėl įpūsti visam tam gyvybę. Ir, be abejo, šitaip mes 
galų gale atversim kelią socializmui. Nenumatytai pakrypus 
reikalams ir įsipynus (nebe istorijos) ironijai, jį pagimdys 
socialumo mirtis, kaip kad Dievo mirtis gimdo religijas. Tai 
klastingas atėjimas, perversiškas įvykis, loginiam mąstymui 
nesuvokiama reversija. Kaip ir tas faktas, jog valdžia iš esmės 
yra tam, kad nuslėptų, jog jos nebėra. Simuliacija gali trukti 

neapibrėžtą laiką, nes ši valdžia, priešingai negu „tikroji“, kuri 
yra arba buvo tam tikra struktūra, strategija, jėgos santykis, 
užstatas, - ši valdžia, tapusi socialinės paklausos, taigi ir pasiū- 
los bei paklausos dėsnio objektu, nebėra prievartos ir mirties 
subjektas. Ji apvalyta nuo politinio matmens ir, kaip bet kuri 
kita prekė, yra priklausoma nuo masinės gamybos bei varto- 
jimo. Jos kibirkštis užgeso, liko tik politinio universumo fikcija. 

Tą patį galima pasakyti ir apie darbą. Išblėso gamybos 
kibirkštis, jos užstatai neteko gaivališkumo. Visas pasaulis 
tebegamina, ir vis daugiau ir daugiau, tačiau darbas nepaste- 
bimai virto kažkuo kitu: poreikiu (kaip idealistiškai, bet visai 
ne ta prasme numatė Marxas), socialinės „paklausos“ objektu, 
kaip ir laisvalaikis, kuriam jis prilyginamas kasdienybės tėk- 
mėje. Ta paklausa tiesiogiai proporcinga užstatų praradimui 
darbo procese.“ Ta pati peripetija, kaip ir valdžios atveju: 
pasitelkus darbo scenarijų nuslepiama, kad darbo, gamybos 
tikrovė išnyko. Taip pat ir streiko tikrovė, nes streikas da- 
bar - tai ne darbo nutraukimas, o jo alternatyvus polius ritua- 
liniame socialinių metų kalendoriuje. Viskas klostosi taip, tarsi 
kiekvienas, paskelbus streiką, užėmė savo darbo vietą arba 
postą ir atnaujino, kaip yra priimta „savarankiškose“ pro- 
fesijose, gamybą tokiu pačiu ritmu kaip anksčiau, ir toliau 
deklaruodami tęsią (o virtualiai ir tęsia) streiką. 

Tai nėra mokslinė fantastika: kiekviename žingsnyje dub- 
liuojamas darbo procesas. Dubliuojamas ir streiko procesas: 


* Šitaip nuvertėjant darbo turiniui praranda savo turinį ir vartojimas. Sudie 
vartojimo vertei ar automobilio prestižui, sudie įsimylėjusiųjų diskursui, 
aiškiai skyrusiam mėgavimosi objektą nuo darbo objekto. Jo vietą užima 
kitas diskursas, - darbinis diskursas apie vartojimo objektą, suteikiantis šiam 
aktyvų, įsakmų, puritonišką turinį (vartokite mažiau benzino, laikykitės 
saugaus atstumo, neviršykite greičio ir t.t.), prie kurio tarsi prisiderina auto- 
mobilio charakteristikos. Užstatas vėl atrandamas sukeitus polius vietomis. 
Darbas tampa poreikio, mašina - darbo objektu. Ir tai geriausias įrodymas, 
jog tarp užstatų nebelieka skirtumų. Lygiai taip pat balsavimo „teisei“ virs- 
tant rinkėjų „pareiga“ politinė sfera signalizuoja irgi netenkanti turinio. 

streikas —- neatskiriama darbo dalis, kaip nuo objektų neat- 
skiriamas jų nuvertėjimas, nuo gamybos - krizė. Taigi nebėra 
nei streiko, nei darbo, o yra ir viena, ir kita, antraip tariant, 
yra visai kas kita - tam tikra darbo magija, akių dūmimas, 
gamybos scenodrama (jei ne melodrama), kolektyvinė dra- 
maturgija.tuščioje socialumo scenoje. 

Darbo ideologija — tradicinė etika, užmaskuojanti „realų“ 
darbo procesą ir „objektyvią“ eksploataciją - užleidžia vietą 
darbo scenarijui. Tuo pačiu valdžios ideologiją išstumia val- 
džios scenarijus. Ideologija tiesiog eikvoja realybę švaisty- 
damasi ženklais, o simuliacija ją apeina ir ženklais sukuria 
jos antrininką. Ideologinės analizės tikslas visuomet yra at- 
kurti objektyvų procesą, visuomet klaidinga problema yra 
noras atkurti simuliakro dengiamą tiesą. 

Štai kodėl valdžia taip nuoširdžiai pritaria ideologiniams 
diskursams ir diskursams apie ideologiją - mat tai yra tiesos 
diskursai, jie visuomet geri, net ir ypač jei reiškiamos revo- 
liucingos idėjos, priešingai negu mirtini simuliacijos smūgiai. 


Panoptiškumo pabaiga 


Ir būtent šia gyvosios patirties, ekshumacijos, pačios bana- 
liausios, radikaliai autentiškos tikrovės ideologija remiasi 
amerikiečių bandymas 1971 metais per televiziją transliuoti 
Loud'ų šeimos gyvenimą: septyni mėnesiai nenutrūkstamo 
filmavimo, trys šimtai valandų tiesioginės transliacijos, jokio 
scenarijaus, jokio siužeto, vienos šeimos odisėja, jos dramos, 
džiaugsmai, peripetijos 101 stop - žodžiu, „žalias“ istorinis 
dokumentas „maksimaliai išnaudojantis televizijos galimybes 
ir prilygstantis, mūsų dienų mastais kalbant, išsilaipinimo 
mėnulyje kadrams“. Viską komplikuoja faktas, kad šeima 
filmavimo metu išyra: užgriūva krizė, Loud'ai išsiskiria ir t.t. 

Ir atsiranda neišsprendžiama kontroversija: ar televizija atsa- 
kinga už tai? Kas būtų atsitikę, jei televizijos nebūtų buvę? 

Daug įdomesnis fantazmas būtų nufilmuoti Loud'us taip, 
tarsi televizijos ten nebūtų. Režisierius triumfuodamas galėtų 
pasakyti: „Jie gyveno taip, tarsi mūsų ten nebūtų.“ Absur- 
diškas, paradoksalus formulavimas - jis nei teisingas, nei 
klaidingas, o utopiškas. Pasakymas „tarsi mūsų ten nebūtų“ 
prilygtų pasakymui „tarsi jūs ten būtumėt buvę“. Kaip tik ši 
utopija, šis paradoksas, labiau negu „perversiškas“ malonu- 
mas įkišti nosį į svetimą privatų gyvenimą, sužavėjo dvi- 
dešimt milijonų televizijos žiūrovų. „Tiesos“ eksperimente 
traukia ne paslaptis ar perversija, o tam tikras malonus šiur- 
pulys, kurį sukelia tikrovė, arba savotiška hipertikrovės este- 
tika, šiurpas dėl svaiginančio, apgaulingo atitikimo, žadą 
gniaužiantis atsitolinimas ir sykiu padidinimas, mastelio 
iškreipimas, perdėtas skaidrumas. Mėgavimasis prasmės per- 
tekliumi, kai ženklo brūkšnys brėžiamas žemiau įprastos 
prasmės vaterlinijos: tai, kas nereikšminga, išaukština ka- 
meros akis. Matome tikrovę tokią, kokia ji niekuomet nebuvo 
(tačiau „tarsi jūs ten būtumėt buvę“), čia nėra vietos erdvės 
perspektyvai ir žvilgsniui į gilumą (tačiau čia viskas „tikriau 
negu ištiesų“). Mėgavimasis mikroskopine simuliacija, trans- 
formuojančia tikrovę į hipertikrovėę,, (Panašiai yra ir porno- 
filmuose, kur Žavėjimas yra labiau metafizinis negu sek- 
sualinis.) 

Be kita ko, ta šeima buvo hiperreali jau dėl paties pasi- 
rinkimo: tipinė ideali amerikiečių šeima, namas Kalifornijoje, 
trys garažai, penki vaikai, garantuotas socialinis bei profesinis 
statusas, pavyzdinė namų šeimininkė, žodžiu, pasiturintys 
viduriniosios klasės atstovai. Tam tikra prasme šis statistinis 
tobulumas ir pasmerkia ją mirčiai. Ideali amerikietiško way of 
life herojė pasirenkama, kaip antikos aukojimo apeigose, kad 
būtų išaukštinta, o paskui žūtų mediumo, šių laikų fatumo, 
ugnyje. Kadangi dangus nebebaudžia ugnimi ištvirkusių 

miestų, kameros objektyvas kaip lazeris skrodžia gyvą realybę 
ir pasmerkia ją myriop. „Loud'ai tėra šeima, kuri sutiko atsi- 
duoti televizijai ir nuo jos numirti“, —- pasakytų režisierius. 
Taigi susiduriame su aukojimo procesu, su atnašavimo regi- 
niu, kurį išvydo dvidešimt milijonų amerikiečių. Liturginė 
masinės visuomenės drama. 

Televizijos tiesa. Nuostabą keliantis savo dviprasmiškumu 
terminas. Kas turima omeny - filmuojamos šeimos ar pačios 
TV tiesa? Faktiškai Loud'ų tiesa yra televizija, būtent ji yra 
tikra, būtent joje pateikiama tai, kas tikra. Tai nebe atspindžio, 
veidrodžio tiesa ir ne perspektyvos, panoptinės sistemos ir 
žvilgsnio tiesa, - tai manipuliacinė, tyrimų ir klausimų testo, 
zonduojančio, pjaustančio lazerio, perforuotas jūsų gyvenimo 
atkarpas saugančių matricų, jūsų galimas kombinacijas Ie- 
miančio genetinio kodo, jūsų jutiminę visatą informuojančių 
ląstelių tiesa. Kaip tik pastarajai tiesai ir verčia paklusti Loud'ų 
šeimą TV mediumas, ir šia prasme jie pasmerkiami myriop 
(tačiau ar dar galime kalbėti apie tiesą?). 

Panoptinės sistemos pabaiga. TV akis nebėra absoliutaus 
žvilgsnio šaltinis, o kontrolės idealas nebėra skaidrumas. 
Pastarasis vis dar suponuoja tam tikrą objektyvią (renesan- 
sišką) erdvę ir despotiško žvilgsnio visagalybę. Čia mes vis 
dar susiduriame jeigu ne su įkalinimo, tai bent su atribojimo 
sistema. Kiek subtilesne, tačiau vis vien išoriška, žaidžiančia 
opozicija tarp to, kas mato, ir to, kas yra matomas, net jeigu iš 
fokusavimo taško panoptikume nieko nesimato. 

Loud'ai - visai kas kita. „Jūs nebežiūrite TV, tai TV žiūri į 
jus (gyvenančius)“ arba „Jūs nebeklausote Pas de Panigue, tai 
Pas de Panigue jūsų klausosi“ - štai taip panoptinis priežiūros 
mechanizmas (Disciplinuoti ir bausti) virsta atgrasinimo siste- 
ma, kurioje panaikinta pasyvumo ir aktyvumo skirtis. Niekas 
nebeliepia paklusti modeliui ar žvilgsniui. „JŪS esate mo- 
delis!“, „Tai JŪS esate dauguma!“ Štai koks tas hiperrealistinis 
socialumas, tikrovę suplakantis su modeliu - kaip būdinga 

statistikai - arba su mediumu - kaip atsitiko Loud'ams. Štai 
kokioje stadijoje dabar yra socialinis saitas, esame mes, čia 
nebejitikinėjama (klasikinė propagandos, ideologijos, reklamos 
ir pan. era), čia atkalbinėjama: „JŪS esate informacija, jūs esate 
sociumas, tai jūs esate įvykis, jus tai liečia, jums suteikiamas 
žodis ir t.t.“ Viskas apverčiama taip, kad nebeįmanoma nu- 
statyti, kur randasi modelio, valdžios, žvilgsnio, paties me- 
diumo instancija, nes jūs visuomet jau esate kitoje pusėje. 
Nebėra subjekto, fokusavimo taško, nebėra nei centro, nei 
periferijos: liko tik lankstas, arba ratu judantis linksėjimas. 
Nebėra nei prievartos, nei priežiūros: tik „informacija“, slaptas 
ūmumas, grandininė reakcija, lėta implozija ir simuliakrai tų 
erdvių, kur vėl sušmėžuoja tikrovės atšvaitai. 

Mūsų akyse baigiasi perspektyvinė ir panoptinė erdvė (tai 
vis dar moralinė hipotezė, žengianti koja kojon su visais tais 
klasikiniais „objektyvios“ valdžios esmės tyrinėjimais), taigi 
panaikinamas pats reginiškumas. Televizija, pavyzdžiui, Loud'ų 
šeimos atveju, nebėra reginį teikiantis mediumas. Mes nebe- 
priklausome reginio visuomenei, apie kurią kalbėjo situacio- 
nistai, mes nebesusiduriame su jos sukeltais specifiniais su- 
svetimėjimo ir represijos procesais. Mediumo identifikuoti 
nebeįmanoma, o mediumo ir pranešimo (MacLuhan)' pai- 
niojimas - tai pirmoji didžioji šios naujos eros formulė. Nebėra 


"Mediumo ir pranešimo painiojimas, be jokios abejonės, siejasi su adresanto 
ir adresato painiojimu, šitaip užbaigdamas visų dualinių, poliarinių struk- 
tūrų, kuriomis rėmėsi diskursyvinė kalbos sandara, bet kokios tikslingos 
prasmės artikuliacijos panaudojant, garsųjį Jacobsono funkcijų tinklą, išny- 
kimo procesą. Diskurso „cirkuliavimą“ reikia suprasti tiesiogiai: tai reiškia, 
jog jis juda nebe nuo vieno taško prie kito, o cikliškai, nedarydamas skirtumo 
tarp siuntėjo ir gavėjo pozicijų, kurių nuo šiol aptikti nebeįmanoma. Taigi 
nebėra valdžios, pranešimo siuntėjo instancijos — valdžia yra kažkas, kas 
juda cikliškai, kieno šaltinis nebeaptinkamas, kurio cikle vyksta valdančiojo 
ir valdomojo pozicijų reversija be pabaigos, o tai kartu reiškia valdžios kla- 
sikine prasme pabaigą. Valdžios, žinojimo, diskurso cirkuliavimas užkerta 
kelią bet kokiai instancijų ar polių lokalizacijai. Štai pagal psichoanaliti- 
nę interpretaciją „valdžią“ interpretuotojui suteikia ne kokia nors išorinė 

mediumo tiesiogine prasme: nuo šiol jis yra neapčiuopiamas, 
pasklidęs tikrovėje, ir net nebegalima sakyti, kad pastaroji jį 
paveikė ir pakeitė. 


instancija, o pats interpretuojamasis. Tai viską keičia, nes tradicinių valdžios 
turėtojų visuomet galima paklausti, iš kur jie ją gavo. Kas tave padarė kuni- 
gaikščiu? Karalius. Kas tave padarė karaliumi? Dievas. Tik Dievas dabar 
nebeatsiliepia. Tačiau į klausimą: „Kas tave padarė psichoanalitiku?“ - psi- 
choanalitikas gali atsakyti „Tu“. Taip atvirkštinės simuliacijos keliu išreiš- 
kiamas perėjimas nuo „analizuojamojo“ prie „analizuotojo“, nuo pasyvaus 
prie aktyvaus, ir šis perėjimas atspindi polių kaitos spirališkumą, cirku- 
liarumą, kuriame valdžia pasimeta, ištirpsta, išsiskaido veikiama tobulos 
manipuliacijos (tai nebe direktyvų ir žvilgsnio, o taktiliškumo ir komutacijos 
instancija). Paminėtinas ir valstybės /šeimos cirkuliarumas, kurį diegia plū- 
duriuojantys, metastaziniai socialumo ir privatumo įvaizdžiai (J. Donzelot, 
La Police des Familles). 

Nuo šiol nebeįmanoma užduoti garsaus klausimo: „Iš kokios pozicijos jūs 
kalbate?“,t.y. „Iš kur jūs žinote“, „Kas suteikia jums galią?“, nesusilaukiant 
žaibiško atsakymo: „Betgi aš kalbu iš jūsų pozicijos“, kuris reiškia - tai jūs 
kalbate, jūs žinote, jūs esate galia. Tai gigantiškas sukimasis ratu, kalbėjimas 
užuolankomis, prilygstantis nerezultatyviam subjekto šantažui ir neatšau- 
kiamam atkalbinėjimui, kai jam suteikiamas žodis, tačiau nesiteikiama atsa- 
kyti, nes į jo užduodamus klausimus neišvengiamai atsiliepiama: „Betgi jūs 
esate atsakymas“ arba: „Jūsų klausimas jau yra atsakymas“ ir pan., - tai ištisas 
sofistikuoto užsmaugimo tinklas, kuriuo atimamas žodis, prisidengiant 
žodžio laisve išplėšiamas prisipažinimas, subjektas užsklendžiamas savo 
paties klausinėjime, o atsakymas yra ankstesnis už klausimą (štai kokia 
prievarta dabar slypi interpretavime ir sąmoningoje arba nesąmoningoje 
„kalbėjimo“ savivaldoje). 

Šis polių apvertimo, inversijos ar redukavimo, involiucijos simuliakras, ši 
geniali apgaulė, kurios slapta griebiasi visi manipuliacijos diskursą, o kita 
vertus, šiandien, visose srityse - ir kiekviena nauja galia, nušluojanti galios 
sceną, prisiimanti sau visus žodžius ir gimdanti tą fantastinę nebylią dau- 
gumą, kuri būdinga mūsų laikui - visa tai, be abejo, prasidėjo į politikos 
sferą įžengus demokratijos simuliakrui, kitaip tariant, Dievo instanciją pa- 
keitus liaudies, kaip valdžios šaltinio, instancija, o emanuojančią valdžią — 
reprezentuojančia valdžia. „Antikopernikiška revoliucija: nebėra transcen- 
duojančios instancijos - nei saulės, nei spindulingojo galios ir žinojimo 
šaltinio — viskas ateina iš liaudies ir į ją sugrįžta. Būtent šis didingas perėjimo 
į naują ciklą procesas — pradedant masinio balsavimo scenarijumi, baigiant 
šių dienų iliuzoriškomis viešosios "nuomonės apklausomis - yn Ua 

"universalų manipuliacijos sšimuliakrą. 

Jis įsigėrė į tikrovę, jis slypi tarsi virusas ar endemija, chro- 
niškas, bauginantis, ir neįmanoma atsiriboti nuo jo poveikio — 
pamėkliškas kaip tos reklaminės skulptūros, išpieštos lazeriu 
tuščioje erdvėje ir perfiltruotos per mediumą iš įvykio vietos — 
TV ištirpo gyvenime, gyvenimas ištirpo TV, tai neatskie- 
džiamas cheminis tirpalas: mes visi esame Loud'ai, kuriems 
gresia ne žiniasklaidos ir modelių lavina, spaudimas, smurtas 
bei šantažas, 0 jų indukcija, infiltracija, nematoma prievarta. 

Tačiau negalima pasiduoti negatyvumui, kurį bruka dis- 
kursas: mes susiduriame ne su liga ir ne su virusiniu susir- 
gimu. Į žiniasklaidą vertėtų žiūrėti kaip į išorine orbita besi- 
sukantį savotišką genetinį kodą, valdantį tikrovės virtimą 
hipertikrove, lygiai kaip kitas, mikromolekulinis kodas valdo 
perėjimą iš vienos, reprezentacinės, prasmės sferos į kitą, 
genetinę, programuoto signalo sferą. 

Šiandien abejojama visu tradiciniu priežastingumu: per- 
spektyviniu, deterministiniu, „aktyviu“, kritiniu, analitiniu 
požiūriu, skiriančiu priežastis ir padarinius, aktyvumą ir 
pasyvumą, subjektą ir objektą, tikslą ir priemones. Šiuo po- 
žiūriu galima pasakyti: TV žiūri į mus, TV skleidžia susve- 
timėjimą, TV mumis manipuliuoja,-TV mus informuoja... 
Šitaip atiduodama duoklė analitinei koncepcijai, žiniasklaidą 
laikančiai išoriniu, aktyviu ir efektyviu veiksniu, informaci- 
ją - turinčia „perspektyvą“, kurios tolumoje brėžiasi tikrovės 
ir prasmės horizonto linija. 

Dabar TV reikia suvokti DNR ląstelių požiūriu - kaip prie- 
šingų polių išnykimo efektą įvykus kontrakcijai, kaip atomo 
lygmeny įvykusią retrakciją, kuri sugriovė senąją poliarinę 
schemą, visuomet sugebėdavusią išlaikyti minimalų atstumą 
tarp priežasties ir padarinio, tarp subjekto ir objekto, tikriau, 
prasmės nuotolį, atitolimą, skirtumą, patį mažiausią atotrūkį 
(PMA), kurio redukcija kelia pavojų įsiurbti į rizikingą ir 
neapibrėžtą procesą, apie kurį diskursas nebegali nieko pasa- 
kyti, nes pats yra determinuota sfera. 

Būtent šis atitolimas išnyksta genetinio kodavimo procese, 
kurio neapibrėžtumą lemia ne tiek molekulinių junginių atsi- 
tiktinumas, kiek paprasčiausias santykio panaikinimas. Mole- 
kulinio valdymo procese, vykstančiame tarp DNR branduolio 
ir „substancijos“, kurią jis „informuoja“*, nebeaptinkama jokių 
padarinių, jokios energijos, jokios paskirties ar pranešimo. 
„Įsakymas, signalas, impulsas, pranešimas“ - visais šiais 
žodžiais bandoma dalyką padaryti suvokiamą protu, tačiau 
žvelgiant analogiškai, nusakant inskripcijos, vektoriaus, de- 
kodavimo terminais, tai dimensija, apie kurią mes nežinome 
nieko - tai net nebėra „dimensija“ , o gal - ketvirtasis mata- 
vimas (kurį pagal Einsteino reliatyvumo teoriją apibrėžia 
skirtingų erdvės ir laiko polių absorbavimas). Tiesą sakant, 
visą šį procesą galime suvokti tik negatyviu pavidalu: daugiau 
niekas nebeskiria vieno ir kito poliaus, pradinio ir galutinio 
taško, čia tarsi užmaunami vienas ant kito, kaip kokiame 
fantastiškame teleskope įsmunka vienas į kitą du tradiciniai 
poliai: įvyksta implozija, absorbuojanti spindulius skleidžiantį 
priežastingumą, skirtumus steigiantį apibrėžtumą su jo pozi- 
tyvia ir negatyvia elektros energija, žodžiu, įvyksta prasmės 
implozija. Štai tada ir prasideda simuliacija. 

Visur, nesvarbu, kokioje srityje, - politikoje, biologijoje, 
psichologijoje, žiniasklaidoje, - ten, kur tarp polių perskyra 
nebegalima, mes susiduriame su simuliacija, kitaip tariant, 
su absoliučia manipuliacija - ne su kažkuo pasyviu, o su 
aktyvumo ir pasyvumo neskyrimu. DNR šią rizikingą redukciją 
atlieka gyvo organizmo lygmenyje. Televizija Loud'ų atveju 
irgi pasiekia šią nenubrėžiamą ribą, ties kuria pastarieji TV 
akivaizdoje nėra nei labiau, nei mažiau aktyvūs ar pasyvūs, 
negu koks gyvas organizmas savo molekulinio kodo aki- 
vaizdoje. Ir ten, ir čia tvyro ūkas, kurio sudėtinių elementų, 
kurio tiesos neįmanoma iššifruoti. 

* Pranc. informer - čia žaidžiama dviejomis šio žodžio prasmėmis: „infor- 
muoti“ ir „įforminti, suteikti formą“. 

Simuliacijos apoteozė - branduolinė sistema. Tačiau baimės 
pusiausvyra visuomet tebuvo labiausiai į akis krintantis atgra- 
sinimo sistemos, įsiskverbusios iš vidaus į visus gyvenimo 
plyšelius, aspektas. Branduolinio konflikto laukimas tiesiog 
vainikuoja žiniasklaidos nuvalkiotą atgrasinimo, visame pa- 
saulyje viešpataujančios prievartos be pasekmių, mums siū- 
lomų pasirinkimų atsitiktinumo sistemą. Menkiausius mūsų 
poelgius reguliuoja neutralizuoti, indiferentiški, ekvivalen- 
tiški ženklai, jų suma lygi nuliui, panašiai kaip tų, kurie 
reglamentuoja „žaidimų strategiją“ (tačiau tikra lygybės lygtis 
yra kitur, ir mums nežinomas kaip tik kintamasis, patį atominį 
arsenalą paverčiantis hiperrealia forma, simuliakru, kuris 
viešpatauja mums ir visus „žemės“ lygmens įvykius paverčia 
tiesiog efemeriškais scenarijais, mums likusį gyvenimą pa- 
versdamas išlikimo išbandymu, užstatu be užstato — ir su- 
tartimi, kuri neįsigalios net po mirties, sutartimi, kuri a priori 
neturi galios). 

Mūsų gyvenimus paralyžiuoja ne tiesioginė atominio susi- 
naikinimo baimė, jiems gadina kraują atgrasinimas. Jį skatina 
tai, kad net realus atominis konfliktas yra neįmanomas - neįma- 
nomas iš anksto, kaip tikroviškumo galimybė ženklų sistemo- 
je. Visi apsimeta tikį šio pavojaus realumu (bent jau kariškius 
galima suprasti - ant kortos pastatytas jų veiklos prasmingu- 
mas ir diskursas apie „strategiją“), tačiau būtent šiame lyg- 
menyje nėra jokių strateginių užstatų, ir situacija originali tuo, 
kad susinaikinimas yra neįmanomas. 

Atgrasinimas daro neįmanomą karą, tą archajišką prie- 
vartos priemonę, kuria naudojosi ekspansyvios sistemos. 
Atgrasinimas yra kitoks, neutralus, implozinis smurtas, kurį 
vykdo metastabilios arba involiucinės sistemos. Nebėra nei 
to, kas atgrasina, nei priešininko, nei strategijos - yra tik pla- 
netinė struktūra, naikinanti užstatus. Branduolinis karas - tai 

ne Trojos karas. Jis neįvyks. Pavojus subyrėti į atomus tėra 
pretekstas kurti vis sudėtingesnius ginklus (nors tas sudė- 
tingumas taip toli peržengia reikalingumo ribas, kad pats 
savaime signalizuoja apie [pavojaus] nebuvimą), įdiegti uni- 
versalią saugumo, blokavimo ir kontrolės sistemą, kurios 
skleidžiamu atgrasinimo efektu siekiama išvengti visai ne 
atominės katastrofos (pastarosios galimybė niekados nebuvo 
reali, išskyrus, žinoma, pačią šaltojo karo pradžią, kai bran- 
duolinis arsenalas dar buvo siejamas su tradiciniu karu), o 
daug platesnės - bet kokio realaus įvykio galimybės, visko, 
kas sukeltų įvykį visuotinėje sistemoje ir pažeistų jos pusiau- 
svyrą. Grėsmės pusiausvyra - tai pusiausvyros grėsmė. 

Atgrasinimas nėra strategija, jis cirkuliuoja tarp branduo- 
linės eros protagonistų taip pat, kaip tarptautinis kapitalas 
piniginės spekuliacijos orbitoje, kurios srauto pakanka kont- 
roliuoti viso pasaulio mainams. Tad susinaikinimo valiutos 
(turinčios ryšio su realiu susinaikinimu ne daugiau, negu 
kapitalo srautai - su realia produkcija), cirkuliuojančios bran- 
duoline orbita, pakanka kontroliuoti bet kokiai potencialiai 
prievartai ir konfliktams Žemės rutulyje. 

Šio būvio šešėlyje, maksimaliai „objektyvios“ grėsmės pre- 
tekstu ir šio branduolinio Damoklo kardo dėka rezgasi pati 
tobuliausia iš kada nors egzistavusių kontrolės sistemų. O šis 
saugumo hipermodelis pamažu visą planetą paverčia dirbti- 
niu palydovu. 

Tas pats pasakytina ir apie taikias atomines elektrines. 
Taikingumas neatskiria civilinių objektų nuo karinių: kur tik 
įsitvirtina nebeatšaukiami kontrolės mechanizmai, kur tik 
saugumo sąvoka tampa visagalė, kur tik senasis įstatymo ir 
prievartos (taip pat ir karo) arsenalas pakeičiamas saugumo 
norma, ten auga atgrasinimo sistema ir aplink ją plečiasi isto- 
rinė, socialinė ir politinė dykuma. Gigantiškai involiucijai 
veikiant silpsta visi konfliktai, opozicijos, susirėmimai, pa- 
klusdami šiam šantažui, kuris viską nutraukia, neutralizuoja, 

sustingdo. Joks maištas, jokia istorija nebegali skleistis vado- 
vaudamiesi savita logika, nes jiems gresia anihiliacija. Nebe- 
įmanoma jokia strategija, o veiksmų eskalavimas virsta tiesiog 
vaikiška pramoga, kuria leidžiama mėgautis kariškiams. Po- 
litinis užstatas mirė, liko tik kruopščiai atribotų konfliktų ir 
užstatų simuliakrai. 

„Lenktynės kosmose“ suvaidino lygiai tokį pat vaidmenį, 
kaip ir branduolinio ginklavimosi varžybos. Štai kodėl kos- 
minė programa taip lengvai septintajame dešimtmetyje (Ken- 
nedžio / Chruščiovo era) perėmė estafetę, arba plėtojosi lygia- 
grečiai, remdamasi „taikaus sambūvio“ principu. Kokią gi 
galutinę funkciją atlieka lenktynės kosmose, mėnulio užka- 
riavimas, palydovų paleidimas? Ar tai nėra visuotinės gravi- 
tacijos modelio įgyvendinimas, dirbtinių palydovų kūrimas, 
mėnulio matmenis laikant tobulu embrionu, kitaip sakant, 
užprogramuotas mikrokosmosas, kur nėra vietos atsitiktinumui. 
Trajektorija, energija, kalkuliacija, fiziologija, psichologija, 
aplinkosauga - niekur nėra vietos nenumatytiems atvejams, 
tai totali normos visata, joje nebeegzistuoja Dėsnis, dėsniu 
tampa operacionali visų detalių imanencija. Visata sterilumo 
ir nesvarumo būklėje, kur juslėms niekas nebegresia, - būtent 
šis tobulumas sužavi. Juk minių egzaltaciją kėlė ne išsilai- 
pinimas mėnulyje ar žmogaus pasivaikščiojimas beorėje erd- 
vėje (labiau galėtume sakyti, jog tai yra ankstesnės svajonės 
įgyvendinimas), ne, mus pritrenkia tobulas programavimas 
ir manipuliavimas technika. Stebuklui prilygstanti užpro- 
gramuota įvykių seka. Mes žavimės normų maksimalizavimu 
ir galimybių įvaldymu. Mus svaigina modelis - taip pat kaip 
mirtis, tik be siaubo ar potraukio. Įstatymą gaubia pažeidimo, 
tvarką —- prievartos aura, audrinanti perversišką vaizduotę, 
kas kita yra norma - ji stabdo, žavi, pritrenkia ir priverčia 
gūžtis bet kokią vaizduotę. Niekas nebekuria fantazmų apie 
viską numatančią programą. Vien stebint jos veikimą sukasi 
galva. Svaigina pasaulis be trūkumų. 

Šiandien toks neklystančios programos, maksimalaus sau- 
gumo ir atgrasinimo modelis valdo socialumo sklaidą. Štai 
kur tikrai radioaktyvios nuosėdos: tiksli kaip laikrodis tech- 
nika tampa modeliu tiksliam kaip laikrodis sociumui. Nuo 
šiol ir čia nebebus vietos atsitiktinumui, maža to, kaip tik tai yra 
esmiška socializacijai, vykstančiai jau keletą šimtmečių, bet 
dabar įžengusiai į akceleracijos fazę ir artėjančiai prie ribos, 
kurią, manyta, žymės tam tikra eksplozija (revoliucija), tačiau 
kuriai šiuo momentu būdingas priešingas, implozinis, neat- 
šaukiamas visuotinis procesas, atgrasinantis bet kokį atsitikti- 
numą, bet kokį atsitikimą, bet kokią transversiją, tikslingumą, 
prieštaravimą, bet kokį pertrūkį ar kompleksiškumą, ardan- 
čius socialumą, nušviestą normos, pasmerktą ženkliniam 
informacijos mechanizmų skaidrumui. Tiesą sakant, lenktynių 
kosmose ir atominio ginklavimosi varžybų modeliai neturi 
savo, tik jiems būdingų tikslų: tai nėra nei mėnulio tyrinėjimai, 
nei karinis ar strateginis pranašumas. Jų tiesa yra tokia: tai 
simuliacijos modeliai, pateikiantys planetinės kontrolės mo- 
delį (kur nėra laisvos netgi šiame scenarijuje dalyvaujančios 
supergalybės — visas pasaulis yra tapęs vienu dirbtiniu pa- 
lydovu).? 

Netikėkime tuo, kas, atrodytų, yra akivaizdu: dirbtiniu 
palydovu tampa ne tai, apie ką buvo galvota. Išvedus į orbitą 
vieną ar kitą kosminį objektą, satelitu tampa Žemės planeta, 
o žemiškasis realybės principas virsta išcentriniu, hiperrealiu 
ir nereikšminiu. Išvedus į orbitą tokią kontrolės sistemą kaip 
taikus sambūvis, dirbtiniais palydovais tampa ir autonomiją 
praranda visos žemiškosios mikrosistemos. Ši išcentrinė gra- 
vitacija absorbuoja visą energiją, visus įvykius, viskas konden- 
suojasi ir imploziškai susitraukia į vieną vienintelį kontrolės 
mikromodelį (į orbita skriejantį dirbtinį palydovą), visiškai 


* Paradoksas: visos bombos yra švarios - jos teršia tik tiek, kiek nesprogdamos 
spinduliuoja saugumo ir kontrolės sistemą. 

taip pat, kaip kitoje, biologinėje plotmėje viskas susilieja ir 
imploziškai susitraukia į molekulinį genetinio kodo mikromo- 
delį. Tarp jų dviejų, po šiuo dvigubu branduolinės sistemos 
ir genetikos svertu, įsivyravus lygia greta dviem pamatiniams 
atgrasinimo kodams, absorbuojamas bet koks prasmės prin- 
cipas, tampa neįmanoma bet kokia tikroviškumo sklaida. 

Stulbinantis pavyzdys yra du vienlaikiai 1975 metų liepos 
mėnesio įvykiai: dviejų, amerikiečių ir sovietų, superpalydovų 
susijungimas erdvėje - taikaus sambūvio apoteozė - ir ideo- 
grafinės kinų rašybos panaikinimas bei jos pakeitimas romė- 
niškąja abėcėle. Pastarasis faktas reiškia, jog „į orbitą“ išve- 
dama abstrakti ir modeliu paversta ženklų sistema, į kurią 
susigers visos kadaise savarankiškos stiliaus ir rašybos for- 
mos. Paversdami kalbą dirbtiniu palydovu, kinai įžengia į 
taikaus sambūvio sistemą, kuri tiksliai tuo pačiu momentu 
įsirašo danguje virš jų galvų susijungus dviem palydovams. 
Dvi Didžiosios [valstybės] skrieja orbita, visi likę Žemėje 
neutralizuojami ir homogenizuojami. 

Vis dėlto, nepaisant orbitinės instancijos —- branduolinio 
arba molekulinio kodo - įtvirtinamo atgrasinimo, žemėje 
įvykiai neišsenka, peripetijų net gausėja, turint omeny pasau- 
linį informacijos kontingentiškumo ir vienalaikiškumo pro- 
cesą. Tačiau jeigu žvelgsime subtiliau, jie nebeturi prasmės, 
jie tėra savo apogėjų pasiekusios simuliacijos dupleksas. Ge- 
resnio pavyzdžio negu Vietnamas negali būti, nes būtent 
šiame kare maksimalus istorinis bei „revoliucinis“ užstatas 
susikryžiavo su diegiama atgrasinimo instancija. Šis istorinis, 
kulminacinis ir lemtingas mūsų epochos įvykis tarsi užant- 
spaudavo istorijos pabaigą. Ar gali būti kitokia jo prasmė? 

Kodėl šis sunkus, ilgas ir žiaurus karas vieną dieną užgeso 
tarsi mostelėjus burtininko lazdele? 

Kodėl šis amerikiečių pralaimėjimas (visiška priešingybė 
visai JAV istorijai) nesukėlė jokio atgarsio pačioje Amerikoje? 
Jeigu jis būtų iš tikrųjų ženklinęs pasaulinės Jungtinių Valstijų 

strategijos nesėkmę, tai, be jokios abejonės, būtų išvedęs iš 
pusiausvyros vidinę amerikiečių politinę sistemą. Tačiau 
nieko panašaus neįvyko. 

Atsitiko kitkas. Iš esmės šis karas tebuvo svarbiausias 
taikaus sambūvio epizodas. Tuo metu Kinija taip pat įsiliejo į 
taikų sambūvį. Ilgai siektas ir konkretus Kinijos pažadas 
nesikišti, Kinijos prisitaikymas prie pasaulinio modus vivendi, 
perėjimas nuo pasaulinės revoliucijos prie įtakos sferų dali- 
jimosi strategijos, radikalios alternatyvos pakeitimas politinių 
linijų kaita nuo šiol iš esmės sureguliuotoje sistemoje (Pekino 
ir Vašingtono santykių normalizavimas) - štai kokius užda- 
vinius sprendė Vietnamo karas, ir šia prasme JAV, nors pasi- 
traukė iš Vietnamo, tačiau karą laimėjo. 

Ir karas „spontaniškai“ pasibaigė, kai tik tikslas buvo pa- 
siektas. Štai kodėl jis taip lengvai užgeso ir ištirpo kaip dūmas. 

Fasado perdažymas dar akivaizdesnis pažvelgus iš arčiau. 
Karas vyko tol, kol nebuvo likviduoti elementai, neįkandami 
sveikai valdžios politikai ir disciplinai, tegu ir komunistinei. 
Kai galiausiai karo vadžias iš partizanų perėmė reguliarieji 
Šiaurės daliniai, karas gali baigtis: jis pasiekė savo tikslą. Taigi 
svarbiausia buvo politinės tvarkos perimamumas. Vietnamie- 
čiams įrodžius, jog jie nėra griovėjai, kurių veiksmų neįmano- 
ma nuspėti, galima jiems ištiesti ranką. Iš esmės nieko baisaus, 
kad jie įtvirtins komunistinį režimą: jis parodė, ką moka, juo 
galima pasitikėti. Jis netgi efektyviau negu kapitalizmas susi- 
doroja su „laukinėmis“ ir archajinėmis ikikapitalistinėmis 
struktūromis. 

Tas pats scenarijus pasikartojo Alžyro kare. 

Kitas šio karo, o nuo šiol ir visų karų aspektas: nepaisant 
kariaujančių pusių smurto ir pražūtingo priešiškumo, kai, 
atrodytų, sprendžiamas gyvybės arba mirties klausimas, ir 
viskas vyksta iš tikrųjų (kitaip būtų neįmanoma tokio po- 
būdžio istorijoje siųsti Žmones mirčiai į nasrus), nepaisant šio 
mirtinos kovos ir negailestingo pasaulinio užstato simuliakro, 

abu priešininkai iš esmės solidariai atsuka ginklus prieš kitą, 
kuris neįvardijamas, niekuomet garsiai neminimas, tačiau 
kurio visiškas sunaikinimas, ranka rankon veikiant abiems 
kariaujančioms pusėms, karo pabaigoje tampa akivaizdus — 
tai gentinės, bendruomeninės, ikikapitalistinės struktūros, 
visos jas lydinčios mainų, kalbos, simbolinės sąrangos for- 
mos - būtent tai reikia sunaikinti, būtent jų žudymas yra karo 
tikslas, o pats karas su visu efektingu mirties arsenalu tėra 
mediumas, įgyvendinantis teroristinį socialinio tinklo raciona- 
lizacijos procesą - ir šio žudymo dėka galės susikurti visuo- 
meninė struktūra ,mesvarbu, ar ji priklausys komunistinei, ar 
kapitalistinei santvarkai. Tai absoliutus suokalbis, arba darbo 
pasidalijimas tarp dviejų priešininkų (pasiruošusių netgi 
didžiulėms aukoms savo tikslo vardan), siekiančių to paties: 
perkurti ir prisijaukinti socialinius santykius. 

„Šiaurės Vietnamui buvo patarta susitaikyti su scenarijumi, 
pagal kurį bus išvedamos amerikiečių pajėgos; tuo metu, 
žinoma, pridera susilaikyti nuo nepageidautinų veiksmų.“ 

Scenarijus: be galo aršūs oro antskrydžiai virš Hanojaus. 
Nepaisant jų netoleruotino žiaurumo, neįmanoma nuslėpti, 
jog tai tebuvo simuliakras, padėjęs vietnamiečiams apsimesti 
sutikus su kompromisu, o Nixonui - priversti amerikiečius 
nuryti karčią kariuomenės atitraukimo piliulę. Žaidimas buvo 
jau laimėtas, objektyviai ant kortos nebuvo pastatyta nieko, 
išskyrus finalinio montažo įtikinamumą. 

Tegu karo moralistai, karo meto vertybių šlovintojai per- 
nelyg nenusimena: nors ir būdamas simuliakras, karas nuo 
to netampa mažiau žiaurus, kūnas kenčia tas pačias kančias, 
mirusieji ir buvę bendražygiai čia tokie pat svarbūs, kaip ir 
kituose karuose. Šito visuomet atseikėjama su kaupu, kaip ir 
teritorijų išvalymo operacijų ar disciplinavimo priemonių. 
Tačiau nebėra ko kito: dingsta priešiškumas tarp priešinin- 
kų, antagonistiniai prieštaravimai tampa nerealūs, karas pra- 
randa ideologinį pagrįstumą. Nereali tampa ir pergalė arba 

pralaimėjimas, nes karas nuo šiol yra procesas, kuris trium- 
fuoja anapus visų šių regimybių. 

Šiaip ar taip, šiandien viešpataujantis santaikos skelbimas 
(arba atgrasinimas) yra anapus karo ir taikos, tai yra nė aki- 
mirką nesilpstantis taikos ir karo lygiavertiškumas. Orwelas 
sakė: „Karas - tai taika.“ Šiuo atveju du skirtingi poliai irgi 
susilieja imploziniame sprogime arba perdirba vienas kitą — 
toks prieštaravimų vienalaikiškumas yra bet kokios dialek- 
tikos parodija ir sykiu pabaiga. Tad visiškai įmanoma, kad 
mums prasprūs pro akis tiesa apie vieną ar kitą karą: kad jis 
buvo baigtas gerokai prieš jam prasidedant, kad buvo už- 
baigtas pačiame karo sūkuryje ir kad galbūt jis niekuomet 
nebuvo prasidėjęs. Daugelis kitų įvykių (naftos krizė ir pan.) 
niekuomet net nebuvo prasidėję, niekuomet neegzistavo, nebent 
kaip dirbtinės peripetijos — abstraktai, erzacai ir istorijos, 
katastrofų bei krizių artefaktai, kurių paskirtis - hipnotizuoti 
istorinę aplinką. Visa žiniasklaida ir oficialusis informacijos 
scenarijus tik tuo ir užsiima, kad palaiko įvykiškumo, užstatų 
realumo, faktų objektyvumo iliuziją. Į visus įvykius reikia 
žvelgti atvirkščiai, arba pastebėsime (komunistai ateina „prie 
valdžios vairo“ Italijoje, „po mirties“, pavėluotai atrandami 
gulagai ir sovietiniai disidentai, lygiai kaip, galima sakyti 
šiomis dienomis, mirtimi besivaduojanti etnologija aptinka 
prarastą laukinių „skirtingumą“), kad visi šie dalykai mus 
pasiekia per vėlai, atsilikę istorijoje, atsilikimo spirale, kad 
jie jau seniai išsėmę savo prasmę ir minta tik dirbtinai puto- 
jančiais ženklais, kad visi šie įvykiai seka vienas paskui kitą 
be jokios logikos, kur patys prieštaringiausi yra lygiaverčiai, 
visiškai abejingi būsimiems padariniams (todėl, kad jų nebė- 
ra: jie išblėsta pavertus juos reginiais) — tai ištisas „naujienų“ 
srautas, žadinantis niūrų kičo, retro ir sykiu porno įspūdį — 
be jokios abejonės, visi tai Žino, ir niekas rimtai į tai nežiūri. 
Simuliacijos realybė yra nepakeliama - žiauresnė negu Ar- 
taud Žiaurumo teatras, kuris dar bandė atkurti gyvenimo 

dramaturgiją, paskutinį kartą sužadinti kūno, kraujo, prie- 
vartos idealybę toje sistemoje, kuri jau įveikė ją, likvidavo 
visus užstatus nepalikdama kruvinų pėdsakų. Mums žaidi- 
mas baigtas. Išnyko bet kokia žiaurumo dramaturgija ir net 
nors kiek realus rašymas apie jį. Šeimininkauja simuliacija, ir 
nuo šiol mums telieka retro žvilgsnis į visus prarastuosius 
referentus, pamėkliška, parodijinė jų reabilitacija. Jie vis dar 
skleidžiasi aplink mus nutvieksti šaltos atgrasinimo šviesos 
(tarp jų ir Artaud, kaip visi kiti turintis teisę į atgimimą, į 
antrinę egzistenciją kaip žiaurumo referentas). 

Štai kodėl branduolinės sistemos paplitimas nebegresia 
daugiau atominiu konfliktu arba atsitiktiniu atominiu spro- 
gimu - nebent „nesubrendusios“ pasaulio galybės pasiduotų 
pagundai panaudoti ją ne atgrasinimo tikslui, o „realiai“ (kaip 
tai padarė amerikiečiai Hirosimoje - tačiau jie vieninteliai ir 
turėjo teisę į tos bombos „pavartojimo vertę“, nes visus kitus, 
kurie vėliau ja apsiginklavo, nuo jos panaudojimo atgrasino 
jau pats jos turėjimo faktas). Įžengus į atominių valstybių 
klubą, - žavus pavadinimas, - labai greitai praeina polinkis 
(kaip ir darbininkams, susijungusiems į profesines sąjungas) 
bet kokiai smurtinei intervencijai. Atsakomybė, kontrolė, 
cenzūra, autoatgrasinimas visuomet auga greičiau, negu tu- 
rimų pajėgų ir ginklų skaičius: štai socialinės tvarkos pas- 
laptis. Todėl atsivėrus galimybei vienu jungiklio spragtelėjimu 
paralyžiuoti visą šalį, elektrikai niekuomet nepasinaudos šiuo 
ginklu: visuotinio revoliucinio streiko mitas suskyla į šipulius 
tą pačią akimirką, kai atsiranda priemonių tam padaryti — 
tačiau, deja, kaip tik todėl, kad jų atsiranda. Štai kur visa atgra- 
sinimo proceso esmė. 

Taigi visiškai galimas daiktas, jog vieną dieną mes išvysime, 
kaip branduolinės galybės eksportuoja atomines elektrines, 
atominius ginklus ir bombas į visas žemės rutulio platumas. 
Grasinimu pagrįstą kontrolę pakeis daug efektyvesnė bomba 
ir bombos turėjimu grindžiama santaikos skelbimo strategija. 

„Mažosios“ galybės, manydamos, kad perka savarankišką 
puolamąjį ginklą, iš tikrųjų įsigis atgrasinimo, savęs pačių 
atgrasinimo virusą. Tą patį galima pasakyti ir apie atomines 
elektrines, kuriomis jas jau aprūpinome: štai jums neutroninės 
bombos, nutraukiančios bet kokią istorinio paūmėjimo gali- 
mybę, bet kokį eksplozijos pavojų. Šia prasme branduolinė 
sistema visur įsiūbuoja pagreitį įgaunantį implozijos procesą, 
jis užšaldo viską aplinkui, absorbuoja visą gyvybinę energiją. 

Branduolinė sistema yra visos turimos energijos kulmina- 
cinis taškas ir sykiu bet kokią energiją kontroliuojančių sis- 
temų maksimali išraiška. Blokavimas ir kontrolė stiprėja taip 
pat greitai (ir, be abejonės, dar greičiau), kaip ir išsivadavimo 
galimybės. Su tokia aporija jau susidūrė šių laikų revoliucijos. 
Ir tai yra absoliutus branduolinės sistemos paradoksas. Ener- 
gijos užšąla savo pačių liepsnoje, jos pačios save atgraso. 
Visiškai nematyti, koks projektas, galia, strategija, subjektas 
galėtų dar egzistuoti anapus šio aptvaro, kur sistema pri- 
sotinama savo pačios nuo šiol neutralizuotomis, nepanaudo- 
jamomis, nesuvokiamomis, neeksplozinėmis galiomis — iš- 
skyrus eksplozijos vidaus link, tam tikros implozijos galimybę, 
kur visos šios energijos susinaikintų vykstant katastrofiniam 
procesui (tiesiogine prasme, kitaip sakant, viso ciklo reversijos 
link minimalaus taško, visų energijų reversijos link minima- 
laus slenksčio prasme). 


Istorija: retroscenarijus 


Smurto kupinu šių laikų istorijos laikotarpiu (sakykim, tar- 
pukaryje ir šaltojo karo metais) kino vaizdinį turinį užplūdo 
mitas. Tai didžiųjų despotų ir legendų prisikėlimo aukso 
amžius. Istorijos smurto išvytas iš tikrovės, mitas randa prie- 
globstį kine. 

Šiandien pagal tą patį scenarijų pati istorija užtvindo kiną. 
Tai istorinis užstatas, kurį iš mūsų gyvenimo išgujo gigantiška 
neutralizacija, pasauliniu mastu vadinama taikiu sambūviu, 
o kasdienybės masteliu - santaikos monotonija. Ši istorija, 
kurią išgujo lėtai arba brutaliai stingstanti visuomenė, visa 
jėga triukšmingai prisikelia ekranuose, lygiai kaip kadaise 
juose atgydavo prarasti mitai. 

Istorija yra mūsų prarastas referentas, kitaip sakant, mūsų 
mitas. Būtent todėl jis perima iš mitų estafetę ekrane. Iliu- 
zoriška būtų džiaugtis šiuo „kino atsigręžimu į istoriją“, kaip 
kad buvo apsidžiaugta „politikos įžengimu į universitetą“. Ir 
ten, ir čia - nesusipratimas, ir ten, ir čia - mistifikacija. Įženg- 
dama į universitetą, politika išeina iš istorijos, tai retropolitika, 
netekusi savo substancijos ir įteisinta kaip paviršutiniškas, 
nuotykių kupinas žaidimas, jai skiriamas toks pat vaidmuo, 
kokį atlieka seksualumas ar suaugusiųjų švietimas (arba ka- 
daise — socialinis saugumas): tai pomirtinė liberalizacija. 

Didysis šio laikotarpio įvykis, didžioji jo trauma yra tvirtų 
referentų, tikrovės ir racionalumo agonija, atverianti simu- 
liacijos erą. Tiek kartą, o ypač pastaroji gyveno istorijos ap- 
supty, apimta euforinės arba katastrofinės būsimos revoliu- 
cijos nuojautos, tačiau šiandien susidaro įspūdis, kad istorija 
pasitraukė, palikdama po savęs indiferentišką rūką, kuriame 
tebepučia skersvėjai (?), tačiau šluote iššluota bet kokia refe- 
rencija. Kaip tik į šią tuštumą ir suplūsta praėjusios istorijos 
fantazmai, įvykių, ideologijų, retro madų panoplija - ir ne tiek 
todėl, kad Žmonės tuo tiki ar vis dar puoselėja viltis, o tiesiog 
todėl, kad taip atgaivinamas laikas, kai bent jau būta istorijos, 
bent jau būta smurto (tegu ir fašistinio), kai bent jau būta 
iššūkio gyventi ar mirti. Viskas tinka, kad tik galima būtų 
išvengti šios tuštumos, šios istorijos ir politikos leukemijos, 
šio vertybių nukraujavimo - būtent ši neganda verčia be 
tvarkos šauktis visų turinių, kuriuos kaip pakliuvo atgaivina 
visa praėjusi istorija - jų nebeatrinkinėja jokia vyraujanti idėja, 
juos kaupia tik nostalgija: karas, fašizmas, belle ėpogue pra- 
banga arba revoliucinės kovos - visi lygūs ir be skirtumo 
skęsta toje pačioje niaurioje ir gedulingoje egzaltacijoje, tame 
pačiame susižavėjime retro dalykais. Tačiau pirmenybė tei- 
kiama ne tokiems jau seniems laikams (fašizmui, karui, poka- 
riui - daugybė filmų ta tema skleidžia mums pažįstamą, la- 
biau audrinantį, tirštesnį, pavojingesnį kvapą). Tai galima 
paaiškinti pasitelkus Freudo fetišizmo teoriją (kuri galbūt ir- 
gi yra tik retro hipotezė). Ši trauma (referentų praradimas) 
panaši į tą, kuri ištinka vaiką, kai šis atranda lyčių skirtumus — 
ji tokia pat sunki, gili ir sukelianti negrįžtamus pakitimus: šį 
nepakeliamą atradimą padeda užtemdyti tam tikro objekto 
fetišizavimas, tik, kaip sako Freudas, tai nėra bet kas, o daž- 
niausiai būtent objektas, įstrigęs į samonę prieš pat traumą 
sukėlusį atradimą. Taigi fetišizuojant bus atiduodama pirme- 
nybė tai istorijai, kuri bus artimiausia mūsų „nereferencinei“ 
erai. Štai kodėl retrožvilgsnis tiesiog pampsta 1 nuo fašizmo ir 

karo — tai tiesiog sutapimas, be jokių politinės giminystės 
požymių, ir būtų tiesiog naivu daryti išvadą, jog fašizmo 
priminimu siekiama vėl jį aktualizuoti (ir būtent todėl, kad jo 
nebėra, kad yra kažkas kitkas, dar mažiau keliantis šypseną, 
tik todėl fašizmas vėl gali kelti susižavėjimą retro priemo- 
nėmis perfiltruotu, estetizuotu savo žiaurumu).! 

Taigi istorija triumfališkai įžengė į kiną po savo mirties (tas 
pats likimas ištiko ir terminą „istorinis“: toks pažyminys žymi, 
kad vienas ar kitas momentas, monumentas, kongresas ar 
asmuo prilygintinas iškasenai). Ji buvo įvesta ne sąmoningai, 
o veikiant nostalgijai dėl prarasto referento. 

Tai nereiškia, kad istorija kine niekuomet nepasirodė di- 
dingos akimirkos, aktualaus proceso, sukilimo, o ne prisi- 
kėlimo pavidalais. Tiek „tikrovėje“, tiek kine būta istorijos, 
tačiau dabar ten jos nebėra. Istorija, kuri šiandien mums „grą- 
žinama“ (nes ji buvo iš mūsų atimta), turi ne daugiau ryšio 
su „istorine tikrove“, negu neovaizdavimas tapyboje su kla- 
sikiniu tikrovės vaizdavimu. Neovaizdavime šaukiamasi pa- 
našumo, tačiau sykiu ji įtikinamai įrodo, kad objektai dingsta 


' Patį fašizmą, jo pasirodymo ir jo kolektyvinės energijos paslaptį, kurios 
nesugebėjo atskleisti jokia interpretacija (nei marksistų, kalbėjusių apie vieš- 
pataujančių klasių politinę manipuliaciją, nei Reicho, įžvelgusio jame masių 
seksualinio slopinimo sistemą, nei Deleuze'o, apibrėžusio jį kaip despotinę 
paranoją), galima jau traktuoti kaip „iracionalų“ mitinių ir politinių refe- 
rentų perteklių, beprotišką kolektyvinės vertės (kraujas, rasė, tauta ir pan.) 
intensifikaciją, mirties, „mirties politinės estetikos“ pakartotinę injekciją tuo 
momentu, kai nusivylimo apskritai verte bei kolektyvinėmis vertėmis, ra- 
cionalios viso gyvenimo sekuliarizacijos ir vienamatiškumo, viso socialinio 
ir individualaus gyvenimo pavertimo operacijų sistema procesas sunkia 
našta jau užgulė Vakarų pečius. Ir vėl atrodo gerai bet kas, kad tik išveng- 
tume šios verčių katastrofos, šios gyvenimo neutralizacijos ir pacifikacijos. 
Įašizmas yra pasipriešinimas, gilus, iracionalus, pamišėliškas pasipriešini- 
mas, tačiau ir jis nebūtų nudrenavęs šios masinės energijos, jeigu tai nebūtų 
priešinimasis kažkam, kas yra dar blogiau už jį patį. Fašizmo žiaurumas, jo 
sėjama baimė i (ir j ja atsakoma) tai kitai baimei, B sėja tikrovės ir 

juos reprezentuojant - tai hipertikrovė. Joje objektai spindu- 
liuoja savotišką hiperpanašumą (kaip istorija dabartiniame 
kine), dėl kurio jie tampa iš esmės į nieką nepanašūs, išskyrus 
tuščią panašumo figūrą, tuščią reprezentacijos formą. Tai 
gyvenimo arba mirties klausimas: tie objektai nebėra nei 
gyvastingi, nei mirtingi. Štai kodėl jie tokie tikslūs, detalūs, 
sustingę tokioje būklėje, kokioje juos užklupo brutalus tik- 
rovės praradimas. Prisiminkime visus tuos istorinius filmus, 
ir ne vien tik juos: Kinų kvartalas, Trys „Kondoro“ dienos, Baris 
Lindonas, XX amžius, Visa prezidento kariauna ir pan., kurių 
tobulumas pats savaime neramina. Susidaro įspūdis, kad 
susidūrėme su tobulais rimeikais, puikiais montažais, priskir- 
tinais greičiau kombinatorinei (arba mozaikinei, jei panau- 
dotume MacLuhano terminą) kultūrai, su didžiulėmis foto-, 
kino-, istorijos sintezės mašinomis ir pan., o ne su tikrais fil- 
mais. Norėčiau būti teisingai suprastas: jų kokybe niekas ne- 
abejoja. Problema labiau ta, kad kažkuria prasme mes liekame 
visiškai abejingi. Imkime, pavyzdžiui, filmą Paskutinis kino 
seansas: tik toks gerokai išsiblaškęs žiūrovas kaip aš galėjo 
Žiūrėti jį tarsi originalų šeštojo dešimtmečio produktą: kaip 
labai gerą filmą apie mažo amerikiečių miestelio papročius, 
atmosferą ir pan. Tiesa, suknibždėjo mažytis įtarimo kirminas: 
jis buvo kiek per geras, geriau suderintas, geresnis negu kiti, 
be jokių to laiko filmams būdingų psichologinių, moralinių 
ir sentimentalių ekskursų. Įsivaizduokite, kaip apstulbau, 
sužinojęs, jog tai aštuntojo dešimtmečio filmas, tobulas retro, 
išvalytas, nikeliuotas, hiperrealistinis šeštojo dešimtmečio 
filmų atkūrimas. Kalbama ir apie nebylių filmų perkūrimą, ir 
naujieji produktai, be abejo, bus geresni už originalus. Atsi- 
randa ištisa karta filmų, kurių santykis su pirminiais varian- 
tais bus toks, kaip androidų santykis su žmonėmis: tai bus 
stebuklingi artefaktai be defektų, genialūs simuliakrai, ku- 
riems stinga tik vaizduotės, tam tikros haliucinacijos, be kurios 
neįmanomas kinas. Daugelis iš tų, kuriuos regime šiandien 

(geriausieji), jau yra tokie. Tinkamiausias pavyzdys — Baris 
Lindonas: niekada nebuvo, niekada nebus geresnio... tačiau 
ko? Priminimo, ne, net ne priminimo - simuliacijos. Išfiltruotas 
bet koks toksinis spinduliavimas, visi ingredientai savo vie- 
toje, tiksliai dozuoti, nė mažiausios klaidelės. 

Šaltas, cool, net ne estetinis tikrąja žodžio prasme malonu- 
mas: tai funkcinis, faktus deformuojantis, machinacinis malo- 
numas. Tik prisiminę Visconti (Leopardas, Senso ir t.t. kai 
kuriais aspektais primena Barį Lindoną), užčiuoptume skir- 
tumus, — ne vien stiliuje, bet ir kinematografiniame veiksme. 
Visconti filmuose prasmę, istoriją, juslumo retoriką, pauzes, 
aistrų šėlsmą aptinkame ne tik istoriniame turinyje, bet ir 
pačioje režisūroje. Visiškai kitoks Kubrickas - jis manipuliuoja 
savo filmu kaip koks šachmatininkas, istoriją paversdamas 
operacionaliu scenarijumi. Ir tai nėra grįžimas prie senosios 
opozicijos tarp įžvalgiosios ir matematinės dvasios: pastaroji 
dar susijusi su prasmės lažybomis ir jos statymu ant kortos. 
Aušta era filmų, neturinčių prasmės tikrąja to žodžio pras- 
me, era didelių mašinų, sintezuojančių kintamų dydžių ma- 
tematiką. 

Kažką panašaus jau galima apčiuopti Leonės vesternuose? 
Galbūt. Visais lygmenimis slystama ta kryptimi. Štai Kinų 
kvartalas: tai lazeriu perdarytas policinis detektyvas. Ir kalbu 
tikrai ne apie tobulą atlikimą: techninis tobulumas gali būti 
prasmės dalimi, ir tuo atveju jis nėra nei retro, nei hiperrea- 
listinis, o tiesiog meninis efektas. Šiame filme tobulumas yra 
modelio efektas: tai viena iš taktinių referencijos verčių. Kai 
nėra tikros prasmės sintaksės, telieka taktinės vertės: čia nuo- 
stabiai sutaria CŽV —- mitologinė mašina, kuri daro viską, 
Robertas Redfordas - polivalentiška kino žvaigždė, socialiniai 
santykiai, būtinai nurodantys į istoriją, techninis virtuozišku- 
mas, būtinai nurodantis į kiną. 

Kinas ir jo trajektorija: nuo pačios neįtikėtiniausios fantas- 
tikos ar mito prie realizmo ar hiperrealizmo. 

Šiuolaikinis kinas bando vis labiau, vis tobuliau priartėti 
prie absoliučios tikrovės, prie jos banalybės, tikrumo, nuogo 
akivaizdumo, nuobodulio ir sykiu prie jos pasipūtimo, pre- 
tenzijos būti netarpiška, bereikšme tikrove, - o juk tai yra pati 
beprotiškiausia užmačia (kaip ir tikrąja žodžio prasme absur- 
diškas yra funkcionalizmo siekimas kiek įmanoma sutapatinti 
objektą su jo funkcija, jo vartojimo verte), - dar niekuomet nė 
viena kultūra nežiūrėjo į ženklus taip naiviai ir paranojiškai, 
taip puritoniškai ir teroristiškai. 

Terorizmas visuomet yra tikroviškumo terorizmas. 

Kinas ne tik bando absoliučiai sutapti su tikrove, jis taip 
pat arti to, kad absoliučiai sutaptų pats su savimi, ir čia nėra 
jokio prieštaravimo: būtent taip apibrėžiama hipertikrovė. 
Hipotipozė* ir reginiškumas. Kinas plagijuoja, kopijuoja pats 

"save, perdaro savo klasikinius kūrinius, prikelia savo ištakų 

mitus, jo nebylių filmų perdirbiniai tobulesni už originalus ir 
t.t.: visa tai yra logiška, kinas žavisi savimi kaip prarastu objektu 
visai taip pat, kaip jis (ir mes) žavimės tikrove kaip prarandamu 
referentu. Kadaise kiną ir vaizduotę (romaninę, mitinę, netgi 
nerealistinę, ekstravagantiškai išnaudojančią jo technikos 
galimybes) siejo gyvybingas, dialektinis, pilnatviškas, dra- 
matinis ryšys. Šiandien tarp kino ir tikrovės besimezgantis 
ryšys yra atvirkštinis, negatyvus: taip atsitinka todėl, kad ir 
vienas, ir kitas praranda savo specifiškumą. Beaistris koliažas, 
cool artumas, belytės sužadėtuvės - štai kas sieja šias dvi šaltas 
medijos rūšis, artėjančias viena prie kitos asimptotės tiese: 
kinas bando išnykti absoliučioje tikrovėje, o šią jau seniai 
absorbavo kinematografinė (arba televizinė) hipertikrovė. 

Istorija buvo stiprus mitas, galbūt paskutinis toks pat didis 
mitas kaip pasąmonė. Būtent šis mitas pagrindė „objektyvios“ 
įvykių bei priežasčių sekos galimybę ir sykiu diskurso nara- 
tyvinės sekos galimybę. Istorijos amžius, jums leidus, yra 


* Gyvas, sukrečiantis aprašymas. 

drauge ir romano amžius. Atrodo, vienas ar kitas įvykis arba 
pasakojimas vis daugiau praranda pasakiškumo, mitinės ener- 
gijos. Anapus efektyvios ir įtikinamos logikos glūdi įkyri 
ištikimybė istorijai, tobulam atkūrimui (prisiminkime ir norą 
atkurti realų laiką ar smulkmeniškai atspindėti kasdienybę 
tame epizode, kai Jeanne Hilmann plauna indus), negatyvi, 
įnirtinga ištikimybė praeities materialybei, konkrečiai praei- 
ties ar dabarties scenai, absoliutaus praeities ar dabarties si- 
muliakro, savimi pakeitusio bet kurią kitą vertę, atstatymui, - 
mes visi esame bendrininkai, ir kelio atgal nėra (reversija 
negalima). Nes kinas pats prisidėjo prie istorijos išnykimo ir 
archyvų iškėlimo. Fotografija ir kinas daug prisidėjo sekulia- 
rizuojant istoriją, fiksuojant ją matomu, „objektyviu“ pa- 
vidalu, jos eigoje iškildavusių mitų sąskaita. 

Šiandien kinas gali, sutelkęs visus savo talentus, visą tech- 
niką, pabandyti reanimuoti tai, prie ko likvidavimo jis pats 
prisidėjo. Tačiau tuo jis teatgaivins fantomus ir per juos pra- 
žudys pats save. 


Holokaustas 


Išnaikinimo užmarštis taip pat yra išnaikinimas, nes šitaip 
išnaikinama atmintis, istorija, visuomenė ir t.t. Ši užmarštis 
yra tokia pat svarbi, kaip pats įvykis, kurio koordinačių mes 
niekaip negalime nustatyti, kurio tiesos niekaip negalime 
sučiuopti. Ši užmarštis vis dar pernelyg pavojinga, ją turi 
ištrinti dirbtinė atmintis (šiandien visur pilna dirbtinių at- 
minčių, ištrinančių Žmonių atminimą, ištrinančių Žmogų iš 
jo paties atminties). Tokia dirbtinė atmintis vėl išves į sceną 
išnaikinimą - tačiau vėlai, pernelyg vėlai, kad sukeltų tikras 
bangas ir rimtai ką nors išjudintų, o ypač, ypač jei naudojamasi 
mediumu, kuris irgi yra šaltas, spinduliuojantis dar siste- 
mingiau (jeigu tik tai įmanoma), negu pačios koncentracijos 
stovyklos, užmarštį, atgrasinimą ir išnaikinimą. Tai televizija. 
Tikrai galutinis sprendimas bet kokio įvykio istoriškumui. 
Dabar žydai suvaromi ne į krematoriumus ar dujų kameras, 
O į garso ir vaizdo juostas, į katalikišką ekraną ir į mikropro- 
cesorių. Užmarštis, sunaikinimas būtent šiuo keliu galų gale 
pasiekia savo estetinį matmenį - išvirsta į retro, galiausiai 
tapusį masiniu. 

Ta socialinė istorinė dimensija, kurią užmarštin gramzdino 
kaltės jausmas, snūduriuojanti gėda, nutylėjimas, net ne- 
beegzistuoja, nes nuo šiol „visi žino“, visi buvo pritrenkti ir 

nubraukė ašarą išnaikinimo akivaizdoje, - tikras ženklas, 
liudijantis, jog „tai“ niekuomet nepasikartos. Bet tai, kas per 
daug neišlaidaujant, nuvarvinus keletą ašarų, išvaroma tarsi 
piktoji dvasia, iš tikrųjų nebeatsigamins niekados, nes tai jau 
seniai nuolatos, kas akimirką atsigamina, ir kaip tik ta forma, 
kuria bandoma tai demaskuoti, pasitelkus tą patį mediumą, 
kurio dėka atliekamas tariamasis egzorcizmas -ęeleviziją.Čia 
vyksta tas pats užmaršties, likvidacijos, išnaikinimo procesas, 
tas pats atsiminimų ir istorijos sunaikinimas, tas pats at- 
virkštinis, implozinis spinduliavimas, ta pati absorbacija be 
jokio aido, tai tokia pati juodoji skylė kaip Osvencimas. Mus 
norima įtikinti, kad televizija numes mums nuo pečių Os- 
vencimo naštą išspinduliuodama kolektyvinį sąmonėjimą, 
nors ta našta kaip tik įamžinama kitu pavidalu, jau nebe kaip 
sunaikinimo vieta, o kaip atgrasinimo mediumas. 

Niekas nenori suprasti, kad televizijos laida Holokaustas yra 
visų pirma (ir išimtinai) įvykis, arba, tikriau, televizijos apdorotas 
objektas (pagal pamatinę MacLuhano taisyklę, kurios nevalia 
pamiršti), kitaip tariant, kad bandoma atšildyti šaltą istorinį 
įvykį, tragišką, tačiau šaltą, pirmą didelį įvykį šaltose - atšal- 
dymo, atgrasinimo ir išnaikinimo - sistemose, kurios vėliau 
išsiskleidė įvairiomis kitokiomis formomis (taip pat ir šaltojo 
karo bei pan.) ir palietė šaltas mases (žydams net neberūpi jų 
mirtis, savarankiškos masės net nebemaištauja - jos atgra- 
sintos iki mirties, atgrasintos net nuo savo mirties), bandoma 
atšildyti šį šaltą įvykį pasitelkus šaltą mediumą, televiziją, ir 
pateikti jį lygiai taip pat šaltoms masėms, kurioms šiuo atveju 
tebus proga pajusti pomirtinę emociją ir taktilinį šiurpą, tą 
atgrasinantį šiurpą, priversiantį jas, savotiškai grožintis kata- 
strofos estetika, atsiduoti užmarščiai. 

Tokiam atšildymui nepagailėta ir politinės bei pedagoginės 


orkestruotės, kurią visomis išgalėmis telkiamasi, bandant kaip 


nors įprasminti įvykį (šį kartą - televizijos apdorotą įvykį). 
Kyla paniško šantažo banga, siekiant apsaugoti vaikus ir t.t. 

nuo galimo šių laidų poveikio jų vaizduotei. Pedagogai ir 
socialiniai darbuotojai mobilizuojami filtruoti tą dalyką, tarsi 
šiame dirbtiniame prisikėlime glūdėtų pavojus užsikrėsti! 
Realiai daug didesnis buvo kitas pavojus: perėjimas iš šalto į 
šaltą, socialinė šaltų sistemų, ypač TV, inercija. Taigi gąsdinant 
šiuo šalto išnaikinimo monstru siekta visus mobilizuoti ir per- 
daryti sociumą, įlieti karščio, įkaitinti diskusiją, vadinasi - ir 
komunikaciją. Trūksta užstatų, turinių, istorijos, žodžio. Štai 
kur fundamentali problema. Taigi tikslas yra produkuoti tai 
bet kuria kaina, ir laida apie holokaustą labai tam tiko: pasitel- 
kus dirbtinį mirusio įvykio karštį, pabandyta atšildyti mirusį 
sociumo kūną. Be to, papildomas mediumas turėjo sustiprinti 
poveikį feed-back principu - žaibiškos apklausos sankcionavo 
masinį laidos efektą, pranešimo kolektyvinį prasiskverbimą, 
nors jos patvirtina, žinoma, tik televizinę paties mediumo 
sėkmę. Tačiau tokios painiavos niekada nebus atsisakyta. 

Tad derėtų kalbėti apie šaltą televizijos šviesą, apie jos 
nežalingumą vaizduotei (taip pat ir vaikų), nes ji nebeperteikia 
jokios įsivaizduojamybės tiesiog dėl to, kad ji nebėra vaizdas. 
Kinas, priešingai, dar išsaugojo (bet vis mažesniu mastu, nes 
vis daugiau užsikrečia televizija) įsivaizdavimo intensyvu- 
mą —- nes kinas yra vaizdas. Kitaip tariant, ne vien ekranas 
bei vizualinė forma, bet ir mitas, kažkas, kas dar yra panašus 
įantrininką, fantazmą, veidrodį, sapną ir t.t. Nieko tokio nėra 
„tele“ vaizde, kuris nieko neužmena, kuris magnetizuoja, 
kuris tėra (ir netgi nėra) ekranas: miniatiūrizuotas termina- 
las, kuris iš tikro yra tiesiog jūsų galvoje - tai jūs esate ekranas, 
o televizorius jus žiūri, tranzistoriais paverčia visus neuro- 
nus ir prasisuka kaip magnetinė juosta - būtent juosta, 0 ne 
vaizdas. 


China syndrom* 


Fundamentalus užstatas yra televizijos ir informacijos lyg- 
menyje. Lygiai kaip žydų išnaikinimą užtemdė televizijos 
apdorotas įvykis Holokaustas - kai šaltas televizijos mediumas 
paprasčiausiai pakeitė šaltą išnaikinimo sistemą, kurią manyta 
išvaryti tarsi piktą dvasią kaip tik su jo pagalba - taip filmas 
Kinų sindromas puikiai iliustruoja televizijos apdoroto įvykio 
pranašumą prieš branduolinį įvykį, kuris lieka neįmanomas 
ir kažkuria prasme vien įsivaizduojamas. 

Tarp kitko, filmas rodo (pats to nenorėdamas), kad būtent 
taip ir yra: tai ne sutapimas, kad televizija atsiduria ten, kur 
tai vyksta, būtent televizijos įsiveržimas į jėgainę, regis, su- 
kelia avariją — nes televizija yra jos anticipacija ir modelis 
kasdienybės visatoje: tikrovės ir realaus pasaulio teleskilimo 
reakcija, nes TV ir informacija apskritai yra forma, kurią 
įgauna katastrofa, anot formalaus topologinio Renė Thomaso 
apibrėžimo - radikalus kokybinis visos sistemos pasikeitimas. 
Arba tikriau būtų sakyti, kad TV ir branduolinė sistema yra 
tos pačios prigimties: jie apsiginklavę „šiltais“, energijos ir 
informacijos augimo konceptais, ir jų atgrasinimo galia pri- 
lygsta šaltų sistemų galiai. TV irgi yra branduolinės reakcijos 


* Kinų sindromas - taip vadinosi JAV režisieriaus James'o Bridges'o filmas. 

procesas, tik implozinis: ji atšaldo ir neutralizuoja įvykių pras- 
mę bei energiją. Tuo būdu už numanomo atominio sprogimo 
pavojaus, t.y. už karštos katastrofos slypi ilga šalta katastro- 
fa - atgrasinimo sistemos universalizacija. 

Filmo pabaigoje antrą kartą įvyksta masinis spaudos ir 
televizijos įsiveržimas, išprovokuojantis dramą - specialiojo 
dalinio kariai nužudo technikos direktorių - dramą, pakei- 
čiančią branduolinę katastrofą, kuri niekados neįvyks. 

Vaizdai tiesiogiai rodo branduolinės sistemos ir televizijos 
homologiškumą: nėra nieko panašesnio į jėgainės kontrolės 
ir televaldymo šerdį už TV studijas, o jėgainės prietaisų skydai 
susimaišo su įrašymo ar išleidimo studijų pultais tame pačia- 
me įsivaizduojamybės sūkuryje. Ir viskas vyksta tarp šių 
dviejų polių: mes nieko nesužinome apie kitą, reaktoriaus 
„šerdį“, iš principo tikrąją veiksmo šerdį, ji - kaip tikrovė, 
užslėpta ir neiššifruojama, ir iš esmės filme visiškai nereikš- 
minga (kai pabandonia mums įpiršti mintį, jog gresia neiš- 
vengiama katastrofa, tai atrodo neįtikinamai vaizduotės plot- 
mėje: drama vyksta tik ekranuose ir niekur kitur). 


Harrisburgas', Watergate'as ir Networkas: štai tokia yra Kinų 
sindromo trilogija — tiek susipynusi, kad nebeaišku, kuris iš 
šių elementų yra kieno efektas ar simptomas: juk ideologinis 
ginčas (Watergate'o efektas) tėra atomo (Harrisburgo efektas) 
arba informacinio modelio (Networko efektas) simptomas, 
tikrovė (Harrisburgas) - vaizduotės (Networkas ir Kinų sind- 
romas) simptomas arba atvirkščiai. Tiesiog nuostabus ne- 
skyrimas, ideali simuliacijos konsteliacija. Taigi nuostabus ir 
tas pavadinimas - China syndrom, nes simptomų reversišku- 
mas ir konvergencija viename procese yra būtent tai, ką mes 


"Taip vadinosi atominė jėgainė Three Miles Island, kurioje netrukus po filmo 
pasirodymo įvyko avarija. 

vadiname sindromu - tai, kad jis kinų, tik suteikia jam pa- 
pildomai poetinio ir intelektualinio kvapo, dvelkiančio gal- 
vosūkiais arba rafinuotais kankinimais. 

Neapleidžia mintis apie Kinų sindromo ir Harrisburgo ryšį. 
Negi viskas išėjo netyčia? Neieškant maginių saitų tarp simu- 
liakro ir tikrovės, į akis krinta tai, kad Sindromas nėra visiškai 
svetimas „realiai“ avarijai Harrisburge, tik juos sieja ne prie- 
žastinė logika, o tylios analogijos ir užkrėtimo santykiai, už- 
simezgantys tarp tikrovės ir modelių bei simuliakrų: nerami- 
na akivaizdus faktas, jog televizijai indukavus atomą į filmą, 
filmas indukuoja atominę avariją Harrisburge. Filmas keistai 
žengia pirma tikrovės, o nuostabiausia tai, kad viskas vyko 
mūsų akyse: tikrovė žingsnis po žingsnio atkartojo simuliakrą, 
net katastrofa buvo tokia pat įtampą žadinanti ir be pabaigos, 
o tai yra esmiškai svarbu atgrasinimo požiūriu: tikrovė persi- 
tvarkė pagal filmo paveikslą, kad produkuotų katastrofos 
simuliaciją. 

Nuo čia tėra vienas žingsnis, kad apverstume mūsų logiką 
ir Kinų sindrome įžvelgtume tikrą įvykį, o Harrisburge - jo 
simuliakrą, ir tą žingsnį reikia žengti žvaliai. Nes būtent pagal 
tą pačią logiką filme branduolinė realybė išsilukštena iš tele- 
vizijos efekto, o „realybėje“ Harrisburgas - iš filmo Kinų sind- 
romas efekto. 

Tačiau filmas irgi nėra originalus Harrisburgo prototipas, 
vienas iš jų nėra simuliakras, o kitas nėra ano tikrovė: yra 
tik simuliakrai, ir Harrisburgas tam tikra prasme yra antrojo 
laipsnio simuliacija. Tikriausiai kažkur vyksta grandininė 
reakcija, ir galbūt mes nuo jos mirsime, tačiau ta grandininė 
reakcija niekuomet nėra branduolinė, tai simuliakrų ir simulia- 
cijos reakcija, iš tiesų susiurbianti visą tikrovės energiją, tik 
nebe vaizdingame branduoliniame sprogime, o nuolatinėje 
slaptoje implozijoje, šiandien galbūt keliančioje didesnį mir- 
tiną pavojų už tuos sprogimus, kuriais mus mėginama už- 
liūliuoti. 

Nes sprogimas visuomet ką nors žada, tai yra mūsų viltis: 
pažiūrėkite, ir filme, ir Harrisburge visi laukia, kad tai išlėks 
į orą, kad destrukcija pasisakys, kuo ji vardu, ir išvaduos mus 
iš šios neįvardijamos panikos, atgrasinimo panikos, kurią ji Ža- 
dina su nematomo atomo pagalba. Tegu reaktoriaus „šerdis“ 
atskleidžia savo karščiu alsuojančią destrukcijos galią, tegu 
užtikrina mus, jog ta energija, kad ir žadanti katastrofą, egzis- 
tuoja, ir tegu padovanoja mums jos reginį. Mat mūsų bėda, kad 
nėra branduolinio reginio, kad mes nematome pačios bran- 
duolinės energijos (Hirosima jau pasibaigė), ir kaip tik todėl 
ji atmetama - ji būtų visiškai priimtina, jei atsivertų reginiui 
kaip visos ankstesnės energijos formos. Katastrofos paruzija 
yra gyvybiškai būtinas maistas mūsų mesianistiniam libido. 

Bet būtent to niekuomet neatsitiks. O jei ir atsitiks, tai bus 
nebe sprogimas, o implozija. Niekuomet nebeišvysime patetiš- 
ko energijos reginio, kuris dvelkia kerinčia sprogimo roman- 
tika, nes tai sykiu ir revoliucijos romantika, mums telieka šalta 
simuliakro energija ir jos distiliacija homeopatinėmis dozėmis 
šaltose informacijos sistemose. 


Medijos priemonės vien savo buvimu sužadina įvykį - apie 
ką dar jos gali svajoti? Visi apgailestauja dėl to, tačiau slapta 
žavisi šia galimybe. Tokia yra simuliakrų logika, čia vado- 
vaujamasi jau ne dieviškąja lemtimi, o tokiu pat nepermal- 
daujamu modelių pirmumu. Štai kodėl įvykiai nebeturi pras- 
mės: ne todėl, kad jie patys savaime bereikšmiai, o todėl, kad 
pirma eina modelis, su kuriuo jų vyksmas tik sutampa. Kaip 
būtų buvę nuostabu, jei Kinų sindromo scenarijus būtų pa- 
sikartojęs Fessenheime, kai ten Electricitė de France kvietimu 
apsilankė žurnalistai, jei šia proga vėl, išprovokuota medijos 
buvimo, būtų įvykusi avarija stebint magiškajai akiai. Deja, 
nieko neįvyko! Ir vis dėlto! Kokia galinga yra simuliakrų lo- 
gika: po savaitės profsąjungos paskelbia aptikusios įskilimus 

reaktoriuose. Užkrėtimo stebuklas, analoginių grandininių 
reakcijų stebuklas! 

Taigi esmiška filme visiškai ne tai, kad Jane Fondos asme- 
nyje įsikūnija Watergate'o efektas, kad TV atskleidžia bran- 
duolinės sistemos ydas, o, priešingai, tai, kad TV skrieja lygiai 
tokia pačia orbita ir joje vyksta lygiai tokia pati grandininė 
reakcija kaip ir atomo branduolyje. Tarp kitko, pačioje pabai- 
goje - ir čia filmas yra negailestingas savo paties argumen- 
tui, - kai Jane Fonda tiesioginiame eteryje paskelbia tiesą 
(maksimalus Watergate'o efektas), šalia jos atvaizdo atsiran- 
da dar vienas, neišvengiamai ją nustumsiantis ir nušluosian- 
tis nuo ekrano atvaizdas: kažkoks reklamos intarpas. Net- 
worko efektas žengia daug toliau už Watergate'o efektą ir 
netikėtai išsiskleidžia kaip Harrisburgo efektas, kitaip tariant, 
ne kaip branduolinė grėsmė, o kaip branduolinės katastrofos 
simuliacija. 


Taigi efektyvi yra simuliacija, o ne tikrovė. Branduolinės 
katastrofos simuliacija yra strateginė spyruoklė, išjudinanti 
universalaus atgrasinimo mechanizmą: tautas muštruoja abso- 
liutaus saugumo ideologija ir disciplina, muštruoja [branduo- 
lio] skilimo reakcijos ir [reaktorių] įskilimų metafizika. To 
galima pasiekti, jeigu įskilimas bus fikcija. Reali katastrofa 
pristabdytų reikalą, toks incidentas būtų žingsnis atgal, tai 
būtų eksplozinis įvykis (nors iš esmės nieko nepakeistų: ar 
Hirosima nors kiek juntamai pristabdė, atgrasino visuotinį 
atgrasinimo procesą?). 

Ir filmui susiliejimas su realybe nieko gero neduotų: jis 
taptų vienu iš daugybės katastrofos filmų - silpnas savaime, 
nes viskas vėl suvedama į gryną įvykį. O Kinų sindromas 
stiprus būtent tuo, kad filtruoja katastrofą, distiliuoja bran- 
duolinę šmėklą visa apimančiais informacijos elektromagne- 
tiniais tinklais. Jis mus moko (dar kartą, pats to nenorėdamas), 

kad branduoline katastrofa neatsitinka, ji nėra tam, kad atsitiktų, 
net ir tikrovėje, ne daugiau negu branduolinis konfliktas 
auštant šaltajam karui. Baimės pusiausvyra remiasi amžinu 
atominio konflikto laukimu. Atomas ir branduolinė sistema 
sukurti tam, kad atgrasinimo tikslais būtų pasėti tarsi sėklos, 
katastrofos galybė, užuot kvailai išlėkusi į orą, turi būti iš- 
sklaidyta homeopatinėmis, molekulės dydžio dozėmis toly- 
džiais informacijos tinklais. Taip vyksta tikrasis užkrėtimas: 
ne biologinis ar radioaktyvus, o tam tikra mentalinė destruk- 
tūrizacija, paremta mentaline katastrofos strategija. 

ir, žengiant dar toliau, net suteikia pamoką, diametraliai 
priešingą Watergate'ui: šiandien visa strategija paremta bai- 
mės pusiausvyra ir atgrasinimu, susijusiu su amžina katastro- 
fos simuliacija ir su jos laukimu, ir tokį scenarijų galima 
pažeisti vieninteliu būdu - iššaukus katastofą, produkavus ar 
reprodukavus realią katastrofą. Tai kartkartėmis vyksta gam- 
toje: įkvėpimo akimirkomis Dievas savo kataklizmais pažei- 
džia baimės pusiausvyrą, kurioje bando užsisklęsti žmonės. 
Apsižvalgius arčiau, tuo užsiima ir terorizmas - jis iššaukia 
realų, juntamą smurtą, nukreiptą prieš nematomą, saugumą 
užtikrinantį smurtą. Beje, štai dėl ko jis toks dviprasmiškas. 


Apocalypse now* 


Coppola kūrė savo filmą taip, kaip amerikiečiai kariavo savo 
karą - šia prasme neįmanoma rasti geresnio pavyzdžio - su 
tokiu pačiu besaikiu užmoju, nesiskaitydamas su išlaidomis, 
su tokiu pačiu šiurpą žadinančiu naivumu... ir su tokia pačia 
sėkme. Tai buvo karas - narkotinė vizija, technologinė ir psi- 
chodelinė fantazija, specialiųjų efektų seka, karas, tapęs filmu 
dar prieš jį perkeliant į juostą. Karą savyje nugramzdino 
technologinis testas, ir amerikiečiams rūpėjo visų pirma bū- 
tent tai: karas buvo poligonas, gigantiška teritorija, kurioje 
buvo galima išbandyti savo ginklus, metodus, galią. 

Coppola daro lygiai tą patį: jis bando kino intervencijos galią, 
bando kino, tos nežabotos specialiųjų efektų mašinerijos, 
poveikį. Šia prasme jo filmas tikrai pratęsia karą kitomis prie- 
monėmis, pabaigia tą nebaigtą karą ir virsta jo apoteoze. Karas 
virto filmu, filmas virsta karu, juos sujungia techninių prie- 
monių tvanas. 

Coppola kariavo tikrą karą kaip ir Westmorelandas**: be 
galo ironiška tai, kad Filipinų kaimai ir miškai buvo liejami 


* Amerikiečių režisieriaus Franciso Fordo Coppolos filmas Šių dienų apo- 
kalipse. 

** William Childs Westmoreland - generolas, vadovavęs amerikiečių kariuo- 
menei Vietnamo kare. 

napalmu siekiant atkurti Pietų Vietnamo pragarą - kinas viską 
atkuria ir pradeda iš naujo: molochišką filmavimo džiaugsmą, 
tiekos iššvaistytų milijardų, savotiško lėšų holokausto, tiekos 
peripetijų atnašavimo džiaugsmą, triukšmingą paranoją, nuo 
pat pradžių iškėlusią filmą kaip pasaulinį, istorinį įvykį, ku- 
riame, jo kūrėjo įsivaizdavimu, Vietnamo karas tėra tai, kas 
jis yra, kitaip sakant, kad iš esmės jis niekada neegzistavo - ir 
mes būtinai tuo turime patikėti: Vietnamo karo turbūt iš 
tikrųjų niekada nebuvo, tai sapnas, napalmo ir tropikų baro- 
kinė svaja, psichotropinė vizija, kuri siekė ne pergalės ar po- 
litinio tikslo, o galimybės nežabotai, neskaičiuojant aukų 
skleistis galybei, įamžinančiai pačią save kino juostoje dar 
tebevykstant veiksmui, turbūt tik ir laukiančiai, kad būtų pa- 
šventintas koks superfilmas, iki tobulybės nugludinantis šio 
karo išspinduliuotą masinio reginio efektą. 

Jokios realios distancijos, jokio kritiškumo, jokio noro „įsi- 
sąmoninti“ karo pamokas, - ir tam tikra prasme tai stiprioji 
šio filmo pusė, nes jo nesugadina moralinė karo psichologija. 
Aišku, Coppola gali užmaukšlinti kavaleristo skrybėlę sraig- 
tasparnio vadui, triuškinančiam vietnamiečių kaimelį skam- 
bant Wagnerio muzikai, tačiau tai nėra kritiniai atsiribojimo 
ženklai - šie vaizdai nugrimzdę mašinerijoje, įsilieję specia- 
liuosiuose efektuose, o režisierius kuria kiną tokiu pačiu bū- 
du - su ta pačia retro megalomanija, tuo pačiu bereikšmiu 
įniršiu, ta pačia pernelyg akivaizdžia klounada. Bet štai jis 
tvoja iš peties, išgąsdina, ir mes tariame sau: koks siaubas, 
kaip tai įmanoma (tiesą sakant, tai ne karo, o filmo siaubas)? 
Tačiau atsakymo nėra, nėra kaip tai įvertinti ir galima net 
džiaugtis, kad toks siaubą keliantis triukas pavyko (kaip ir 
triukas su Wagneriu) - bet vis dėlto ten slypi viena mažytė 
idėja, kuri nėra piktybiška, nėra vertės nustatymo matas, tik 
ji mums sako, kad Vietnamo karas ir šis filmas yra sukirpti iš 
tos pačios medžiagos, kad niekas jų neskiria, kad šis filmas 
yra karo dalis - amerikiečiai (iš pažiūros) pralaimėjo pastarąjį, 

bet tikrų tikriausiai jie atsigriebė pirmajame. Šių dienų apo- 
kalipsė yra pasaulinė pergalė. Kinematografo galia yra lygi 
industrinių ir karo mašinų galiai ir už ją pranašesnė, prilygs- 
tanti arba pranašesnė už Pentagono ir vyriausybių galią. 

Ir štai tada paaiškėja, kad filmas visai įdomus: jis retrospek- 
tyviai nušviečia (netgi ne retrospektyviai, nes filmas yra viena 
iš šio pabaigos neturėjusio karo fazių), kad šis karas buvo 
apdujes, politikos terminais šnekant - neracionalus: ameri- 
kiečiai ir vietnamiečiai susitaikė, tuoj pat po karo veiksmų 
nutraukimo amerikiečiai pasiūlė savo ekonominę pagalbą - 
lygiai kaip jie naikino džiungles ir miestus, lygiai kaip jie šian- 
dien kuria savo filmą. Nesuprasime nei karo, nei kino (šio tai 
jau tikrai), jei nesučiuopsime to neskyrimo, pagrįsto ne ideo- 
logijos ar moralės, ne gėrio ir blogio susimaišymu, o visišku 
destrukcijos ir produkcijos reversiškumu, tuo, kad bet koks 
dalykas imanentiškas savo paties revoliucijai, kad visos tech- 
nologijos - nuo bombų kilimo iki filmo juostos — sudaro 
organišką metabolizmą. 


Beaubourg'o efektas* 


Implozija ir atgrasinimas 


Beaubourg'o efektas, Beaubourg'o mašina, Beaubourg'o daik- 
čiukas - kokį vardą jam galima parinkti? Šis mįslingas srautų 
ir ženklų, tinklų ir maršrutų karkasas - tai paskutinis nedrąsus 
bandymas išreikšti pavadinimo nebeturinčią struktūrą, so- 
cialinių santykių sistemą, vėdinamą iš išorės (animacija, savi- 
valda, informacija, medija) ir patiriančią negrįžtamą imploziją 
į gylį. Pompidou centras, tarsi koks paminklas masiniams 
simuliacijos žaidimams, funkcionuoja kaip atliekų deginimo 
krosnis, absorbuojanti ir suryjanti visą kultūrinę energiją, 
panašiai kaip juodasis monolitas filme 2001-ų4jų metų kosminė 
odisėja: pamišėliškas oro masės srautas, kuriame materia- 
lizuojami, absorbuojami ir anihiliuojami bet kokie ten patekę 
turiniai. 

Aplinkui visas kvartalas nuo šiol tėra blizgantis paviršius — 
čia šveičiamos sienos, dezinfekuojama, diegiamas snobiškas 
ir higieniškas dizainas, — tačiau ypač perkeltine prasme: tai 
tuštumos darymo mašina. Panašiai kaip atominių jėgainių 
atveju: tikrasis pavojus yra ne užterštumas, nesaugumas, 
eksplozija, o jų spinduliuojama maksimali saugumo sistema, 


* Beaubourg - taip vadinasi gatvė Paryžiuje, šalia kurios pastatytas J. Pom- 
pidou centras. Tai modernios architektūros šiuolaikinio meno centras, ku- 
riame vyksta įvairiausi renginiai (parodos, filmai, paskaitos ir t.t.). 

paviršinis kontrolės ir atgrasinimo sluoksnis, pamažu už- 
klojantis visą teritoriją, techninis, ekologinis, ekonominis, 
geopolitinis apsaugos sluoksnis. Ką mums reiškia bran- 
duolinė sistema — atominė jėgainė yra ta matrica, kurioje 
modeliuojamas absoliutus saugumas, aprėpsiantis visą visuo- 
meninį lauką, giliai persmelktas atgrasinimo dvasia (toks 
pat modelis pasauliniu mastu valdo mus prisidengdamas 
taikaus sambūvio ir atominės grėsmės simuliavimo pa- 
vidalais). 

Toks pat atitinkamų proporcijų modelis formuojamas Cent- 
re: kultūros branduolio skilimas, politinis atgrasinimas. 

Kad ir ką sakytume, tačiau srautų cirkuliacija čia nevienoda. 
„Tradiciniai“ srautai — ventiliacija, vėsinimas, elektros tink- 
lai - cirkuliuoja puikiai. Žmonių srautų cirkuliacija pasirū- 
pinta jau ne taip gerai (archajiškas sprendimas - eskalatoriai 
plastiko rankovėse, kuriose mes pūtimo arba siurbimo būdu, 
ką aš žinau, esame stumiami tikslo link, tačiau tokiu greičiu, 
kokio ir reikėjo tikėtis matant šį barokinį srautų teatrališku- 
mą — karkaso originalumo pagrindą). Materialūs kūriniai, 
objektai, knygos ir vadinamoji „polivalentiška“ vidaus erdvė 
nebecirkuliuoja iš viso. Kuo giliau į vidų, tuo mažiau cirku- 
liacijos. Roissy oro uoste, priešingai, iš „kosminio“ dizaino 
futuristinio centro nutįsusiais spinduliais pasiekus jo „paly- 
dovus“ ir pan., prieš akis atsiveria visiškai banalus vaizdas... 
tradiciniai lėktuvai. Tačiau ir čia viešpatauja ta pati nedarna. 
(O kaip dar vienas srautas - pinigai — kaip jis cirkuliuoja, 
sklinda, nusėda Beaubourg'o centre?) 

Tas pats prieštaravimas slypi net elgesyje tarnautojų, pri- 
skirtų „polivalentiškai“ erdvei, bet neturinčių savo darbo 
vietos. Nuolatos ant kojų, nuolat judantys, jie dedasi esą cool, 
lankstesni, labai šiuolaikiški, prisitaikę prie „modernios“ 
erdvės „struktūros“. Atsisėdę savo kampe, kuris kaip tik ir 
nėra jų, jie iki išsekimo spinduliuoja dirbtinę vienatvę, vis iš 
naujo pučia savo „burbulą“. Čia irgi panaudojama didžioji 


76 BEAUBOURG'O EFEKTAS 


atgrasinimo taktika: jie pasmerkiami visą savo energiją eikvoti 
individualiai gynybai. Įdomu tai, jog čia irgi susiduriame su 
prieštaravimu, būdingu Beaubourg'o daikčiukui: mobili, ko- 
mutuojanti, co0l, moderni išorė — ir senų vertybių įsikibęs 
vidus. . 
. Atgrasinimo erdvė, kurią artikuliuoja matomumo, skaid- 
rumo, polivalentiškumo, konsenso ir kontakto ideologija, o 
sankcionuoja šantažavimas saugumu, šiandien yra virtuali 
visų socialinių santykių erdvė. Jai priklauso visi socialiniai 
diskursai, ir šioje plotmėje, kaip ir kultūrinėje sferoje, Beau- 
bourg'as yra, visiškai priešingai deklaruojamiems tikslams, 
genialus mūsų modernybės paminklas. Taip ir norisi manyti, 
kad jo idėja šovė į galvą ne kokiam revoliucionieriui, kad jį 
sumanė logiški nustatytos tvarkos saugotojai, kuriems visiškai 
svetimas bet koks kritiškumas ir kurie dėl to yra arčiau tiesos, 
jie gali, su jiems būdingu užsispyrimu, sukurti iš esmės ne- 
kontroliuojamą mašiną, sėkmės atveju nebepaklūstančią jų 
valiai ir kuo tiksliausiai, net savo prieštaravimais, atspindinčią 
dabartinę dalykų padėtį. 


Savaime aišku, kad visi Beaubourg'o kultūriniai turiniai 
yra anachronistiniai, nes tokiam architektūriniam apvalkalui 
gali atliepti tik tuščias vidus. Bendras įspūdis toks, tarsi viskas 
čia ką tik išsivadavo iš komos būsenos, tarsi visa čia norėtų 
animuoti, tačiau tegali reanimuoti, tarsi viskas yra taip todėl, 
kad kultūra yra mirusi, ir Beaubourg'as tai nuostabiai at- 
spindi, tačiau gėdingu būdu - reikėjo triumfališkai pripažinti 
šią mirtį ir suręsti paminklą arba antipaminklą, lygiavertį 
kadaise Eifelio bokštą lydėjusiai fališkai tuštybei. Suręsti 
paminklą visiškam ryšių nutraukimui, hiperrealybei ir kul- 
tūros implozijai - mes viso to šiandien pasiekėme tranzis- 
torizuotomis grandinėmis, kurioms nuolat gresia gigantiškas 
trumpas sujungimas. 

Beaubourg'as - tai suslėgimo 4 Ia Cėsaris* vieta, jei pasi- 
telktume kultūros, pritrėkštos savo pačios svorio, įvaizdį, — 
tarsi judrūs automobiliai būtų staiga sustingę geometrinės 
raizgalynės pavidalu. Cėsario automobiliai, išvengę pražūties 
idealioje avarijoje, įvykusioje ne metalinės ir mechaninės 
struktūros išorėje, o viduje, virto kubo formos geležies laužo 
krūvomis, ir ten tvyrantis vamzdžių, svertų, kėbulų, metalo 
bei žmonių kūnų chaosas nugludintas pagal įmanomai ma- 
žesnės erdvės geometrinius matmenis, - štai taip Beaubourg'o 
kultūra susmulkinama, iškreivinama, sukapojama, supresuo- 
jama į pačius paprasčiausius elementus ir virsta mirusių 
transmisijų bei metabolizmo pluoštu, sustingusiu tarsi koks 
mokslinės fantastikos mechanoidas. 

Tačiau užuot sudaužius ir suspaudus kultūrą į šį karkasą, 
kuriame bet kokiu atveju matyti suspaudimo žymės, užuot 
tai padarius, jame eksponuojamas Cėsaris. Eksponuojamas 
Dubuffet ir kontrkultūra, kurios atvirkštinė simuliacija pasi- 
tarnauja kaip referentas mirusiai kultūrai. Šiam karkase, kuris 
puikiai būtų galėjęs atlikti mauzoliejaus, skirto nenaudingam 
ženklų operacionalumui, funkcijas, tarsi kultūros amžinumo 
ženklas vėl eksponuojamos efemeriškos ir save sunaikinančios 
Tinguely mašinos. Šitaip neutralizuojamas visas ansamblis: 
Tinguely užbalzamuojamas muziejinėje institucijoje, Beau- 
bourg'as nuleidžiamas iki savo tariamų meninių turinių lygio. 

Laimė, visą šį kultūrinių vertybių simuliakrą iš pat pradžių 
anihiliuoja išorinė architektūra.! Visas tas vamzdžių raiz- 
galynas, išore primenantis parodų rūmus arba pasaulinę 
mugę, savo (apskaičiuotu?) trapumu atgrasinantis bet kokį 
tradicinį mentalumą ar monumentalumą, atvirai skelbia, kad 


* Turimas omeny prancūzų skulptorius Cėsaris Baldaccini (g. 1921), savo 
darbuose naudojantis suslėgtus, suspaustus pramoninės kultūros objektus. 
'"Kultūrinį Beaubourg/'o projektą anihiliuoja dar vienas dalykas: juo grožėtis 
plūstančios minios (vėliau mes apie tai dar kalbėsime). 

mūsų laikas niekada nebebus susijęs su trukme, kad vie- 
nintelis mums likęs laikiškumas - tai greitėjančio ciklo ir 
recirkuliacijos, grandinės ir srautų tėkmės laikiškumas. Iš 
esmės vienintelė mums likusi kultūra — tai angliavandenių, 
kultūrinių molekulių rafinavimo, krekingo, smulkinimo ir jų 
pakartotinio sujungimo sintezės produktų pavidalu kultūra. 
Tai nori nuslėpti Beaubourg'as-muziejus, tačiau tai visiems 
apskelbia Beaubourg/'as-karkasas. Štai iš kur tas karkaso gro- 
žis, štai kodėl tokios nenusisekusios vidinės erdvės. Kad ir 
kaip ten būtų, pati „kultūrinės produkcijos“ — kaip ir mato- 
mumo ar erdvės polivalentiškumo - ideologija yra priešinga 
bet kokiai kultūrai: kultūra yra paslapties, suviliojimo, inicia- 
cijos ir ribotų bei labai ritualizuotų mainų vieta. Ir niekas nieko 
nepadarys. Tuo blogiau masėms, tuo blogiau Beaubourg/ui. 


Tai ką gi reikėjo patalpinti Beaubourg'e? 

Nieko. Gal tuštumą - ji būtų reiškusi, jog visiškai išnyko 
kultūra, turėjusi prasmę ir estetinį jausmą. Tačiau tai dar 
pernelyg romantiška ir drasko širdį, tokia tuštuma dar būtų 
palaikyta kokiu antikultūros šedevru. 

Gal būtų reikėję užlieti ją strobo- ir giroskopinių šviesų 
mirgėjimu, raižančiu erdvę, kurios pamatinis judesio ele- 
mentas būtų lankytojų minia? 

Iš tikro Beaubourg'as puikiai iliustruoja, kaip tam tikro 
laipsnio simuliakrai įsitvirtina pasinaudodami ankstesnio 
laipsnio simuliakrų alibi. Čia į paviršių iškeltų srautų ir jung- 
čių karkasas tradicinę gylio kultūrą paverčia savo turiniu. 
Ankstesnio laipsnio (prasmės) simuliakrai tiekia tuščią sub- 
stanciją sekančio laipsnio simuliakrams, kuriems net nebeži- 
noma signifikanto ir signifikato, formos ir turinio perskyra. 

Taigi klausimas „Ką reikėtų patalpinti Beaubourg'e?“ yra 
absurdiškas. Į jį negalima atsakyti, kadangi nebeturėtų būti 
keliama tipiška perskyra vidus /išorė. Štai mūsų tiesa, M6- 

biuso tiesa - be abejonės, nerealizuojama utopija, kurią Beau- 
bourg/'as vis dėlto laiko teisinga, kai bet koks iš jo turinių yra 
priešingas prasmei ir jį iš anksto anihiliuoja jo forma. 

Tačiau —- tačiau... jeigu jau reikėtų turėti ką nors Beau- 
bourg'e, tai turėtų būti labirintas, begalinė kombinatorinė 
biblioteka, atsitiktinumu paremtas likimų perskirstymas su 
žaidimo ar loterijų pagalba - trumpai tariant, Borgeso visa- 
ta — ar net cirkuliariniai Griuvėsiai: vienas kitą sapnuojančių 
žmonių vėrinys (ne sapno Disneilendas, bet praktinės fan- 
tastikos laboratorija). Eksperimentavimas su visais skirtin- 
gais reprezentavimo procesais: difrakcija, imptozija;poveikio 
stiprinimu, atsitiktinėmis elementų jungtimis ir jų šėlsmu — 
panašiai kaip San Francisko mokslo ir menų muziejuje ar Phi- 
lipo Dicko romanuose - trumpai tariant, simuliacijos ir ža- 
vėjimo, 0 nebe produkavimo i ir prasmės kultūra, = štai ką 
galima būtų pasiūlyti, štai kas nebūtų kažkokia vargana anti- 
kultūra. „Ar tai įmanoma? Tik ne čia, žinoma. Tačiau tokia 
kultūra skleidžiasi kitur, visur, niekur. Nuo šiandien vienin- 
telė tikra kultūrinė praktika - masinė, mūsų kultūra (nebėra 
jokio skirtumo) — yra mManipuliacinė, atsitiktinė, ženklų labi- 
rinto praktika, nebeturinti jokios prasmės. 


Tačiau, žvelgiant kitu aspektu, netiesa, kad Beaubourg'e 
nėra formos ir turinio koherencijos. Ji yra, jeigu nors kiek 
pasitikime oficialiu kultūros projektu. Betgi viskas ten vyksta 
visiškai priešingai. Beaubourg'e vyksta milžiniškas šios įžy- 
miosios tradicinės, prasme paremtos kultūros pavertimas 
atsitiktinumu grįsta ženklų tvarka, simuliakrų (trečiojo laips- 
nio) tvarka, absoliučiai homogeniška fasadą formuojantiems 
srautams ir vamzdžiams. Taigi. masės kviečiamos čia —- pra- 
simetuš priešinga dingstimi: kultūrinti jas prasmės ir gylio 
atžvilgiu — tam, kad priprastų prie šios naujos, semiurginės 
tvarkos. 

Taigi pradėkime nuo tokios aksiomos: Beaubourg'as yra 
kultūrinio atgrasinimo paminklas. Šiuo muziejiniu scenarijumi, 
kurio vienintelė paskirtis — išlaikyti humanistinę kultūros 
fikciją, iš tikrųjų pridengiamas faktas, jog čia laidojama kul- 
tūra, ir masės džiaugsmingai kviečiamos gedėti dėl kųltūros. 

Ir jos ten veržte veržiasi. Štai kur aštriausia ironija, slypinti 
Beaubourg'e: į jį masės veržiasi ne todėl, kad varvintų seilę 
dėl kultūros, atnešusios joms per amžius tiek nusivylimo, o 
todėl, kad pirmą kartą turi progą gausiu būriu gedėti dėl 
kultūros, kurios iš esmės jos visuomet nekentė. 

Taigi visiškas nesusipratimas yra bandymas demaskuoti 
Beaubourg'ą kaip kultūrinę masių mistifikaciją. Minios pačios 
plaukia ten pasimėgauti šia mirties bausme, ketvirčiavimu, 
šia operacionalia prostitucija, kuriai pasmerkiama kultūra, 
galiausiai iš tikrųjų ją likviduojant, neišskiriant ir kontr- 
kultūros, kuri tėra šios kultūros apoteozė:Minios veržiasi į 
Beaubourg'ą su tokiu pat nesulaikomu pakilimu, kaip ver- 
žiamasi apžiūrėti katastrofos vietų, Maža to: jos pačios yra 
Beaubourg'o katastrofa. Jų skaičius, mindžikavimas, žavėji- 
masis, perštintis noras viską pamatyti ir viską pačiupinėti yra 
objektyviai mirtinas ir katastrofiškas bet kokiam sumanymui. 
Ne tik jų svoris kelia pavojų pastatui, bet ir jų palaikymas, jų 
smalsumas anihiliuoja pačius šios animacinės kultūros tu- 
rinius. Toks neribotas ir sykiu sėkmingas antplūdis nebeturi 
nieko bendro su iškeltu kultūriniu tikslu, tai radikalus jo 
neigimas. Taigi šioje katastrofos struktūroje 'katastrofinio 
veikėjo vaidmuo tenka masėms, pačios masės padaro galą masinei 
kultūrai. g 

" Čirkuliuodamos šioje skaidrumo erdvėje, jos, žinoma, pa- 
virsta srautais, tačiau tuo pat metu, būdamos neperregimos 
ir inertiškos, jos padaro galą šiai „polivalentiškai“ erdvei. 
Kviečiamos dalyvauti modeliuose, juos simuliuoti, žaisti su 
jais, jos Žengia dar toliau: taip intensyviai dalyvauja ir mani- 
puliuoja, kad ištrina bet kokią prasmę, norėtą suteikti ope- 

racijai, ir sukelia grėsmę net pastato infrastruktūrai. Štai taip 
savitos rūšies parodija, hipersimuliacija kaip atsakas į kultū- 
rinę simuliaciją, mases, turėjusias likti paprasčiausiu kultūros 
inventoriumi, paverčia mirties bausmės vykdytojomis tai 
kultūrai, kurios gėdingas įsikūnijimas yra Beaubourg'as. 

Paplokime šio kultūrinio atgrasinimo sėkmei. Visi tie anti- 
menininkai, kairieji ir kultūros niekintojai atgrasinimo efekty- 
vumu niekuomet nė iš tolo neprilygo šiai monumentaliai 
juodajai skylei, vardu Beaubourg/'as. Jo poveikis toks revoliu- 
cinis kaip tik dėl to, kad tai daroma nesąmoningai, beprotiškai 
ir nekontroliuojamai, - tuo tarpu kiekvienas protingas veiks- 
mas, kuriuo siekiama padaryti galą kultūrai, kaip žinome, ją 
tik prikelia naujam gyvenimui. - 


Tiesą sakant, vienintelis Beaubourg'o turinys yra pačios 
masės, kurias pastatas traktuoja kaip konverterį, kaip savo- 
tišką fotokamerą arba, input/output terminais kalbant, visiškai 
taip pat, kaip kokia perdirbimo gamykla traktuoja naftos 
produktus ar žaliavos srautus. 

Niekados nebuvo taip aišku, kad turinys (šiuo atveju kul- 
tūra, kitais — informacija ar prekės) tėra pamėkliška sub- 
stancija, palaikanti mediumo veikimą, kurio funkcija visuomet 
yra indukuoti mases, produkuoti homogenišką Žmonių ir 
mentalumo srautą. Šis milžiniškas ateinančiųjų ir išeinančiųjų 
judėjimas primena su nuolatiniu bilietu važinėjančių mik- 
rorajonų gyventojų srautą, kurį nustatytomis valandomis 
absorbuoja arba išspjauna jų darbo vietos. Ir čia taip pat kalba 
eina apie darbą - testavimą, viešosios nuomonės tyrimą, 
kryptingą apklausą: Žmonės ateina čia ir atsirenka objektus- 
atsakymus į visus jiems galinčius iškilti klausimus arba, tik- 
riau, jie ateina atsakydami į funkcinį ir kryptingą klausimą, 
slypintį pačiuose objektuose. Taigi čia turime net ne konve- 
jerinį darbą, o užprogramuotą tvarką, kurios apribojimus 

užglaisto tolerancijos sluoksnis. Anapus tradicinių kapitalo 
institucijų, hipermarketas ar Beaubourg'o „kultūrinis hiper- 
marketas“ jau yra būsimos bet kokio pavidalo kontroliuo- 
jamos socializacijos modelis: jis iš naujo totalizuoja homo- 
geniškame laike-erdvėje visas paskiras kūno ir socialinio 
gyvenimo (darbas, poilsis, medija, kultūra) funkcijas, o visus 
prieštaringus srautus perrašo integruotų grandinių terminais. 
Tai laikas-erdvė, kurioje vyksta socialinio gyvenimo simu- 
liacija. 

Kad tai įvyktų, vartotojų masė turi būti lygiavertė produktų 
masei ar su ja vienalytė. Būtent šių dviejų masių susidūrimą 
ir susiliejimą matome hipermarkete, matome Beaubourg'e, ir 
būtent todėl jie taip skiriasi nuo tradicinės kultūros versmių 
(paminklų, muziejų, galerijų, bibliotekų, kultūros namų ir t.t.). 
Čia susikuria kritinė masė, virš kurios prekė virsta „hiperpreke, 
ar ao ibiėžiais Sarsiijis: o su tam tikros rūšies visuotinio 
ženklinimo visata, arba integruota grandine, kurią kiekvienas 
impulsas perskrieja nuo vieno galo iki kito, kur vyksta neper- 
traukiama pasirinkimo, perskaitymo, referencijos, ženklinimo, 
dekodavimo cirkuliacija. Čia kultūriniai, kaip kitur - varto- 
jimo objektai teturi vieną tikslą — išsaugoti jus integruotos 
masės, tranzistorizuoto srauto, įmagnetintos molekulės pavi- 
dalu. Prekė yra hiperreali - štai ko mus moko hipermarketas; 
kultūra yra hiperreali - štai ko mus moko Beaubourg/as. 

Jau tradiciniuose muziejuose prasideda šis skaidymas, 
pergrupavimas, visų kultūrų interferencija, besąlyginis este- 
tizavimas, kultūrą paverčiantis hiperrealybe, tačiau muziejus 
vis dar yra atmintis. Niekados anksčiau kultūra nebuvo taip 
kaip čia užleidusi atminties vietą sandėliavimui ir funkciniam 
perskirstymui. Ir tai atskleidžia bendresnio pobūdžio faktą: 
visame „civilizuotame“ pasaulyje objektų sandėlių steigimas 
sužadino papildomus žmonių sandėliavimo procesus: eiles, 
laukimo sales, transporto kamščius, koncentraciją, stovyklas. 

Štai kur „masinė produkcija“, ne masinės gamybos ar masinio 
vartojimo prasme, - tikra masių produkcija. Čia : masė4 t tai 
galutinis bet kokio socialumo produktas, sykiu darantis galą 
bet kokiam socialumui, nes, nors ir norima mus įtikinti, jog 
masė yra sociumas, priešingai, ji yra sociumo implozijos vie- 
ta. Masė yra vis tankėjanti sfera, kur vyksta visa sociumo implo- 
zija, kur jis suvirškinamas nenutrūkstamos simuliacijos procese. 
"Štai kuo paremtas šis įgaubtas veidrodis: matydamos masę 
viduje, minios plūsteli vidun. Tipiškas marketingo metodas: 
čia įgauna prasmę bet kokia skaidrumo ideologija. Arba dar: 
iškeliant sumažintą idealų modelį, tikimasi gravitacijos di- 
dėjimo, automatiškos kultūros agliutinacijos bei automatiš- 
kos masių aglomeracijos. Tai tas pats procesas: arba grandini- 
nė branduolinė reakcija, arba veidrodinis baltosios magijos 
efektas. 5 
Šitaip Beaubourg'as pirmą kartą kultūros plotmėje tampa 
tuo, kuo prekės plotmėje yra hipermarketas: tai tobulas cirku- 
liarinis operatorius, savo vis greitėjančia cirkuliacija galintis de- 
monstruoti bet ką (prekes, kultūrą, minią, suspaustą orą). 


Nm 


Objektų sandėliavimas paskatina Žmonių sandėliavimo 
procesą, o tokiose objektų sankaupose snūduriuojanti prie- 
varta sužadina atvirkštinę Žmonių prievartą. 

Bet kokiose sankaupose slypi prievarta, specifinės prie- 
vartos esama ir bet kurioje Žmonių masėje dėl joje vykstančios 
implozijos — tai prievarta, kurią sukelia jos gravitacija, jos 
tankėjimas aplink savo inercijos židinį. Inercijos židinys yra 
masės, štai kodėl tai yra visiškai naujos prievartos, nepa- 
aiškinamos ir skirtingos nuo eksplozinės prievartos, židinys. 

„Kritinė masė, implozinė masė. Peržengus 30 000 ribą, kyla 
pavojus „sulankstyti“ Beaubourg'o struktūrą. Tegu struktūros 
įelektrinta masė tampa destruktyviu pačios struktūros kinta- 
muoju - jeigu to norėjo pastato kūrėjai (tačiau ar galima to 

tikėtis?), jeigu jie šitaip užprogramavo galimybę vienu kirčiu 
pribaigti architektūrą ir kultūrą —- tai Beaubourg'ą galima 
laikyti pačiu drąsiausiu amžiaus objektu ir sėkmingiausiu 
hepeningu. 

Sulankstykite Beaubourg'ą! Naujas revoliucionierių slap- 
tažodis. Nereikia jo padegti, nereikia jo neigti. Eikite ten! Tai 
geriausias būdas jį sunaikinti. Beaubourg'o sėkmė nebėra jokia 
paslaptis: žmonės ten eina būtent dėl to, jie veržiasi į tą pastatą, 
kurio pats trapumas alsuoja katastrofa, su vieninteliu tikslu — 
sulankstyti jį. 

Žinoma, jie paklūsta atgrasinimo imperatyvui: jiems duo- 
damas objektas, kurį reikia suvartoti, kultūra, kurią reikia 
suryti, pastatas, kuriuo reikia manipuliuoti. Tačiau sykiu jie 
akivaizdžiai, patys to nesuvokdami, siekia jį sunaikinti. Verž- 
damiesi ten, jie atlieka vienintelį masėms įmanomą aktą - tai 
svaidomoji masė, metanti iššūkį masinės kultūros pastatui, 
savo svoriu, kitaip sakant, savo pačiu neprasmingiausiu, pačiu 
kvailiausiu, pačiu nekultūringiausiu aspektu, duodanti at- 
kirtį kultūringumo iššūkiui, kurį jai sviedžia Beaubourg'as. Į 
masinio pripratinimo prie sterilizuotos kultūros iššūkį masė 
atsiliepia destruktyvumo proveržiu, kurį pratęsia brutali 
manipuliacija. Į mentalinį atgrasinimą masė atsiliepia tiesio- 
giniu fiziniu atgrasinimu. Tai jos iššūkis. Jos klasta - atsiliepti 
į kvietimą tomis pačiomis priemonėmis, kuriomis yra vilio- 
jama, tačiau, negana to, atsiliepti į simuliaciją, kurioje ji už- 
sklendžiama entuziastingu socialiniu procesu, pranokstančiu 
simuliacijos uždavinius ir įgaunančiu destruktyvios hiper- 
simuliacijos pavidalą.* 


2 Šios kritinės masės, jos radikalaus supratimo, kas yra Beaubourg'as, aki- 
vaizdoje juokinga atrodo Vincennes'o universiteto studentų demonstracija 
inauguracijos vakarą. 


BEAUBOURG'O EFEKTAS 85 


'* Žmones valdo troškimas viską imti, griebti, kimšti į skrandį, 
viskuo manipuliuoti: Matyti, suprasti, išmokti - tai jų nedo- 
mina. Vienintelis masinis afektas yra manipuliacija. Orga- 
nizatorius (ir menininkus bei intelektualus) išgąsdino toks 
nekontroliuojamas noras išmėginti, nes viskas, ko jie tikėjo- 
si - tai pripratinti mases prie kultūros reginio. Jie niekuomet 
nesitikėjo tokio aktyvaus, destruktyvaus susižavėjimo, tokio 
brutalaus, originalaus atsako į dovanojamą nesuprantamą 
kultūrą, tokios traukos, kuri kaip du vandens lašai panaši į 
įsilaužimą ar šventyklos išniekinimą. 

Beaubourg'as galėjo arba turėjo išnykti kitą dieną po ati- 
darymo, jį išmontavus ir ištampius miniai, kuriai tai būtų 
buvęs vienintelis galimas atsakymas į absurdišką kultūros 
skaidrumo ir demokratiškumo iššūkį, kiekvienas parsineštų 
namo varžtą kaip šios fetišizuotos kultūros fetišą. 

Žmonės ateina tam, kad liestų, jie žiūri tarsi liesdami, jų 
žvilgsnis tėra vienas iš taktilinės manipuliacijos aspektų. Taigi 
prieš mus nebe vizualinė ar diskursyvinė, o taktilinė visata, ir 
žmonės tiesiogiai dalyvauja procese: manipuliuoti /būti ma- 
nipuliuojamam, ventiliuoti /būti ventiliuojamam, cirkuliuoti / 
būti cirkuliuojamam. Šis procesas nebepriklauso nei reprezen- 
tacijos, nei distancijavimosi, nei refleksijos sferai. Tai kažkas, 
kas būdinga panikai, kas būdinga panikos apimtam pasauliui. 


Sulėtinta, niekieno iš išorės nekurstoma panika. Tai prie- 
varta prisotinto viseto viduje. Implozija. 

Beaubourg/'as negali sudegti, imtasi visų atsargumo priemo- 
nių. Gaisras, sprogimas, destrukcija nebėra įsivaizduojama alter- 
natyva šio tipo pastatams. Kibernetiniame ir kombinatoriniame, 
„kvartero periodo“ pasaulyje naikinimo forma yra implozija. 

Griovimas, smurtinė destrukcija atliepia atitinkamam ga- 
mybos būdui. Tinklų, srautų ir kombinatorikos visatai atliepia 
reversija ir implozija. 

Tą patį galima pasakyti ir apie valstybės, valdžios ir pan. 
institucijas. Svajonė kada nors pamatyti, kaip jas išsprogdina 
susikaupę prieštaravimai, nuo šiol iš tikrųjų tėra svajonė. 
Realybėje institucijos pačios patiria imploziją dėl pernelyg 
išsiplėtusių tinklų, kontroliuojančių grandinių, dėl feed-back. 
Valdžia patiria imploziją - tai šiuolaikinis jos išnykimo būdas. 

Lygiai tas pats vyksta su miestu. Gaisrai, karai, maras, 
revoliucijos, nusikalstamumas, katastrofos — visa antimiesto, 
miestui išoriško arba vidinio negatyvumo problematika yra 
kiek archajiška, lyginant ją su tikruoju anihiliavimo būdu. 

Net požeminio miesto scenarijus — kinietiška struktūrų 
laidojimo versija - yra naivus. Miestas nebeatkartojamas pagal 
reprodukavimo schemą, vis dar priklausomą nuo bendrosios 
produkavimo struktūros, arba pagal panašumo schemą, vis 
dar priklausomą nuo reprezentavimo struktūros. (Taip iki šiol 
vyksta restauravimo darbai po Antrojo pasaulinio karo.) Mies- 
tas nebeprisikelia, net savo gelmėse, - jis perdaromas pasitel- 
kiant tam tikros rūšies genetinį kodą, leidžiantį atkartoti jį 
begalę kartų akumuliuotos kibernetinės atminties dėka. Ga- 
las net ir Borgeso utopijai apie teritoriją idealiai atitinkantį ir 
ją visą atkartojantį žemėlapį: šiandien simuliakras griebiasi 
ne antrininko ir atkartojimo, o genetinės miniatiūrizacijos. Čia 
taip pat ateina galas reprezentacijai ir pačioje mažiausioje, 
nieko neužmirštančioje ir niekam nepriklausančioje atmintyje 
vyksta bet kokios erdvės implozija. Klesti negrįžtama, imanen- 
tiška, vis tankesnė, potencialiai prisotinta simuliacija, kuri 
niekados nebeišvys išlaisvinančio sprogimo. 

Mes buvome išlaisvinančios prievartos kultūra (racionalu- 
mas). Ar tai būtų kapitalo, gamybos jėgų išlaisvinimo, negrįž- 
tamos proto ir vertės ekspansijos, nukariautos ir pasauliniu 
mastu kolonizuotos erdvės kultūra, - ar tai būtų revoliucijos, 
nuspėjančios būsimas socialumo ir jo energijos formas, kultū- 
ra -schema lieka ta pati: tai lėtai arba intensyviai besiplečianti 
sfera, tai išvaduota energija - spinduliuojanti vaizduotės sfera. 

Šią kultūrą lydinti prievarta gimdo kitą, platesnį pasaulį 
rodukavimo prievartą. Ji yra dialektinė, energetinė, apva- 
T Tai prievarta, L išmokome a ao E 
mums yra artimai pažįstama: ji ženklina sociumo kelius ir galų 
gale prisotina visą socialinį lauką. Tai determinuota, analitinė, 
išlaisvinanti prievarta. 

Šiandien išnyra visiškai kitokia prievarta, kurios mes nebe- 
mokame analizuoti, nes ji nepaklūsta tradicinei eksplozinio 
smurto schemai: tai implozinė prievarta, kylanti nebe sulig 
sistemos plėtra, o jai prisisotinus ir susitraukus, kaip fizikinių 
žvaigždžių sistemų atveju. Ją gimdo nežabotas socialinio 
audinio tankinimas, pernelyg sureguliuota sistema, perkrauti 
tinklai (Žinojimo, informacijos, galios) ir hipertrofuota kont- 
rolė, nepaliekanti nė menkiausio plyšelio. 

Šios prievartos mes nepajėgiame suvokti protu, nes visa 
mūsų vaizduotė pajungta besiplečiančių sistemų logikai. Mes 
negalime jos iššifruoti, nes ji nėra apibrėžta. Galbūt ji net 
nebesiremia neapibrėžtumo schema. Juk atsitiktinumo mo- 
deliai, pakeitę klasikinius determinacijos ir priežastingumo 
modelius, iš esmės niekuo nuo pastarųjų nesiskiria. Jais mo- 
deliuojamas perėjimas nuo apibrėžtų ekspansijos sistemų 
prie gamybos ir ekspansijos visomis kryptimis (nesvarbu, 
žvaigždėje ar šakniastiebyje) sistemų: ta pačia - begalinio 
tinklų plyšių prisotinimo - linkme žengia visos filosofijos, 
aptariančios energijos išlaisvinimą, intensyvumo spindulia- 
vimą ir geismo molekulizaciją. Skirtumas tarp molekulinės 
masės ir molekulės tėra moduliacija, galbūt paskutinė tame 
fundamentaliame energetiniame procese, kurį generuoja 
besiplečiančios sistemos. 


Visai kas kita, jeigu mes pereiname iš tūkstantmetės išsiva- 
davimo ir energijos išlaisvinimo stadijos į implozijos fazę, jei 
maksimalaus spinduliavimo erą (šia prasme prisimintinos 

Bataille'o netekties ir išeikvojimo sąvokos bei mitas apie saulę 
kaip neišsenkamą spinduliavimo šaltinį, kuriuo jis grindžia 
savo prašmatnią antropologiją: tai paskutinis eksplozijos ir 
spinduliavimo mitas mūsų filosofijoje, iš esmės paskutinis 
bendrosios ekonomijos fejerverkas, tačiau visa tai nebeturi 
mums jokios prasmės) pakeičia sociumo reversijos fazė - gi- 
gantiška aukščiausią prisisotinimo laipsnį pasiekusio lauko 
reversija. Žvaigždžių sistemos, išeikvojusios savo spindu- 
liavimo energiją, taip pat niekur neišnyksta: jos pasiduoda iš 
pradžių lėtai, po to palaipsniui greitėjančiai implozijai, jos 
susitraukia pasakišku greičiu ir virsta involiucinėmis, atgaline 
tvarka besivystančiomis sistemomis, absorbuojančiomis visą 
aplinkinę energiją tol, kol tampa juodosiomis skylėmis, ku- 
riose sunaikinamas pasaulis toks, kokį mes jį suprantame - 
spinduliavimo ir begalinės energetinės potencijos pasaulis. 
Gali būti, kad didieji metropoliai - žinoma, tik jie, jei ši 
hipotezė apskritai turi prasmę - tapo šia prasme implozijos 
židiniais, absorbuojančiais ir įsiurbiančiais patį sociumą, kurio 
aukso amžius, kai viešpatavo neatskiriama kapitalo ir revo- 
liucijos sąvokų pora, be jokios abejonės, jau praeityje. Sociu- 
mas lėtai arba brutaliai involiucionuoja link inertiško lauko, 
kuris jau pasiglemžė politiką. (Atvirkštinė energija?) Kalbai 
išaukštinant priešingas sąvokas - evoliucija, revoliucija, - ne- 
sunku imploziją palaikyti negatyviu, inertiniu, regresyviu 
procesu. Implozija yra specifinis, neapskaičiuojamus pada- 
rinius galintis sukelti procesas. 1968-ųjų gegužės įvykiuose 
be abejonės galima įžvelgti pirmąjį implozijos epizodą, kitaip 
tariant, priešingai pastangai jį perrašyti revoliucinės pro- 
Zzopopėjos terminais, tai buvo pirma prievartinė reakcija į 
sociumo prisotinimą, susitraukimas, iššūkis sociumo hegemo- 
nijai, kas, tarp kitko, prieštaravo pačių įvykių dalyvių ideo- 
logijai, mat jie manė, kad žengia gilyn į sociumą (mus visuo- 
met valdo tokia vaizduotė). Ir nors didžiąją 1968-ųjų įvykių 
dalį vis dėlto galėjo pakurstyti revoliucinė, eksplozinio smurto 

dinamika, tačiau tuo pat metu atsitiko kitkas: tam tikru mo- 
mentu prasidėjo prievartinė sociumo involiucija, o jos pastū- 
mėta - netikėta valdžios implozija, kuri, rodos, truko trumpą 
laiko tarpą, tačiau nuo tada niekuomet nesiliauja. Iš esmės 
toliau tęsiasi jokiu būdu ne kažkokia neaptinkama revoliucinė 
dinamika, o implozija, sociumo, institucijų, valdžios implozija. 
Netgi priešingai, pati revoliucija, revoliucijos idėja irgi patiria 
imploziją, kurios padariniai daug pragaištingesni už pačią 
revoliuciją. 

Žinoma, po 1968-ųjų ir jų dėka sociumas kaip dykuma au- 
ga - plinta dalyvavimas, vadyba, savivalda ir pan. - tačiau 
sykiu daugybe taškų (daugiau nei 1968-aisiais) artėja prie 
savojo atšalimo ir visuotinės reversijos. Tai lėtas, istoriniam 
protui suvokiamas žemės drebėjimas. 


Hipermarketas ir hiperprekė 


Trisdešimties kilometrų spinduliu rodyklės jus kreipia link 
tų didžiulių rūšiavimo centrų, vadinamų hipermarketais, link 
tos prekių hipererdvės, kur kaldinamas daugybe atžvilgių 
naujas socialumas. Verta savo akimis pamatyti, kaip čia cent- 
ralizuojamas ir perskirstomas visas aplinkinis regionas ir jo 
gyventojai, kaip koncentruojami ir racionalizuojami tvar- 
karaščiai, trajektorijos, praktiniai veiksmai - kaip kuriamas 
milžiniškas judėjimas pirmyn atgal, be galo primenantis prie- 
miesčių gyventojų srautus, kuriuos nustatytomis valandomis 
praryja ir atryja jų darbovietės. 

Žvelgiant giliau, čia vyksta visai kas kita - susipažinimo 
su svetima kultūra, konfrontacijos, išbandymo, socialinio 
kodo ir socialinio nuosprendžio procesai: žmonės ateina tikė- 
damiesi rasti ir atsirinkti objektus-atsakymus į visus klausi- 
mus, kuriuos jie gali sau užduoti. Arba veikiau jie patys ateina 
čia atsakydami į funkcinį, kryptingą klausimą, kuris ir kons- 
tituoja objektus. Objektai nebėra prekės. Tikriau kalbant, jie 
netgi nebėra ženklai, kuriuos dešifruojame, o paskui įsisavi- 
name jų prasmę ir pranešimą, tai testai, jie mus kvočia, o iš 
mūsų reikalaujama jiems atsakyti, ir atsakymas jau slypi 
klausime. Panašiai funkcionuoja visi medijos pranešimai: ne 
informacija, ne komunikacija, o referendumas, nuolatinis 
testavimas, ratu siunčiami atsakymai, kodo verifikacija. 

Nėra reljefo, perspektyvos, padūmavusių tolumų, kuriose 
žvilgsniui kiltų pavojus pasiklysti — tik visa aprėpiantis ek- 
ranas, kuriame reklaminiai skydai ir patys nenutrūkstamo- 
mis eilėmis eksponuojami produktai vaidina lygiaverčius, 
vienas paskui kitą einančius ženklus. Specialiai paskirti dar- 
buotojai įdėmiai stebi scenovaizdį, išorinį prekių išdėstymą 
ir tučtuojau užtaiso spragą, kurią padarė vartotojas. Savitarna 
taip pat prisideda prie to, jog čia gelmė neegzistuoja: ta pati 
homogeniška erdvė be jokių tarpininkų suveda žmones ir 
daiktus — tiesioginės manipuliacijos erdvė. Tačiau kas kuo 
manipuliuoja? 

Net represija integruojama kaip ženklas į šią simuliacijos 
visatą. Represija, virtusi atgrasinimu, tėra dar vienas ženklas 
įtikinėjimo visatoje. Slaptos stebėjimo kameros tampa simu- 
liakrų dekoro elementu. Norint tobulai aprėpti visą plotą, būtų 
prireikę kontrolės įrenginio, gremėzdiškesnio ir įmantresnio 
už pačią parduotuvę. Tai neapsimokėtų. Štai kodėl pasitel- 
kiama aliuzija į represiją, „signalizuojanti“ apie tokią gali- 
mybę. Tad šis ženklas gali koegzistuoti su visais kitais, ir net 
su atvirkštiniu imperatyvu, pavyzdžiui, tuo, kurį galima 
perskaityti didžiuliuose plakatuose, kviečiančiuose atsipalai- 
duoti ir rinktis prekes visiškoje palaimoje. Iš tikrųjų šie pla- 
televizija-,„policininkas“. Šis žiūri į jus, jūs žiūrite į save jame, 
sykiu su visais kitais. Tai veidrodis, nepadengtas vartotojų 
veiklos amalgama, perskėlimo pusiau ir susidvejinimo Žais- 
mas, užveriantis šį pasaulį savyje pačiame. 

Hipermarketas neatsiejamas nuo į jį vedančių ir jį mai- 
tinančių autostradų, daugiasluoksnių automobilių aikštelių, 
kompiuterinio centro, o dar toliau — nuo koncentriškais ra- 
tais besidriekiančio miesto, kuris pasitarnauja tarsi visos 
veiklos funkcionalus ekranas. Hipermarketas panašus į didelę 
montavimo gamyklą, skirtumas tik tas, jog čia dirbantieji (arba 
klientai), mobilūs, išcentruoti, užuot įsijungę į darbo procesą 

racionalaus nuoseklumo pagrindu, atrodytų, plavinėja iš vie- 
no taško į kitą pasiduodami atsitiktinumui. Grafikas, atranka, 
pirkimas taip pat paremti atsitiktinumu ir skiriasi nuo darbo 
praktikos. Tačiau vis dėlto čia esama tam tikros sekos, tam 
tikros programinės disciplinos, kurios draudimus nustūmė į 
šalį tolerancijos, patogumo ir hiperrealybės zona. Hipermar- 
kete jau galima įžvelgti anapus gamyklos ir tradicinių kapitalo 
institucijų susiformavusį modelį, talpinantį savyje visas būsi- 
mas kontroliuojamos socializacijos formas: jis vėl totalizuoja 
homogeniškoje erdvėje-laike visas paskiras kūno ir socialinio 
kūno funkcijas (darbą, poilsį, maistą, higieną, transportą, 
mediją, kultūrą); jis perrašo visus prieštaringus srautus integ- 
ruotų srovės grandinių terminais; tai erdvė-laikas, kuriame 
vyksta milžiniška socialinio gyvenimo simuliacija, kuriame 
telpa visa milžiniška apgyvendinimo ir eismo struktūra. 

Hipermarketas, kaip kryptingo, išankstinio numatymo 
modelis, yra pirmesnis už aglomeraciją (ypač tai pasakytina 
apie Jungtines Valstijas), tai tarsi dingstis jai susikurti, o juk 
tradicinis turgus vykdavo kokios nors gyvenvietės širdyje, kur 
susirinkdavo pabendrauti miesto ir kaimo Žmonės. Tai gyve- 
nimo būdo išraiška, kurioje nebeliko ne tik kaimo, bet ir mies- 
to, užleidusio vietą „aglomeracijai“ — urbanistiniam, ženklų 
reguliuojamam funkcinių zonų tinklui, kurio ekvivalentas, 
mikromodelis vartojimo plotmėje ir yra hipermarketas. Tačiau 
jo vaidmuo toli gražu neapsiriboja „vartojimu“, ir objektai 
jame nebeišsaugoja savo specifinio realumo: hipermarkete 
pagrindinis dėmesys skiriamas jų išdėstymo serijiškumui, 
cirkuliarumui ir vaizdingam pateikimui - tokie pagrindiniai 
būsimo socialinių santykių modelio bruožai. 

Tad hipermarketo „forma“ gali padėti mums suprasti tai, 
ką vadiname modernybės pabaiga. Didžiuosiuose miestuose 
maždaug per šimtą metų (1850-1950) radosi ištisa karta dide- 
lių „modernių“ parduotuvių (daugeliui vienaip ar kitaip buvo 
klijuojamas šis pavadinimas), tačiau urbanistinės struktūros 


HIPERMARKETAS IR HIPERPREKĖ 93 


išliko nepakitusios, kol neatėjo laikas fundamentaliam sukrė- 
timui, susijusiam su transporto modernizacija. Miestai liko 
miestais, O štai nauji miestai virto hipermarketų (ar shopping 
center) palydovais, kuriais rūpinasi užprogramuoto eismo tink- 
las ir kurie po truputį iš miestų virsta aglomeracijomis. Nauja 
morfogenezė, besiremianti kibernetika (t.y. teritorijos, būsto, 
eismo lygmenyje pritaikanti detalius molekulinio valdymo 
scenarijus, genetinio kodo schemas), iškilo į paviršių, įgau- 
dama branduolinį ir palydovinį pavidalą. Hipermarketas - 
tai branduolys. Miestas, net modernus miestas jo nebeabsor- 
buoja. Būtent jis nustato orbitą, kuria ima suktis aglomeracija. 
Tai tarsi implantas į naujus agregatus (panašią funkciją kartais 
atlieka universitetas arba net gamykla), ne koks XIX amžiaus 
fabrikas ar į priemiestį iškeldinta gamykla, nepažeidžianti 
miesto orbitos, o automatizuota, elektronikos valdoma mon- 
tavimo gamykla, kitaip tariant, įmonė, kurios funkcija ir joje 
vykstantis darbo procesas visiškai nepriklauso nuo pasirink- 
tos vietos. Tokios gamyklos, kaip ir hipermarketo ar naujo- 
viško universiteto atveju, susiduriame nebe su funkcijomis 
(prekyba, darbas, žinojimas, poilsis), kurios autonomizuojasi 
ir keičia vietą (tai dar „moderniosios“ miestų plėtros bruožas), 
o su funkcijų dezintegracijos, su jų neapibrėžtumo ir paties 
miesto dezintegracijos modeliu, kuris buvo transplantuotas už 
miesto ribų ir į jį imta žvelgti kaip į hiperrealų modelį, kaip į 
branduolį, aplink kurį sintezuojasi aglomeracija, nieko bendro 
nebeturinti su miestu. Tai negatyvūs modernaus miesto paly- 
dovai, atspindintys miesto, ir net modernaus miesto, pabai- 
gą -apibrėžta, kvalitatyvinė erdvė, iš naujo, originaliai sinte- 
zuojanti visuomenę. 

Galėtume pamanyti, kad tokiai implantacijai atliepia įvai- 
rių funkcijų racionalizacija. Tačiau iš tikrųjų tuo momentu, 
kai funkcija tiek hiperspecializuojama, kad ją iš bet kokio 
elemento galima išspausti „paruoštą vartojimui“, ji neten- 
ka savo tikslingumo ir virsta visai kitkuo: polifunkciniu 

branduoliu, „juodųjų dėžių“ su įvairialypiu input/output 
santykiu sankaupa, konvekcijos ir destruktūrizacijos židiniu. 
Gamyklos ir universitetai nebėra gamyklos ir universitetai, 
o hipermarketai neturi nieko bendro su rinka. Tai keisti 
naujai atsiradę objektai, kurių absoliutus modelis, be jokios 
abejonės, yra atominė elektrinė; jie savotiškai neutralizuoja 
teritoriją, iš jų spinduliuoja atgrasinimo galia, kuri anapus 
tariamos šių objektų funkcijos konstituoja, be abejo, jų tikrąją, 
giluminę funkciją - tai funkcinių branduolių, kurie visiškai 
nebėra funkciniai, hiperrealybė. Šie nauji objektai yra simu- 
liacijos poliai, aplink kuriuos formuojasi — skirtingai nuo 
senųjų stočių, gamyklų ar tradicinių transporto tinklų - visai 
kas kita negu „modernybė“: tai hiperrealybė, kurioje vienu 
metu egzistuoja visos funkcijos — be praeities, be ateities, 
operacionalios visais azimutais. Na ir, žinoma, krizės, arba 
net naujosios katastrofos: 1968-ųjų gegužės įvykiai prasidėjo 
ne Sorbonoje, o Nanterre, t.y. vietoje, kur pirmą kartą Prancū- 
zijoje, hiperfunkcionalizavus žinojimo vietą „už miesto sie- 
nų“, šis Žinojimas prilygo nuvietinimui, „susvetimėjimui“, 
prarado savo funkciją ir tikslingumą neofunkcionaliai užpro- 
gramuotoje aplinkoje. Ten gimė naujas, nematytas smurtas, 
kaip atsakas į referentą praradusio modelio (žinojimo, kul- 
tūros) pavertimą orbitiniu palydovu. 


Prasmės implozija medijoje 


Mes esame visatoje, kurioje vis daugiau informacijos ir vis 
mažiau prasmės. 


Trys hipotezės: 


informacija produkuoja prasmę (negatyvios entropijos fak- 


torius), tačiau neįstengia kompensuoti didelių reikšmės 
nuostolių visose srityse. Veltui stengiamasi per mediją 
naujai įvesti pranešimus ir turinius - prasmės praradimo, 
susiurbimo procesas yra greitesnis. Taigi nesėkmę pati- 
riančią mediją turi pakeisti masinis produktyvumas. Reikia 
ištisos ideologijos, kuri skelbtų žodžio laisvę, būtinumą 
suskaidyti mediją į nesuskaičiuojamą daugybę individualių 
transliavimo vienetų, kitaip sakant, sukurti „antimediją“ 
(piratinės radijo stotys ir t.t.); 

informacija neturi nieko bendro su reikšme. Tai visai kas 
kita, tai kito laipsnio operacinis modelis, išoriškas prasmei 
ir prasmės cirkuliacijai tikrąja to žodžio prasme. Tokia yra 
Shannono hipotezė: informacijos sfera — tai tiesiog inst- 
rumentas, techninis mediumas, neturintis jokios prasmi- 
nės paskirties, tad ji nebeturi būti įtraukta į jokį vertybinį 
sprendimą. Tai tik kodas, panašus į genetinį kodą: jis yra 
tai, kas yra, funkcionuoja štai taip ir anaip, o prasmė yra 
visai kitas dalykas, kuris, galima sakyti, ateina vėliau, kaip, 

pavyzdžiui, Monod* knygoje Atsitiktinumas ir būtinybė. Šiuo 
atveju paprasčiausiai nesą jokio reikšmingo ryšio tarp infor- 
macijos infliacijos ir prasmės defliacijos; 

e priešingai, informacija ir prasmė taip griežtai ir neatsie- 
jamai koreliuoja, kad informacija yra tiesioginė prasmės ir 
reikšmės destrukcijos ar neutralizacijos priežastis. Prasmės 
nuostoliai yra tiesiogiai susiję su griaunančiu, atgrasinan- 
čiu informacijos, medijos ir žiniasklaidos poveikiu. 


Pastaroji hipotezė pati įdomiausia, tačiau ji prieštarauja 
nusistovėjusiai nuomonei. Socializacijos laipsnis visur ma- 
tuojamas medijos pranešimų prieinamumu. Kuo mažiau pri- 
einama medija, tuo labiau nesocializuotas ar potencialiai 
asocialus yra individas. Visur manoma, kad informacija pa- 
greitina prasmės cirkuliaciją, kad ji produkuoja pridėtinę vertę 
kaip ir greitesnė kapitalo apyvarta ekonomikoje. Manoma, kad 
informacija kuria komunikaciją, ir visuotinai sutariama, jog, 
net jeigu milžiniškas jos kiekis paleidžiamas vėjais, galų gale 
vis dėlto susidaro tam tikras prasmės perteklius, kuris pa- 
sklinda po visus sociumo plyšelius - lygiai kaip sutariama, 
kad materialinė gamyba, nepaisant visų nesklandumų ir nera- 
cionalių sprendimų, vis tik padidina turtus ir socialinę gerovę. 
Mes visi esame šio mito suokalbininkai. Tai mūsų modernybės 
alfa ir omega, be kurių sužlugtų pasitikėjimas mūsų socialine 
organizacija. Tačiau faktiškai ji žlunga, ir būtent dėl minėtos 
priežasties. Nes mes manome, kad informacija produkuoja 
prasmę, o yra viskas atvirkščiai. 

Informacija suryja savo pačios turinius. Ji suryja komu- 
nikaciją ir socialumą. Ji tai daro dėl dviejų priežasčių: 


* Jacgues Monod - prancūzų biochemikas. Visas jo knygos pavadinimas 
skamba taip: Le hasard et nėcessitė: essais sur la philosophie naturelle de la biologie 
moderne. 

1. Užuot mezgusi komunikaciją, ji išsisemia ją vaidindama. 
Užuot produkavusi prasmę, ji išsisemia vaidindama prasmę. 
Tas pats gerai pažįstamas, gigantiškas simuliacijos procesas. 
Neįpareigojantis interviu, vieša kalba, klausytojų skambučiai, 
dalyvavimas visomis kryptimis, tariamai prasmingas kalbėji- 
mas: „Jus tai liečia, jūs esate įvykis ir pan.“ Informaciją vis 
labiau skandina tokio pobūdžio vaiduokliškas turinys, ho- 
meopatinė transplantacija, atmerktomis akimis sapnuojamas 
komunikacijos sapnas. Tai cirkuliarinis mechanizmas, kuria- 
me suvaidinamas troškimas kalbėti auditorijai, tai komu- 
nikacijos antiteatras, kuris, kaip žinoma, teužsiima tuo, kad 
tradicinę instituciją paverčia jos negatyvu, taip užsklęsdamas 
integruotą negatyvumo grandinę. Palaikyti šiam simuliakrui 
eikvojama milžiniška energija, kad brutali disimuliacija nesu- 
durtų mūsų kaktomuša su akivaizdžiu, realiu faktu, jog, pras- 
mė galutinai prarasta. 

Neapsimoka kelti klausimo, ar simuliakras eskaluotas to- 
dėl, kad prarasta komunikacija, ar jis buvo pasitelktas iš pat 
pradžių atgrasinimo tikslais, kad iš anksto sukeltų bet kokios 
komunikacijos galimybės „trumpą sujungimą“ (pirma žengia 
modelis, padarantis galą tikrovei). Neapsimoka kelti klau- 
simo, kas buvo pirma, nes niekas nebuvo pirmas, tai ratu 
besisukantis simuliacijos, hipertikroviškumo procesas. Komu- 
nikacijos ir prasmės hiperrealybė. Realesnė negu tikrovė - štai 
kaip sugriaunama realybė. 

Štai taip, uždarame rate funkcionuoja ne tik komunikacija, 
bet ir socialumas - kaip koks masalas, susijęs su mito galia. 
Tikėjimas, įtikėjimas informacija susiję su tuo tautologiniu 
įrodymu, kurį ženklais atkartodama neaptinkamą realybę 
pateikia apie save sistema. 

Tačiau kyla mintis, kad šis tikėjimas yra toks pat dvi- 
prasmis, kaip ir archajinių visuomenių tikėjimas mitais. Vienu 
metu ir tikima, ir ne. Nekeliamas klausimas: „Aš žinau, bet vis 
dėlto.“ Tai prasmės ir komunikacijos simuliacijai, kurioje mus 


98 PRASMĖS IMPLOZIJA MEDIJOJE 


užsklendžia sistema, atliepia savotiška atvirkštinė simuliacija, 
puoselėjama masėse, kiekviename iš mūsų. Į sistemos tau- 
tologiją atsakoma dviprasmiškumu, į atgrasinimą - abejin- 
gumu arba visuomet kiek mįslingu tikėjimu. Taip, mitas eg- 
zistuoja, tačiau reikia atsargiai tikėti tuo, kad žmonės juo tiki: 
štai kokie spąstai tyko kritinio mąstymo, būtinai darančio 
prielaidą, kad masės yra naivios ir kvailos. 

2. Prisidengusi šiuo erzinančiu komunikacijos spektakliu 
žiniasklaida, informacijos presingas siekia nesulaikomai des- 
truktūrizuoti sociumą. 

Štai taip informacija ištirpdo prasmę, ištirpdo socialumą, 
paversdama juos ūku, kurio laukia ne inovacijų antplūdis, o 
priešingai - totalinė entropija.! 

Štai todėl medija skatina ne socializaciją, o visiškai prie- 
šingai — masių socialumo imploziją. Ir tai tėra mikrosko- 
piniame lygmenyje vykstančios prasmės implozijos perkėlimas 
į makroskopinį lygmenį. Tokią imploziją reikia nagrinėti 
remiantis MacLuhano formule mediumas yra pranešimas, iš 
kurios plaukiančių išvadų mes toli gražu dar neišsėmėme. 


' Čia informaciją aptarėme tik socialiniu komunikacijos aspektu. Tačiau 
magėtų šią hipotezę pritaikyti kibernetinei informacijos teorijai. Pastarosios 
pamatinė tezė irgi teigia, kad informacija sinonimiška negatyviai entropijai, 
atsparumui entropijai, prasmės ir organizuotumo augimui. Tačiau iškelkime 
priešingą hipotezę: INFORMACIJA = ENTROPIJA. Pavyzdžiui, informacija 
ar žinojimas, kurį galima gauti apie kokią nors sistemą ar įvykį, jau yra tam tikra 
tos sistemos neutralizavimo ir entropijos forma (tas pats pasakytina ir apie 
mokslą apskritai, ypač - apie socialinius ir humanitarinius mokslus). Infor- 
macija, kuri atspindi įvykį ar jį išplatina, - tai jau iš karto degradavusi šio įvykio 
forma. Paanalizuokime šia prasme medijos vaidmenį 1968-ųjų gegužės įvy- 
kiuose. Platus studentų veiksmų nušvietimas spaudoje paspartino visuotinį 
streiką, tačiau būtent šis streikas buvo ta „juoda dėžė“, kuri neutralizavo 
pirminį ūmų judėjimo prasiveržimą. Judėjimo masto išaugimas buvo mirtini 
spąstai, o ne pozityvus išsiplėtimas. Nepasitikėkime informacija, univer- 
salizuojančia vietinę kovą. Nepasitikėkime visomis kryptimis skleidžia- 
momis solidarumo kampanijomis, tuo elektroniniu ir sykiu pasaulietiniu 
solidarumu. Bet kokia skirtybių universalizacijos strategija yra entropinė 
sistemos strategija. 

Ji reiškia, kad visus prasmės turinius absorbavo vienos do- 
minuojančios formos mediumas. Tik mediumas yra įvykis — 
kad ir kokie konformistiniai ar maištingi būtų jo turiniai. Tai 
rimta problema, su kuria susiduria kontrinformacija, anti- 
medija, radijo piratai ir pan. Tačiau yra ir kai kas rimtesnio, 
ko nepastebėjo net pats MacLuhanas. Nepaisant tokios visų 
turinių neutralizacijos, vis dar galima būtų tikėtis manipu- 
liuoti mediumo forma ir transformuoti tikrovę išnaudojant 
mediumo kaip formos poveikį. Net anuliavus visus turinius, 
mediumas pats savaime galbūt dar išlaikytų revoliucingą, ardo- 
mąją vartojimo vertę. Tačiau MacLuhano formulė mus atveda 
prie kraštutinės ribos - įvyksta ne tik pranešimo implozija į 
mediumą, tuo pačiu judesiu įvyksta paties mediumo implozija 
įtikrovę, mediumo ir tikrovės implozija į savotišką hipertikrovės 
ūką, kur nebeaptinkamas net pats mediumo apibrėžimas ir 
jam vienam būdingas veikimo būdas. 

Kelia abejonių net „tradicinis“ pačios medijos, neatskiria- 
mos modernybės dalies, statusas. MacLuhano formulę mediu- 
mas yra pranesimas, svarbiausią simuliacijos eros formulę (me- 
diumas yra pranešimas - siuntėjas yra gavėjas - visų polių 
judėjimas ratu - galas panoptinei ir perspektyvinei erdvei, 
štai tokios yra mūsų modernybės alfa ir omega), reikia išplėsti 
iki ribos, už kurios ne tik visi turiniai ir pranešimai išgaruoja 
mediume, bet ir pats mediumas išgaruoja kaip toks. Juk iš 
esmės kaip tik pranešimas dar teikia pasitikėjimo mediumu, 
jis suteikia mediumui išskirtinį, aiškiai apibrėžtą komunika- 
cijos tarpininko statusą. Netekęs pranešimo mediumas irgi 
panyra į tą neapibrėžtybę, kurioje skendi visos mūsų didžio- 
sios sprendimo ir vertės sistemos. Dabar modelis, netarpiškai 
efektyvus, vienintelis generuoja ir pranešimą, ir mediumą, ir 
„tikrovę“. 

Ir galiausiai pasakymas mediumas yra pranešimas reiškia ne 
tik pranešimo, bet ir mediumo galą. Nebėra medijos tiesiogine 
žodžio prasme (pirmiausia turiu omeny elektroninę, masinę 

mediją), t.y. instancijos, tarpininkaujančios tarp vienos ir kitos 
realybės, tarp vieno ir kito tikrovės būvio. Jos nėra nei turi- 
niuose, nei formoje. Štai ką, griežtai tariant, reiškia implozija. 
Poliai absorbuoja vienas kitą, vyksta bet kokios diferencinės 
sistemos polių „trumpas sujungimas“, sutraiškomi atskiri ter- 
minai ir opozicijos (tarp jų ir mediumo-tikrovės opozicija), 
kitaip tariant, neįmanomas tampa joks tarpininkavimas, bet 
kokia dialektinė intervencija tarp vieno ir kito arba vieno į 
kitą. Visi medijos efektai juda ratu. Tampa nebeįmanoma pras- 
mė, pažodine prasme* —- vienakryptis vektorius nuo vieno 
poliaus iki kito. Reikia šią kritinę, tačiau originalią situaciją 
apmąstyti iš esmės: mums liko tik ji viena. Neverta svajoti 
apie turinių ar formos revoliuciją, nes nuo šiol mediumas ir 
tikrovė susiliejo į vieną ūką, kurio tiesos neįmanoma iššifruoti. 

Konstatacija, kad įvyko turinių implozija ir prasmės ab- 
sorbavimas, kad pats mediumas išgaravo, kad bet kokia ko- 
munikacijos dialektika įsiurbta į totalinį modelio sukimąsi 
ratu ir įvyko socialumo implozija į mases, gali pasirodyti 
katastrofiška ir kupina nusivylimo. Tačiau taip atrodys tik 
tada, jei laikysimės įsikibę idealizmo, dominuojančio mūsų 
informacinės vizijos lauką. Mumyse liepsnoja prasmės ir 
komunikacijos idealizmas, komunikacijos per prasmę idea- 
lizmas, ir būtent todėl mūsų tyko prasmės katastrofa. 

Tačiau turime suprasti, kad terminas „katastrofa“ įgauna 
„katastrofinę“ pražūties ir sunaikinimo prasmę tik linijinia- 
me kaupimo, gamybinio tikslingumo žiūros lauke, kurį mums 
primeta sistema. Šiaip šis terminas etimologiškai reiškia tik 
išlinkimą, riedėjimą žemyn tam tikrame cikle, vedančiame 
prie to, ką galima būtų pavadinti „įvykio horizontu“, neper- 
žengiamu prasmės horizontu: anapus nevyksta nieko, kas 
mums turėtų prasmę, tačiau pakanka tik išsilenkti šio prasmės 
ultimatumo, ir katastrofa nebeatrodo mums kaip galutinė ir 


* Pranc. sens reiškia ir „prasmę“, ir „kryptį“. 

nihilistinė nesėkmė, kaip kad piešia dabartinė mūsų vaiz- 
duotė. 

Anapus prasmės yra žavesys, kurį žadina prasmės neutra- 
lizacija ir implozija. Anapus sociumo horizonto yra masės, 
kurias gimdo sociumo neutralizacija ir implozija. 

Esmiškai svarbu šiandien įvertinti šį dvigubą iššūkį - iššūkį, 
kurį prasmei meta masės ir jų tylėjimas (kuris jokiu būdu 
nereiškia pasyvios rezistencijos) — iššūkį, kurį prasmei meta 
medija ir jos žavesys. Visi marginaliniai, alternatyvūs ban- 
dymai prikelti prasmę yra antriniai to išūkio atžvilgiu. 

Šis masių ir medijos susipynimas yra akivaizdžiai para- 
doksalus: ar medija neutralizuoja prasmę ir produkuoja „be- 
formę“ (arba informuotą) masę, ar masės pergalingai atlaiko 
medijos spaudimą, atmesdamos arba absorbuodamos be at- 
sako visus jos produkuojamus pranešimus? Kadaise savo 
straipsnyje „Rekviem medijai“ esu analizavęs (ir pasmerkęs) 
mediją kaip instituciją, diegiančią negrįžtamą komunikacijos 
be atsako modelį. Tačiau šiandien? Tokį atsako nebuvimą 
galima laikyti nebe galios strategija, o kontrastrategija, kurią 
masės atsuka prieš galią. Ir kas tada? 

Ar žiniasklaida stovi galios pusėje ir padeda manipuliuoti 
masėmis, ar ji sykiu su masėmis likviduoja prasmę, prie- 
vartauja ją ir siekia sužavėti? Ar medija kelia susižavėjimą 
masėms, ar masės paverčia mediją reginiu? Mogadiscio-Stam- 
mheimas sako: medija pati imasi moraliai smerkti terorizmą 
ir įbauginimo naudojimą politiniais tikslais, tačiau tuo pat 
metu, elgdamasi absoliučiai dviprasmiškai, skleidžia brutalų 
teroristinio akto žavesį ir, pasiduodama jam pati, virsta te- 
roristu (amžina moralinė dilema, kaip sakė Umberto Eco: kaip 
nekalbėti apie terorizmą, kaip surasti 2674 medijos panau- 
dojimo būdą - tokio nėra). Medija neša prasmę ir kontrprasmę, 
manipuliuoja vienu metu visomis kryptimis, niekas negali 
kontroliuoti šio proceso, ji palaiko vidinę sistemos simuliaciją 
ir simuliaciją, kuri griauna tą sistemą — ji vadovaujasi išimtinai 

Mobiuso, cirkuliarine logika, ir viskas. Tam nėra alternatyvos, 
nėra logiškos išeities. Tėra logiškumo paūmėjimas ir katast- 
rofinė išeitis. 

Tačiau reikėtų patikslinti. Mes susiduriame su šia sistema 
dvilypėje, neišsprendžiamoje double bind situacijoje - visai kaip 
vaikai, susidūrę su suaugusiųjų pasaulio reikalavimais. Iš jų 
reikalaujama būti savarankiškais, atsakingais, laisvais ir sąmo- 
ningais subjektais ir kartu —- nuolankiais, inertiškais, paklus- 
niais, prisitaikančiais objektais. Vaikas priešinasi visaip kaip 
gali, ir į kiekvieną prieštaringą reikalavimą jis atsako taip pat 
dvejopa strategija. Reikalavimui būti objektu jis priešpriešina 
visas nepaklusnumo, maišto, emancipacijos formas, trumpai 
tariant, jis tvirtina esąs subjektas. Reikalavimui būti subjektu 
jis su tokiu pačiu užsispyrimu ir veiksmingumu priešinasi 
kaip objektas, t.y. pasitelkia visiškai priešingas elgsenos for- 
mas: infantilizmą, hiperkonformizmą, absoliučią priklauso- 
mybę, pasyvumą, idiotiškumą. Nė viena iš dviejų strategijų 
nėra objektyvesnė už kitą. Subjekto pasipriešinimas šiandien 
vienašališkai vertinamas ir laikomas pozityviu - taip pat kaip 
politinėje sferoje tik išsivadavimo, emancipacijos, politinio 
subjekto saviraiškos ir savikūros praktika laikoma tinkama 
ardomajai veiklai. Užmirštamas tokios pat galios, ar net dides- 
nis, poveikis, kurį daro objekto praktikos rūšys, subjekto 
pozicijos ir prasmės išsižadėjimas — būtent taip elgiasi ma- 
sės - kai visa tai mes palaidojame po paniekinamais susveti- 
mėjimo ir pasyvumo terminais. Išsivadavimo praktika teatlie- 
pia vienam iš sistemos aspektų, nuolatiniam ultimatumui, 
reikalaujančiam iš mūsų tapti grynu objektu, tačiau ji visiškai 
neatliepia kitam reikalavimui - kad mes taptume subjektais, 
kad išsivaduotume, bet kuria kaina save išreikštume, balsuo- 
tume, gamintume, spręstume, kalbėtume, dalyvautume, žais- 
tume žaidimą, - tai toks pat sunkus, o šiandien, be abejo, net 
sunkesnis šantažas ir ultimatumas. Sistemai, kurios argu- 
mentai — engimas ir priespauda, strategiškai pasipriešina 

išlaisvinantis subjektiškumo reikalavimas. Tačiau ši strategija 
atspindi ankstesnę sistemos fazę, ir net jeigu mes šiandien 
dar su ja susiduriame, tai jau nebeturi strateginės reikšmės: 
dabartinis sistemos argumentas yra kalbėjimo maksimiza- 
vimas, maksimalus prasmės produkavimas. Taigi pasiprie- 
šinimo strategija dabar reikalauja atmesti prasmę ir kalbėji- 
mą arba hiperkonformistiškai simuliuoti tos pačios sistemos 
mechanizmus, o tai irgi viena atmetimo ir nepriėmimo formų. 
Būtent taip elgiasi masės: jos tarsi siunčia atgal sistemai jos 
pačios logiką ją sudvejindamos, kaip veidrodis atspindi ir 
sugrąžina prasmę jos neabsorbuodamas. Šiandien viešpatauja 
ši strategija (jeigu dar galima kalbėti apie strategiją), nes pras- 
mę panaikino dabar dominuojanti sistemos fazė. 

Negalima apsirikti renkantis strategiją. Visi visuomeniniai 
judėjimai, kurie susiję tik su istorijos, grupės, kalbėjimo sub- 
jekto išvadavimu, emancipacija, prisikėlimu, su subjektų bei 
masių „įsisąmoninimu“ ir netgi su jų „pasąmonės iškėlimu"“, 
nepastebi, kad jie juda ta pačia kryptimi kaip sistema, kurios 
imperatyvas šiandien kaip tik yra prasmės bei kalbėjimo 
perprodukavimas ir atgaivinimas. 


Absoliuti reklama, nulinė reklama 


Šiandien mes matome, kaip visas įmanomas raiškos formas 
absorbuoja reklama. Visos originalios kultūros formos, visos 
apibrėžtos kalbos absorbuojamos reklamoje, nes joje nėra 
gelmės, tai akimirksnio dalykas, akimirksniu pamirštamas. 
Joje triumfuoja paviršiaus forma, mažiausias visų reikšmių 
vardiklis, nulinis prasmės laipsnis, triumfuoja entropija, nu- 
galėjusi visus įmanomus tropus. Tai pati žemiausia ženklo 
energijos forma. Ši neartikuliuota, momentinė, praeities, atei- 
ties neturinti forma, nepatirianti metamorfozių, nes ji ir yra 
paskutinė metamorfozė, valdo visas kitas. Visi dabartiniai 
veiklos pavidalai žengia reklamos link, ir daugelis joje išsise- 
mia. Tai nebūtinai reklama tiesiogine šio žodžio prasme - 
veikiau reklaminė forma, į kurią įvelkamas supaprastintas, šiek 
tiek gundantis, šiek tiek sutaikantis poveikio būdas (visi 
modalumai pramaišiui joje švelnėja ir blanksta). Plačiau imant, 
reklaminėje formoje visi konkretūs turiniai anuliuojami tą 
pačią akimirką, kai tampa įmanoma juos perrašyti vieną kitu, 
o „komplikuotų“ pasakymų, artikuliuotų prasmės (ar stiliaus) 
formų neįmanoma perrašyti vienos kita, kaip neįmanoma 
perrašyti žaidimo taisyklių. 

Ilgas kelias link išverčiamumo, kitaip sakant, link visuoti- 
nės kombinatorikos, kurią įgalina visų daiktų paviršiaus perregi- 

mumas, jų absoliutus reklamiškumas (profesionali reklama, kar- 
toju, tėra epizodinis atvejis)*, atsispindi propagandos peri- 
petijose. 

Reklama ir propaganda tikrą užmojį įgauna Spalio revoliu- 
cijos ir 1929-ųjų pasaulinės krizės metais. Tai masių kalbos, 
vieną jų pagimdė masinė idėjų, kitą - masinė prekių gamyba, 
jųdviejų registrai, iš pradžių atskiri, vėliau pamažu suartėja. 
Propaganda užsiima pamatinių idėjų, politinių figūrų ir „pre- 
kinio ženklo įvaizdį“ puoselėjančių partijų marketingu ir 
prekyba. Ji suartėja su reklama, nes ši sugeba skleisti vie- 
nintelę ir iš tikrųjų pamatinę šiuolaikinės SON A BEiNes Vvi- 


suomenės idėją: „svarbu tik rekė i ir pre Tokia 


rioje nebėra skirtumo tarp ekonomikos ir politikos, nes nuo 
krašto iki krašto joje viešpatauja ta pati kalba; visuomenei, 
kurioje tiesiogine žodžio prasme visiškai realizavosi politinė 
ekonomija. Kitaip sakant, ši specifinė galios instancija (istorinė 
socialinių prieštaravimų forma) ištirpo, išsisklaidė, įsigėrė į 
prieštaravimų nepažįstančią kalbą, panašiai kaip sapnas, 
draskontas vien paviršutiniškų įtampų. 

Paskui eina stadija, kai ne tik politikos, bet ir paties sociumo 
kalba persiima šios įaudrintos kalbos primygtinio tono apža- 
vais, kai sociumas tampa reklama, kai jis rengia rinkimus 
bandydamas primesti savo prekinio ženklo įvaizdį. Nustojęs 
istorinės lemties statuso, sociumas nusirito iki „kolektyvinės 
įmonės“, kuriai visuose 1 lujo peikalinia a. Lboka PER 
rėkite, kiekviens Teklama stengiasi įpiršti mums sociumo 
pridėtinę vertę: werben werben - sociumas persekioja mus nuo 
sienų, prabyla į mus šiltais ir bekraujais radijo diktorių balsais, 
garso takelio kirčiais ir intonacijomis bei daugybe variacijų, 
kuriomis atgyja vaizdo juosta, nuolatos besisukanti mums 


* Čia žaidžiama žodžio publicitė etimologija. Tai ne tik „reklamiškumas“, 
bet ir asociacija į bendrašaknį žodį publigue „viešas, visuomeniškas“. 

prieš akis. Socialumas visur, tai absoliutus socialumas, galiau- 
siai realizuotas — kitaip sakant, visiškai ištirpdytas, absoliu- 
čiame reklamiškume, tai socialumo liekanos, haliucinuojan- 
čios nuo kiekvienos tvoros tiesiog kaip sociumo prašymas, 
kuriam tučtuojau atliepia reklamos aidas. Sociumas - tai sce- 
narijus, o mes - jo sutrikusi publika. 

Štai taip reklaminė forma, užgoždama visas kitas kalbas, 
primetė ir išplėtojo vis neutralesnę, surogatinę, neafektinę 
retoriką, kuri tarsi koks, Yves'o Stourdzė žodžiais tariant, 
„asintaksinis ūkas“ supa mus iš visų pusių (ir sykiu išspren- 
džia šitiek kontroversijų žadinančią „tikėjimo“ ir efektyvumo 
problemą: joje nėra signifikatų, į kuriuos galėtume investuoti 
[kokį nors turinį], joje visi kadaise skirtingi ženklai supapras- 
tinami ir suvienodinami, ir toks jų lygiavertiškumas atgrasina 
juos nuo jų pačių funkcijos). Štai kur šiandieninės reklamos 
galios ribos, štai kodėl jai lemta išnykti: reklama šiandien ne- 
bėra užstatas, ji tapo „papročių dalimi“ ir kartu išleido iš 
rankų tą socialinę-moralinę dramaturgiją, kurią dar prieš dvi 
dešimtis metų reprezentavo. 

Tai nereiškia, kad Žmonės ja nebetiki ar žvelgia į ją kaip į 
rutiną. Tiesiog ji žavėjo savo galia supaprastinti visas kalbas, 
bet šią galią šiandien iš jo paveržia kitas kalbos tipas, dar pa- 
prastesnis ir sykiu operacionalesnis: tai programavimo kalbos. 
Reklamos ir kitų didžiųjų medijos priemonių naudojamą 
sekvencinį, garso takeliu ir vaizdo juosta besiremiantį modelį, 
kombinuojantį ir išlyginantį visų diskursų proporcijas, tą vis 
dar retorinį garsų, ženklų, signalų, šūkių kontinumą, kuriuo 
užpildoma mus supanti aplinka, jau gerokai pralenkė, būtent 
simuliacijos srityje, magnetoptinė juosta, elektroninis konti- 
numas, ryškėjantis amžiaus pabaigos horizonte. Mikroproce- 
singas, digitalizacija, kibernetinės kalbos nužengė daug to- 
liau supaprastindamos procesus negu reklama savo kūkliame 
lygmenyje; dar valdomame vaizduotės ir reginiškumo. Bū- 
tent dėl to, kad šios sistemos žengia toliau, jose "žiandien 

susikoncentruoja tas žavesys, kurį kadaise skleidė reklama. 
Reklamos viešpatavimui galą padarys, jau daro informacija 
(programavimo prasme). Tai kelia baimę, tai traukia ir vilioja. 
Šiandien „aistras“ kursto ne reklama, o kompiuteriai ir pro- 
gramuojama kasdienio gyvenimo miniatiūrizacija. 

Šios transformacijos pranašas buvo K.Ph. Dicko miniatiū- 
rinis mikrofonas, tikras tranzistorizuotos reklamos implantas, 
savotiškas transliacinis čiulptukas, į kūną įsikabinantis elekt- 
roninis parazitas, kurio labai sunku atsikratyti. Toks mikro- 
fonas vis dar išsaugo tarpinį pavidalą: tam tikra prasme tai 
jau inkorporuotas protezas, tačiau tebemalantis reklaminius 
pranešimus. Tai savotiškas hibridas, tačiau jame jau galima 
įžvelgti būsimus psichotropinius programavimo tinklus, su- 
darančius sąlygas automatiniam individų pilotavimui, prieš 
kurį reklaminis „refleksų ugdymas“ atrodo tiesiog smagus 
nuotykis. 


Dabar pats įdomiausias reklamos aspektas yra jos išny- 
kimas, jos specifiškumo, paprasčiau tariant, jos medijiškumo 
praskiedimas. Ji nebėra (ar kada nors buvo?) komunikacijos 
ar informacijos priemonė. Arba ją apėmė superišsivysčiusiose 
sistemose siautėjantis pamišėliškas noras kiekvieną akimirką 
būti išrinktai absoliučia balsų dauguma ir šitaip parodijuoti 
save pačią. Kadaise prekė buvo pati sau reklama (ir nebuvo 
jokios kitos), o šiandien reklama tampa pati sau prekė. Ji 
susitapatina pati su savimi (ir juoką keliantis erotizmas joje 
tėra autoerotinis rodiklis sistemos, kuri nieko daugiau ne- 
veikia, vien nurodo pati į save - štai kodėl absurdiška įžvelgti 
čia moters kūno „susvetimėjimą“ ). 

Kadangi reklama — taj mediumas, tapęs savo paties pra- 
nešimų (štai kc kodėl susiformavo pakiausa reklamai dėl jos 
pačios ir kodėl net nekyla klausimas, ar ja „tikėti“, ar ne) — ji 
puikiai dera su sociumu, kurio istorinį būtinumą absorbavo 


108 ABSOLIUTI REKLAMA, NULINĖ REKLAMA 


gryna ir paprasta sociumo paklausa: prireikė sociumo, kuris 
funkcionuotų kaip įmonė, kaip paslaugų centras, kaip tam 
tikras gyvenimo arba išgyvenimo būdas (sociumą reikia gel- 
bėti, kaip dabar saugome gamtą: sociumas yra mūsų niša) - 0 
juk kadaise jau pats jo projektas buvo savotiška revoliucija. 
Tačiau ji nepavyko: sociumas prarado būtent šią iliuzijos galią, 
nusirito į pasiūlos ir paklausos registrą, kaip kad darbas iš 
kapitalui antagonistinės jėgos virto paprasčiausiu užimtumu, 
kitaip sakant, tokia pat preke (retai) ir r paslauga, kaip i ir visa 
kita. Taigi galima sukurti darbo reklamą, šlovinančią darbo 
radimo džiaugsmą, ir galima sukurti sociumo reklamą. Šian- 
dien tikroji reklama pluša būtent šioje srityje: juk reikia nu- 
dailinti sociumą, garbstyti visas jo formas, įnirtingai, atkakliai 
priminti sociumą, kurio poreikis akivaizdžiai didėja. 

Todėl tautiniai šokiai metro stotyse, nesuskaičiuojamos 
socialinio saugumo kampanijos, šūkis „rytoj aš dirbsiu“, paly- 
dimas šypsenos, kadaise puošusios laisvalaikio valandėles, 
reklaminė frazė, lydėjusi rinkimus į darbo konfliktų spren- 
dimo komisijas: „Neleisiu niekam rinktis už mane“ - tikrai 
karaliaus Juobos* verta frazė, atvirai melaginga, alsuojanti 
pajuokos verta laisve pademonstruoti socialumą jį paneigiant. 
Neatsitiktinai reklama, ilgą laiką skelbusi ekonominį ultima- 
tumą, iš esmės be perstojo kartojusi žodžius: „Perku, vartoju, 
mėgaujuosiu“, šiandien įvairiomis intonacijomis kartoja: „Bal- 
suoju, dalyvauju, nesu abejingas“ — čia kaip veidrodyje at- 
sispindi paradoksali pajuoka, abejingumas bet kokiai viešai 
signifikacijai. 

Priešinga panika: žinome, kad sociumas gali ištirpti paniš- 
koje, nekontroliuojamoje grandininėje reakcijoje. Tačiau jis ga- 
li ištirpti ir priešingoje, grandininėje inercijos reakcijoje, kurioje 
kiekvienas prisotintas, savireguliuojantis, užprogramuotas, 
izoliuotas mikrouniversumas pilotuojamas automatiškai. Visa 


* A. Jarry pjesės Ubu Roi personažas. 

tai jau galima įžvelgti reklamoje: joje ryškėja nepertraukiama 
ženklų pynė, tarytum teletaipo juosta, kurioje kiekvienas ženk- 
las izoliuotas savo inercijoje. Tai prisotintą universumą pra- 
našaujanti forma. Savo paskirtį praradusį, bet prisotintą uni- 
versumą. Nujausmintą, tačiau galintį skilti bet kurią akimirką. 
Būtent tokiame universume suklesti tai, ką Virilio vadina 
išnykimo estetika, tokiame universume randasi fraktaliniai 
objektai, formos, randasi trūkio zonos, prisotinimui pasiekus 
ribą, prasidėjus masinio atmetimo, emocinio atsipalaidavimo 
ar sąstingio procesui, kuriam atsiduoda visiškai pati sau per- 
regima visuomenė. Kaip ir ženklų reklamoje mūsų daugėja, 
mes tampame permatomi arba nesuskaičiuojami, peršviečiami 
arba urviniai, kad išvengtume inercijos - mes išeiname į or- 
bitą, įsijungiame, virstame palydovais, archyvuojamės - takai 
susikerta: turime garso takelį, vaizdo takelį, kaip gyvenime 
yra darbo takelis, poilsio takelis, transporto takelis ir t.t., o 
visa supa reklamos takelis. Visur - trys ar keturi takai, o jūs - 
jų susikirtime. Paviršutiniškas prisotinimas ir žavesys. 

Nes žavesys išlieka. Pakanka pamatyti Las Vegasą, absoliu- 
tų reklamos miestą (šeštojo dešimtmečio, reklaminio pami- 
šimo metų miestą, išsaugojusį anų laikų kerus, šiandien jau 
virtusį retro, nes reklamą slapta jau palaidojusi programavimo 
logika pagimdys visiškai kitokius miestus). Kai sutemoms 
merkiantis iš dykumos prieš mūsų akis išnyra paskendęs 
reklamų šviesose visas Las Vegasas ir kai jis nugrimzta atgal 
įsmėlynus dienai auštant, tampa akivaizdu, kad reklama nėra 
tai, kas nušviečia ar papuošia sienas, ji yra tai, kas tas sienas 
nušluoja, kas nušluoja gatves, fasadus ir bet kokią archi- 
tektūrą, sunaikina bet kokias priemones ir bet kokią gelmę, ir 
kad būtent tokia likvidacija, toks įsiurbimas visko, kas plū- 
duriuoja paviršiuje (kad ir kokie ženklai ten cirkuliuotų), 
panardina mus į šią pritrenkiančią, hiperrealią euforiją, kurios 
mes į nieką neiškeistume - į tą tuščiavidure formą, kurią 
neišvengiamai įgauna gundymas. 

Kalba visuomet pasiduoda savo antrininkui ir sujungia tai, kas 
geriausia, su tuo, kas blogiausia, dėl racionalumo vaidinio, kuris 
apibrėžiamas formule: „Visi turi tuo tikėti.“ Štai kokį pranešimą 
siunčia tai, kas mus surenka į krūvą. 


J.-L. Bouttes, Le Destructeur d Intensitės 
(Įtampų ardytojas) 


Taigi reklama, kaip ir informacija, suardo įtampas, pa- 
greitina inerciją. Pažiūrėkite, juk ten nuobodžiai kartojamos 
visos prasmės ir neprasmės gudrybės, juk visos komunika- 
cinės kalbos procedūros, visos priemonės (kontakto funkcija: 
jūs mane girdite? Jūs į mane žiūrite? Tai bylos už save! — 
referentinė, net poetinė funkcija, aliuzija, ironija, žodžių Žais- 
mas, pasąmonė), juk visa tai ekranizuojama visiškai taip pat, 
kaip seksas pornofilmuose, t.y. tuo netikint, su tokiu pačiu 
nuovargio slegiamu nešvankumu. Štai kodėl dabar nieko 
nepešime, jei analizuosime reklamą kaip kalbą, nes ten užsi- 
imama visai kitkuo: ten kalba - ir vaizdai - dubliuojami, ir 
šis procesas neturi nieko bendro nei su lingvistika, nei su 
semiologija, kurios tiria, kaip iš tiesų veikia prasmė, ir net 
nenujaučia, kad galima šitaip nežabotai sukarikatūrinti visas 
kalbos funkcijas, šitaip pasityčioti iš ženklų, „vartojamų“ kaip 
visiškai menkaverčių, del pajuokos tam, kad visi matytų jokio 
tikslo neturintį jų žaismą - lygiai kaip pornofilmai yra hiper- 
trofuota fikcija apie seksą, vartojamą kaip visiškai menkavertį, 
dėl pajuokos tam, kad visi matytų sekso nenaudingumą atsi- 
skleidžiant visoje jo barokinėje tuštybėje (būtent barokas 
išrado triumfališką stiuko menkavertiškumą, fiksuodamas 
skulptūrų orgazme išnykstantį religiškumą). 

Kur yra reklamos projekto aukso amžius? Objekto išaukš- 
tinimas vaizdu, pirkimo ir vartojimo išaukštinimas švaistant 
milžiniškas lėšas reklamai? Kad ir kaip reklama vergautų 
kapitalo valdymui (tačiau šis klausimo aspektas - reklamos 
socialinis ir ekonominis poveikis — vis dar neišspręstas ir iš 
esmės neišsprendžiamas), jai niekuomet netekdavo vien ši 

nuolanki funkcija, ji buvo veidrodis, pakištas panosėn poli- 
tinės ekonomijos ir prekės universumui, o vienu metu ji buvo 
jo šlovinga vaizduotės sfera, atspindėjusi draskomą, tačiau 
besiplečiantį pasaulį. Bet prekės pasaulis šiandien kitoks: tai 
prisotintas, involiucionuojantis pasaulis. Jis akimirksniu pra- 
rado savo triumfuojančią vaizduotės sferą ir iš veidrodžio 
stadijos tam tikra prasme perėjo į gedulo fazę. 

Prekės nebeturi scenos: teliko tik obsceniška, tuščia forma. 
O reklama iliustruoja šią prisotintą, tuščiavidurę formą. 

Štai kodėl reklama nebeturi savo teritorijos. Jos atpažįsta- 
mos formos nebeturi jokios reikšmės. Pavyzdžiui, Halių foru- 
mas Paryžiuje* yra milžiniškas reklaminis konglomeratas —- tam 
tikra reklamiškumo išraiška. Jis nereklamuoja nieko konkre- 
čiai, jokios firmos, ir tai nėra nei tikras prekybos centras, nei 
koks architektūrinis ansamblis, panašiai kaip Beaubourg'as 
iš esmės nėra joks kultūros centras: abu šie keisti objektai, šie 
superniekučiai paprasčiausiai demonstruoja, kad mūsų visuo- 
menės monumentai tampa reklaminiai. Ir toks Forumas ge- 
riausiai iliustruoja, kuo pavirto reklama, kuo pavirto viešoji 
sfera — public domain. 

Prekė palaidojama, kaip informacija laidojama archyvuose, 
kaip archyvai laidojami bunkeriuose, kaip laidojamos raketos 
atominėse šachtose. 

Galas laimingai, demonstruojamai prekei, nuo šiol ji vengia 
saulės ir akimirksniu tampa panaši į žmogų, kuris prarado 
savo šešėlį. Halių forumas gerokai primena laidotuvių rū- 
mus - puošnus antkapis palaidotai prekei, perregimas juodos 
saulės šviesoje. Prekės sarkofagas. 

Ten viskas primena kapus: baltas, juodas, gelsvai rausvas 
marmuras; tikra lobių saugykla-bunkeris su savo požemine, 
giliai-snobiškai-matine juoda erdve; absoliučiai jokių srautų, 


* Halių forumas - milžiniškas požeminis parduotuvių ir pramogų centras, 
įrengtas vietoj buvusio Halių turgaus. 

nėra net kokio vandeninio žaisliuko, kaip, sakykim, vandens 
skraistė Parly 2*, kuri bent jau sukuria optinę iliuziją - nėra 
jokios linksmos apgaulės, tik visur demonstruojamas preten- 
zingas gedulas. (Vienintelė šypseną žadinanti idėja visame 
ansamblyje yra kaip tik Žmonės ir jų šešėliai, kurie tarsi žings- 
niuoja vertikaliomis betoninėmis plokštėmis - tą optinę iliu- 
Ziją įrėminančiu gigantišku, pilku paviršiumi atvirame kieme; 
ši siena pasirodo neplanuotai gyva, tikras kontrastas haute 
couture ir sykiu prėt-4-porter šeimyniniam laidojimo rūsiui, 
vadinamam Halių forumu. Šis šešėlis yra gražus, nes tai 
aliuzija, kontrastiška požeminiam pasauliui, praradusiam 
savo šešėlį.) 

Telieka tikėtis, kad šioje šventoje erdvėje, kuri atvėrė savo 
duris publikai ir kurią, kaip ir Lascaux grotus**, gali nepatai- 
somai sugadinti oro tarša (prisiminkime iš požeminių trau- 
kinių stoties plūstančias minias), bus uždraustas bet koks 
judėjimas ir kad ji pati bus uždengta drobule visiems laikams, 
idant ateinančioms kartoms išliktų liudijimas apie civilizaciją, 
perkopusią prekės apogėjaus fazę ir pasiekusią jos hipogėjaus 
stadiją. O freska, kurioje pavaizduotas ilgas kelias nuo Tau- 
tavelio*** žmogaus iki Marxo bei Einsteino ir galų gale - iki 
Dorothėe Bis****? Ją irgi reikėtų apsaugoti nuo suirimo! Vėliau 
speleologai vėl atras šią freską, atras kultūrą, savo noru pasi- 
laidojusią, kad visiems laikams pasislėptų nuo savo pačios 
šešėlio, palaidojusią savo viliones ir gudrybes, sakytum jau 
pašventusią jas kitam pasauliui. 


* Parly 2 - pirmasis europietiškas prekybos centras netoli Versalio. 

** Lascaux grotai - 1940 metais Dordogne regione (Prancūzija) atrasti grotai 
su pirmykščių Žmonių piešiniais (15 tūkst metų pr.Kr.). Nuo 1963 metų grotai 
uždaryti saugant nuo suirimo, o šalia pastatyta jų kopija lankytojams. 

*** Tautavelis - Rytų Pirėnų regionas, kuriame buvo rasta 300 tūkst. metų 
senumo žmogaus kaukolė. 

*+** Dorothėe Bis - šių dienų drabužių dizainerė. 


Clone story 


Antrininkas, be abejo, yra pats seniausias iš visų pakaitalų, 
kurių kupina kūno istorija. Tačiau antrininkas - tai nevisiškai 
pakaitalas: tai vaizduotės figūra - siela, šešėlis, atvaizdas 
veidrodyje - kuri persekioja subjektą kaip jo kitas, kuri kalta 
dėl to, kad subjektas yra jis pats ir sykiu niekada nepanašus į 
save, kuri jį lanko kaip subtili ir visuomet užkeikiama mirtis. 
Vis dėlto ne visuomet: kai antrininkas materializuojasi, kai 
jis tampa matomas, tai reiškia, kad mirtis neišvengiama. 

Kitaip sakant, antrininko galią ir jo vaizdinę įvairovę, kai 
subjektas jaučiasi pats sau artimas ir sykiu svetimas (heimlich/ 
unheimlich), lemia jo nematerialumas, tai, kad jis buvo ir tebėra 
fantazmas. Kiekvienas gali pasvajoti ir turbūt visą gyvenimą 
svajojo apie tobulą savos būties sudvejinimą ar padauginimą, 
tačiau tai tik svaja ir ji subyra, panorus svajonę paversti 
tikrove. Tą patį galima apsakyti apie pirmykštę gundymo 
sceną: ji funkcionuoja tik fantazijose, atsiminimuose, tik nie- 
kuomet netapdama tikrove. Mūsų epochai būdingas noras 
išvaryti šį fantazmą tarsi piktąją dvasią, kaip ir visus kitus, 
tai yra, mes norime jį realizuoti, materializuoti, suteikti jam 
kūną ir kraują ir, visiškas nesusipratimas, subtilaus mirties 
apsikeitimo su Kitu dvilypį žaismą pakeisti To Paties am- 
žinybe. 

Klonai. Klonavimas. Žmogiškasis atžalynas ad infinitum, 
kiekviena individualaus organizmo ląstelė gali pati tapti 
matrica identiškam individui. Jungtinėse Valstijose prieš kelis 
mėnesius esą gimė vaikas, pradėtas kaip kokia geranija - per- 
sodinant ūglius. Tai pirmas klonuotas vaikas (kažkokio indivi- 
do atžala, subrandinta vegetacinio dauginimosi būdu). Pirma- 
sis, gimęs iš ląstelės, iš vieno individo, savo „tėvo“, vienintelio 
gimdytojo, - tiksli jo kopija, tobulas dvynys, antrininkas.! 

Tai svaja apie amžiną dvyniškumą, pakeisiantį nuo mirties 
neatsiejamą lytinį gimdymą. Tai svaja apie ląstelės dalijimąsi, 
gryniausią giminystės formą, nes tik ji leidžia pagaliau apsieiti 
be kito ir iš to paties produkuoti tą patį (kol kas dar reikalinga 
moters gimda, branduolio neturinti kiaušialąstė, tačiau ši 
priemonė labai efemeriška ir kiekvienu atveju anonimiška: 
ilgainiui pakaks patelės pakaitalo). Tai monoląstelinė utopija, 
leisianti kompleksiškoms būtybėms su genetikos pagalba 
pasiekti primatų lygį. 

Kas gi daugiau jei ne mirties potraukis pastūmėtų dvilytes 
būtybes žengti atgal link belytės dauginimosi formos (tarp 
kitko, gal dalijimosi forma, dauginimasis ir veisimasis išim- 
tinai artimumo pagrindu, mums didžiausiose mūsų vaizduo- 
tės gelmėse ir yra mirtis bei mirties potraukis - tai, kas neigia 
ir nori sunaikinti gyvenimą skleidžiantį lytiškumą, kitaip 
sakant, kritišką ir mirtingą dauginimosi pavidalą?), tuo pačiu 
paakindamas jas metafizine prasme paneigti bet kokią kitybę, 
bet kokią To Paties kaitą, idant įsigalėtų tik tapatybės tęstinu- 
mas, idant perregimi taptų net apvaisinimo atsitiktinumui 
labiausiai pasmerkti genetiniai kodai? 

Mirties potraukį atidėkime į šalį. Gal dėl visko kaltas savęs 
paties apvaisinimo fantazmas? Ne, nes jame vis tiek figūruoja 
motina ir tėvas, lytinius požymius turinčios tėvų figūros, kurias 
subjektas gali savo svajose ištrinti ir užimti jų vietą, tačiau 


' Plg. D. Rorvik, A son image: la copie d'une homme, Paris: Grasset, 1978. 

jokiu būdu nekvestionuodamas simbolinės gimdymo struktū- 
ros: tapdamas savo paties vaiku, vis dar esi kažkieno vaikas. 
Tuo tarpu klonavimas radikaliai pašalina ir Motiną, ir Tėvą, 
jų genų susikryžminimą, jų skirtumų susipynimą, ir ypač - 
apvaisinimą, dviejų aktą. Klonuojamasis neapvaisina savęs, 
jis pumpuruojasi iš kiekvieno savo segmento. Galima daug 
abstrakčiai samprotauti apie šių augalinių ūglių privalumus, 
apie tai, kaip jie efektyviai išsprendžia visas su edipiniu 
seksualumu susijusias problemas „nežmogiškojo“ sekso nau- 
dai, sekso, pagrįso netarpišku artimumu ir efektyvumo didi- 
nimu - tačiau nėra net kalbos apie saviveisos fantazmą. Tėvas 
ir Motina dingo ne tam, kad užleistų vietą atsitiktinumu grįstai 
subjekto laisvei; iš tikrųjų jų vieton stoja matrica, vadinamą, 
kodu. Nebereikia nei tėvo, nei motinos. Nuo šiol tik ji, genetinio 
kodo matrica, operacionaliai veikdama, neįkandama jokiems 
lytiškumo kaprizams, „vaikuojasi“ ad infinitum. 

Nebelieka ir subjekto, nes tapatybės dubliavimas padaro 
galą jo susiskaidymui. Klonavimas panaikina veidrodžio sta- 
diją, arba, tikriau tariant, ją pabaisiškai parodijuoja. Klonavi- 
mas taip pat — ir dėl tos pačios priežasties - nepalieka akmens 
ant akmens iš tos nuo neatmenamų laikų gyvos, narciziškos 
subjekto svajonės susikurti idealų alter eg0, nes jai dar būdavo 
būtinas atvaizdas: arba veidrodyje, kuriame subjektas susve- 
timėja su savimi tam, kad vėl save atrastų, arba tame gundan- 
čiame ir mirtingame įvaizdyje, kur subjektas įžvelgia save tam, 
kad jame mirtų. Nieko panašaus nėra klonavimo atveju. Apie 
mediumą, atvaizdą galima kalbėti tik tiek, kiek vienas pramo- 
ninis dirbinys yra veidrodis, atspindintis kitą, identišką tos 
pačios serijos dirbinį. Vienas niekados nėra idealus ar mirtin- 
gas kito miražas, jie gali tik stoti greta vienas kito, ir taip yra 
todėl, kad jie nebuvo pradėti lytiniu keliu ir jie nežino, kas 
yra mirtis. 

Negalime kalbėti net apie dvyniškumą, nes [Zodiako] Dvy- 
niai ar paprasti dvyniai turi juos jungiančią specifinę savybę, 

jie žavi sakraliu skaičiumi Du, tuo, kas sudaro porą, ir niekuo- 
met nebuvo vienas. Tuo tarpu klonavimas konsekruoja to 
paties atkartojimą: 1 + 1 + lirt.t. 

Klonas nėra nei vaikas, nei dvynys, nei narciziškas atspin- 
dys, tai genetinė antrininko materializacija, atsirandanti pa- 
naikinant bet kokią kitybę ir vaizduotę. Šis panaikinimas 
persipina su seksualumo ekonomija. Produkuojančios techno- 
logijos kliedesių apoteozė. 

Kiekvienas segmentas gali reprodukuotis be vaizduotės 
pagalbos, kaip žemės kirminas, kurio kiekvienas segmentas 
reprodukuojasi pats savaime kaip visas kirminas - lygiai taip 
pat kaip iš kiekvienos amerikiečių CEO* ląstelės gali išsiristi 
naujas CEO. Panašiai kiekvienas hologramos fragmentas gali 
tapti naujos hologramos matrica: kiekviename iš paskirų 
hologramos fragmentų išlaikoma absoliučiai visa, gal mažiau 
raiški, informacija. 

Štai taip padaromas galas totalybei. Jei kiekvienoje kokio 
nors viseto dalyje galima rasti visą informaciją, pats visetas 
netenka prasmės. Sykiu ateina galas kūnui, atskirybei, vadi- 
namai kūnu, kurio paslaptis ir glūdi tame, kad jo negalima 
išskaidyti į pridėtines ląsteles, kad tai yra neskaidoma konfi- 
gūracija, kurią patvirtina jo lytiškumas (paradoksas: klona- 
vimo būdu bus be perstojo gaminamos lytinius požymius 
turinčius būtybės, nes jos juk panašios į savo modelį, nors 
sykiu pats lytinis aktas tampa nebereikalinga funkcija; tačiau 
seksas kaip tik nėra funkcija, jis yra tai, kas kūną padaro kūnu, 
tai yra tai, kas viršija visas kūno dalis, visas skirtingas šio 
kūno funkcijas). Seksas (arba mirtis — šia prasme tai visiškai 
tas pat) yra tai, kas pranoksta bet kokią įmanomą surinkti 
informaciją apie kūną. Na o kur visa ši informacija sutalpi- 
nama? Genetinėje formulėje. Štai kodėl ši formulė būtiniausiai 


* CEO - Chief executive officer „vyriausias vadybininkas“ (amer. angl.). 

turi norėti prasiskinti sau autonominės reprodukcijos kelią, 
nevaržomą seksualumo ir mirties. 

Biologija, fiziologija, anatomija, skaidydamos kūną į orga- 
nus ir funkcijas, jau pradėjo analitinę kūno dekompoziciją, o 
mikromolekulinė genetika tiesiog logiškai pratęsė šį procesą, 
tik daug aukštesniame abstrakcijos ir simuliacijos lygmenyje - 
branduoliniame, ląstelių, valdančių genetinį kodą, lygmenyje, 
kuris yra visos šios fantasmagorijos epicentras. 

Funkcionalistiniu, mechanistiniu požiūriu kiekvienas orga- 
nas tėra dalinis, diferencijuotas protezas: tai jau simuliacija, 
nors dar gana „tradicinė“. Kibernetikos, informatikos požiūriu 
organas - mažiausias nediferencijuotas elementas, ir kiekviena 
kūno ląstelė tampa šio kūno „embrioniniu“ protezu. Kiekvie- 
noje ląstelėje glūdintis genetinis kodas tampa tikru šiuolai- 
kišku protezu-pakaitalu visam kūnui. Paprastai protezas yra 
dirbinys, kuris pakeičia trūkstamą organą arba kaip instru- 
mentas pratęsia kurią kūno dalį, o štai DNR molekulė, tal- 
pinanti savyje visą kūno informaciją, yra protezas par excel- 
lence, leisiantis pratęsti kūną juo pačiu ad infinitum - o pats kūnas 
tebus pabaigos neturinti jo protezų serija. 

Kibernetinis protezas yra daug subtilesnis ir kol kas gerokai 
dirbtinesnis negu mechaninis pakaitalas. Nes genetinis kodas 
nėra „natūralus“: atskirta nuo visumos, autonomiška dalis 
virsta dirbtiniu protezu, kuris keičia tą visumą ir pakeičia ją 
savimi (pro-thesis — tai etimologinė prasmė), tad galima teigti, 
jog genetinis kodas, kuriame tariamai kondensuojama vienos 
atskiros būtybės esmė, nes jame esą glūdinti visa „informacija“ 
apie tą būtybę (neįtikėtinas genetinės simuliacijos smurtas), 
yra dirbinys, operacinis protezas, abstrakti matrica, iš kurios 
galės išsiristi - net ne reprodukcijos, o paprasčiausios rekon- 
dukcijos (atnaujinimo) keliu - identiškos būtybės, paklūstan- 
čios toms pačioms komandoms. 

Mano genetinis paveldas buvo fiksuotas visiems laikams tą aki- 
mirką, kai tam tikras spermatozoidas susidūrė su tam tikra kiau- 
šialąste. Šiame pavelde glūdi visų mane sukūrusių ir mano funk- 
cionavimą užtikrinančių biocheminių procesų receptas. Šio recepto 
kopiją turi kiekviena iš mane šiandien sudarančių dešimčių milijar- 
dų ląstelių. Kiekviena iš jų moka mane pagaminti; pirmiausia — 
tai mano ląstelė, o tik paskui - mano kepenų ar mano kraujo dalelė. 
Taigi teoriškai įmanoma iš bet kurios iš jų pagaminti man identišką 
individą. 


(Profesorius A. Jacguard'as) 


Tad klonavimas yra paskutinė kūno modeliavimo istorijos 
stadija, kurioje individo, pavirtusio tiesiog abstrakčia, ge- 
netine savęs paties formule, laukia serijinis dauginimasis. Čia 
reikėtų prisiminti, ką Walteris Benjaminas sakė apie meno 
kūrinį techninio reprodukavimo eroje. Serijiniu būdu repro- 
dukuotame kūrinyje dingsta jo aura, jo buvimo čia ir dabar 
kokybė, jo estetinis pavidalas (įgydamas estetinę vertę, jis jau 
anksčiau prarado savo ritualinį pavidalą), ir, anot Benjamino, 
pasmerktas reprodukcijai, jis įgauna politinę formą. Praran- 
damas originalas, kurio „autentiškumą“ gali atstatyti nostal- 
giška ir retrospektyvi istorija. Šiuolaikiškiausia, toliausiai pa- 
žengusi ta kryptimi situacija, Benjamino manymu, yra kino, 
fotografijos ir dabartinės masinės medijos srityse, kur origi- 
nalo niekuomet nebūna, nes dalykai kuriami iš karto pla- 
nuojant jų neribotą reprodukavimą. 

Sulig klonavimo atsiradimu to galima laukti ne tik prane- 
šimų, bet ir individų lygmenyje. Tiesą sakant, tai atsitinka su 
kūnu tada, kai jis imamas suvokti vien kaip pranešimas, infor- 
macijos ir pranešimų saugykla, programinė substancija. Ne- 
belieka jokių kliūčių serijinei jo reprodukcijai, Benjamino ap- 
rašytai pramoninių objektų ir žiniasklaidos vaizdų atveju. 
Reprodukcija žengia pirma produkcijos, genetinis modelis — 
pirma visų galimų kūnų. Vietų apvertimą lemia technologijų 

proveržis, technologijų, kurias Benjaminas, atsižvelgdamas į 
pačius pragaištingiausius jų padarinius, jau apibūdino kaip 
totalinį mediumą, kad ir tebepriklausantį, jo manymu, indust- 
rinei erai — anot jo, tai gigantiškas protezas, kontroliuojantis 
identiškų objektų ir vaizdų, kurie niekuo nebesiskiria vienas 
nuo kito, generavimą. Tačiau ir jis dar neįsivaizdavo šiandie- 
ninių technologijų galimybių, leidžiančių generuoti identiš- 
kas būtybes, kurioms niekada nebus lemta grįžti prie savo 
originalo. Industrinio amžiaus protezai dar buvo išoriniai, 
egzotechniniai, o šiandien mes susiduriame su išsišakojusiais 
ir interiorizuotais, ezotechniniais, protezais. Išaušo švelnių (soft) 
technologijų, genetinės ir mentalinės įrangos (software) amžius. 

Senais indtisiNIG aukšo amžiaus laikais v vartojami protezai 
buvo mechaniniai ir jie dar atsigręždavo į kūną, kai reikėdavo 
modifikuoti jo atvaizdą - taip jie įsijungdavo į vaizduotės 
lauką ir toks technologinis metabolizmas irgi tapdavo kūno 
atvaizdo dalimi. Tačiau simuliacijoje pasiekus tašką, iš kurio 
nėra kelio atgal (dead-line), kitaip sakant, kai protezas gilėja, 
interiorizuojasi, infiltruojasi į mikromolekulinę, anoniminę 
kūno širdį, kai jis primeta save kūnui kaip jo „pirminis“ 
modelis, sudegindamas visas iki jo egzistavusias simbolines 
grandis, kai bet koks kūnas galimas tik kaip nekintamas jo 
pakartojimas — štai tada galas kūnui, jo istorijai, jo peripe- 
tijoms. Tada individas tėra savo bazinės formulės metastazė. 
Visi iš individo X klonavimo būdu gauti individai yra niekas 
kitas, o vėžinė metastazė - juk būtent šitaip (iš vienos ląstelės) 
dauginasi visos kitos vėžio užkrėstos ląstelės? Be galo glaudus 
ryšys sieja pagrindinę genetinio kodo idėją ir vėžio patologiją: 
kodas - tai pats mažiausias nesudėtinis elementas, minimali 
formulė, į kurią galima redukuoti visą individą taip, kad jis 
galėtų reprodukuoti tik sau pačiam tapačius individus. Vėžio 
atveju bazinė ląstelė dauginasi ad infinitum nepaisydama jokių 
organinių visumos dėsnių. Tas pats vyksta klonavimo metu: 
nebelieka jokių kliūčių Paties rekondukcijai (atnaujinimui), 

nesuvaldomam vienintelės matricos dauginimuisi. Kadaise 
tam dar priešinosi lytinė reprodukcija, tačiau šiandien paga- 
liau tapo įmanoma išskirti genetinę tapatybės matricą ir nuo 
šiol bus galima eliminuoti visas diferencines peripetijas, ku- 
rios suteikdavo netikėto žavesio individams. 

Kai visos ląstelės, ne tik visi identiški individai, bet ir visos 
to paties individo ląstelės, pirmiausia yra laikomos tos pačios 
genetinės formulės talpykla - ar gali jos būti kas nors kita nei 
bazinės formulės vėžinės plėtros produktas? Metastazė, pra- 
sidėjusi tarp industrinių objektų, galų gale įsigauna į ląstelinę 
sandarą. Beprasmiška kelti klausimą, ar vėžys yra kapitalis- 
tinės epochos liga. Juk būtent liga valdo bet kokią šiuolaikinę 
patologiją, nes ji yra pati tikriausia kodo ūmaus pasireiškimo 
forma, perdėtai demonstruojanti tų pačių ženklų, tų pačių 
ląstelių gausą. 

Kūno scena keičiasi negrįžtamo technologinio „progreso“ 
eigoje: nuo įdegimo saulėje, kuris pats savaime taip pat yra 
dirbtinis natūralaus mediumo panaudojimas - kitaip sakant, 
įdegimas paverčiamas kūno protezu (o pats kūnas tampa 
simuliuotu kūnu - tačiau kur gi slypi kūno tiesa?), - perei- 
nant prie įdegimo jodinių lempų šviesoje (vis dar naudojant 
seną gerą mechaninę techniką), - paskui prie įdegimo su 
piliulės ir hormonų pagalba (cheminis, suvirškinamas pro- 
tezas) ir galiausiai prie įdegimo koreguojant genetinę for- 
mulę (nepalyginamai aukštesnė stadija, tačiau tai vis dar 
protezas: paprasčiausiai jis nebepatenka į kūną nei per 
paviršių, nei per jo angas, o yra visiškai integruotas), einama 
nuo vieno skirtingo kūno prie kito. Metamorfozę patiria 
visumos schema. Tradicinis protezas, kurio paskirtis - pa- 
taisyti sužalotą organą, nieko nepakeičia bendrame kūno 
modelyje. Tas pats ir su transplantuotais organais. Tačiau 
ką galima pasakyti apie mentalinį modeliavimą pasitelkus 
psichotropinius vaistus ir narkotikus? Juk jie keičia kūno 
sceną. Psichotropinis kūnas - tai kūnas, modeliuojamas „iš 

vidaus“, nebesinaudojant perspektyvine erdve, būdinga re- 
prezentacijai, veidrodžiui ir diskursui. Tai tylus, mentalinis, 
jau molekulinis (nebe veidrodinis) kūnas, metabolizuotas 
tiesiogiai, netarpininkaujant nei veiksmui, nei Žvilgsniui, 
imanetiškas, kitybės, sceniškumo, transcendencijos nepažįs- 
tantis kūnas, pasmerktas imploziniam cerebralinių, endokri- 
ninių srautų metabolizmui, ne sensualinis, o sensorinis 
kūnas, prijungtas ne prie percepcijos objektų, o vien prie 
vidinių terminalų (štai kodėl jį galima užsklęsti „baltame“, 
niekiniame sensoriškume, pakanka atjungti jį nuo jo paties 
sensorinių galūnių, neprisiliečiant prie jį supančio pasaulio), 
šioje taktilinio plastiškumo, mentalinio lankstumo, visais 
azimutais sklindančio psichotropiškumo stadijoje jau homo- 
geniškas kūnas, jau beveik branduolinės ir genetinės mani- 
puliacijos lygmenyje, kitaip sakant, visiškai beprarandąs sa- 
vo atvaizdą; kūnai, kurių reprezentacija nei kitiems, nei sau 
patiems nebeįmanoma, kūnai, netekę savo būties ir prasmės 
branduolio transformavus juos į genetinę formulę arba pa- 
žeidus biocheminę pusiausvyrą: tai taškas, iš kurio nėra kelio 
atgal, apoteozė technologijos, irgi sudarytos iš intervalų ir 
molekulių. 


Pastaba 


Reikia tureti omenyje, kad vėžio plitimas reiškia ir nebylų nepa- 
klusimą genetinio kodo reikalavimams. Nors vėžys logiškai dera su 
branduoline/kompiuterine gyvųjų būtybių vizija, jis sykiu yra pasi- 
baisėtinas šios vizijos navikas, jos neiginys, nes veda prie visiškos 
dezinformacijos ir suirimo. „Revoliucinė“ organinio išklerimo pato- 
logija, anot Richardo Pinhas, žr. Fictions („Synoptic notes on a 
mysterious illness“). Entropinis organizmų kliedesys priešinantis 
informacinių sistemų negatyviai entropijai. (Tą patį galima pasakyti 

apie mases struktūruotų socialinių darinių akivaizdoje: masės yra 
vėžinės metatstazės anapus bet kokios socialinės organikos.) 

Tas pats dviprasmiškumas būdingas klonavimui: tai kodą ir 
genetinę informaciją iškeliančios pagrindinės hipotezės triumfas ir 
sykiu ekscentriškas, suardantis jos darną iškraipymas. Tarp kitko, 
niekada nebus identiškas savo reproduktoriui, niekada nebus tas pats 
jau vien del to, kad prieš jį jau buvo kitas. Jis niekada nebus „toks, 
kokį jį padarė genetinis kodas“. Nepaisant nieko, tūkstančiai trikdžių 
pavers jį skirtinga būtybe, turinčia, tiesa, savo tėvo žydras akis, bet 
tai juk nieko naujo. Ir klonavimo eksperimentai bus naudingi bent 
jau ta prasme, jog įrodys visišką neįmanomybę suvaldyti procesą 
įvaldant vien informaciją ir kodą. 


Hologramos 


Tai tas pats fantazmas sučiuopti realybę tokią, kokia ji yra, 
gyvas nuo tų laikų, kai Narcizas pasilenkė prie šaltinio. Už- 
klupti tikrovę ir ją sustingdyti, suspenduoti ją pasiūlant jos 
antrininką. Pasilenkiate ties holograma kaip Dievas ties savo 
kūriniu: tik Dievas turi galią eiti kiaurai sienas, kiaurai bū- 
tybes ir atsidurti anapus jų nematerialiame pavidale. Mes 
svajojame apie tai, kaip einame kiauriai save pačius ir atsi- 
duriame anapus: šis stebuklas įvyks tą dieną, kai jūsų holo- 
grafinis antrininkas atgis ir prabils erdvėje. Žinoma, tai jau 
nebus svajonė, ir jos žavesys nublanks. 

Televizijos studija jus transformuoja į holografinius veikė- 
jus: atrodytų, kad prožektorių šviesa materializuoja jus erd- 
vėje kaip permatomus personažus, kurie eina kiaurai minią 
(milijonus televizijos žiūrovų) visiškai taip pat, kaip jūsų reali 
ranka skrodžia nerealią hologramą be pasipriešinimo, tačiau 
ne be pasekmių: patekusi į hologramą, ir ji tampa nereali. 

Totali ir tikrai sužavinti haliucinacija išgaunama ekspo- 
nuojant hologramą prieš nedidelį ekraną taip, kad tarp jos ir 
jūsų nieko nebūtų (kitu atveju išliktų fotografinis arba kine- 
matografinis efektas). Tai būdinga ir optinei iliuzijai (priešin- 
gai, negu tapyboje): vietoje akiai atsiveriančios erdvės per- 
spektyvos jūs panardinami į atvirkštinę gelmę, kurioje pats 

tampate tolimiausiu perspektyvos tašku... Reikia, kad reljefas 
badytų akis kaip tramvajaus vagono arba šachmatų žaidimo 
atveju. O po to telieka nustatyti, kokio tipo objektai ir formos 
yra „hologeniški“, nes hologramos tikslas nėra trijų išmata- 
vimų kinas, taip, kino ir tikslas nebuvo atkurti teatro pjeses 
ar fotografijos - fiksuoti tai, kas pavaizduota paveiksluose. 

Hologramoje, kaip ir istorijoje su klonais, be gailesčio ban- 
doma išvaryti vaizdinę antrininko aurą. Kad išliktų nors 
minimali iliuzija, kad būtų kur pasireikšti vaizduotei, pana- 
šumas yra ir turi likti svajonė. Niekada nereikia nusileisti į 
tikrovę, siekti visiško pasaulio, subjekto panašumo į save patį. 
Nes tada atvaizdas išnyksta. Niekada nereikia pereiti į antri- 
ninko pusę, nes tada išnyksta dualistinis santykis, o su juo — 
ir bet koks gundymas. Hologramos, kaip ir klonų, atveju kyla 
priešinga pagunda, žavi priešingi dalykai —- padaryti galą 
iliuzijai, sceniškumui, paslapčiai pasitelkus materializuotą 
visos turimos informacijos apie subjektą projekciją, materia- 
lizuotą perregimumą. 

Savęs matymo fantazmą (veidrodis, fotografija) keičia fan- 
tazmas, kad gali apžiūrėti save iš visų pusių, kad, galiausiai 
ir ypač, gali pereiti save kiaurai, perskrosti savo pamėklišką 
kūną - ir bet koks holografizuotas objektas iš karto yra spin- 
duliuojanti jūsų pačių kūno ektoplazma. Bet čia tam tikra 
prasme baigiasi estetika ir triumfuoja mediumas, lygiai kaip 
ir stereofonijos atveju itin sudėtinguose stereo garso pari- 
biuose dingsta muzikos žavesys ir inteligencija. 

Hologramai kaip tik ir trūksta inteligencijos, būdingos trom- 
pe-Uaeuil, gundymui, trūksta aliuzijos į esamybę ir jos elipsės 
vadovaujantis regimybės taisyklėmis. Ji, priešingai, linksta 
žavėti tuo perėjimu į antrininko pusę. Anot Macho, visata yra 
tai, kas neturi antrininko, veidrodinio atitikmens, o sukūrė 
hologramą mes virtualiai jau esame kitoje visatoje, kuri yra 
tik šios visatos veidrodinis atitikmuo. Tačiau kuri visata yra 
ši visata? 

Holograma, apie kurią mes visada svajojome (tačiau, paly- 
ginus su ja, visos tos svajos tėra nevykę bandymai), sujaudina 
mus, susuka mums galvas galimybe pereiti anapus mūsų 
pačių kūno, į antrininką, spindulingąjį kloną, ar negyvą dvynį, 
niekuomet negimusį vietoj mūsų, ir rūpinasi mumis iš anksto. 


Holograma - tai tobulas atvaizdas ir galas vaizduotei. Arba, 
tikriau tariant, tai jau joks atvaizdas - tikrasis mediumas yra 
lazeris, koncentruota, kvintesencinė šviesa, ne matoma, atsi- 
spindinti, o abstrakti simuliacijos šviesa. Lazeris /skalpelis. 
Šviesos chirurgija, kuriai šiuo atveju rūpi antrininkas: opera- 
cijos metu iš jūsų išpjaunamas antrininkas taip, kaip išpjau- 
namas auglys. Tą, kuris glūdėjo giliai jumyse (jūsų kūne, 
pasąmonėje?) ir kurio slapta forma kaip tik maitino jūsų 
vaizduotę su sąlyga, kad ji liktų paslaptyje, būtent tą antri- 
ninką lazeris išpjauna, sintezuoja ir materializuoja priešais jus, 
o jūs galite pereiti per jį kiaurai ir atsidurti anapus. Istorinė 
akimirka: nuo šiol be hologramos neįsivaizduojamas mūsų 
laukiantis „pasąmoninis komfortas“ (kuris yra mūsų lemtis) 
bei laimė, nuo šiol pašvęsta mentaliniam simuliakrui ir mus 
supančiam pasakiškam specialiųjų efektų pasauliui. (Pats 
sociumas, socialinė fantasmagorija tėra specialusis efektas, 
kurį sukuria dalyvių srautai, susiliejantys į vieną tašką tuštu- 
moje, pridengtoje pamėklišku kolektyvinės laimės vaizdu.) 


Trimatis simuliakras? Kodėl trimatis simuliakras turėtų 
būti artimesnis tikrovei nei dvimatis? Jis to siekia, tačiau jo 
poveikis yra paradoksaliai priešingas: jis leidžia mums pa- 
justi, kad egzistuoja ketvirtas matmuo, tarytum paslėpta tie- 
sa, Slapta, kiekvienam dalykui būdinga dimensija, kuri stai- 
ga staiga įgauna akivaizdumo galią. Kuo arčiau simuliakro 
tobulybės (tai liečia ne tik objektus, bet ir meno kūrinius ar 

socialinių bei psichologinių santykių modelius), tuo akivaiz- 
džiau matyti (tikriau, tuo labiau įtikinamas mumyse tūnantis 
piktasis genijus, stipresnis net už piktąjį simuliacijos genijų), 
kaip viskas nepasiduoda reprezentacijai, išvengia savo antri- 
ninko ir panašumo į save. Trumpai tariant, tikrovės nėra: 
trečiasis matmuo tėra dvimačio pasaulio, ketvirtasis - trimatės 
visatos įsivaizduojamybė... Vis sparčiau gaminama tikrovė, 
kuri sulig kiekviena nauja dimensija tampa dar realesnė. 
Tačiau egzaltaciją sukelia žingsnis priešinga kryptimi: tik tas 
yra tikras, tik tas tikrai gundo, kas žaidime naudoja vienu 
matmeniu mažiau. 

Šiaip ar taip, šis bėgimas tikrovės ir realistinės haliucina- 
cijos link veda į aklavietę, nes objektas, visiškai panašus į kitą 
objektą, nera visiškai toks pat - jis yra labiau toks pat negu kitas. 
Jie niekados nėra panašūs, kaip ir nėra visiškai tiksliai tokie 
patys. Tas, kas yra tiksliai toks pat, savaime yra pernelyg toks 
pat; toks pat yra tik tas, kas priartėja prie tiesos nejučia. Tam 
tikra prasme šis paradoksas slypi ir teiginyje, kad iš dviejų 
biliardo rutulių, riedančių vienas į kitą, pirmasis paliečia 
antrąjį anksčiau, arba kad pirmasis paliečia antrąjį anksčiau, 
nei šis paliečia jį patį. Matome, kad vienalaikiškumas neįma- 
nomas net laiko sąrangoje, ir lygiai taip pat figūratyvumo 
sąrangoje neįmanomas panašumas. Niekas nėra panašus, tad 
holografinė reprodukcija, kaip ir kiekvienas mėginimas tiks- 
liai sintezuoti ar prikelti tikrovę (tai taikytina net moksliniams 
eksperimentams), jau nebereali, o hiperreali. Taigi ji niekuomet 
neįgauna reprodukcijos (tiesos) vertės, ji jau visuomet turi 
simuliacijos vertę. Jos tiesa ne tiksliai tokia pati, o peržengusi 
ribą, kitaip tariant, ji jau kitoje tiesos pusėje. Kas vyksta anapus 
tiesos — ne ten, kur klystama, o ten, kur tikriau nei tikra, kur 
realiau nei realu? Ten, žinoma, išnyra keisti efektai, šventva- 
gystės, žalingesnės tiesai negu grynas tiesos neigimas. Nema- 
tytą, pražūtingą galią įgauna tikrovės, realumo potencializa- 
cija. Turbūt kaip tik dėl to ne vienoje laukinių tautų kultūroje 

dvyniai buvo dievinami ir atnašaujami dievams: hiperpa- 
našumas, jų manymu, buvo tolygus originalo sunaikinimui, 
taigi visiškai neprasmybei. Šitaip kiekvieną klasifikaciją ar 
signifikaciją, kiekvieną prasmės modalumą galima sunaikinti 
tiesiog logiškai prilyginus jį galiai X, privedus jį iki kraštutinės 
ribos, tarytum kiekviena tiesa užmerktų akis prieš savo tiesos 
kriterijų, kaip kad „užmerkiamos akys amžiams“, ir prarastų 
visą savo prasmę. Galima tiksliai apskaičiuoti žemės arba 
visatos svorį, tačiau akimirksniu paaiškėja tokio skaičiavimo 
absurdiškumas, nes tas svoris nebeturi referencijos, nebeturi 
veidrodžio, kuriame galėtų atsispindėti: tokia totalizacija, 
faktiškai lygiavertė visų tikrovės matmenų totalizacijai jos 
hiperrealiame antrininke arba visos kokį nors individą liečian- 
čios informacijos totalizacijai jo genetiniame antrininke (klo- 
ne), akimirksniu šį svorį paverčia patafiziniu. Pati visata, 
globaliai žiūrint, yra tai, kas negali būti reprezentuota, negali 
turėti papildinio veidrodyje, neturi prasmės atitikmens (ir 
absurdiška jai suteikti prasmę, prasmės svorį, kaip ir tiesiog 
matuoti jos svorį). Prasmė, tiesa, tikrovė gali pasirodyti tik 
lokaliai, ribotame akiratyje, tai yra daliniai objektai, daliniai 
veidrodžio ir lygiavertiškumo efektai. Bet koks sudvejinimas, 
bet koks apibendrinimas, privedimas iki kraštutinės ribos, bet 
koks holografinis išplėtimas (mėginimas išsamiai apibūdinti 
visatą) paverčia šiuos veiksmus juokingais. 

Šiuo požiūriu net tikslieji mokslai pavojingai priartėja prie 
patafizikos. Nes jie tam tikra prasme remiasi holograma ir 
objektyvistiniu mėginimu dekonstruoti, o paskui tiksliai, iki 
smulkiausių detalių rekonstruoti pasaulį, mėginimu, kuris 
pagrįstas užsispyrėlišku, naiviu tikėjimu, kad daiktai panašūs 
į save. Manoma, kad tikrovė, realus objektas yra lygus pats 
sau, kad jis panašus į save kaip veidas veidrodyje, o iš tikrųjų 
šis virtualus panašumas tėra vienintelė tikrovės definicija, ir 
bet koks bandymas, kad ir hologramos atveju, pasiremti ja 
veda prie to, kad netenkame paties objekto, nes ši definicija 

neatsižvelgia į jo šeselį (dėl kurio objektas ir nėra panašus pats 
į save), į paslėptą pusę, kurioje prasmenga objektas, apie jo 
paslaptį. Holografija tiesiogine to žodžio prasme peršoka 
šešėlį ir pasineria perregimybėje, kad pati joje prasmegtų. 


Crash 


Klasikiniu (net kibernetiniu) požiūriu technologija yra kūno 
tęsinys. Tai funkcinis žmogaus organizmo patobulinimas, 
padedantis šiam prilygti gamtai ir pergalingai ją užvaldyti. 
Nuo Marxo iki MacLuhano darbų viešpatauja ta pati instru- 
mentinė vizija: ir mašinos, ir kalba yra relė, tęsiniai, medijos - 
mediatoriai, iš prigimties idealiai tinkami tapti organiška 
žmogaus kūno dalimi. Šiuo „racionaliu“ požiūriu kūnas yra 
ne kas kita, o mediumas. 

Pagal barokinę, apokaliptinę versiją, kurią pateikia Bal- 
lard'as savo romane Crash!', priešingai, technika - tai nebe 
funkcinis mediumas, o mirties įrankis - ji atlieka mirtiną kūno 
dekonstrukciją, suskaido ir susmulkina jį ne pasidavusi pejo- 
ratyvinei iliuzijai atkurti prarastą subjekto vienovę (tai psi- 
choanalizės akiratis), o apimta eksplozyvinės vizijos: kūną 
plėšo „simbolinės žaizdos“, jis susipina su technologija, kuri 
nepaiso nieko ir viską ima smurtu, be paliovos kartodama 
laukinės chirurgijos ritualą - įpjovos, išpjovos, įbrėžimai, Žio- 
jėjančios kūno kiaurymės (seksualinės žaizdos ir mėgavimasis 
tėra vienas iš variantų - kaip ir mašinalus paklusnumas darbe, 
jo taikinga karikatūra) —- kūnas be organų ar be organinio 


'"J.G. Ballard, Crash, Paris: Calmann-Lėvy, 1974. 

mėgavimosi, visas markiruotas, suskaidytas, nusėtas techni- 
niais randais, pažymėtas tviskančiu referentiškumo ir ribų 
neturinčio seksualumo ženklu. 


Susidūrus su technologija, jos sudarkyto kūno mirtis virto jos galū- 
nių, veido bruožų, odos faktūros ir judesių triumfu... Kiekvienam 
žiūrovui atmintyje išliks susidūrimo sumaitotos moters vaizdas, 
sužeidimų gausa, sulydžiusi jos seksualumą ir kietą automobilio 
technologiją. Kiekvieno sėdinčio savo mašinoje fantazmai bus pri- 
pildyti ekrano žvaigždutę išakėjusių žaizdų; kiekvienas glostys jos 
švelnias gleivines ir išvirtusias mėsas tuo pat metu stilizuotais 
gestais sukiodamas automobilio vairą. Kiekvienas glaus lūpas prie 
jos kraujosruvų, L... ] akies vokais priglus prie suplėšytų rodomojo 
piršto sausgyslių, trins varpos nervų galūnėles į išvirtusias jos 
vaginos lūpas. Nelaimingas atsitikimas kelyje — ir štai pagaliau 
įvyko taip lauktas žvaigždutės ir jos publikos susitikimas (p. 215). 


Techniką leidžia sučiuopti tik (auto)avarijos momentas, 
kitaip sakant, smurtas prieš ją pačią ir prieš kūną. Tai visiškai 
tas pats: šoką, sutrenkimus, smūgius, visą tą avarijos meta- 
lurgiją atliepia kūno semiurgija - ne anatomija ar fiziologija, 
o kontūzijos, randų, sužalojimų, žaizdų - tiekos naujai atsi- 
vėrusių lytinių angų semiurgija. Gamybos sferoje surenka- 
mam kūnui, tampančiam darbo jėga, priešpriešinamas suža- 
lojimų sferoje išsisklaidantis kūnas, virstantis anagrama. Ga- 
las „erogeninėms zonoms“: bet kas gali tapti anga, atvira 
refleksinei iškrovai. O svarbiausia yra tai (kaip iniciaciniuose 
pirmykščių tautelių kankinimo ritualuose, pas mus neprak- 
tikuojamuose), kad visas kūnas tampa ženklu, atviru mainams 
su kūno ženklais. Kūnas ir technika vienas per kitą skleidžia 
savo pasimetusius ženklus. Kūniškoji abstrakcija ir dizainas. 

Už šito neslypi afektas, psichologija, ten nėra nei išsiliejimo, 
nei geismo, nėra nei libido, nei mirties potraukio. Nuodug- 
niai, iš pagrindų tyrinėjant galimą smurtą kūnui mirtis, sa- 
vaime suprantama, neatmetama, tačiau niekuomet nesiekiama 

smurto taip kategoriškai, perversiškai, kaip sadizmo ar mazo- 
chizmo atveju, ir nebandoma iškreipti prasmės ir sekso (kieno 
atžvilgiu?). Neslopinama pasąmonė (afektai ar reprezentaci- 
jos), o tie, kas įžvelgia ką nors panašaus, iš tikrųjų vis dar 
modeliuoja prasmę remdamiesi psichoanalizės principais. 
Šiam kūno ir technikos raizginiui būdinga neprasmės, lauki- 
niškumo imanencija, netarpiška kūno ir technikos reversija, 
iš kurios išplaukia precedento neturintis seksualumas - savo- 
tiškas potencinis svaigulys, kurį sukelia gryna tuščių šio kūno 
ženklų inskripcija. Simbolinis įpjovų ir įdagų ritualas kaip 
Niujorko metro graffiti. 

Kitas bendras bruožas: šiame romane (Crash) nebekalbama 
apie atsitiktinius ženklus, pasirodančius tik sistemos pakraš- 
čiuose. Avarija nebėra netvarkingas plyšių meistravimas, su 
kuriuo vis dar susiduriame įvykus nelaimingam atsitikimui 
kelyje - likutinis mirties potraukio meistravimas naujosioms 
dykinėjimo klasėms. Automobilis nėra nejudrios, naminės 
visatos apendiksas, apskritai nebėra privačios, naminės visa- 
tos, tėra nenutrūkstamos cirkuliacijos figūros, ir Avarija dabar 
yra visur -elementari, nereversiška figūra, mirties anomalijos 
kasdienybė. Ji nebe pakraštyje, ji - centre. Ji - nebe trium- 
fuojančios racionalybės išimtis, ji - Taisyklė, ji surijo Taisyklę. 
Ji netgi nebėra „prakeikimas“, kurį sistema laikytų likimo 
ženklu ir įkalkuliuotų kaip neišvengiamą blogybę. Viskas 
apsivertė. Kaip tik Avarija suteikia gyvenimui formą, kaip tik 
ji, beprotiška Avarija, yra lytinis aktas, kurį atlieka gyvenimas. 
O automobilis, jo magnetizuojanti sfera, baigianti užtvindyti 
visatą savo tuneliais, autostradomis, rampomis, transporto 
mazgais, savo universaliu mobilaus gyvenamojo būsto pro- 
totipu, tėra milžiniška gyvenimo metafora. 

Avarijos visatoje nebeįmanomas joks funkcinis sutrikimas — 
vadinasi, neįmanoma ir jokia perversija. Avarija kaip mirtis 
nebepriklauso neurotiškumo, slopinimo, liekamųjų reiškinių 
ar transgresijos sferai, ji naujoviškai inicijuoja neperversišką 

mėgavimąsi (priešingai pačiam autoriui, kuris įžangoje kal- 
ba apie naująją perversišką logiką, reikia atsispirti moralinei 
pagundai patį romaną Crash traktuoti kaip perversiją), stra- 
teginę gyvenimo reorganizaciją, atspirties tašku pasirenkant 
mirtį. Mirtis, žaizdos, sužalojimai nebėra kastracijos metafora, 
viskas yra visiškai priešingai, netgi nebe priešingai. Perver- 
siška yra tik fetišistinė metafora, gundymas modeliu, pasi- 
telkiant fetišą ar tarpininkaujant kalbai. Čia mirtis ir seksas 
yra tame pačiame lygmenyje kaip ir kūnas - be fantazmo, be 
metaforos, be frazės, skirtingai negu Mašina novelėje „Patai- 
sos darbų kolonija“, kur kūnas ir jo žaizdos dar tėra materialus 
tekstinio įrašo pamatas. Kafkos mašina vis dar tėra purito- 
niška, represyvi, „reikšminė mašina“, anot Deleuze'o, o štai 
Crash technologija yra žaižaruojanti, gundanti arba blausi ir 
nekalta. Gundanti todėl, kad beprasmė, paprasčiausiai atspin- 
dinti sudraskytus kūnus. O Vaughano kūnas savo ruožtu 
atspindi sulankstytas chromuotas automobilio dalis, įlenktus 
sparnus, sperma suteptus valcuoto plieno lakštus. Kūnai ir 
technologija neatskiriamai susipynė, suvedžiojo vienas kitą. 


Kai Vaughanas pasuko į degalinės aikštelę, skaisčiai raudonos švie- 
sos pluoštas, kurį metė neoninė reklama, slystelėjo nuotraukomis, 
kupinomis pasibaisėjimą keliančių vaizdų: sumaitotos merginų 
krūtinės, nurėžtos krūtys... speneliai, kuriuos skuste nuskuto me- 
talinė konstruktoriaus emblema, puošusi prietaisų skydelį, plėšti- 
nės žaizdos genitalijose, kurias atvėrė vairo stipinai, priekinio stiklo 
šukės (užkabinusios lekiančius laukan kūnus)... Sudraskytos var- 
pos, išdraikytos makštys, sutraiškytos sėklidės užlietos negailestin- 
g0s neoninės šviesos... Prie keleto iš šių dokumentinių nuotraukų 
buvo pridėtos išdidintos fotografijos tų mechaninių ar papuošimo 
elementų, kurie buvo vienos ar kitos žaizdos kaltininkai. Išilgai 
perskelto penio nuotrauką papildė rankinio stabdžio atvaizdas. 
Nuotrauka apačioje užfiksavo stambiu planu sumaitotą makštį, 
viršuje — vairo stebulę, besipuikuojančią automobilio konstruk- 

toriaus emblema. Šiose sudraskytų lytinių organų ir automobilio 
skardų ar prietaisų skydo plaišenų sankirtose formavosi nerimą 
keliantys elementai, naujos, skausmo ir geismo valiutos vienetai 
(p. 155). 


Kiekvienas įbrėžimas, įdrėskimas, randas, paženklinęs kū- 
ną, yra tarsi kokia dirbtinė invaginacija, kaip randai, kuriais 
laukiniai išmargina savo odą, šitokiu nirtulingu būdu atsiliep- 
dami į kūno nebuvimą. Sau ir kitiems simboliškai egzistuoja 
tik sužeistas kūnas, o „seksualinis geismas“ tėra galimybė 
kūnams sumaišyti savo ženklus ir jais susikeisti. O tos kelios 
natūralios angos, kurias įprasta sieti su lytimi ir seksualine 
veikla, yra niekis, palyginus jas su visomis įmanomomis žaiz- 
domis, su visomis dirbtinėmis angomis (kodėl „dirbtinė- 
mis“?), su visomis spragomis, pro kurias kūnas atsiverčia į 
save patį ir, kaip kai kurios topologinės erdvės, nebeturi nei 
vidaus, nei išorės. Tai, ką mes vadiname seksu, tėra menka, 
specifinė dalis visų tų simbolinių atnašavimo praktikų, ku- 
rioms gali atsiduoti kūnas, genamas nebe prigimties, o išmo- 
nės, simuliakro, nelaimingo atsitikimo. Seksas tik sumažina 
tą potraukį, vadinamą geismu, išliedamas jį iš anksto paruoš- 
tose zonose. Tačiau jį pranoksta simbolinių žaizdų tinklas, 
visame kūne tam tikra prasme išraižantis sekso anagramą - 
tačiau kaip tik tuomet tai jau nebe seksas, o kitkas, nes seksas 
teįrašo vieną privilegijuotą signifikantą ir įrėžia tik keletą 
antrinių įbrėžų, nė iš tolo neprilygdamas tiems ženklų ir 
žaizdų mainams, kuriuos išgali atlikti kūnas. Laukiniai mo- 
kėjo tam tikslui išnaudoti visą kūną, pasitelkdami tatuiruotės 
meną, kankinimus, iniciacijos ritualą, o seksualumas jiems 
buvo tik viena iš galimų metaforų, atspindinčių simbolinius 
mainus - toli gražu ne tokia reikšminga ar prestižinė, kokia ji 
tapo mums, užvaldytiems jos realistinės ir obsesinės referen- 
cijos, paremtos organiškumu ir funkcionalumu (neišskiriant 
ir mėgavimosi). 

Kai mūsų automobilis pasiekė 40 km/h greitį, Vaughanas nustojo 
glamonėjęs merginos makštį bei išangę ir, pasisukęs klubais, įsi- 
skverbė į ją. Tolumoje švysčiojo nuokalne besileidžiančių mašinų 
žibintai. Užpakalinio vaizdo veidrodėlyje mačiau Vaughano ir 
merginos siluetus. Jų kūnai, nutvieksti iš paskos sekančio automo- 
bilio šviesų, metė atšvaitus ant juodo „Lincolno“ bagažinės dang- 
čio ir metalinių detalių mašinos viduje. Chromuotoje peleninėje 
mačiau kairės merginos krūties, jos styrančio spenelio atspindį. 
Šoninio lango aliumininių perskyrų deformuotos Vaughano šlau- 
nys sudarė keistą anatominį junginį su jo partnerės pilvu. Paskui 
Vaughanas pasisodino merginą ant savęs ir vėl įsiskverbė į ją. Žals- 
voje spidometro, laikrodžio ir tachometro tablo šviesoje atsispindėjo 
jų lytinio akto triptikas... Automobilis leidosi nuokalne 80 km/h 
greičiu. Vaughanas išsirietė lanku ir merginos kūną užliejo iš pas- 
kos važiuojančių mašinų šviesos. Jos stačios krūtys švytėte švytėjo 
stikliniame, chromuotame vis greičiau riedančio automobilio salo- 
ne. Vaughano pilvo raumenys sutrūkčiojo į taktą šviesos blyks- 
niams, kuriuos metė kas šimtą metrų palei kelią išrikiuoti žibintai... 
Jo varpa paniro makštyje, rankos išskėtė į šalis sėdynės pusru- 
tulius, ir gelsvoje salono šviesoje išniro merginos išangė (p. 164). 


Čia visi erotiniai terminai turi technine prasmę. Ne šikna, 
pimpalas, dulkintis, o išangė, varpa, makštis, sueitis. Varto- 
jamas ne žargonas, suteikiantis intymumo seksualinei prievar- 
tai, o funkcionali kalba: chromas kaip forma adekvatus kitai 
formai - gleivėms. Tą patį galima pasakyti ir apie mirties suta- 
pimą su seksu: jie ne tiek klasifikuojami pagal tai, ar teikia 
pasimėgavimą, ar ne, kiek abu sykiu apvelkami savotišku 
techninio superdizaino rūbu. Beje, čia susiduriame ne su 
pasimėgavimu, o tik su paprasčiausia gryna iškrova. Ir sueitis 
bei sperma, persmelkiantys visą knygą, nebeturi juslinės 
vertės, lygiai kaip Žaizdų raštai nebeturi smurtinės, net meta- 
foriškos, vertės. Tai tik signatūros - finalinėje scenoje X pa- 
ženklina savo sperma automobilio laužą. 

Mėgavimąsi (ir perversišką, ir neperversišką) visuomet 
įtarpindavo techninė mašinerija, mechanika, sudaryta iš realių 
objektų, o dažniausiai iš fantazmų - taigi vis dar neapsieita 
be manipuliavimo įterpiamomis scenomis ir „žaisliukais“. Čia 
gi mėgavimasis tėra orgazmas, kitaip sakant, jis veikia tuo 
pačiu bangų dažniu kaip ir prievarta, kuri glūdi techniniame 
aparate, jis homogeniškas vienai vienintelei technikai, 0 šią 
reziumuoja vienas objektas - automobilis. 


Mes įstrigome milžiniškame kamštyje. Visi keliai nuo autostrados 
ir Vakarų aveniu susikirtimo iki kylančios į kalną rampos buvo 
užgrūsti automobilių. Anapus vakarų Londono priemiesčių besilei- 
džianti saulė savo blausiais spinduliais nušvietė priekinį mašinos 
stiklą. Stop signalai žioravo vakaro prieblandoje tarsi laužai celiu- 
lioziniais kūnais užtvindytoje lygumoje. Vaughanas iškišo ranką 
pro nuleistą šoninį stiklą, ir nekantriai bilsnojo per durelių skardą. 
Iš dešinės stabtelėjęs dviaukštis autobusas stūksojo tarsi uola iš 
veidų. Pro langus į mus žvelgiantys keleiviai priminė kolumba- 
riume išrikiuotas urnas su kremuotųjų palaikais. Visa milžiniška 
XX amžiaus energija, galinti išsviesti mus į orbitą aplink kitą, 
maloningesnį dangaus kūną, buvo nukreipta tam, kad pratęstų 
šią visuotinę pauzę (p. 173). 

Visa Vakarų aveniu ir abi rampos kiek tik akys užmato buvo 
surakintos milžiniškame kamštyje, kurį sukėlė kažkur įvykusi ava- 
rija. Stovėdamas šio paralyžiuoto uragano centre, jaučiausi be galo 
ramus, tarytum man galų gale būtų pavykę atsikratyti mane apse- 
dusių minčių, kurias žadino vis didėjantis mašinų tvanas (p. 178). 


Tačiau šiame romane su susipynusiomis technologijos ir 
sekso dimensijomis (kurias jungia mirtis ir niekuomet - ge- 
dulas) neatskiriamai susijęs dar vienas matmuo: tai fotografija 
ir kinas. Spindintis, cirkuliacijos ir avarijų prisotintas paviršius 
neturi gelmės, tačiau jis visuomet susidvejina Vaughano ka- 
meros objektyve. Šis fiksuoja ir kaupia avarijos nuotraukas 
kaip apskaitos korteles. Generalinė repeticija lemtingo įvykio, 

kurį jis sukursto (jo mirtis automobilyje, tuo pat metu - žvaigž- 
dutės mirtis susidūrus su Elisabeth Taylor kruopščiai susi- 
muliuoto ir ištisus mėnesius šlifuoto autoįvykio metu), įvyksta 
vieno filmavimo metu. Be tokio hiperrealistinio atotrūkio ši 
visata būtų niekas. Tik susidvejinimas, tik antrojo laipsnio 
vizualinio mediumo išskleidimas gali sulydyti technologiją, 
seksą ir mirtį. Tačiau iš tikrųjų fotografija čia nėra nei me- 
diumas, nei ji ką nors atvaizduoja. Mes čia nesusiduriame nei 
su „papildoma“ vaizdo abstrakcija, nei su potraukiu reginiui, 
ir Vaughano negalima lyginti nei su iškrypėliu, nei su vuaje- 
ristu. Fotojuostelė (kaip muzika, sklindanti iš radijo imtuvų 
automobiliuose ir butuose) yra dalis visuotinės, hiperrealios, 
metalizuotos ir kūniškos juostelės, dalis bendros cirkuliacijos 
ir jos srautų. Fotografija nėra svarbesnis mediumas negu 
technika ar kūnas - jie visi žengia lygia greta visatoje, kur 
įvykio numatymas sutampa su jo reprodukavimu ir net „rea- 
liu“ atkūrimu. Nuo šiol laikas nebeturi gelmės - ateitis nustoja 
egzistuoti kaip ir praeitis. Faktiškai laiką pakeitė kameros akis, 
lygiai kaip ji pakeitė afekto, erdvės, kalbos gelmes. Tai nėra 
koks kitas matmuo, tai paprasčiausiai reiškia, kad ši visata 
neturi paslapčių. 


Manekenas sėdėjo tvirtai priremtas prie sėdynės atlošo, nuo stip- 
raus skersvėjo jo smakras rietėsi viršun. Rankos buvo pririštos 
prie motociklo vairo kaip kokio kamikadzės, liemuo apkabinėtas 
matavimo prietaisais. Priešais jį automobilyje sėdėjo keturių tokių 
pat bejausmių manekenų šeima. Jų veidus margino ezoteriniai 
simboliai. 

Staiga skardus pliaukštelėjimas sudrebino ausų būgnelius, šalia 
bėgių želiančia žole čiūžtelėjo prie matavimo prietaisų prijungti 
laidai. Motociklui susidūrus su automobiliu pasigirdo lamdomo 
metalo aimana. Abi mašinos slystelėjo į šoną link pirmosios suak- 
menejusių žiūrovų eilės. Motociklas ir jo vairuotojas perskriejo 
kapotą, užkabino priekinį stiklą ir juoda deformuotų fragmentų 

mase nusėjo automobilio stogą. Pats automobilis atšoko atgal ko- 
kius tris metrus ir sustojo pasviręs skersai bėgių. Automobilio 
salone šeimos nariai suvirto vienas ant kito kaip pakliuvo. Moters 
liemuo be galvos išlindo iki pusės pro išdaužtą priekinį stiklą... 
Stiklo pluoštas, dengęs manekeno galvą ir pečius, nusėjo smul- 
kiomis drožlėmis automobilio vidų kaip sidabrinis sniegas, kaip 
makabriškas konfeti. Helena paėmė mane už rankos tarsi vaiką, 
kuriam reikia padėti įveikti baimę savyje. „Galime peržiūrėti vaizdo 
įrašą. Mums pakartos viską suletintai“ (p. 145). 


Romane Crash viskas yra hiperfunkcionalu, nes cirkuliacija 
ir avarija, technika ir mirtis, seksas ir simuliacija yra tarsi viena 
didelė sinchroninė mašina. Tai toks pat universumas kaip ir 
hipermarketas, kur prekė tampa „hiperpreke“, kitaip tariant, 
ji ir visa ją supanti atmosfera visuomet jau įsprausta į nenu- 
trūkstamas cirkuliacijos figūras. Tačiau tuo pat metu Crash 
funkcionalizmas praryja savo racionalumą, nes jis nežino, kas 
yra funkcionavimo sutrikimas. Tai radikalus, savo paradok- 
salias ribas pasiekiantis ir jas sudeginantis funkcionalizmas. 
Akimoju jis vėl virsta neapibrėžiamu ir todėl jaudinančiu 
objektu. Jis nei geras, nei blogas: jis ambivalentiškas. Kaip 
mirtis ar mada jis akimoju vėl tampa praeinančiu objektu, o juk 
senas geras funkcionalizmas su visais savo prieštaravimais 
jokiu būdu toks nėra - kitaip sakant, jis virsta keliu, kuriuo 
einama greičiau negu vieškeliu, arba kuris veda ten, kur 
vieškelis neveda, arba, dar geriau, kurį, patafiziškai paro- 
dijuojant Littrė žodyno apibrėžimą, galima nusakyti kaip 
„kelią, nevedantį niekur, tačiau kuriuo ten nueinama greičiau 
negu kitais“. 

Štai kuo Crash skiriasi nuo visų ar beveik visų kitų moksli- 
nės fantastikos knygų, dažniausiai tebesiremiančių senąja 
opozicija funkcija / disfunkcija ir projektuojančių ją į ateitį pa- 
gal normalios visatos dėsnius bei tikslus. Jose fikcija pranoksta 
realybę (arba atvirkščiai), tačiau vadovaujamasi visuomet 

tomis pačiomis žaidimo taisyklėmis. Crash nebėra nei fikcijos, 
nei realybės, jas abi panaikina hiperrealybė. Nebeįmanoma 
net kritinė regresija. Ar šis mutuojantis ir komutuojantis 
simuliacijos ir mirties pasaulis, per prievartą suseksualintas, 
tačiau negeismingas, kupinas prievartaujamų ir prievartau- 
jančių, tačiau tarytum neutralizuotų kūnų, stipriai chroma- 
tizuotas ir metalizuotas, tačiau nejuslinis, šis betikslis hiper- 
techninis pasaulis - ar jis geras, ar blogas? Mes niekada to 
nesužinosim. Jis paprasčiausiai žavi, nors šis žavesys nieko 
nesako apie jo vertę. Štai kur slypi Crash stebuklas. Niekur 
neišvysi to moralinio požiūrio, kritinio vertinimo, kuris dar 
taip būdingas senojo pasaulio funkcionalumui. Crash yra 
hiperkritiška knyga (ir vėlgi prieš jos autoriaus valią, kuris 
įžangoje kalba apie „perspėjimą, kad technologinio peizažo 
pakraštyje plytintis brutalus, erotinis, per ryškiai apšviestas 
pasaulis vis įtikinamiau kviečia mus žengti link jo“). Nedaug 
yra knygų ar filmų, kuriems pavyktų atsikratyti bet kokio 
tikslingumo ar kritinio negatyvumo, kurie sugebėtų nušvisti 
blausiu banalybės ar prievartos blizgesiu. Gal tik Nešvilis*, 
Mechaninis apelsinas**. 

Po Borgeso, tik kitame registre, Crash yra pirmas didis 
romanas, priklausantis simuliacijos universumui, su kuriuo 
mes nuo šiol visur susidursime - šis universumas asimbolinis, 
tačiau, savotiškai apvertus jo masiškai medijizuotą substanciją 
(neonas, betonas, automobilis, erotinė mechanika), jis atrodo 
patyręs intensyvią iniciaciją. 


Paskutinė greitosios pagalbos mašina su staugiančiomis sireno- 
mis išnyko tolumoje. Žmonės grįžo prie automobilio. Pro mus 
praėjo džinsuota paauglė. Apkabinęs per liemenį vaikinas glamo- 
nėjo ją švelniai krumpliais braukdamas per jos dešinės krūties 


* Nashville - Roberto Altmano (JAV) filmas, sukurtas 1975 metais. 
** Mecanical orange - Stanley Kubricko (JAV) filmas, sukurtas 1971 metais. 

spenelį. Jie sėdo į geltoną, lipdukais aplipintą kabrioletą ir nurūko, 
pramuštgalviškai spaudydami garso signalą... Tirštas seksualumo 
aromatas tvyrojo ore. Mes buvome sakytum parapijiečiai, ką tik 
išklausę bažnyčioje pamokslą, raginantį mus atsiduoti seksua- 
linėms linksmybėms su draugais ir nepažįstamaisiais. Mes nėrėme 
į tamsą tam, kad su pačiais netikėčiausiais partneriais atkurtume 
tą kruvinos eucharistijos paslaptį, kuri neseniai atsivėrė mūsų 
akims (p. 179). 


Simuliakrai ir mokslinė fantastika 


Yra trijų laipsnių simuliakrai: 


+ natūralūs, natūralistiški simuliakrai, paremti vaizdu, imi- 
tacija ir falsifikavimu, harmoningi, optimistiniai, siekiantys 
idealiai atstatyti ar įsteigti prigimtį pagal Dievo paveikslą, 

e produktyvūs, produkuoti simuliakrai, paremti energija, 
jėga, jos materializacija su mašinos pagalba visoje gamybos 
sistemoje — jiems būdingas prometėjiškas siekis nuolatos 
plėstis globaliu mastu, neribotai išlaisvinti energiją (su šio 
laipsnio simuliakrais susijusių utopijų neatskiriama dalis 
yra geismas), 

e simuliacijos simuliakrai, paremti informacija, modeliu, 
kibernetiniu Žaismu - jiems būdingas visiškas operaciona- 
lumas, hiperrealumas, totalios kontrolės siekis. 


Pirmam laipsniui atliepia utopinė vaizduotė. Antrąjį atitinka 
mokslinė fantastika tikrąja žodžio prasme. Trečiąjį atitinka - ar 
dar esama tokios vaizduotės sferos, kuri atlieptų šiam laips- 
niui? Tikėtiniausias atsakymas: sena gera mokslinės fantas- 
tikos vaizduotė mirė, ir jos vietoje į paviršių kyla kažkas kita 
(ir ne tik romane, bet ir teorijoje). Įsigalėjus plūduriavimui ir 
neapibrėžtumui, ateina galas mokslinei fantastikai, tačiau 
sykiu ir teorijai kaip specifiniams žanrams. 

Tikrovė, įsivaizduojamybė galima tik esant tam tikram 


nuotoliui. Kas atsitinka, kai šis nuotolis, net nuotolis tarp 
tikrovės ir įsivaizduojamybės yra linkęs pasinaikinti, ab- 
sorbuotis, užleisdamas vietą modeliui? Einant nuo vieno 
simuliakrų laipsnio prie kito, ryškėja šio nuotolio, šio atstumo 
absorbavimosi tendencija, 0 jo vietą užima ideali arba kritinė 
projekcija: 


ši tendencija tampa maksimali utopijoje, kur išryškėja 
transcendentinė sfera, visiškai kitokia visata (romantinė 
svaja — tai dar individualizuota forma, kur transcendencija 
ryškėja kažkur gilumoje, gal net pasąmoninėse struktū- 
rose, tačiau net šiuo atveju nuo realaus pasaulio atsiplė- 
šiama maksimaliai, tikrovės kontinentui priešpriešinama 
utopijos sala); 

ji ganėtinai redukuojama mokslinėje fantastikoje: ši daž- 
niausiai tėra nežabota realaus gamybos pasaulio projekcija, 
kuri kokybiškai niekuo nuo jo nesiskiria. Čia naudojami 
mechaniniai ar energetiniai protezai, greičiai ar pajėgumai 
įgauna n galios, tačiau schemos ir scenarijai, kuriais remia- 
masi, tebepriklauso mechanikos, metalurgijos ir pan. sferai. 
Tai — hipostazinė roboto projekcija (Ikiindustrinėje eroje 
ribotai visatai utopija priešpriešino alternatyvią idealią visa- 
tą. Potencialiai begalinėje gamybos visatoje mokslinė fan- 
tastika daugina jos galimybes.); 

ji visiškai absorbuojasi į implozinę modelių erą. Modeliai 
nebėra transcendencija ar projekcija, tai nebėra įsivaiz- 
duojamybė tikrovės atžvilgiu, jie patys tarsi užbėga už akių 
tikrovei ir šitaip nepalieka vietos jokiai fikcijai - jie tampa 
imanentiški, vadinasi, nepalieka vietos jokiai vaizduotės 
transcendencijai. Atsiveria erdvė simuliacijai kibernetine 
prasme, kitaip tariant, visokeriopai manipuliacijai pasi- 
telkiant šiuos modelius (scenarijus, simuliuotų situacijų 
inscenizavimą ir t.t.), tačiau tada jau ši operacija niekuo 
nesiskiria nuo realios operacijos: fikcijos nebelieka. 

Realybė galėjo pranokti fikciją: tai buvo tikriausias ženklas, 
kad vaizduotė turi kur plėstis. Tačiau tikrovė negali pranokti 
modelio - ji tėra jo alibi. 

Vaizduotė garantavo tikrovei alibi pasaulyje, kuriame vieš- 
patauja realybės principas. Šiandien pati tikrovė tapo modelio 
alibi visatoje, kurią valdo simuliacijos principas. Paradoksalu, 
tačiau būtent tikrovė tapo tikrąja mūsų utopija, tik utopija 
šiuo atveju nėra tai, kas gali įvykti, o tai, apie ką tegalima 
svajoti kaip apie prarastą objektą. 

Gali būti, kad kibernetinės ir hiperrealios eros mokslinė 
fantastika tegali išsisemti tik „dirbtinai“ prikeldama „isto- 
rinius“ pasaulius, bandydama atstatyti in vitro, nepraleisdama 
nė vienos smulkmenos, visas praeitin nuskendusio pasaulio 
peripetijas, įvykius, veikėjus, atgyvenusias, savo prasmės, 
pirmapradžio vyksmo netekusias ideologijas, žadinančias 
retrospektyvinės tiesos haliucinacijas. Kaip Ph. Dicko knygoje 
Simuliakrai aprašomas Pilietinis karas. Gigantiška trimatė 
holograma, kurioje fikcija bus nebe ateitį atspindintis veid- 
rodis, o desperatiška praeities haliucinacija. 


Mes nebegalime įsivaizduoti kitos visatos net ir šia prasme: 
iš mūsų atimta transcendencijos malonė. Klasikinė mokslinė 
fantastika vaizdavo ekspansyviai besiplečiančią visatą ir, tarp 
kitko, skynėsi kelius pasakodama apie kosmoso užkariavi- 
mą, nepaprastai primenantį žemiškesnes XIX ir XX amžiaus 
tyrinėjimų ir kolonizacijos formas. Čia nėra priežasties ir pa- 
darinio ryšio: taip, šiandien žemiškoji erdvė yra virtualiai 
kodifikuota, sukartografuota, suregistruota, prisotinta, taigi, 
tam tikra prasme, užsisklendusi savo pasaulinėje plėtroje — 
tai visuotinė ne tik prekių, bet ir verčių, ženklų, modelių rinka, 
kurioje nėra jokios vietos įsivaizduojamybei - tačiau ne visai 
dėl to tyrinėjimų (techninių, mentalinių, kosminių) visata, ku- 
rioje skleidžiasi mokslinė fantastika, irgi nustojo funkcionuoti. 

Vis dėlto jos tarpusavy glaudžiai susijusios, tai tarsi dvi to 
paties visuotinio implozijos proceso pusės, implozijos, prasi- 
dėjusios pasibaigus gigantiškos eksplozijos ir ekspansijos 
epochai. Kai sistema pasiekia savo ribas ir prisisotina, įvyksta 
reversija — tuomet vaizduotės sferoje irgi įvyksta tam tikri 
pasikeitimai. 

Iki šiol mes visuomet turėdavome tam tikrą įsivaizduo- 
jamybės rezervą — dabar realumo koeficientas yra propor- 
cingas įsivaizduojamybės rezervui, kuris suteikia realybei 
specifiškumo. Tą patį galima pasakyti ir apie geografinius bei 
kosminius tyrinėjimus: kai nebelieka nepažintos, o sykiu - 
vaizduotei atviros teritorijos, kai žemelapis uždengia visą teri- 
toriją, išnyksta toks dalykas kaip realybės principas. Erdvės užka- 
riavimas šia prasme yra negrįžtamas žingsnis link žemiškojo 
referento praradimo. Ribotos visatos vidinės koherencijos 
principas lemia, kad vis toliau, iki begalybės nusikeliant jos 
riboms, vyksta realybės nutekėjimo procesas. Po planetos 
nukariavimo sekantis kosminės erdvės nukariavimas tolygus 
žmonių padermės nutikrovinimui arba jos reversijai į simu- 
liacijos hipertikrovę. Tai liudija į orbitą paleistas mėnulio 
palydovas su jame įrengtu konglomeratu „du miegamieji / 
virtuvė/dušas“ — sakytumei, pakylėtas į kosminės galybės 
rangą. Pats faktas, kad žemiškasis būstas, pakeltas į kosminės 
vertės, hipostazuotos erdvėje, rangą, tampa kasdienybe, kad 
tikrovė išvedama į orbitą transcendentinėje erdvėje - tai ga- 
las metafizikai, galas fantazmui, galas mokslinei fantastikai, 
tai hiperrealybės eros pradžia. 

Nuo šiol kai kas turi pasikeisti: tampa nebeįmanoma pro- 
jekcija, ekstrapoliacija, tas nevaldomas pantografinis užmojis, 
kuriuo taip žavėjo mokslinė fantastika. Nebeįmanoma remian- 
tis realybe gaminti irealybę, remiantis tikrovės duomenimis 
gaminti įsivaizduojamybę. Veikiau viskas pasuks priešinga 
linkme: bus kuriamos išcentruotos situacijos, simuliacijos 
modeliai ir stengiamasi įtikinti, kad tai tikra, įprasta, jau 

išgyventa, bus bandoma vėl išrasti tikrovę kaip fikciją būtent 
todėl, kad ši išnyko iš mūsų gyvenimo. Tai bus tikrovės, gy- 
venimo, kasdienybės haliucinacija, bet sykiu ir rekonstitucija, 
kartais iki nerimą keliančių keistų smulkmenų: gyvulinis ar 
augalinis rezervatas, išstatytas visų apžiūrai, skaidriai preci- 
ziškas, tačiau be turinio, iš anksto nutikrovintas, hiperrea- 
lizuotas. 

Šia prasme mokslinė fantastika nebėra literatūrinė eks- 
pansija, nevaržoma, „naivi“, žadanti atradimų džiaugsmą, ji 
veikiau evoliucionuoja implozijos linkme, atliepdama da- 
bartinei mūsų visatos sampratai, bandydama vėl suteikti 
gyvybingumo, aktualumo, kasdieniškumo simuliacijos frag- 
mentams, tos visuotinės simuliacijos, kuri mums virto vadi- 
namuoju „realiu“ pasauliu. 


Kokie gi kūriniai šiandien, dabar atlieptų šiai inversijai, šiai 
situacijos reversijai? Akivaizdu, kad į šią naują erdvę „gra- 
vituoja“,jei taip galima pasakyti, K. Philipo Dicko apsakymai 
(tačiau iš tikrųjų taip sakyti nebegalima, nes būtent ši nauja 
visata yra „antigravitacinė“, o jei ji vis dar gravituoja, tai tik 
aplink tikrovės skylę, aplink vaizduotės skylę). Juose nėra 
alternatyvaus kosmoso, kosminės tautosakos ar egzotikos, 
tarpgalaktinių žygdarbių - čia nuo pat pradžių mus apsupa 
imanentiška simuliacija be kilmės, be praeities, be ateities, čia 
plūduriuoja visos koordinatės (proto, laiko, erdvės, ženklų). 
Tai ne paralelinė, dubliuojanti ar net kokia nors šiaip galima 
visata: ji nėra nei galima, nei negalima, nei reali, nei ireali, ji - 
hiperreali, ji - simuliacijos visata, o tai visai kas kita. Ir ne dėlto, 
kad Dickas garsiai kalba apie simuliakrus - mokslinė fantas- 
tika tai darė nuolatos, tačiau ji žaisdavo su antrininku, pasi- 
telkdavo dubliavimą arba dirbtinį ar įsivaizduojamą susidve- 
jinimą, 0 čia antrininkas dingo, jo nebėra, mes visuomet jau 
esame kitame pasaulyje, kuris nebėra kitas, nėra veidrodžio, 

projekcijos, utopijos, galinčių jį atspindėti. Simuliacija yra 
neperkertama, nepereinama, matinė, be išorės - mes net nebe- 
pereisime „į kitą veidrodžio pusę“, nes tai buvo įmanoma tik 
transcendencijos aukso amžiuje. 


Gal dar įtikinamesnis pavyzdys yra Ballard'as ir jo evo- 
liucija nuo pirmųjų, labai „fantasmagoriškų“, poetiškų, oni- 
rinių, dezorientuojančių apsakymų iki romano Crash, ku- 
riame, be abejo, (labiau negu romanuose IGH ar Betono sala) 
atsiskleidžia dabartinis mokslinės fantastikos, kuri tokia nėra, 
modelis. Crash - tai mūsų pasaulis, čia nėra nieko išgalvoto: 
čia viskas hiperfunkcionalu, cirkuliacija ir avarija, technika ir 
mirtis, seksas ir fotoobjektyvas - čia viskas funkcionuoja kaip 
vien didelė sinchroniška, simuliuota mašina, kitaip sakant, 
čia įgauna pagreitį mūsų pačių modeliai, visi mus supantys, 
tuštumoje suplakti ir hiperoperacionalizuoti modeliai. Štai 
kuo Crash skiriasi nuo visų ar beveik visų kitų mokslinės 
fantastikos knygų, dažniausiai tebesiremiančių senąja opo- 
zicija funkcija / disfunkcija ir projektuojančių ją į ateitį pagal 
normalios visatos dėsnius bei tikslus. Jose fikcija pranoksta 
realybę (arba atvirkščiai — tai subtilesnis dalykas), tačiau 
vadovaujamasi visuomet tomis pačiomis žaidimo taisyklėmis. 
Romane Crash nebėra nei fikcijos, nei realybės, jas abi pa- 
naikina hiperrealybė. Štai kokia ta mūsų šiuolaikinė mokslinė 
fantastika, jei tokia išvis yra. Pavyzdžiui, Džekas Baronas, arba 
Amžinybė*, kai kurios vietos iš Visi į Zanzibarą“*. 

Iš tikrųjų mokslinės fantastikos šia prasme nebėra niekur 
ir sykiu ji visur, ji glūdi čia ir dabar cirkuliuojančiuose mo- 
deliuose, pačioje mus supančios simuliacijos aksiomatiko- 
je. Neapdorotu pavidalu ją gali išspjauti paprasčiausia šio 


* Spinardo Normano fantastinių apsakymų rinkinys. 
** Johno Brunnerio fantastinis romanas. 

operacionalaus pasaulio inercija. Ar koks mokslinės fantasti- 
kos autorius galėjo „įsivaizduoti“ (tačiau būtent to „nebesi- 
vaizduojame“) Vakarų Vokietijos gamyklų-simuliakrų „rea- 
lybę“, gamyklų, kurios įdarbina bedarbius visose tradicinio 
darbo proceso pareigybėse, tačiau nieko negamina, 0 visa jų 
veikla tėra žaidimas komandomis, raštais, apskaita, konku- 
rencija tarp gamyklų, priklausančių milžiniškam gamybos 
tinklui? Čia tuščiai dubliuojama visa materialioji gamyba 
(viena iš šių gamyklų-simuliakrų net „realiai“ užsidarė, išmes- 
dama antrą kartą į gatvę savo pačios bedarbius). Štai kas yra 
simuliacija: šios gamyklos ne blefas, jos realios, hiperrealios, 
ir todėl visą „tikrą“ „rimtų“ gamyklų produkciją jos grąžina 
atgal į tą pačią hiperrealybę. Žavi ne tikrų /blefinių gamyklų 
opozicija, tačiau priešingai, jų skyrimo nebuvimas, tai, kad 
visa kita gamyba neturi nei tvirtesnio referento, nei gilesnio 
tikslo, negu šis „simuliakrų“ biznis. Būtent dėl šio hiperrea- 
listinio neskyrimo visas šis epizodas kvepia tikra „moksline 
fantastika“. Ir matome, kad nėra jokio reikalo prasimanyti: ji 
gimsta čia, pasaulyje be paslapčių, be gelmės. 


Šiandien neabejotinai sunkiausia yra sudėtingoje mokslinės 
fantastikos visatoje atskirti tai, kas dar paklūsta (tai vis dar 
dauguma) antrojo laipsnio (produkcijos / projekcijos) įsivaiz- 
duojamybei, nuo to, kas jau remiasi šiuo imaginacijos nesi- 
skyrimu, plūduriavimu, kuris būdingas trečiojo laipsnio si- 
muliacijai. Galima aiškiai skirti mechanines mašinas-robotus, 
priklausančius antrajam laipsniui, nuo kibernetinių mašinų, 
kompiuterių ir pan., kurie iš esmės priklauso trečiam laips- 
niui. Tačiau vienas laipsnis juk gali užkrėsti kitą, juk kom- 
piuteris gali funkcionuoti kaip kokia mechaninė supermaši- 
na, tam tikras superrobotas, be galo galinga mašina, atsklei- 
džianti antrojo laipsnio simuliakrų produktyvumo genijų: į 
jo vaidmenį neįeina simuliacijos procesas, jame dar galima 

įžvelgti tikslingos visatos refleksus (jis gali būti dvilypis, gali 
maištauti, kaip kompiuteris romane 2001-ųjų kosminė odisėja* 
arba Šalmanezeris knygoje Visi į Zanzibarą). 

Mokslinės fantastikos lygmenyje šiandien dar gali būti 
kokių tik nori sankirtų tarp operatiškumo (teatrinė, fantastinė 
mašinerija, „didžioji technikos opera“), atliepiančio pirmojo 
laipsnio simuliacijai, operaciškumo (pramonė, produktyvumas, 
galios ir energijos variklis), atliepiančio antrajam laipsniui, ir 
operacionalumo (kibernetika, atsitiktinumu paremta, plūdu- 
riuojanti „metatechnika“), atliepiančio trečiajam laipsniui. 
Tačiau iš tikrųjų mus gali dominti tik pastarasis laipsnis. 


* A.C. Clarko romanas, pagal kurį buvo sukurtas Stanley Kubricko filmas. 


Gyvūnai: 
teritorija ir metamorfozės 


Ko siekė budeliai inkvizitoriai? Blogio, blogio principo pripa- 
žinimo. Reikėjo priversti kaltinamuosius prisipažinti, kad jie 
nusikalto atsitiktinai, blogio principui pažeidus dieviškąją 
tvarką. Toks prisipažinimas leisdavo atkurti raminantį prie- 
žastingumą, o egzekucija, blogio išnaikinimas kankinimais 
(kuriais nesiekta nei sadistinio malonumo, nei atgailos) tiesiog 
triumfališkai vainikuodavo faktą, jog priežastimi tapo blogis. 
Antraip pati menkiausia erezija būtų metusi įtarimo šešėlį 
visai dieviškajai kūrinijai. Na o kokį prisipažinimą siekiame 
išplėšti mes, kai, pasitelkę skalpelį ir elektrodus, su ekspe- 
rimentatorių beširdiškumu mokslo vardan mėsinėjame gyvū- 
nus savo laboratorijose? 

Mums reikia pripažinimo, kad egzistuoja tam tikras objek- 
tyvus principas, dėl kurio mokslas visuomet dvejoja, kuris 
slapta varo jį į neviltį. Gyvūnus reikia priversti pasakyti, kad 
jie nėra gyvūnai, kad gyvuliškumas, laukiniškumas - tai, kas 
nesuvokiama, absoliučiai svetima protui, - neegzistuoja, kad 
viskas yra priešingai ir kad patį gyvuliškiausią, patį išskir- 
tiniausią, labiausiai anormalų elgesį gali paaiškinti mokslas 
remdamasis fiziologiniais ar smegenų veiklos mechanizmais 
ir pan. Reikia sunaikinti gyvūnų gyvuliškumą ir su juo susijusį 
netikrumo principą. 

Vadinasi, eksperimentai su gyvūnais nėra priemonė pasiek- 
ti vienam ar kitam tikslui, o tai yra šių laikų iššūkis, šių laikų 
kankinimai. Čia neateina supratimas, o išplėšiamas mokslo 
pripažinimas, kaip kadaise būdavo išplėšiama tikėjimo prie- 
saiką. Tai pripažinimas, kad regimi nukrypimai - liga, pami- 
šimas, gyvuliškumas - tėra laikinas įskilimas perregimoje 
priežastingumo sekoje. Šį įrodymą, kaip kadaise dieviško 
proto įrodymą, reikia išgauti nuolat ir visur - šia prasme mes 
visi esame gyvūnai, laboratorijoje užsklęsti gyvūnai, be per- 
stojo testuojami siekiant iš jų išplėšti refleksines elgsenas, 
kurių kiekviena yra galutinio racionalumo pripažinimas. 
Gyvuliškumas visur turi užleisti vietą refleksiškam gyvūniš- 
kumui, sykiu išguidamas neiššifruojamą laukiniškumo sferą, 
kurios įsikūnijimą mes regime nebyliuose gyvūnuose. 

Taigi gyvūnai žengia pirma mūsų išlaisvinančio išnai- 
kinimo keliu. Visi šiuolaikinio elgesio su gyvūnais aspektai — 
nuo eksperimentų iki veisimo pramoniniu būdu - atkartoja 
manipuliavimo žmonėmis peripetijas. 


Susirinkę iš visos Europos į konferenciją Lijone veterinarai svarstė, 
kaip kovoti su veisimo fermose kylančiomis ligomis ir psichiniais 


negalavimais. 
(Science et Avenir [Mokslas ir ateitis], 1973 metų liepa) 


Triušius apima liguistas nerimas, jie ima ėsti savo išmatas 
ir nebesidaugina. Atrodo, kad nuo pat gimimo triušiai „ne- 
rimauja“, „neprisitaiko prie aplinkos“. Greičiau užsikrečia 
įvairiomis ligomis, juos lengviau apninka parazitai. Antikū- 
niai nebesugeba priešintis, patelės tampa nevaisingos. Nei iš 
šio, nei iš to, galima sakyti, padidėja mirtingumas. 

Isterija išplinta visoje viščiukų grupėje ir „psichinė“ įtam- 
pa gali pasiekti tokį kritinį lygį, kad visi paukščiai ima blaš- 
kytis ir kelti baisų triukšmą. Pasibaigus krizei, visus apima 

gniuždanti baimė, nebylūs ir tartum paralyžiuoti paukščiai 
susigūžia kampuose. Įvykus naujam šokui, krizė pasikartoja. 
Taip gali tęstis keletą savaičių. Buvo bandyta duoti jiems ra- 
minamųjų... 

Tarp kiaulių plinta kanibalizmas. Gyvuliai žaloja vieni 
kitus. Veršeliai ima laižyti viską aplinkui, kartais tai baigiasi 
mirtimi. 

„Reikia pripažinti, kad veisimo fermose gyvuliai patiria 
psichines kančias... Neapsieisime be zoopsichiatrijos... Frust- 
racija kliudo normaliam vystymuisi.“ 

Tamsa, raudona šviesa, žaisliukai, raminamieji —- niekas 
nepadeda. Sparnuočiai laikosi tam tikros lesimo hierarchijos, 
the pick order. Perpildytose veisyklose paskutinieji šioje hie- 
rarchijoje nebegauna nė kruopelės lesalo. Buvo pabandyta 
sulaužyti tą pick order ir demokratizuoti maitinimosi tvarką 
kitaip paskirstant lesalą. Nesėkmė: sunaikinus tą simbolinę 
tvarką, tarp sparnuočių įsivyravo visiškas chaosas, juos ap- 
ėmė chroniško nestabilumo būsena. Puikus absurdiškumo 
pavyzdys: prisiminkime, kokią žalą gentinėms bendruome- 
nėms atnešė geriausių norų kupini ketinimai demokratizuoti 
jų gyvenimą. 

Gyvulių psichiniai negalavimai virsta kūno ligomis! Koks 
nepaprastas atradimas! Pelės, kiaulės, viščiukai serga vėžiu, 
skrandžio opa, juos ištinka miokardo infarktai! 

Baigdamas autorius pasiūlo - kaip vienintelį vaistą - duoti 
daugiau erdvės, „šiek tiek daugiau vietos — ir daugelis pa- 
stebėtų problemų išnyks savaime“. Arba bent jau „šių gyvulių 
likimas nebus toks apgailėtinas“. Taigi jis lieka patenkintas 
konferencijos rezultatais: „Susirūpinimas pramoniniu būdu 
veisiamų gyvulių likimu dar kartą parodo, kad pragmatinis 
interesas pas mus žengia koja kojon su moraliniais įsipa- 
reigojimais.“ „Negalima elgtis su gamta bet kaip.“ Problemos 
taip išaugo, kad ėmė atsiliepti įmonių rentabilumui, taigi toks 
pelningumo mažėjimas verčia veisyklų savininkus suteikti 

gyvūnams normalesnes gyvenimo sąlygas. „Norint veisti 
sveikus gyvūnus, būtina nuo šiol rūpintis ir jų psichine pu- 
siausvyra.“ Ir piešia ateities perspektyvą, kai gyvulius kaip ir 
žmones siųsime į kaimą atgauti tos psichinės pusiausvyros. 

Turbūt niekas nėra geriau parodęs, kad „humanizmas“, 
„normalumas“, „gyvenimo kokybė“ tėra viena iš rentabilumo 
peripetijų. Siūlosi akivaizdi paralelė tarp šių nuo pridėtinės 
vertės apsirgusių gyvulių ir žmogaus, kurį suspaudė savo 
gniaužtuose pramonės koncentracija, mokslinė darbo orga- 
nizacija ir fabrikų konvejeriai. Juk šiuo atveju kapitalistinių 
„Veisyklų“ savininkai irgi drastiškai peržiūri eksploatacijos 
būdus, atnaujindami ir vėl išrasdami sąvokas „darbo koky- 
bė“, „užduočių sudėtingumas“, atrasdami „humanitarinius“ 
mokslus ir „psichosociologinį“ gamyklos matmenį. Gyvuliai 
veisimo fermose mus šokiruoja labiau negu Žmogus prie 
konvejerio tik todėl, kad jų mirtis neišvengiama. 

Gyvuliai neturi kito būdo pasipriešinti, mesti iššūkį pra- 
moniniam mirties organizavimui, kaip savižudybė. Visos ap- 
rašytos anomalijos veda į tai. Toks pasipriešinimas lemia 
pramoninio proto nesėkmę (našumo sumažėjimas), tačiau 
galima jausti, kad labiausiai jis žeidžia specialistų protavimo 
logiką. Refleksinės elgsenos ir gyvulio-mašinos logika, ra- 
cionali logika negali paaiškinti šių anomalijų. Tada imama 
kalbėti apie gyvūnų psichinį gyvenimą, jų iracionalią ir pa- 
irusią psichiką, reikalingą liberalios, humanistinės terapijos, 
nors šios tikslas visuomet išlieka tas pats - mirtis. 

Pastebėjus, kad gyvulys nepasiruošęs jo laukiančiai mir- 
čiai, naiviai imama kalbėti apie naują, dar netyrinėtą mokslo 
sferą - gyvūnų psichiką. Panašiai, supratus, kad neįmanoma 
vien įkalinus nuteistąjį išspręsti visų problemų, vėl imama 
domėtis kalinamųjų psichologija, sociologija, seksologija.! 


'" Pavyzdžiui, Teksase keturi šimtai vyrų ir moterų dalyvauja pačiame švel- 
niausiame įkalinimo eksperimente. Pereitą birželį ten gimė vienas kūdikis, 

Pasirodo, kaliniui reikia laisvės, lytinių santykių, „normalaus“ 
gyvenimo, kad galėtų ištverti kalėjime, lygiai kaip pramoni- 
niu būdu auginamiems gyvuliams būtina užtikrinti tam tikrą 
„gyvenimo kokybę“, kad mirdami jie atitiktų nustatytas nor- 
mas. Ir čia nėra jokio prieštaravimo. Darbininkui irgi reikia 
suteikti šiek tiek atsakomybės ir savarankiškumo, kad jis 
atitiktų aukštus gamybos reikalavimus. Kiekvienam žmogui 
reikalingas psichinis gyvenimas, kad galėtų prisitaikyti. Štai 
kodėl ir tik todėl imta kalbėti apie sąmoningą ir nesąmoningą 
psichinį gyvenimą. O jo tebesitęsiantis aukso amžius sutampa 
su neįmanomybe racionaliai socializuoti absoliučiai visas 
gyvenimo sferas. Nereikėtų nei humanitarinų mokslų, nei 
psichoanalizės, jei būtų įvykęs stebuklas ir būtų pavykę re- 
dukuoti žmogų iki „racionalių“ elgsenų lygio. Vis sudėtingė- 
jančios psichologijos griebiamasi kiekvieną kartą, kai tampa 
nebeįmanoma eksploatuoti iki mirties (darbininkų), uždaryti 
iki mirties (kalinamųjų), nupenėti iki mirties (gyvulių) pagal 
griežtą lygybę: 
e tiek ir tiek kalorijų energijos ir laiko = tiek ir tiek darbo 
jėgos; 
e toks ir toks nusikaltimas = tokia ir tokia atitinkama baus- 
mė; 
e tiek ir tiek maisto = optimalus svoris ir mirtis pramoniniu 
būdu. 

Kai visas šis mechanizmas užsikerta, imama kalbėti apie 
psichinį gyvenimą, mentalumą, neurozę, psichosocialumą ir 
pan., siekiant ne sulaužyti šią pamišėlišką lygybę, o atkurti 
pažeistų lygybių principą. 


O per dvejus metus tepabėgo trys kaliniai. Vyrai ir moterys valgo kartu, taip 
pat drauge dalyvauja grupiniuose psichologijos seansuose. Kiekvienas ka- 
linamasis turi vienintelį raktą nuo savo kameros. Poros turi galimybę pa- 
sislėpti nuo svetimų akių atskiruose kambariuose. Iki šios dienos buvo 
trisdešimt penki pabėgimai, tačiau dauguma bėglių savo noru grįžo atgal. 

Nešuliniai gyvuliai tarnauja žmogui. Poreikiams reikalingi 
gyvūnai pasitelkiami atsakyti į mokslo klausimus. Vartojimui 
reikalingi gyvūnai virto pramonine mėsa. Psichinius sutrikimus 
įkūnijantys gyvūnai verčiami šiandien prabilti „psi“ kalba, 
atsakyti už savo psichinį gyvenimą ir jų pasąmonės krečiamas 
piktadarybes. Jiems atsitiko visa tai, kas atsitinka mums. Mūsų 
keliai niekuomet neišsiskyrė, ir tai yra savotiškai graudus 
kerštas Žmogiškajam protui, kuris nusilpo konstruodamas 
neginčijamą žmogiškumo pirmenybę prieš gyvuliškumą. 

Beje, gyvūnai nuo Žmogaus buvo atskirti tik stiprėjant pro- 
to ir humanizmo pažangai. Ta pačia logika vadovaujasi ra- 
sizmas. Objektyvi gyvūnų „karalija“ atsiranda tik susikūrus 
žmogaus karalijai. Per ilgai užtruktume bandydami atkurti 
šių dviejų būvių genealogiją, tepasakysiu tik tiek, kad juos 
šiandien skirianti bedugnė, leidžianti mums siųsti vietoj savęs 
gyvūnus į siaubą keliančias laboratorijų erdves, leidžianti 
naikinti gyvūnų rūšis, sykiu archyvuojant jų pavyzdžius 
Afrikos rezervatuose arba zoologijos sodų pragare (nes jiems 
mūsų kultūroje teskiriama tiek pat vietos, kiek mirusiems) ir 
visa tai apgaubiant rasistiniu sentimentalumu (ruoniukai, 
Brigitte Bardot), - ši bedugnė tarp dviejų būvių atsivėrė jau 
po to, kai gyvūnai buvo prijaukinti ir tapo naminiais, lygiai 
kaip tikrasis rasizmas atsirado vėliau, jau po vergijos pa- 
naikinimo. 

Kadaise manyta, kad gyvūnai yra šventesni, dieviškesni, 
negu žmonės. Pirmykštėse visuomenėse nėra net „Žmogiško- 
sios“ karalijos, ir nuo senų senovės atskaitos taškas yra gyvū- 
nijos sfera. Tik gyvūnas vertas aukoti dievams, žmogaus auka 
atsirado vėliau, degradavus visai tvarkai. Žmonės apibūdina 
save per bendrumą su kokiu nors gyvūnu: pavyzdžiui, bororų 
genties indėnai „yra“ papūgos arara. To nereikia aiškinti 
ikiloginiais ar psichoanalitiniais argumentais ar remiantis 
mentaline klasifikacija, iki kurios lygmens Lėvi-Straussas 
redukavo gyvūno atvaizdą (net jeigu savaime stebuklinga 

atrodo tai, kad gyvūnais galima buvo pasinaudoti kaip kalba, 
o tai irgi bylojo apie jų dieviškumą), - ne, tai reiškia, kad 
bororai ir papūgos arara sukosi tame pačiame cikle, o ciklo 
pavidalas atmeta bet kokį skirstymą rūšimis, bet kurias skiria- 
mąsias opozicijas, kuriomis mes vadovaujamės gyvenime. 
Struktūrinė opozicija yra šėtoniška, ji skaido ir priešpriešina 
skirtingas tapatybes: šitaip viską dalija Žmogus, gyvūnus 
priskiriantis prie Nežmonių. O štai ciklas yra simbolinis: jis 
panaikina pozicijas reversiškoje sekoje, ir šia prasme bororai 
„Yra“ papūgos arara, ta pačia prasme, kuria kanakai* tvirtina, 
kad mirusieji vaikšto tarp gyvųjų. (Gal ir Deleuze'as turi 
omeny kažką panašaus kalbėdamas apie tapimą gyvūnu ir 
sakydamas: „Būkite rožine pantera!“?) 

Kad ir kaip ten būtų, gyvūnams, kol neišaušo mūsų era, 
buvo būdingas dieviškumo arba aukojimo kilnumas, apie 
kurį byloja visos mitologijos. Net jų medžioklė tebėra sim- 
bolinis aktas, priešingai negu eksperimentai su skalpeliu 
rankose. Net jų prijaukinimas tebėra simbolinis aktas, prie- 
šingai negu jų veisimas pramoniniu būdu. Pakanka pažiūrėti, 
kokią padėtį gyvūnai užima valstiečių visuomenėje. Ir nerei- 
kėtų painioti naminių gyvūnų, kurie įsilieja į tam tikro Žemės 
lopinėlio, klano, giminystės sistemą, su namuose laikomais 
gyvūnėliais - vieninteliais mums likusiais, vieninteliais, ne- 
uždarytais į draustinius ar veisimo fermas - šunimis, katė- 
mis, kanarėlėmis, žiurkėnais, kuriuos gaubia jų šeimininko 
prisirišimas ir rūpestis. Gyvūnų trajektorija nuo aukos die- 
vams iki šunų kapinių, kur sklinda švelni muzika, nuo sa- 
kralaus iššūkio iki ekologinio sentimentalumo pakankamai 
aiškiai byloja apie paties žmogaus statuso vulgarizaciją, - 0 
tai dar kartą parodo, kokia netikėta abipusė priklausomybė 
sieja abu šiuos polius. 


* Taip vadinami kai kurie vietiniai Okeanijos gyventojai (kanaka polineziečių 
kalba reiškia „žŽmogus“). 

Ypač mūsų sentimentalumas gyvūnų atžvilgiu išduoda 
mūsų panieką jiems. Kuo didesnė panieka, tuo stipresni sen- 
timentai. Kuo mažiau atsakomybės jų atžvilgiu, kuo toliau į 
nežmogaus sferą mes juos nutremiame, tuo labiau jie užsi- 
tarnauja žmogiškojo prisirišimo ir apsaugos ritualo — visai 
kaip vaikai, nutremti į nekaltybės ir infantilumo sferą. Senti- 
mentalumas - tai tiesiog be galo degradavusio gyvuliškumo 
forma. Mes taip juos užkamuojame savo rasistine užuojauta, 
kad jie patys galų gale pasiduoda sentimentalumui. 

Tie, kas kadaise aukojo juos dievams, nelaikė jų gyvūnais. 
Ir net viduramžiai, kuriuose gyvūnai buvo pasmerkiami my- 
riop ir jiems atliekama mirties bausmė, yra jiems artimesni 
už mus - tuos, kuriuos nukrato šiurpas vien pagalvojus apie 
tokią praktiką. Jie buvo laikomi kaltais — ir tai buvo būdas 
juos pagerbti. Mes gi juos laikome nieku ir kaip tik tuo rem- 
damiesi elgiamės su jais „humaniškai“. Mes jų nebeaukojame, 
mes jų nebebaudžiame mirties bausme ir tuo didžiuojamės, 
tačiau taip yra paprasčiausiai todėl, kad mes juos prisijau- 
kinome, dar blogiau, kad mes juos patalpinome rasiškai že- 
mesniame už mūsų pasaulyje, net nebevertame mūsų teisin- 
gumo, o tik prisirišimo ir socialinės labdaros, net nebevertame 
bausmės ir mirties, o tik eksperimentavimo ir išnaikinimo, 
pavertus skerdyklų mėsa. 

Šiandienį gyvūnų pabaisiškumą lemia bet kokios prievartos 
jų atžvilgiu nuslūgimas. Aukojimo, Bataille'io žodžiais tariant, 
„artumo“ smurtą pakeičia sentimentali arba eksperimentinė 
prievarta, vykdoma per atstumą. 

Pasikeitė pabaisiškumo prasmė. Pirmapradį gyvūnų pabai- 
siškumą, žadinusį baimę ir susižavėjimą, tačiau niekados - 
neigimą, visuomet ambivalentišką, naudotą kaip mainų ob- 
jektas ir kaip metafora aukojimo ritualuose, mitologijoje, 
heraldikos bestijarijuje ir net mūsų sapnuose bei fantazijose — 
būtent šį pabaisiškumą, kupiną grėsmių ir metamorfozių, pa- 
sklindantį paslapčiomis gyvojoje žmonių kultūroje ir siūlantį 

jai savotišką sąjungą, mes iškeitėme į pabaisišką reginį, kurį 
siūlo iš džiunglių tankmės išplėštas ir miuzikholo žvaigžde 
tapęs King Kongas. Akimirksniu apsiverčia kultūros sce- 
narijus. Anais laikais kultūros herojus sunaikindavo žvėrį, 
drakoną, pabaisą, ir iš pralieto kraujo gimdavo augalai, žmo- 
nės, kultūra. Šiandien žvėris King Kongas siaubia pramo- 
ninius metropolius, išlaisvina mus iš mūsų kultūros, mirusios 
tą akimirką, kai apsivalė nuo bet kokio realaus pabaisišikumo 
ir nutraukė sutartį su pačia savimi (filme tai išreiškė pirmykš- 
tis moters dovanojimas pabaisai). Filmui stiprių gundymo 
galių suteikia prasmės apvertimas — viskas, kas tik yra ne- 
žmoniška, tapo būdinga Žmonėms, o visas Žmoniškumas 
atiteko įkalintam gyvuliškumui, - taip pat moters ir žvėries 
abipusis gundymas, pabaisiškas gundymas, kuriame daly- 
vauja abi sferos - žŽmogiškoji ir gyvuliškoji. King Kongas 
miršta, nes per gundymą atnaujino šių atskirų karalijų meta- 
morfozės galimybę, kraujomaiša alsuojantį (nors niekados 
nerealizuotą, nebent simbolinėje ir ritualinėje plotmėje) žmo- 
gaus ir žvėries artumą. 

Gyvūnų nueitas kelias mūsų visuomenėje nesiskiria nuo 
to, kurį nuėjo beprotybė ir vaikystė, seksas ir priklausomybė 
tamsiaodžių rasei. Tai atstūmimo, įkalinimo, diskriminacijos 
logika, neišvengiamai gimdanti reversijos, sugrįžtančios prie- 
vartos logiką, kuri galiausiai priverčia visuomenę lygiuotis į 
beprotybės, vaikystės, seksualumo ir žemesniųjų rasių aksio- 
mas (apvalytas, tiesą pasakius, nuo radikalaus užklausimo, 
teikusio joms svorio pačiame jų atstūmimo įkarštyje). Civi- 
lizacijos procesų konvergencija kelia kvaitulį. Gyvūnai, kaip 
ir mirusieji bei daugelis kitų, įjungiami į nenutrūkstamą už- 
valdymo procesą, paremtą jų išnaikinimu - ištisos rūšys likvi- 
duojamos, o po to verčiamos prabilti ir atlikti savo išnykimo 
išpažintį. Gyvūnai prakalbinami, kaip prakalbinami pami- 
šėliai, vaikai, seksas (Foucault). Kliedesio įspūdis dar stipres- 
nis todėl, kad netikrumo dėl gyvūnų principas, taip slegiantis 

žmones nuo tada, kai suiro gyvūnų ir žmonių sąjunga, remiasi 
tuo, jog gyvūnai nekalba. 

hipoteze. Pasąmonė yra loginė priemonė, leidžianti mąstyti 
beprotybę (o plačiau imant — bet kokius neįprastus, ano- 
malinius reiškinius) tokioje prasmės sistemoje, kuri apima 
ir neprasmės sferą, kurioje atsiranda vietos pamišėlių bai- 
mėms, nuo šiol suvokiamoms protu kaip tam tikro diskurso 
forma (psichinis gyvenimas, potraukis, išstūmimas ir pan.). 
Kaip tik bepročiai privertė mus sukurti pasąmonės hipo- 
tezę, tačiau juos joje įkalinome mes patys. Nors iš pradžių 
atrodė, kad Pasąmonė stoja prieš Protą ir radikaliai jį griauna, 
kad ji dar turi potencijos pratrūkti beprotybės pavidalu, 
vėliau ji atsuko prieš šią ginklus, nes būtent dėl jos beprotybė 
susiejama su protu, daug universalesniu negu klasikinis 
protas. 

Šiandien visi girdi, ką kalba bepročiai, kadaise pasmerkti 
nebylystei, šiandien surastas sietas, leidžiantis išgaudyti jų 
kadaise absurdiškus ir neiššifruojamus pranešimus. Vaikai 
kalba, jie nebėra suaugusiųjų visatai svetimos ir sykiu ne- 
reikšmingos būtybės — vaikai dabar reiškia, jie tapo reiš- 
kiantys, - tačiau tai atsitiko ne vienaip ar kitaip „išvadavus“ 
jų kalbėjimą, tiesiog suaugusiųjų protas surado subtilesnių 
priemonių, kaip išvengti grėsmės, kuria alsuoja jų tyla. Pir- 
mykščiai Žmonės taip pat išgirstami, jais domimasi, jie iš- 
klausomi, jie nebelaikomi žvėrimis, Lėvi-Straussas parodė, 
kad ir mes, ir jie turime tas pačias mentalines struktūras, 
psichoanalizė susiejo juos su Edipu ir su libido - visi mūsų 
kodai funkcionuoja puikiai, ir jie atsiliepė į juos. Buvome 
palaidoję juos po tyla, dabar laidojame juos po kalbėjimu, 
kuris, žinoma, yra kitoks, „skirtingas“, tačiau neapsigaudi- 
nėkime - slaptažodžiu „skirtumas“, kaip kadaise žodžių jun- 
giniu „Proto vienybė“, šiandien prisidengia ta pati tvarka. Tai 
proto imperializmas, skirtumo neoimperializmas. 

Esmiška tai, kad niekas neišvengia prasmės viešpatijos, da- 
lijimosi prasme. Žinoma, anapus viso to niekas su mumis ne- 
kalba, nei bepročiai, nei mirusieji, nei vaikai, nei laukiniai, ir 
iš principo mes nieko apie juos nežinome, tačiau esmiška tai, 
kad Protas išsaugoja savo reputaciją ir kad visi išvengia tylos. 

O juk žvėrys nekalba. Didėjančio kalbėjimo visatoje, kur 
verčiama prisipažinti ir tarti žodį, jie vieninteliai išlieka ne- 
bylūs, ir todėl atrodo, kad jie tolsta nuo mūsų anapus tiesos 
akiračio. Tačiau būtent tai sukuria artumo jiems jausmą. Svar- 
bi yra ne ekologinė jų išlikimo problema. Vis dar svarbi yra ir 
visuomet bus jų tylėjimo problema. Pasaulyje, linkusiame 
nedaryti nieko kito, tik kalbėti, pasaulyje, kur viešpatauja 
ženklai ir diskursas, jų tylėjimas vis sunkesniu svoriu užgula 
mūsų prasmės santvarką. 

Žinoma, jie verčiami kalbėti visomis priemonėmis, vienos 
iš jų gana nekaltos, kitos —- ne. Pasakose jiems buvo įdėtas į 
lūpas moralinis Žmogaus diskursas. Totemizmo teorijoje jie 
parėmė struktūralistinį diskursą. Laboratorijose jie kasdien 
perdavinėja savo „objektyvų“ —- anatominį, fiziologinį, ge- 
netinį - pranešimą. Jie buvo panaudojami kaip dorybių ir ydų 
metafora, kaip energetinis ir ekologinis modelis, kaip me- 
chaninis ir formalus modelis bionikoje, kaip fantazijų spektras 
pasąmonėje, 0 pastaruoju metu jie tampa modeliu absoliučiam 
geismo nuvietinimui Deleuze'o „tapimo gyvūnu“ koncep- 
cijoje (paradoksalu, kad gyvūnas tampa nuvietinimo modeliu, 
nors jis neatsiejamas nuo tam tikros vietos, teritorijos). 

Visur - tiek metaforoje , tiek bandomojo triušio vietoje, tiek 
modelyje ar alegorijoje (nepamirštant jų maistinės „vertės“) 
gyvūnai sako tai, ko reikalaujama. Niekur jie nekalba iš tik- 
rųjų, nes jie tik pateikia atsakymus, kurių iš jų prašoma. Tuo 
būdu jie grąžina Žmogų prie jo cirkuliarinių kodų, anapus 
kurių mus analizuoja jų tylėjimas. 

Kad ir kokią atstūmimo formą pasirinktume, niekuomet 
neišvengsime reversijos. Atsisakius pripažinti, kad bepročiai 

turi protą, anksčiau ar vėliau suardomi paties proto pama- 
tai - tam tikra prasme bepročiai šitaip mums atkeršija. Atsi- 
sakius pripažinti, kad gyvūnams būdinga pasąmonė, išstū- 
mimas, simbolika (susipynusi su kalba), anksčiau ar vėliau 
(įvykus atotrūkiui, kuris sektų po beprotybės ir pasąmonės 
atotrūkio), galima tikėtis, bus suabejota pačių tų šiandien mus 
valdančių ir mums išskirtinumą suteikiančių sampratų pati- 
kimumu. Jeigu anksčiau Žmogaus privilegijuotumas rėmėsi 
sąmonės monopolija, dabar jį remia pasąmonės monopolija. 

Puikiai žinoma, kad gyvūnai neturi pasąmonės. Aišku, jie 
mato sapnus, tačiau tai tik hipotezė iš biologinės elektros 
srities, ir jie nekalba, o juk tik kalba suteikia prasmę sapnui 
įrašydama jį į simbolinę erdvę. Mes galime fantazuoti apie 
gyvūnus, galime į juos perkelti savo fantazmus ir manyti, kad 
jie juos išgyvena kaip ir mes. Tačiau mums taip tiesiog pato- 
gu- ištikrųjų gyvūnai neprieinami mūsų protui nei sąmonės, 
nei pasąmonės lygmenyje. Taigi nereikia jų sprausti į šiuos 
rėmus, priešingai, reikia pažiūrėti, kaip jie kvestionuoja tą 
pasąmonės hipotezę ir kokią kitą hipotezę jie verčia mus iškelti. Štai 
kokia yra jų tylėjimo prasmė arba neprasmė. 

Štai taip tylėjo bepročiai, privertę mus iškelti pasąmonės 
hipotezę - štai taip priešinasi gyvūnai, versdami keisti šią 
hipotezę. Net jei jie mums yra ir liks nesuvokiami protu, mes 
juk vis dėlto kažkaip gyvename santarvėje vieni su kitais. Ir 
gyvename mes, žinoma, ne laikais, pažymėtais visuotinės 
ekologijos ženklu, ne savotiškoje planetos masto nišoje, - 
tiesiog didesnių matmenų Platono oloje, - kur gyvūnų ir 
gamtos stichijų šmėklos susirinktų pabendrauti su politinės 
ekonomijos išvengusių Žmonių šešėliais - ne, mūsų gili san- 
tarvė su gyvūnais, net su tais, kurie baigia išnykti, pažymėta 
iš pažiūros priešingu metamorfozės ir teritorijos ženklu. 

Atrodytų, nieko nėra pastovesnio rūšies tęstinumo procese 
už gyvūnus, ir vis dėlto jie mums įkūnija metamorfoze, visas 
įmanomas metamorfozes. Iš pažiūros, nėra būtybių, labiau 

linkusių klajoti už gyvūnus, ir vis dėlto pagrindinis jų įsta- 
tymas yra laikytis savos teritorijos.2 Tačiau reikia atsiriboti 
nuo neteisingų teritorijos sąvokos interpretacijų. Ji anaiptol 
nereiškia subjekto arba grupės išlaisvinto santykio su savo 
erdve, savotiškos privačios nuosavybės teisės, organiškai 
būdingos individui, klanui ar rūšiai - būtent tokį savo fan- 
tazmą psichologija ir sociologija primetė visai ekologijai, - ir 
ši sąvoka nereiškia gyvybinės funkcijos, savotiško ekologinio 


? Tai, kad gyvūnai klajoja, yra mitas, tą patį galima pasakyti ir apie dabartinį 
įsivaizdavimą, kad pasąmonei ir geismui būdingas klajokliškumas. Gyvūnai 
niekada neklajojo, jie niekada nepalikdavo savo teritorijos. Pasipriešinimas 
šiuolaikinės visuomenės varžtams pagimdė išsivadavimą žadančių fantas- 
magorijų lauką, įsivaizdavimą, kad gamta ir gyvūnai - tai laukiniškumas, 
nevaržoma laisvė „numalšinti visus savo poreikius“, šiandienos žodžiais 
tariant, „patenkinti visus savo geismus“ - nes naujųjų laikų rusoizmas akcen- 
tavo potraukio neapibrėžtumą, geismo nepastovumą ir nebaigtinumo noma- 
diškumą - tačiau tai tėra ta pati mistika, kuria apgaubiamos išsivadavusios, 
neužkoduotos jėgos, turinčios tik vieną tikslą - išsiveržti į paviršių. 

Reikia pasakyti, kad laisvos, neliestos gamtos, neturinčios ribų ir teritorijos, 
kurioje kiekvienas klaidžioja kur užsimanydamas, niekuomet nebuvo, ir tik 
viešpataujanti tvarka susikūrė tokį jos vaizdą, kuriame tarsi veidrodyje atsi- 
spindėjo ji pati. Mes į idealų laukiniškumą (gamta, geismas, gyvuliškumas, 
šakniastiebis...) perkeliame nuvietinimo, teritorijos netekimo schemą, būdin- 
gą ekonomikos ir kapitalo sistemai. Laisvės nėra niekur, išskyrus kapitalą, 
kuris ją gamina, stiprina. Taigi socialinę vertės (urbanistinės, pramoninės, 
represyvinės ir pan.) reglamentaciją ir jai priešpriešinamą įsivaizduojamą 
laukiniškumą sieja glaudus ryšys: jie abu yra „nuvietinti“ ir padaryti pagal 
vienas kito paveikslą. Beje, „geismo“ radikalumas, kaip rodo šiuolaikinės 
teorijos, auga didėjant civilizuotumo abstrakcijos laipsniui, ir jis jokiu būdu 
nėra antagonistiškas, priešingai, jis žengia visiškai tuo pat keliu, įgauna tokią 
pačią, vis mažiau užkoduotą, daugiau išcentruotą, „laisvesnę“ formą, kuria 
apgaubiama mūsų tikrovė ir sykiu mūsų vaizduotės sfera. Gamta, laisvė, 
geismas ir t.t. net neišreiškia kapitalui priešingos svajonės, jie tiesiogiai per- 
teikia šios kultūros pažangą ar ją ištikusias negandas, jie netgi žengia pirma 
jos, nes svajoja apie visišką nuvietinimą ten, kur sistema visuomet pasi- 
tenkina dalinėmis priemonėmis: reikalaujant „laisvės“ iš tikrųjų reikalauja- 
ma žengti toliau už sistemą, bet ta pačia kryptimi. 

Nei gyvūnams, nei laukiniams nepažįstama „gamta“ mūsų prasme: jie žino 
tik apribotas, pažymėtas teritorijas, erdves, kurių sienų negalima kirsti nė iš 
vienos pusės. 

inkubatoriaus, į kurį buvo suvesta visa poreikių sistema? 
Teritorija nėra ir erdvė, ją suvokiant kaip sąvoką, suponuo- 
jančią laisvę bei pasisavinimą. Tai nėra instinktas, nei poreikis, 
nei struktūra (kad ir „kultūros“, „elgesio“), teritorijos sąvoka 
tam tikra prasme yra priešinga ir pasąmonės sampratai. Pa- 
sąmonė yra „palaidota“,išstumta ir be galo išsišakojusi struk- 
tūra. Teritorija yra atvira ir apibrėžta. Pasąmonė yra ta vieta, 
kur be galo kartojasi išstūmimo veiksmas bei subjekto fan- 
tazmai. Teritorija yra vieta, kur sukasi baigtinis giminystės ir 
mainų ciklas - be subjekto ir be išimčių: tai faunos ir floros, 
gėrybių ir turtų, giminystės ir rūšies, moterų ir ritualo cik- 
las - ten nėra subjekto ir viskas mainoma į viską. Jam būdin- 
gi absoliutūs įsipareigojimai, visiškas reversiškumas, tačiau 
ten nežinoma, kas yra mirtis, nes viskas patiria metamorfozes. 
Nėra subjekto, nėra mirties, nėra pasąmonės, nėra išstūmi- 
mo, nes niekas nestabdo formų virsmo. 

Gyvūnai neturi pasąmonės, nes jie turi teritoriją. Žmonės 
įgijo pasąmonę tik tada, kai prarado teritoriją. Vieną dieną iš 
jų atėmė teritoriją ir metamorfozes, taigi pasąmonė yra indi- 
viduali gedulo struktūra, be perstojo, beviltiškai vis iš naujo 


3 Štai Henri Laborit nepripažįsta, kad teritoriją galima interpretuoti instinkto 
ar privačios nuosavybės terminais: „Nei hipotaliame, nei kur kitur nerasta 
įrodymų, kad kokia nors ląstelių grupė ar nervų gijos diferencijuotųsi pri- 
klausomai nuo teritorijos sąvokos... Neatrodo, kad egzistuotų koks nors teri- 
torijos centras... Neverta kalbėti apie kažkokį ypatingą instinktą“. Bet tai 
daryti verta, jei įtraukiame jį į poreikių funkcionalumo sistemą, apimančią 
ir kultūrines elgsenas, — tuo šiandien užsiima visi be išimties ekonomistai, 
psichologai, sociologai ir pan.: „Taigi teritorija tampa erdve, be kurios neįma- 
nomas dovanojimo aktas, gyvybine erdve... Inkubatorius, teritorija yra tas 
netarpiškai su organizmu besiliečiantis erdvės plotelis, kur ji „atsiveria' 
termodinaminiams mainams, kad išsaugotų savo struktūrą... Didėjanti indi- 
vidų tarpusavio priklausomybė, moderniųjų didmiesčių ankštumas gerokai 
sumažina individualaus inkubatoriaus ribas...“ Tai erdvinė, funkcinė, ho- 
meostatinė samprata. Tarytum vienos ar kitos grupės, ar žmogaus, ar net 
gyvūno uždavinys būtų išsaugoti savo inkubatoriaus pusiausvyrą bei jo 
vidinių ir išorinių mainų dinaminį pastovumą! 

gromuluojanti tą netektį, o žvilgsnį į gyvūnus nuspalvina 
nostalgija. Tad jie mums užduoda klausimą: gal mes dabar 
jau gyvename ne pagal nuoseklaus proto kaupimo, sąmonės 
ir pasąmonės dėsnius, o įsisukome į šį neapdorotą, simbolinį 
nepabaigiamos reversijos ciklą baigtinėje erdvėje? Gal kalbė- 
dami apie mūsų kultūrai, galbūt net bet kokiai kultūrai bū- 
dingą idealią schemą, implikuojančią energijos kaupimą ir 
galų gale - jos išsivadavimą, mes svajojame ne tiek apie eks- 
ploziją, kiek apie imploziją, ne tiek apie energiją, kiek apie 
metamorfoze, ne tiek apie laisvę, kiek apie įsipareigojimą ir 
ritualinį iššūkį, svajojame apie teritorinį ciklą, o ne apie... 
Tačiau gyvūnai neužduoda klausimų. Jie tyli. 


Liekana 


Kai viskas atimama, nelieka nieko. 

Netiesa. 

Viskas lygu niekam, liekana pašalinama, - visa tai netiesa 
nuo pradžios iki galo. 

Nepasakytum, kad nieko nelieka. Tačiau liekana niekada 
neturi savarankiškos realybės, neturi savo vietos: liekanos 
dalijimo, apibrėžties, atstūmimo aktas nurodo... ką? Paša- 
linant liekaną, įsisteigia ir tampa tikrovišku... kas? 

Keista kaip tik tai, kad nėra priešingo binarinės opozicijos 
nario: juk galima sakyti dešinė /kairė, tas pats/kitas, dau- 
guma/mažuma, beprotis/normalus ir t.t., tačiau kokią porą 
pasiūlyti liekanai? Už įstrižo brūkšnio tuščia. „Suma ir lie- 
kana“,sudėtis ir liekana, veiksmas ir liekana, - tai nėra skiria- 
mosios opozicijos. 

Ir vis dėlto liekanos pora egzistuoja, ir ji net yra žymėtasis 
narys, svarbiausias akcentas, privilegijuotas elementas šioje 
keistai asimetriškoje opozicijoje, šioje struktūroje, kuri nėra 
struktūra. Tačiau šis Žymėtasis narys neturi pavadinimo. Jis 
anonimiškas, nestabilus ir neapibrėžiamas. Jis pozityvus, 
tačiau tik negatyvumas suteikia jam tikroviškumo. Tiesą sa- 
kant, jį galima būtų apibrėžti tik kaip liekanos liekaną. 

Tuo būdu liekana nurodo daug daugiau negu vien aiškią 
dviejų lokalizuotų narių perskyrą - mes turime besisukančią, 

reversišką struktūrą, kurioje neišvengiamai nuolatos grįžtama 
atgal, kurioje niekuomet neaišku, kas yra kieno liekana. Jokioje 
kitoje struktūroje negalima tokia reversija, toks veidrodinis 
principas: vyriškumas nėra moteriškumo moteriškumas, nor- 
malumas nėra beprotybės beprotybė, dešinė nėra kairės kairė 
ir t.t. Gal tik veidrodyje galima įžvelgti klausimą: kas - tikrovė 
ar atvaizdas - yra kito atspindys? Šia prasme apie liekaną 
galima kalbėti kaip apie veidrodį, arba apie liekanos veidrodį. 
Abiem atvejais struktūrinės demarkacijos linija, dalyvavimo 
prasmėje linija tampa miglota, abiem atvejais prasmė (tikriau 
tariant, galimybė nueiti nuo vieno taško iki kito vektoriumi, 
kurį apibrėžia narių pozicija vienas kito atžvilgiu) nebeeg- 
zistuoja. Nebėra pozicijos vienas kito atžvilgiu - tikrovė iš- 
nyksta užleisdama vietą realesniam už tikrovę atvaizdui, ir 
atvirkščiai — liekana išnyksta iš jai skirtos vietos tam, kad 
išnirtų anapus, tame, kieno liekana ji turėjo būti ir t.t. 

Tą patį galima pasakyti ir apie sociumą. Ar sociumo liekana 
yra nesocializuotos nuosėdos, o gal pats sociumas yra liekana, 
gigantiška atlieka... nuo ko? Nuo tam tikro proceso, kurio 
liekana sociumas vis tiek būtų šiam visiškai išnykus, jam net 
ir negavus pavadinimo. Nuosėdos gali būti tokių pat matme- 
nų kaip tikrovė. Sistemai viską absorbavus, atlikus visus 
sudėties veiksmus, kai nebelieka nieko, visa suma virsta liekana 
ir tampa likučiu. 

Pažvelkime į laikraščio Le Monde skyrelį „Visuomenė“ — 
paradoksalu, tačiau ten kalbama vien apie imigrantus, nusi- 
kaltėlius, moteris ir t.t., kitaip sakant, apie tai, kas nebuvo 
socializuota, apie „socialinius“ atvejus, analogiškus patologi- 
jos atvejams. Tai ertmės, kurias reikia susiurbti, tai segmentai, 
kuriuos „socialumas“ žingsnis po žingsnio išskiria. Sociumo 
akiratyje pavadinti „nuosėdomis“ jie tuo pačiu tampa jam pa- 
valdūs ir turi susirasti savo vietą išsiplėtojusiame socialume. 
Būtent ši liekana vėl užveda socialinę mašiną ir suteikia jai švie- 
žios energijos. Tačiau kas atsitinka, kai viskas nusausinama, 

kai viskas socializuojama? Tada mašina sustoja, dinamika 
pasuka priešinga kryptimi, ir visa sociumo sistema virsta 
nuosėdomis. Sociumas, pamažu eliminuodamas visas nuo- 
sėdas, pats tampa nuosėdiškas. Nuosėdines kategorijas pava- 
dindamas „Visuomene“, sociumas pats save pavadina liekana. 

Tai, kad neįmanoma nustatyti, kas yra liekana, o kas - ne, 
būdinga simuliacijos ir agonizuojančių skiriamųjų sistemų 
fazei, kurioje viskas virsta liekana ir nuosėdomis. Ir atvirkš- 
čiai, tai, kad išnyko lemtingas, struktūrinis įstrižas brūkšnys, 
atskyręs liekaną nuo ? ? ? ir šitaip sudaręs sąlygas kiekvienam 
nariui tapti kito liekana, būdinga reversiškumo fazei, kurioje 
„Virtualiai“ likučio nebėra. Du teiginiai vienu metu yra „tei- 
singi“ ir neatmeta vienas kito. Jie patys yra reversiški. 

Kitas aspektas, ne mažiau neįprastas negu priešingo nario 
nebuvimas, yra toks: liekana kelia juoką. Bet kokioje disku- 
sijoje šia tema pratrūksta tie patys kalbiniai žaidimai, tos 
pačios dviprasmybės ir nešvankybės, kaip ir diskusijose apie 
seksą ar mirtį. Visi žino, kad seksas ir mirtis yra dvi didžios 
temos, galinčios išprovokuoti dviprasmybes ir juoką. Tačiau 
liekana yra trečioji ir galbūt vienintelė tema, kuri kitoms 
dviem tampa pačia reversiškumo figūra. Juk kodėl juokia- 
masi? Juokiamasi tik iš reversiškumo, o juk seksas ir mirtis 
yra be galo reversiškos figūros. Iš sekso ir mirties juokiamasi 
būtent todėl, kad ant kortos statomas tai vyriškumas, tai 
moteriškumas, tai gyvenimas, tai mirtis. O juk dar labiau 
juokiamasi iš liekanos, iš to, kas net neturi priešingo nario, iš 
to, kas vienas pats pereina visą ciklą ir nuolatos vejasi savo 
įstrižą brūkšnį, savo antrininką, kaip Peteris Schlemihlis savo 
šešėlį.' Liekana yra nešvanki, nes reversiška ir iškeičiama į 


' Aliuzija į Peterį Schlemihlį Roberto Musilio romane Žmogus be šešėlio nėra 
atsitiktinė. Juk šešėlis, taip pat atvaizdas veidrodyje (filme Prahos studen- 
tas), yra liekana par excellence, kažkas, kas gali „atsiskirti“ nuo kūno visai 
kaip plaukai, išmatos, nagų nuokarpos, ir toks palyginimas persunkia visą 

save pačią. Tai nešvanku ir juokina, kaip tik gali juokinti, be 
galo juokinti vyriškumo ir moteriškumo, gyvenimo ir mirties 
neskyrimas. 


Šiandien liekana tapo stipriuoju [opozicijos] nariu. Būtent 
likutis grindžia mūsų naujuosius suvokimo būdus. Galas 
logikai, besiremiančiai skiriamosiomis opozicijomis, kurių 
silpnajam nariui tekdavo nuosėdų vaidmuo. Šiandien viskas 
apsiverčia. Štai psichoanalizė yra pirmoji didelė nuosėdų (kal- 
bos klaidos, sapnai ir pan.) teorija. Mes vadovaujamės nebe 
politine produkavimo ekonomija, o ekonomine reproduka- 
vimo, perdirbimo (ekologija ir užterštumas) politika - politi- 
ne liekanos ekonomija. Viskas, kas normalu, šiandien matoma 
beprotybės šviesoje, kuri tebuvo jos nereikšminė liekana. 
Pirmenybė teikiama visoms visų sričių liekanoms - tam, kas 
buvo nutylėta, moterims, bepročiams, mažumoms, mene - 
išmatoms ir atliekoms ir t.t. Tačiau šitaip žvelgdami mes tik 
savotiškai apverčiame struktūrą, svarbiausiu akcentu pada- 
rome tai, kas buvo išstumta, liekana mums tampa prasmės 


archajinę magiją. Tačiau, kita vertus, ir šešėlis, ir atvaizdas, kaip žinome, 
yra sielos, alsavimo, būties, esmės, to, kas suteikia subjektui gilią prasmę, 
„metaforos“. Be atvaizdo ir šešėlio kūnas yra permatomas niekis, jis yra nebe 
jis pats, o liekana. Tai persišviečianti substancija, liekanti pasitraukus šešėliui. 
Ji nebereali - visą realybę su savimi nusinešė šešėlis (štai filme Prahos stu- 
dentas herojų, sudaužiusį veidrodį ir atvaizdą jame, akimirksniu ištinka 
mirtis - klasikinis stebuklinių pasakų epizodas, prisimintinas taip pat Hanso 
Christiano Anderseno Šešėlis). Tada kūnas tėra savo paties nuosėdų atlieka, 
savo kritulių krituliai. Tik vadinamojoje tikrovės sferoje teikiama pirmeny- 
bė kūnui kaip referencijai. Tačiau simbolinėje sferoje niekas neleidžia lažin- 
tis, jog vienas arba kitas (kūnas ar šešėlis) yra pirmesnis. Ir būtent ši šešėlio 
reversija į kūną, šie esmiškumo krituliai baigiantis esmiškumui, spaudžiant 
nereikšmingumui, prasmei nuolat patiriant pralaimėjimą prieš tai, kas iš jos 
lieka - tebūnie tai nagų nuokarpos ar objektas „mažoji a“ - lemia tų istorijų 
žavesį, grožį ir neraminantį keistumą. 

plėtiniu, jos pertekliumi (bet formaliai perteklius nesiskiria 
nuo liekanos, ir Bataille'o aptartasis pertekliaus švaistymas 
nesiskiria nuo liekanų susiurbimo politinėje apskaičiavimų 
ir stokos ekonomijoje: skiriasi tik filosofijos), ir remdamiesi 
liekana susikuriame aukštesnės pakopos prasmę. Štai kur visų 
„Išsilaisvinimų“, pasitelkiančių energijas, slypinčias anapus 
įstrižo brūkšnio, paslaptis. 

Tačiau iš tiesų viskas daug originaliau: turime ne papras- 
čiausią situacijos apvertimą ir liekanų daugėjimą, o visų struk- 
tūrų ir visų opozicijų slinktį, kuri baigiasi tuo, kad nebėra net 
to, kas lieka, nes liekana yra visur ir žaisdama su įstrižu brūkš- 
niu ji panaikina pati save. 

Nieko nelieka ne todėl, kad viskas atimta, o todėl, kad vis- 
kas be paliovos virsta viskuo ir net sudėtis nebeturi prasmės. 


Gimimas yra nuosėdos, jeigu jo simboliškai nepratęsia 
iniciacija. 

Mirtis yra nuosėdos, jeigu ji nevirsta gedulu, kolektyvine 
gedulo švente. 

Vertė yra nuosėdos, jei neįsiurbiama ir neišsklaidoma mai- 
nų cikle. 

Seksualumas tampa nuosėdomis, kai ima gaminti seksua- 
linius santykius. 

Ir sociumas tampa nuosėdomis, kai ima gaminti „socia- 
linius santykius“. 

Visa tikrovė yra nuosėdos, 

o tam, kas yra nuosėdos, lemta iki begalybės kartotis fan- 
tazmuose. 


Bet koks kaupimas tėra liekana ir liekanos kaupimas ta 
prasme, kad jis nutraukia sąjungą ir begalinėje kaupimo bei 
skaičiavimo sekoje, begalinėje produkavimo, energijos bei 

vertės sekoje kompensuoja tai, kas anksčiau realizuodavosi 
tos sąjungos cikle. Tačiau absoliučiai realizuojasi tik tai, kas 
perėjo visą ciklą, o štai begalybės plotmėje visa, kas yra žemiau 
begalybės, amžinybės (šios laiko atsargos taip pat, kaip ir bet 
kurios kitos atsargos, nutraukia sąjungą) brūkšnio, visa tai 
yra tik likutis. 

Kaupimas tėra liekana, o išstūmimas tėra atvirkščiai simet- 
riškas jo pavidalas. Išstumtų afektų ir reprezentacijų atsargos 
yra tai, kuo grindžiama mūsų naujoji sąjunga. 

Tačiau kai viskas išstumta, nebėra nieko išstumto. Jau 
nebetoli tas absoliutaus išstūmimo taškas, kuriame atsargos 
pačios savęs atsikrato, kur fantazmų atsargos subyra. Visą 
mūsų atsargų, energijos ir to, kas iš jų lieka, įsivaizdavimą 
lemia išstūmimas. Šiam pasiekus kritinį prisotinimo laipsnį 
ir išnykus iš akiračio, nebeliks energijos, kurią galima būtų 
išlaisvinti, eikvoti, taupyti, gaminti - išsisklaidys pati ener- 
gijos sąvoka. 

Šiandien liekana, mums liekanti energija, liekanų atstaty- 
mas ir išsaugojimas paverčiami svarbiausia žmonijos prob- 
lema. Tokiu pavidalu ji neišsprendžiama. Kiekvienąkart išlais- 
vinus ar išeikvojus energiją liks naujas likutis. Kiekvieną 
geismą, kiekvieną libido energiją lydės naujas išstūmimas. 
Nieko nuostabaus, juk pačią energiją mes suvokiame tik jos 
atsargų kaupimo ir jos išlaisvinimo procese, kuris ją išstumia 
ir ją „gamina“, kitaip sakant, mes ją priimame tik liekanos ir 
antrininko pavidalu. 

Reikia beprotiškai vartoti energiją tam, kad išnaikintume 
jos sąvoką. Reikia maksimaliai panaudoti išstūmimą tam, kad 
išnaikintume šią sąvoką. Kai paskutinį litrą energijos suvartos 
paskutinis ekologas, kai paskutinį čiabuvį ištirs paskutinis 
etnologas, kai paskutinę prekę pagamins paskutinis likęs 
„darbo jėgos“ vienetas, kai paskutinį fantazmą paaiškins 
paskutinis analitikas, kai viskas bus išlaisvinta ir suvartota 
sulig „paskutiniu energijos lašu“, štai tada pastebėsime, kad 

Ši gigantiška energijos ir gamybos, išstūmimo ir pasąmonės 
spiralė, kuri viską užsklendė entropinėje ir katastrofinėje 
lygtyje, iš tikrųjų yra tiesiog tam tikra liekanos metafizika, ir 
būtent dėl to ji išnyks, nepadariusi jokio poveikio. 


Lavonas spirale 


Universitetas išgyvena nuosmukį - jis neatlieka savo funkcijos 
socialinėje rinkos ir užimtumo plotmėje, jam nerasime nei 
kultūrinio užtaiso, nei tikslo perteikti Žinias. 

Nebėra, tiesą sakant, net valdžios - ji irgi išgyvena nuo- 
smukį. Štai kodėl 1968-ųjų gaisras nebeisiplieks: kvestio- 
nuojamas žinių korpusas nebebus atsuktas prieš pačią valdžią, 
ir prieštaravimas tarp žinojimo ir galios (arba jų suokalbio 
iškilimas aikštėn, o tai vienas ir tas pats) universitete nebe- 
sukels sprogimo, kuris ne kaip politinis, o veikiau kaip sim- 
bolinis užkratas akimirksniu nuvilnijo per visą institucinį bei 
socialinį lauką. Šį posūkį ženklino šūksnis „kodėl sociologai?“ 
aklavietėje atsidūręs žinojimas, svaiginantis nežinojimas (ki- 
taip sakant, vertės kaupimo žinojimo lauke absurdiškumas ir 
sykiu negalimumas) atsisuka kaip koks absoliutus ginklas 
prieš pačią valdžią ir ją išardo pagal tą patį svaiginantį atsi- 
kratymo scenarijų. Toks yra 1968-ųjų gegužės įvykių efektas. 
Tai neįmanoma šiandien, kai pati valdžia pabėgo ir tapo 
nepagaunama kaip ir žinojimas. Atsikratė pati savęs. Nuo šiol 
institucijoje, kuri plūduriuoja, kurioje nerasime nei žinojimo 
turinio, nei valdžios struktūros (išskyrus archajinį feodaliz- 
mą, valdantį tam tikrą simuliacinę mašiną, kurios paskirtis 
jam neaiški ir kurios išlikimas toks pat nenatūralus kaip ir 

kareivinių bei teatrų), puolamieji veiksmai yra neįmanomi. 
Prasmę teturi tai, kas skatina puvimą, kas akcentuoja agonijos 
tampomų žinojimo ir valdžios žaidimų parodiškumą, simu- 
liakriškumą. 

Streiko poveikis priešingas. Jis atgaivina galimo univer- 
siteto idealą, visiems prieinamos (niekur neaptinkamos, ne- 
beturinčios prasmės) kultūros fikciją, jis imasi universiteto 
funkcijų kaip jo kritinė alternatyva, kaip jo terapija. Strei- 
kuotojai vis dar svajoja apie pilnakraujį ir demokratišką žino- 
jimą. Beje, šiandien visur šį vaidmenį vaidina kairieji: būtent 
kairiųjų teisingumas vėl įdiegia teisingumo idėją, logikos ir 
socialinės moralės reikalavimą į tą supuvusį aparatą, kuris 
yra, praranda bet kokį savo teisėtumo suvokimą ir beveik savo 
noru atsisako funkcionuoti. Kairieji desperatiškai sekretuoja 
ir reprodukuoja valdžią, nes jie jos nori, taigi jie tiki valdžia 
ir ją prikelia tada, kai sistema ją pribaigia. Sistema, kuri 
ilgainiui susidorojo su visomis valdžios aksiomomis, visomis 
institucijomis ir palaipsniui realizavo visus istorijos eigoje 
revoliucingų kairiųjų iškeltus uždavinius, staiga prispiriama 
prikelti visus kapitalo smagračius, idant vieną dieną juos 
galėtų paleisti į darbą: reikia išsaugoti viską — nuo privačios 
nuosavybės iki smulkių įmonių, nuo kariuomenės iki nacijos 
didybės, nuo puritoniškos moralės iki smulkiaburžuazinės 
kultūros, nuo teisingumo institucijų iki universitetų — reikia 
išsaugoti tai, kas prapuola, ką pati sistema žiauriai (sutinku), 
tačiau pasidavusi negrįžtamam impulsui, likvidavo. 

Štai kodėl, nors ir paradoksalu, tačiau būtina apversti visus 
politinės analizės terminus. 


Valdžia (ar tai, kas užima jos vietą) nebetiki universitetu. 
Iš esmės ji žino, kad šis tėra zona, kurioje laikinai priglau- 

kusiųjų klasė, ir jai telieka padaryti atranką - 0 savo elitą ji 

susiras kitur arba kitaip. Diplomai beverčiai - ir kodėl gi jų 
nedavus (beje, ji pasiruošusi diplomais apdalyti visus no- 
rinčius)? Tačiau kam tada tokia provokuojanti politika? Tam 
ir tiktai tam, kad energija būtų nukreipta į fiktyvų uždavinį 
(atranka, darbas, diplomai ir t.t.), į jau mirusį ir pūvantį 
referentą. 

Vis dėlto pūvantis universitetas dar gali pridaryti daug 
blogo (puvimas yra simbolinis - ne politinis, o simbolinis, taigi 
mūsų atveju - destruktyvus procesas). Tačiau reikia ne svai- 
čioti apie prisikėlimą, o skatinti šį puvimą. Reikėtų jį paversti 
smurtiniu procesu, žadančiu smurtinę mirtį, provokuojančiai 
tyčiojantis, išpučiant simuliaciją taip, kad universiteto mirties 
ritualą būtų imta laikyti visos visuomenės puvimo modeliu, 
užkrečiančiu abejingumo bacilomis kiekvieną socialinę struk- 
tūrą, kurioje mirtis galiausiai nuimtų savo derlių - streikas 
surėmęs pečius su sistema desperatiškai mėgina tam užkirsti 
kelią, tačiau pasiekia tik tiek, kad universitetas pasmerkiamas 
lėtai mirčiai, atsilikimui, ir jame net nebelieka galimos de- 
strukcijos, agresyvios reversijos užtaiso. 

Šitai pavyko pasiekti 1968-ųjų gegužės įvykiams. Vienu 
momentu, kai universiteto ir kultūros suirimo procesas dar 
nebuvo taip toli pažengęs, studentai, anaiptol neturėję noro 
išgelbėti baldų (idealiame lygmenyje - prikelti prarastą ob- 
jektą), pasipriešino valdžiai stengdamiesi priartinti totalinę, 
staigią institucijos mirtį, dar labiau suintensyvinti sistemos 
pradėtą nuvietinimo procesą ir ragindami valdžią imtis atsa- 
komųjų veiksmų prieš tokį visuotinį žinojimo institucijos 
nuokrypį, prieš tokį visuotinį poreikio rinktis tam tikroje 
vietoje praradimą, prieš tokį norą mirti galų gale - universiteto 
krizė nėra iššūkis, priešingai, tai sistemos žaidimas, iššūkis 
yra universiteto mirtis - į tai valdžia neturėjo ką atsakyti ir jai 
liko tik pačiai save paleisti (gal tik vienai akimirkai, tačiau tai 
buvo, mes tai matėme). 

Atrodė, kad gegužės 10-osios barikados buvo gynybinio 
pobūdžio, kad jos gynė tam tikrą teritoriją - Lotynų kvartalą, 
džiai, grasindamos universiteto, kultūros mirtimi ir drauge 
savo pačių galima mirtimi - jos siūlė staigią auką, kuri, kaip ir 
ilgalaikė sistemos strategija, siekė to paties - likviduoti kultū- 
rą ir žinojimą. Jomis siekta ne išgelbėti Sorboną, o bauginti 
jos lavonu kitus, kaip kad Vatso ir Detroito juodaodžiai siekė 
sukelti siaubą savo kvartalų griuvėsiais, kuriuos patys ir 
padegė. 

Kuo galima įbauginti šiandien? Juk nebėra net žinojimo, 
kultūros griuvėsių - jie irgi nugrimzdo į nebūtį. Mums tai 
žinoma, mes septynetą metų gedėjome dėl Nanterre'o uni- 
versiteto. 1968-ieji yra mirę, juos galima pakartoti tik kaip 
gedulo fantazmą. Simbolinės prievartos plotmėje (tai yra 
anapus politikos) juos atitiktų tai, kas nežinojimą, žinojimo 
puvimą suvedė kaktomuša su valdžia — šio veiksmo pasa- 
kiškos energijos reikėtų ieškoti ne tame pačiame lygmenyje, 
o žingtelėjus aukščiau spirale, ten, kur nevaldžia, valdžios 
puvimas būtų suvedamas kaktomuša su - su kuo gi? Štai kur 
problema. Ji turbūt neišsprendžiama. Valdžia prarandama, ji 
jau prarasta. Mus supa vien valdžios iškamšos, tačiau mašinali 
valdžios iliuzija dar valdo socialinę sferą, už kurios auga 
nesantis, nematomas kontrolės baubas, grasinantis pritaikyti 
galutinį kodą, kurio maži terminalai mes visi esame. 


Didelės prasmės nebeturi ir reprezentacijos užsipuldinė- 
jimas. Puikiai jaučiame, kad dėl tos pačios priežasties visi stu- 
dentų maištai (kaip ir plačiau žvelgiant - visa visuomenė), 
valdžios reprezentavimo, delegavimo klausimu tėra pamėk- 
liškos peripetijos, kurios, gniuždomos nevilties, vis dar sugeba 
išsilaikyti pirmame plane. Nežinau, koks Mo6biuso efektas čia 
kaltas, tačiau reprezentacija irgi atsisuko prieš save pačią ir 

sykiu ištirpo visa loginė politikos visata, užleisdama vietą ribų 
nežinančiam simuliacijos universumui, kur nuo pat pradžių 
niekas nebėra reprezentuojamas ir niekas nereprezentuoja 
nieko, kur viskas, kas akumuliuojama, beregint išsikrauna, 
kur net ašinės, kryptingos ir paslaugios valdžios fantazmas 
yra išnykęs. Šis universumas mums kol kas dar nesupranta- 
mas, nepažinus, čia viešpatauja pražūtinga kreivė, kuriai 
pasiutusiai priešinasi mūsų mentalinės koordinatės, besi- 
remiančios stačių kampų geometrija ir iki begalybės linijine 
kritika bei istorija. Ir vis dėlto reikia kovoti čia, net jeigu tai 
neturi prasmės. Mes esame simuliantai, mes esame simu- 
liakrai (ne klasikine „regimybės“ prasme), įgaubti veidrodžiai, 
išspinduliuojami sociumo. Šis spinduliavimas neturi šviesos 
šaltinio, tai valdžia be ištakų, be distancijos, ir būtent šiame 
taktiniame simuliakro universume reikia kautis, neturint 
vilties (viltis yra silpna vertė), reikia kautis su iššūkiu ir 
žavesiu. Juk turime sutikti, kad visų instancijų, visų vertybių 
ašių, visos aksiologijos (taip pat ir politinės) suirimas skleidžia 
intensyvų žavesį. Šis kapitalo agonijos ir sykiu apogėjaus 
reginys toli pralenkia prekės siūlomą reginį, kurį aprašė situa- 
cionistai*. Šis reginys yra mūsų svarbiausioji jėga. Mes nebe- 
užmezgame neapibrėžto ar pergalingo, tačiau bet kokiu atveju 
politizuoto jėgos santykio su kapitalu - tai būtų revoliucinis 
fantazmas. Mes užmezgame iššūkio, gundymo ir mirties san- 
tykį su universumu, kuris toks nebėra, nes jame nebeliko 
koordinačių ašių. Tą iššūkį, kurį mums meta kliedintis kapi- 
talas, be gėdos likviduojantis pelno dėsnį, pridėtinę vertę, 
gamybos tikslus, valdžios struktūras ir savo proceso pabaigoje 


* Situacionizmas - meninis ir politinis sąjūdis, prasidėjęs 1957 metais. Pasi- 
žymėjo radikalia visuomenės kuriamų kultūrinių verčių kritika, pasisakė 
už „nuolatinę kasdienio gyvenimo revoliuciją“. Turėjo įtakos ir 1968-ųjų 
gegužės įvykiams. Čia veikiausiai daroma aliuzija į vieno žymiausių situa- 
cionistų Guy Debord'o knygą La sociėtė du spectacle (Reginio visuomenė), 1967. 

atskleidžiantis gilų, pirmykščiams sunaikinimo ritualams 
būdingą amoralumą (tačiau taip pat ir gundymą), reikėtų 
pakelti į aukštesnį pamišimo lygmenį. Kapitalas yra neat- 
sakingas, nereversiškas, neišvengiamas kaip ir vertė. Tik jai 
vienai jis gali atverti fantastinį savo gedimo reginį - virš 
klasikinių kapitalo struktūrų dykumos sklando tik vertės 
šmėkla, panašiai kaip virš jau seniai desakralizuoto pasaulio 
plevena religijos šmėkla, o virš universiteto - žinojimo šmėkla. 
O mums reikia vėl tapti šios dykumos nomadais, tik šį kartą 
išsilaisvinusiais nuo vertės iliuzijos mašinalumo. Mes gyve- 
name pasaulyje, mums neraminančiai svetimame kaip dyku- 
ma ir simuliakras, su nepaprastai tikroviškomis gyvų būtybių 
šmėklomis, klaidžiojančiais ir simuliuojančiais gyvūnais, ku- 
riais mus pavertė kapitalas, kapitalo mirtis - nes miestų dy- 
kuma prilygsta smėlio dykumai, ženklų džiunglės prilygsta 
ekvatoriaus džiunglėms, simuliakrų svaigulys prilygsta gam- 
tos žŽadinamam svaiguliui — ir išlieka tik svaiginantis gun- 
dymas, kurį skleidžia agonizuojanti sistema, kurioje darbas 
laidoja darbą, vertė - vertę ir lieka neliesta, gąsdinanti, neiš- 
vaikščiota, tolydi (kaip to norėjo Bataille'is) erdvė, kur tik vėjas 
pusto smėlį, kur tik vėjas būdrauja virš smėlynų. 

Kas iš viso to lieka politinėje sferoje? Labai mažai kas. 

Tačiau mes taip pat turime kautis su tuo visa persmelkian- 
čiu žavesiu, kuriuo mus pakeri kapitalo agonija, su kapitalo 
pastangomis suvaidinti savo paties agoniją, kurios realūs 
veikėjai esame mes patys. Perleidę jam jo mirties iniciatyvą, 
mes atiduodame jam visas privilegijas sukelti revoliuciją. 
Vertės simuliakro ir kapitalo bei valdžios šmeklos apsuptyje mes 
dar mažiau ginkluoti ir dar mažiau ką nors galime padaryti, 
negu tada, kai mus varžė vertės ir prekės dėsnis, nes, pasirodo, 
sistema sugeba integruoti savo pačios mirtį, ir nuo mūsų pečių 
nuimama atsakomybė už ją kaip ir už mūsų pačių gyvybę. 
Šiai be galo gudriai klastai, kurios griebiasi sistema simu- 
liuodama savo mirtį, absorbuodama bet kokį negatyvumą ir 


176 LAVONAS SPIRALE 


taip išlaikydama mus gyvais, galima užkirsti kelią tik dar 
gudresne klasta. Tik iššūkis arba vaizduote besivadovaujantis 
mokslas, savotiška simuliakrų patafizika gali išvaduoti mus iš 
tos simuliacijos strategijos ir mirties aklavietės, kurioje mus 
užspendžia sistema. 


1976 metų gegužė. 


Paskutinis vertės tango 


Kai nieko nėra savo vietoje - tai netvarka, 


Kai norimoje vietoje nieko nėra - tai tvarka. 
Brechtas 


Universiteto administraciją apima panika vien pagalvojus apie 
tai, kad diplomai bus įteikiami ne už „tikrą“ darbą, ne už 
žinojimą. Juos gąsdina ne politinis perversmas, o tai, kad vertė 
atsiskiria nuo savo turinių ir funkcionuoja viena pati, kaip 
savo pačios forma. Universiteto verčių (diplomų ir pan.) 
gausės, jos cirkuliuos ir toliau kaip pinigų srautai ar euro- 
doleriai, suks ratu be referencinio kriterijaus, kol galų gale 
nuvertės visiškai, tačiau tai nesvarbu: vien jų cirkuliacijos 
pakanka sukurti visuomeniniam vertės akiračiui, o vertės 
šmėkla rodysis tik dar dažniau, net jeigu jos referentas (jos 
vartojimo, mainų vertė, universiteto „darbo jėga“, kurią ji 
apima) yra prarastas. Niekam neprilygstančios vertės teroras. 

Ši situacija tik iš pažiūros nauja. Taip mano tie, kurie uni- 
versitetą tebelaiko realaus darbo vieta ir ten investuoja savo 
patyrimą, neurozes, raison d'ėtre. Universitete pasikeitimas 
(žinojimo, kultūros) ženklais tarp „mokytojų“ ir „mokomų- 
jų“ jau kurį laiką tėra tam tikras susitarimas, kurį lydi abe- 
jingumo kartėlis (tai ženklų abejingumas, paskatinantis socia- 
linių ir žmogiškųjų santykių atšalimą), simuliakras, kurį lydi 

psichologinė drama (gėdingas poreikis šilumai, esačiai, edi- 
piniams mainams, pedagoginiam incestui, kuriuo bandoma 
pakeisti nebūtin nugrimzdusį pasikeitimą darbu ir žinojimu). 
Šiuo atžvilgiu universitetas lieka ta vieta, kur desperatiškai ban- 
doma supažindinti su tuščia vertės forma, ir tie, kas praleido jame 
keletą pastarųjų metų, žino, koks keistas darbas ten vyksta, 
kokia tikra nedarbo, nežinojimo neviltis ten viešpatauja. Nes 
dabartinės kartos vis dar svajoja apie skaitymą, mokymąsi, 
konkurenciją, tačiau jų širdis jau nebe ten - asketiškas kul- 
tūrinis mentalitetas nugrimzo į dugną su viskuo, kas buvo 
ant borto. Štai kodėl streikas nieko nebereiškia.! 

Ir štai dėl ko mes pakliuvome į spąstus, mes patys save 
įviliojome į spąstus po 1968-ųjų ėmę dalinti diplomus visiems, 
kas pakliuvo. Perversmas? Jokiu būdu. Mes ir vėl paskleidėme 
išgrynintą vertės formą - tai buvo diplomai, kurie nega- 
rantavo darbo. Sistema nebenori diplomų, tačiau ji nori tuš- 
tumoje veikiančių verčių, ir mes savo rankomis tai pradėjome 
daryti, paklusdami visiškai priešingai iliuzijai. 

Studentų nepasitenkinimui darbo negarantuojančiais dip- 
lomais prilygsta dėstytojus apėmęs nepasitenkinimas. Jis 
labiau paslėptas ir klastingesnis negu tradicinis nerimas dėl 
nesėkmės ar beverčių diplomų. Sunku pakęsti nuo visų pavojų 


' Beje, šiuolaikiniame streike natūraliai išryškėja tie patys aspektai, būdingi 
darbui - tas pats įtemptas laukimas, ta pati nesvarumo būsena, tas pats tikslų 
nebuvimas, ta pati alergija sprendimų priėmimui, tas pats instancijos suki- 
masis ratu, tas pats energijos gedulas, tas pats neapibrėžtas cirkuliarumas - 
šiandien streikas toks, koks darbas buvo vakar, antiinstitucijoje tokia pati 
situacija kaip institucijoje: užkratas plinta, ratas užsidaro, ir reikia ieškoti, 
kur išsiveržti. Arba ne - geriau laikyti šią aklavietę pamatine situacija, ne- 
apsisprendimą ir tikslo nebuvimą paversti puolamuoju ginklu, strategija. 
Bandydami bet kokia kaina ištrūkti iš šios mirtinos situacijos, išsivaduoti iš 
šios mentalinės universiteto anoreksijos, studentai tik vėl įpučia energijos 
jau seniai komoje sustingusiai institucijai; šiandien ir institucijos, ir individai 
bando žūtbūt išgyventi pasitelkdami nevilties terapiją, ir tai rodo visuotinį 
nesugebėjimą pažvelgti mirčiai į akis. „Reikia pastumti tai, kas griūva“, sakė 
Nietzsche. 

apdraustą diplomą, kurio turinyje nebeliko žinojimo ir at- 
rankos peripetijų. Be to, tam, kad bent jau įvyktų kažkas 
panašaus į „tikrus“ dalykus, jį turi komplikuoti arba naudos 
alibi, kai už darbo simuliakrą įteikiamas diplomo simuliakras, 
arba tam tikra agresijos (dėstytojas samdomas skaityti pa- 
skaitas arba su juo elgiamasi kaip su automatiniu [žinių] 
distributoriumi) ar priešiškumo forma. Tačiau tai nepasiekia 
tikslo. Net šeimyniniai dėstytojų ir studentų kivirčai, kuriais 
šiandien užpildyta didžioji jų kasdienybės dalis, tėra tik pri- 
minimas, savotiška nostalgija tai prievartai ar suokalbiui, 
kurie kadaise juos priešino ar vienijo sprendžiant vieną ar kitą 
žinojimo ar politikos problemą. 

Kai nebelieka „negailestingo, geležinio vertės dėsnio“, koks 
mus ištinka liūdesys, kokia apima panika! Štai kodėl vis dar 
išpurenta dirva fašistiniams ir autoritariniams metodams, - 
juk šie prikelia šiokią tokią prievartą, be kurios negalime 
gyventi, ir nelabai svarbu, ar mes ją skleidžiame, ar nuo jos 
kenčiame. Ritualo, darbo, žinojimo, kraujo, valdžios ir poli- 
tikos prievarta - tai puiku. Jėgos santykiai, prieštaravimai, 
išnaudojimas, represijos - kaip viskas aišku, akivaizdu! Šian- 
dien to trūksta, mes jaučiame, kaip mums to reikia. Viskas 
yra žaidimas, pavyzdžiui, universitete (nors tas pats vyksta 
ir politikos sferoje), kur dėstytojas vėl įtvirtina savo valdžią 
telkdamasis „žodžio laisvę“, [studentų] grupės savivaldą ir 
kitus naujųjų laikų paistalus. Nieko neapgausi. Tiesiog kad 
išvengtume baisaus nusivylimo, katastrofos, kuri neišven- 
giama praradus vaidmenis, statusus, atsakomybę, įsivieš- 
patavus neįtikėtinai demagogijai, mes turime vėl sukurti 
dėstytojo postą — gal kaip valdžios ir žinojimo iškamšą, gal 
kaip ultrakairuoliško teisėtumo salelę, kitaip situacija mums 
bus nepakenčiama. Sukūrus pamėklišką pedagogikos sce- 
narijų, sudarius kompromisą, dirbtinai sumodeliavus dėsty- 
toją ir įjungus į šį dviprasmišką suokalbį studentus, viskas 
teka sena vaga ir šiuo atveju gali tęstis iki begalybės. Vertė ir 

darbas turi pabaigą, tačiau vertės ir darbo simuliakras gali 
tęstis be pabaigos. Simuliacijos visata yra transreali ir neturinti 
ribų: joks realybės išbandymas nieko jai nebepadarys, nebent 
iššauktų visuotinę griūtį ir nuošliaužą — ir tai yra mūsų pati 
beprotiškiausia viltis. 


1977 metų gegužė 


Apie nihilizmą 


Nihilizmas nebesidažo niūriomis, vagneriškomis, špengle- 
riškomis, suodžių, pasaulio pabaigos spalvomis. Jį gimdo nebe 
dekadanso Weltanschauung ir ne radikali metafizika, besire- 
mianti Dievo mirtimi bei visomis iš to darytinomis išvadomis. 
Nihilizmas šiandien randasi iš skaidrumo ir tam tikra pras- 
me jis šiandien yra dar radikalesnis, dar svarbesnis negu anks- 
tesnės istorinės jo formos, nes tas skaidrumas, tas plūduria- 
vimas yra neatskiriama sistemos ir kiekvienos ją analizuoti 
siekiančios teorijos dalis. Kai mirė Dievas, dar buvo apie tai 
skelbiantis Nietzsche - didis nihilistas amžinybės ir amžiny- 
bės lavono akivaizdoje. Tačiau simuliuoto visų daiktų skaid- 
rumo, pasaulio materialistinio ar idealistinio virtimo hiper- 
realybe akivaizdoje (Dievas nemirė, jis tapo hiperrealus), 
nebėra teorinio ir kritinio Dievo, kuris galėtų atpažinti savus. 

Visata ir mes, visi gyvieji, įžengėme į simuliaciją, į pra- 
gaištingą - net ne pragaištingą, o indiferentišką - atgrasinimo 
sferą: keista, tačiau nihilizmas visiškai realizavosi ne destruk- 
cijos, o simuliacijos ir atgrasinimo pavidalu. Buvęs aktyviu, 
smurtiniu fantazmu, buvęs mitu ir taip pat jo veikimo scena 
istorijos eigoje, nihilizmas virto skaidriu, melagingai skaidriu 
funkcionavimu. Tad kas teoriškai lieka iš nihilizmo? Kokioje 
dar scenoje galėtų niekis ir mirtis būti suvaidinti kaip iššūkis, 
kaip užstatas? 

Ankstesnių nihilizmo formų atžvilgiu mes atsidūrėme nau- 
joje, ir, be abejo, išeities neturinčioje padėtyje: 

Pirmoji didelė forma buvo romantizmas - jis ir Šviečiamojo 
amžiaus revoliucija sutapo su regimybių sferos panaikinimu. 

Antroji jo banga kilo kartu su siurrealizmu, dadaizmu, 
absurdu ir politiniu nihilizmu - ji sutapo su prasmės sferos 
panaikinimu. 

Pirmoji — vis dar estetinė nihilizmo forma (dendizmas), 
antroji - politinė, istorinė ir metafizinė forma (terorizmas). 

Abu šie pavidalai mus liečia dabar tik iš dalies arba ir visai 
neturi su mumis nieko bendro. Skaidrumo nihilizmas nebėra 
nei estetinis, nei politinis, jis nebesivaiko nei regimybių, nei 
prasmės išnaikinimo paskutiniųjų atšvaitų ar apokalipsės 
paskutiniųjų niuansų. Nebėra apokalipsės (bandymų ją at- 
spindėti galima įžvelgti tik šen bei ten pasitaikančiuose tero- 
rizmo aktuose, tačiau jie nebėra politiniai, tai tik būdas pa- 
sirodyti ir sykiu - išnykti: medija (o dabar medija nėra scena, 
kurioje vaidinama - tai vaizdo juosta, garso įrašo takelis, 
perfokorta, kurios mes net nematome, tik priimame). Galas 
apokalipsei, šiandien pirma žengia neutralumas, neutralumo 
ir indiferencijos formos. Tegu kiti galvoja, ar čia įmanomas 
romantizmas, neutralumo estetika. Aš tuo netikiu - visa, kas 
lieka, tai tuščių ir indiferentiškų formų, mus anuliuojančios 
sistemos žavesys. O pastarasis (priešingai negu gundymas, 
neatsiejamas nuo regimybių, ir priešingai negu dialektinis 
protas, neatsiejamas nuo prasmės) yra nihilistinė aistra par 
excellence, tai išnykimui būdinga pasija. Mus žavi visos išny- 
kimo, mūsų išnykimo formos. Mūsų bendrą situaciją neva- 
lingo skaidrumo eroje apibūdina melancholija ir žavesys. 


Aš esu nihilistas. 
Man žinomas, priimtinas, artimas tas milžiniškas regimy- 
bių (ir regimybių gundymo) destrukcijos procesas prasmės 

vardan (reprezentacija, istorija, kritika ir t.t.), procesas, kurį 
galima vadinti svarbiausiu XIX amžiaus faktu. Radikali regi- 
mybių destrukcija, nusivylimas pasauliu ir jo atidavimas į 
rankas interpretacijos bei istorijos prievartai yra tikrų tik- 
riausia XIX amžiaus, modernybės revoliucija. 

Man žinoma, priimtina, artima, analizuotina antroji, XX am- 
žiaus, postmodernybės revoliucija, sužadinusi milžinišką pras- 
mės destrukcijos procesą, prilygstantį anam, sunaikinusiam 
regimybes. Tas, kas užsimoja prasme, nuo prasmės ir žūsta. 

Dialektikos, kritikos scena tuščia. Nebėra ir scenos. Nebėra 
prasmės terapijos ar terapijos pasitelkiant prasme: ir terapija 
įsijungia į visa apimantį indiferenciacijos procesą. Ir pati 
analizės scena tapo neaiški, grįsta atsitiktinumu: teorijos 
plūduriuos (iš tikrųjų nihilizmas neįmanomas, nes jis vis dar 
yra desperatiška, tačiau ryžtinga teorija, pabaigos įsivaiz- 
davimas, katastrofos Weltanschauunę).! 

Galbūt pati analizė yra lemiamas elementas milžiniškame 
prasmės ledėjimo procese. Teorijų kuriamas prasmės per- 
teklius, jų konkurencija prasmės lygmenyje yra absoliučiai 
antrinis dalykas palyginti su jų koalicija atliekant ledinį, 
ketveriopą preparavimo ir skaidrinimo darbą. Turime suvokti, 
kad analizė ir visi jos metodai užšaldo prasmę, kad ji sudaro 
sąlygas simuliakrams ir indiferentiškoms formoms eiti pirma. 
Dykuma plečiasi. 

Prasmės implozija medijoje. Sociumo implozija masėse. 
Pabaigos neturintis masių augimas kaip sistemos spartėjimo 
funkcija. Energetinė aklavietė. Inercijos taškas. 

Prisotinto pasaulio likimas - inercija. Inercijos reiškiniai 
(jeigu taip galima pasakyti) spartėja. Gausėja sustabarėjusių 


' Kai kurios kultūros įsivaizduoja tik savo kilmę ir niekaip neįsivaizduoja 
savo pabaigos. Kai kurias įkyriai persekioja mintis ir apie vieną, ir apie kitą... 
Yra įmanomi dar du atvejai... Galima įsivaizduoti tik savo pabaigą (mūsų, 
nihilistinė kultūra). Galima nebeįsivaizduoti nei savo kilmės, nei savo galo 
(būsima, atsitiktinumu grįsta, kultūra). 

formų, augimą sustabdo auglys. Čia slypi ir hipertelijos* (kai 
žengiama toliau anapus savo galo) paslaptis. Būtent toks būtų 
mūsų pasirinktas tikslingumo destrukcijos būdas: žengti to- 
liau, pernelyg toli ta pačia kryptimi, naikinti prasmę pasi- 
telkus simuliaciją, hipersimuliaciją, hiperteliją. Neigti savo 
pabaigą pasitelkus hipertikslingumą (vėžiagyviai, Velykų 
salos statulos) — argi ne čia slypi ir vėžio paslaptis? Auglio 
atkirtis augimui, greičio atkirtis inercijai. 

Į šį gigantišką inercijos spartėjimo procesą įsitraukia ir 
masės. Jos yra šis auglėjantis plėšrus procesas, kuris sunai- 
kina bet kokį augimą ir bet kokį prasmės perteklių. Jos yra 
grandinė, kurioje dėl pabaisiško tikslingumo įvyksta trumpas 
sujungimas. 

Mus pagauna, žavi būtent šis inercijos taškas ir tai, kas 
dedasi anapus jo (vadinasi, ateina galas kukliam dialektikos 
žavesiui). Jeigu būti nihilistu reiškia atiduoti pirmenybę šiam 
inercijos taškui ir sistemų nereversiškumo (iki to taško, iš ku- 
rio nebėra kelio atgal) analizei, tuomet aš esu nihilistas. 

Jeigu būti nihilistu reiškia mąstyti vien apie išnykimo, o 
ne gamybos būdus, tuomet aš esu nihilistas. Išnykimas, ne- 
jautrumas šviesai, implozija, Verschwindens šėlsmas. Trans- 
politika yra (tikrovės, prasmės, scenos, istorijos, sociumo, 
individo) išnykimo būdo rinkimų sfera. Tiesą pasakius, čia 
ne taip jau ir dvelkia nihilizmu: išnykimas, dykumos, atsitik- 
tinumo ir indiferencijos pavidalas net nebeturi patoso, pate- 
tikos, būdingų nihilizmui, neturi tos mitinės energijos, iš 
kurios tebesemia jėgų nihilizmas, radikalumas, mitinis nei- 
gimas, dramatinis numatymas. Tai jau net neturi nieko bendro 
su nusivylimu, su savaime pakylėta, gundančia ir nostalgiška 
nusivylimo tonacija. Tai paprasčiausias išnykimas, ir viskas. 


* Hipertelija - kokio nors organo peraugimas ar augalo pernokimas, turintis 
kenksmingų padarinių. 

Šio išnykimo būdo radikalumo užuominų randame jau 
Adorno ir Benjamino tekstuose lygia greta su nostalgiška 
dialektika. nes egzistuoja dialektikos nostalgija, ir nėra abe- 
jonės, kad pati subtiliausia dialektika yra ir nostalgiška. Tačiau 
labiau įsiklausius, Benjamino ir Adorno žodžiuose galima 
išgirsti kitą tonaciją, tam tikrą melancholiją, susijusią su pačia 
sistema, nepagydomą joje ir neturinčią nieko bendro su dia- 
lektika. Šiandien ši sistemų melancholija pamažu nugali mus 
supančias ironiškai perregimas formas. Būtent ši melancholija 
tampa mūsų pamatine aistra. 

Amžiaus pabaigos sielai nebebūdingas splinas arba dykvie- 
tė. Nebebūdingas jai ir nihilizmas, tam tikra prasme siekian- 
tis viską normalizuoti pasitelkdamas destrukciją, kerštavimo 
pasiją. Ne, funkcionaliųjų sistemų, dabartinių simuliacijos, 
programavimo bei informatikos sistemų pamatinė tonacija yra 
melancholija. Tai neatskiriama prasmės išnykimo, jos išsisklai- 
dymo operacionaliose sistemose savybė. Ir mes visi esame 
melancholikai. 

Melancholija yra brutalus atšalimas, įsiviešpataujantis pri- 
sotintose sistemose. Kai išblėsta viltis subalansuoti gėrį ir 
blogį, tiesą ir melą, net priešpriešinti keletą tos pačios sferos 
verčių, kai išblėsta platesne prasme viltis turėti jėgų santykį 
ir galimybę statyti ant kortos. Visur, visuomet sistema yra 
pernelyg stipri - ji viskam viešpatauja. 

Priešinantis šiam viešpatavimui, galima šlovinti geismo 
klastas, parašyti revoliucingą traktatą apie mikroskopinį kas- 
dienybės lygmenį, liaupsinti nukrypimą molekulinės sferos 
link ir net išaukštinti virtuvės meną. Tačiau tuo neišsemiama 
primygtinė būtinybė atvirai sutrukdyti sistemai. 

Tai gali padaryti tik terorizmas. 

Jis yra reversinis štrichas, kuris užbraukia visa kita, kaip 
vieno ironiško šypsnio pakanka užbraukti visam diskursui, 
kaip vienas priešgyniaujantis vergo gestas užbraukia visą 
pono galią ir jo mėgavimąsi. 

Kuo stipriau viešpatauja sistema, tuo lengviau paveikia 
vaizduotę mažiausia jos nesėkmė. Net pats menkiausias iš- 
šūkis tampa grandinės pertrūkio įvaizdžiu. Tik šis su niekuo 
nepalyginamas reversiškumas laikomas įvykiu šiandieninėje 
nihilizmu ir susvetimėjimu persisunkusioje politikos scenoje. 
Tik jis gali mobilizuoti vaizduotę. 

Jeigu būti nihilistu reiškia radikaliau tyčiotis ir propaguoti 
prievartą (viešpataujančiose sistemose pasiekiančią nepa- 
liepti savo mirtimi, tuomet aš esu teroristas ir nihilistas teo- 
rijoje, kaip kiti jais tampa su ginklu rankose. Mums telieka 
vienintelė galimybė - ne tiesa, o teorinė prievarta. 

Tačiau tai yra utopija. Būtų visai nieko būti nihilistu, jeigu 
dar būtų like nors kiek radikalumo - ir būtų visai nieko būti 
teroristu, jeigu mirtis (taip pat ir teroristo) dar turėtų prasmės. 

Tačiau būtent šia prasme niekas neišsisprendžia. Nes akty- 
viam radikalumo nihilizmui sistema priešpriešina savąjį, 
neutralizacijos nihilizmą. Sistema taip pat yra nihilistiška, 
nes ji gali viską, net ir tuos, kas ją neigia, grąžinti atgal į in- 
diferenciją. 

Šioje sistemoje pati mirtis švyti savo nebuvimu (prisi- 
minkime Bolonijos traukinių stotį, Oktoberfest Miunchene*: 
mirusieji išnyksta dėl indiferencijos, būtent čia terorizmas 
nevalingai tampa visos sistemos sąmokslininku - ne politine 
prasme, o tuo, kad primeta spartėjančios indiferencijos formą. 
Nebelieka nei fantazmatinės, nei politinės scenos, kurioje 
galėtų būti reprezentuojama, vaidinama ceremonialinė ar 
smurtinė mirtis. Ir tai yra pergalė, kurią pasiekė kitas, sistemos 
nihilizmas, kitas, sistemos terorizmas. 

Nebelieka scenos, net minimalios iliuzijos, padedančios 
įvykiams įgauti realumo, nebėra nei scenos, nei mentalinio 


* Užuominos į 1970 metais įvykdytus teroristinius aktus Italijoje ir Vo- 
kietijoje. 

ar politinio solidarumo - kas mums rūpi ta Čilė, Biafra, pa- 
bėgėlių plaustai, Bolonija ar Lenkija? Visa tai išnyksta tele- 
vizoriaus ekrane. Mūsų era - tai įvykių be padarinių (ir teorijų 
be išdavų) era. 

Prasmei nebelieka vilties. Ir, be abejonės, tai gerai: juk 
prasmė mirtinga. Tačiau tai, kam ji efemeriškai viešpatavo, 
tai, ką ji manė likvidavusi įtvirtindama Šviečiamojo amžiaus 
viešpatiją, t.y. regimybės - jos yra nemirtingos, nepažeidžia- 
mos, neįkandamos nei prasmės, nei neprasmės nihilizmui. 

Štai čia ir prasideda gundymas. 

